
I. 

Det  Samfundsliv,  der  rørte  sig  i  Odense  i  andet  Ti- 
aar  af  det  nittende  Aarhundrede,  altsaa  i  Tiden 
omkring  det  napoleonske  Kejserdømmes  Fald  og  det 
bourbonske  Dynastis  Genindsættelse,  havde  i  Sammen- 
ligning nned  det,  man  mødte  i  andre  danske  Købstæder 
et  storstadsagtigt  eller  et  vist  internationalt  Præg.  Det 
var  en  Følge  af,  at  Fyen  og  Odense  som  dets  Midt- 
punkt enten  umiddelbart  havde  deltaget  i  de  europæiske 
Verdensbegivenheder  eller  i  det  mindste  havde  været 
Skueplads  for  Optrin,  der  stod  i  Aarsagsforbindelse 
med  dem.  Denne  Omstændighed  havde  saaledes  ind- 
virket paa  Tænkemaaden  hos  Øens  dannede  Befolkning, 
at  dens  Blik  løftedes  ud  over  de  provinsielle  Skranker 
og  at  dens  Følelse  og  Sans  for  universalhistoriske 
Aandsstrømninger  var  bleven  vakt.  Hvilket  farverigt 
Billede  havde  det  historiske  Liv  paa  Fyen  under  Dan- 
marks Kamp  med  Storbritannien  fra  1807 — 1814  ikke 
frembudt!  Vi  minder  her  om  de  spanske  og  de  franske 
Troppers  Ophold  paa  Øen  1808,  om  Samlivet  mellem 
dem  og  Befolkningen,  om  Spaniernes  Frafald  fra  Na- 
poleon, Marquis  Romanas  Indtagelse  af  Nyborg  Fæst- 
ning og  hans  Troppers  Bortførsel  paa  engelske  Orlogs- 
skibe. Det  var  et  Stykke  Verdenshistorie,  hvortil 
Fyens  Borgere  og  Bønder  ikke  blot  var  Vidner,  men 
hvori  de  selv  havde  Del,  hvad  der,  som  berørt,  gav 
dem  et  højere  og  friere  Syn  paa  Menneskelivet.    Under 


og  efter  den  spanske  Episode  var  Farvandene  omkring 
Fyen  Feltet  for  heltemodige  Kampe  mellem  danske 
Kanonbaade  og  britiske  Rangskibe.  I  hint  blodige 
Stævne  var  Befolkningens  Hjerte  med,  thi  dens  egne 
Sønner  deltog  i  det  og  vandt  Berømmelse  blandt  sine 
Landsmænd.  '  Endelig  blev  Fyen  stærkt  berørt  af  Slut- 
ningskampen  mellem  Danmark  og  Sverrig  om  Norges 
Besiddelse.  Paa  Øens  Vestkyst  indtog  Frederik  den 
Sjette  i  Spidsen  for  en  Hærafdeling  en  »imponerende« 
Flankestilling,  mens  Tærningerne  om  Nordmændenes 
Skæbne  kastedes  paa  den  jyske  Halvø.  Det  var  et  af 
de  skæbnesvangre  Øjeblikke  i  Nordens  Historie,  hvis 
mørke  Begivenheder  kastede  en  Skygge  ind  i  den 
fynske  Befolknings  ellers  frejdige  og  lyse  Sind. 

Navnlig  i  Odense  havde  man  fulgt  hele  det  mili- 
tære Skuespil,  der  opførtes  i  det  ovennævnte  Tidsrum, 
med  levende  Interesse;  men  her  residerede  jo  tilmed 
et  Medlem  af  Kongefamilien,  og  her  havde  man  ved 
Lejlighed  direkte  forherliget  Napoleon  som  Frederik 
den  Sjettes  Forbundsfælle.  Vi  tænker  paa  Militær- 
paraden, Illuminationen  og  Transparenterne  den  15. 
August  1808,  Kejserens  Fødselsdag.  I  nogle  Aar  havde 
Prins  Kristian  afHessen,  Kongens  Svigersøn,  komman- 
derende General  paa  Øen  og  Chef  for  de  fyenske 
Dragoner,  sin  Bolig  og  sit  Hovedkvarter  paa  Slottet. 
Hs.  Durchlauchtighed  holdt  et  lille  Hof,  der  væsenlig 
var  af  militær  Karakter,  men  hver  Gang  der  var  Fest 
i  Kongefamilien,  særlig  paa  Majestæternes  og  Prinses- 
sernes Fødselsdage,  arrangerede  han  Baller,  paa  hvilke 
Byens  civile  Befolkning  var  fyldigt  repræsenteret.  Den 
kvindelige  Skønhed  og  Ynde,  der  her  blev  udfoldet, 
hørte  til  den  samtidige  Slægts  lifligste  Minder,  naar 
den  i  Tanken  dvælede  ved  sin  Fortid  Hvert  Øjeblik 
besøgtes  Odense  i  hine  Aar  af  en  kongelig  Gæst,  og 
Befolkningen  blev  derved  saa  at  sige  > hofvant«. 

Men  indenfor  dens  egen  Kreds  mødte  man  paa 
en  tiltalende  Maade  de  ydre  sociale  Modsætninger,  der 
gør  Samfundslivet  farverigt,  Selskabstonen  afsleben  og 


Respekten  for  de  konventionelle  Former  levende.  Om 
Vinteren  dannede  Omegnens  adelige  Familier,  hvoraf 
flere  havde  Ejendom  i  Odense,  et  væsenligt  Element 
i  de  selskabelige  Sammenkomster.  Ved  Siden  af  Greverne, 
Baronerne,  Kammerherrerne  og  Hofjægermestrene,  med 
deres  elegante  Damer,  bevægede  sig  Embedsstanden: 
Stiftamtmanden,  Biskoppen,  Stiftslægen,  Latinskolens 
Rektor,  med  deres  respektive  Kollegaer  af  lavere  Rang. 
Et  særskilt  Element  i  dette  Selskabsliv  var  Officers- 
korpset,  der  udelukkende  bestod  af  Dragoner.  Vel  var 
en  meget  stram  Holdning  karakteristisk  for  det  da- 
værende Militær,  men  Officererne  viste  ved  deres  af- 
fable Væsen,  at  Kavalleriet  alligevel  var  den  Vaabenart, 
der  havde  den  nærmeste  Affinitet  til  Lyriken.  Uden 
om  Selskabets  aristokratiske  og  bureaukratiske  Bestand- 
dele bevægede  sig  den  store  borgerlige  Ring,  hvis 
Handelsmænd,  Haandværksmestre  og  Næringsdrivende 
med  deres  Familier  gjorde  et  Indtryk  af  nogenlunde 
Velstand  trods  de  økonomiske  Tab  og  de  finansielle 
Lidelser,  den  syvaarige  Krig  havde  medført.  Her  var 
Mænd  med  Dygtighed,  Foretagelsesaand  og  Snille. 
Og  denne  talrige  Borgerklasse  forbandt  med  sin  mate- 
rielle Virksomhed  en  vis  ideel  Stræben,  hvorom  navn- 
lig Bibliothekerne  og  Theatret  afgav  Vidnesbyrd. 

»Skal  jeg  holde  Rast  her?«  spurgte  Jens  Baggesen, 
der,  paa  en  Rejse  til  Paris,  stansede  i  Odense,  Rektor 
Ludvig  Heiberg: 

»Introite,  nam  et  hic  dii  sunt,«  var  Svaret. 


II. 

Odense  Klub  i  Overgade  havde  ingensinde  før  været 
saa  stærkt  besøgt  baade  af  de  udenbys  og  de 
indenbys  Medlemmer,  som  den  var  det  i  Løbet  af 
Efteraaret  1815.  Den  udmærkede  sig  ingenlunde  ved 
store  og  elegante  Lokaler,  men  de  var  rummelige  og 
havde  et  hyggeligt  Præg.  Konversationssalonen,  hvis 
Væg  var  smykket  med  oliemalede  Portræter  af  Frederik 
den  Sjette  og  Dronning  Marie  samt  af  Kongeparrets 
to  Døttre,  Prinsesserne  Karoline  og  Vilhelmine,  gjorde 
ved  det  grønne  Tapet,  det  hvidmalede  Panel,  det  de- 
korerede Loft  og  de  høje  Vinduer  med  kappede  Kattuns- 
gardiner  et  tiltalende  Indtryk,  der  indbød  til  at  tage 
Plads  paa  Kanapeerne  og  i  Lænestolene  omkring  to 
Mahogniborde  midt  i  Salen.  Læsestuen,  der  om  Af- 
tenen oplystes  ved  Hængelamper  under  Loftet,  var 
malet  med  lyse  Farver  og  vendte  ind  mod  Gaarden, 
for  at  de  Læsende  ikke  skulde  forstyrres  af  Gadens 
Larm  og  Vognrummel.  Her  fandtes  et  godt  Haand- 
bibliothek,  i  hvilket  Ordbøger  i  fremmede  Sprog  ind- 
tog en  betydelig  Plads,  og  Bladholdet  var  temmelig 
stort.  Det  bestod  selvfølgelig  af  »Statstidenden«  og 
de  lokale  Blade,  hvilke  her  etter  Udgiverne  henholds- 
vis kaldes  Hempels  og  Iversens  Avis.  Den  uden- 
landske Journallitteratur  repræsenteredes  af  »Times«, 
»Journal  des  Debats«  og  »Augsburger  allgemeine  Zei- 
tung«,  hvortil  kom  det  holstenske  Blad  »Altonaer  Mer- 


cur«.  El  mægtigt  ovalt  Bord  af  Pallisandertræ  indtog 
den  store  Stues  Midte.  Rundt  omkring  det  var  der 
anbragt  bekvemme  Rygstole.  Skrivetøjer  med  Papir 
og  Gaasefjerspenne  var  hensatte  til  Medlemmernes  Af- 
benyttelse. Paa  Væggene  var  ophængt  Ritters  Europas 
Kort  og  Videnskabernes  Selskabs  Kort  over  Danmark. 

Buffetlokalet  var  kun  et  mindre  Rum,  men  Varerne, 
saavel  de  faste  som  de  flydende,  var  fortræffelige  og 
Opvartningen  flink. 

Et  lille  Værelse,  hvortil  en  Dør  fra  Konversations- 
salonen  førte  ind,  benævntes  »Skandalen«,  thi  her 
samledes  et  Par  Gange  om  Ugen  en  snævrere  Kreds 
af  Klubmedlemmer  og  drøftede  med  skarp  Tunge, 
hvad  der  i  Mellemtiden  havde  tildraget  sig  i  Byens 
chronique  scandaleuse.  Det  var  hvasse  Yttringer,  her 
faldt,  men  de  krydredes  ofte  af  humoristiske  og  vittige 
Bemærkninger.  Det  ironiske  Smil,  hvormed  Portræterne 
af  to  tidligere  Direktører  af  Klubben  saa  fra  Væggen 
over  den  store  Sofa  ned  paa  det  kritiserende  og  skop- 
tiserende  Selskab,  var  et  træffende  kunstnerisk  Træk  i 
Ensemblet. 

Om  Aftenen  benyttedes  dette  Værelse  til  Kort- 
spil, og  da  dyrkedes  her  med  Iver  og  en  Udholden- 
hed, der  hyppig  varede  til  Daggry,  Lhombre,  Whist 
og  Scherwenzel.  Paa  dette  Felt  udfoldede  adskillige 
af  Odense  Borgere  en  Virtuositet  og  Dygtighed,  der 
fandt  et  Slags  Sidestykke  i  Billardstuen,  der  laa  ved 
Siden  af  Buffetværelset.  Ingen  haandterede  en  Queue 
med  større  Elegance  end  Adjunkt  Hauck  ved  Kathedral- 
skolen.  Han  havde  et  mesterligt  Stød.  Han  brillerede 
baade  i  Pyramide,  Chasse  og  Karoline  og  henrev  Til- 
skuerne til  ufrivillige  Beundringsudbrud.  Til  den  fuld- 
endte Teknik,  hvormed  Adjunkten  behandlede  Billard- 
ballerne, svarede  den  mageløse  Færdighed,  Apothekeren 
udviste  ved  Keglespillet.  Aldrig  veg  hans  Kugle  ud 
fra  Brættet,  men  ramte  med  næsten  lydløs  Fart  Maalet, 
stedse  med  smukt  Resultat. 

Under  Indtrykket  af  de  politiske  Begivenheder  baade 

i  Indlandet  og  Udlandet  følte  Odense  Borgere  Trang 
til  at  meddele  sig  til  hverandre,  og  Klubbens  Konver- 
sationssalon  var  derfor,  som  tidligere  berørt,  stærkt 
besøgt.  Og  visselig  havde  Verdenshistorien  paa  dette 
Tidspunkt  et  af  sine  epokegørende  Øjeblikke.  Længe 
havde  man  overalt  i  Danmark  havt  Opmærksomheden 
henvendt  paa  Wienerkongressen,  ved  hvilken  Frederik 
den  Sjette  havde  været  personlig  til  Stede.  Han  blev  under 
Tilbagerejsen  til  sin  Hovedstad  modtaget  af  Befolkningen 
paa  Fy  en  med  de  varmeste  Hengiven  hedsyttringer. 
Stiftamtmanden,  Kammerherre  Cederfeld  de  Simonsen, 
havde  nemlig  udbredt  den  Efterretning,  at  Kongen  ved 
sin  Nærværelse  i  Wien  og  sin  umiddelbare  Paavirkning 
af  Stormagternes  Monarker  havde  frelst  Danmark  fra 
Undergang.  Amtmanden  —  hed  det  i  Odense  Klub, 
hvorfra  Rygtet  pilsnart  spredtes  over  hele  Øen  — , 
havde  denne  højst  interessante  Oplysning  fra  Gehejme- 
statsminister.  Grev  Joakim  Moltke  til  Bregentved, 

De  Hovedbegivenheder,  der  efter  Wienerkongressen 
lagde  Beslag  paa  Europas  Opmærksomhed,  var  Napoleons 
Tilbagekomst  fra  Elba,  Ludvig  XVIH's  Flugt  til  Belgien, 
Slaget  ved  Waterloo,  Bourbonnernes  Tilbagevenden  og 
den  overvundne  Liiperators  Bortførelse  til  St.  Helena 
som  de  allierede  Magters  Fange.  Til  dette  sidste  Op- 
trin i  det  verdenshistoriske  Drama  knyttede  sig  en  lille 
Episode  i  Odense  Klub  Napoleon  havde  under  sit 
Ophold  i  Rochefort  et  Øjeblik  tænkt  paa  at  drage  til 
Amerika,  og  en  Koffardikaptajn  fra  Danmark,  der  laa 
paa  Rheden  med  sit  Skib,  havde  tilbudt  at  føre  ham 
over  Atlanterhavet.  Skæbnen  vilde  det  imidlertid  ander- 
ledes, idet  den  faldne  Storhed  blev  Krigsfange  om 
Bord  i  et  engelsk  Orlogsskib.  Men  i  Danmark  higede 
man  naturligvis  efter  at  lære  hin  Kaptajn  nærmere  at 
kende.  Da  fortalte  Værten  i  Odense  Klub  en  Aften, 
hvad  der  vakte  Sensation  blandt  Medlemmerne,  at  han 
havde  set  nævnte  Kaptajn  i  Kiel,  hvorfra  han  just  var 
vendt  tilbage.  Skibet  havde  hjemme  i  hin  By,  Kap- 
tajnen hed  Armand  og  var  gift  med  en  Pige  fra  Heide. 


II 

»Det  er  jo  en  verdenshistorisk  Opdagelse,  vor 
Vært  der  har  gjort!«  udbrød  Redaktøren  af  »Adresse- 
kontorets Efterretninger«,  Cand.  theol.  Søren  Hempel. 
Han  havde  siddet  fordybet  i  Samtale  med  Artilleri- 
kaptajn Lindenfels  Men  da  Værten  begyndte  sin  For- 
tælling, brød  han  Konversationen  af  og  lyttede  til  hin. 
Hempel  var  et  lyrisk  Temperament  og  blev  let  be- 
gejstret. Efter  at  han  havde  rettet  de  anførte  Ord  til 
Værten,  løftede  han  et  Glas  Madeira,  der  stod  foran 
ham,  nikkede  til  hin  og  tømte  det.  Lindenfels  sekun- 
derede ham. 

»Ja,  lad  os  nu  se,  om  Historien  ikke  er  beslægtet 
med,  hvad  man  kalder  en  Avis  And,«  yitrede  tørt  og 
med  et  sarkastisk  Smil  den  gamle  Kristian  Iversen, 
Udgiveren  af  »Fyens  Avertissements  Tidende«.  Han 
havde  siddet  og  diskuteret  et  typografisk  Spørgsmaal 
med  et  Par  Kollegaer  fra  Kjøbenhavn  Men  Værtens 
Beretning  havde  vakt  hans  Opmærksomhed  og  han 
havde  fulgt  den.  Der  var  i  Modsætning  til  Hempel 
noget  Filistrøst  over  Iversen,  men  han  var  ingenlunde 
blottet  for  Sans  for  det  Ideelle.  Han  havde  som  ung 
Mand,  —  da  Hempel  endnu  var  et  lille  Barn,  —  i 
Samklang  med  sin  endumonistiske  Tid  sværmet  for 
»Borger- Vel  og  Borger- Lykke«  og  i  et  Tidsskrift  til 
»Hjertets  Forbedring  og  Kundskabers  Udbredelse«  virket 
hen  til  dette  Formaals  Virkeliggjørelse.  Som  Blad- 
udgivere var  Iversen  og  Hempel  Konkurrenter,  og 
dette  bevirkede,  at  de  overfor  hinanden  beherskedes 
af  hvad  man  kan  kalde  materiel  Skinsyge;  men  dertil 
kom,  at  de  begge  var  ærgerrige,  idet  hver  af  dem 
tragtede  efter  at  spille  den  ledende  Rolle  i  Odense 
Borgersamfund.  Naar  de  optraadte  paa  Offentlighedens 
Arena,  vilde  den  ene  derfor  ikke  staa  tilbage  for  hin- 
anden ;  men  de  kappedes  om  at  tage  Teten  og  drage 
Publikum  over  paa  sin  Side. 

Ved  offenlige  Sammenkomster  var  Iversen  og 
Hempel  altid  lydhøre  overfor  hinanden.  Sidstnævnte 
opfattede    den    førstes  Yttring  som  en  middelbar  Stik- 

pille,  og  han  besluttede  at  honorere  ham  med  samme 
Mønt. 

»De  er  nu  væsen  lig  et  Forstandsmenneske,  Iversen,« 
udbrød  Hempel.  »Saadanne  verdenshistoriske  Begiven- 
heder virker  slet  ikke  paa  Dem.  Det  er,  som  om 
man  slaar  Vand  paa  en  Gaas.  Mig  bringer  de  altid  i 
Stemning,  de  løfter  mig  .  .  .* 

»Hold  Dem  til  Jorden,  Hempel,«  afbrød  Iversen 
ham.  >Deres  Stemning  er  en  Fugl,  der  somme  Tider 
svæver  lavt  og  nærmest  er  ondskabsfuld.  De  kan  tro, 
at  jeg  har  skrevet  mig  det  bag  Øret,  at  De  »helligede« 
mig  Deres  Bog  om  Svineavlen!« 

De  Tilstedeværende  i  Buffetlokalet  stansede  i  deres 
Samtale  og  saa  alle  med  et  Smil  hen  paa  Iversen. 

»Da  De  interesserer  Dem  saa  levende  for  Borger- 
vellet,  mente  jeg,  at  et  Skrift  om  Svinenes  Røgt,  Pleje 
og  Benyttelse  vilde  netop  være  Dem  kærkomment.« 
svarede  Hempel  med  et  ironisk  Glimt  i  Øjet.  »De 
skulde  nu  ikke  være  saa  sensibel  over  for  mig;  De  er 
jo  af  Naturen  grovkornet  anlagt.  Husker  De,  da  De  i 
Avisen  omtalte  mig  som  »grøn«  Jæger  og  skrev,  at 
jeg  som  Rytter  mindede  om  en  Ildtang  paa  en  So. 
De  kan  nu  en  Gang  ikke  komme  bort  fra  Svinene, 
Iversen !« 

Selskabet  lo  her  højt. 

»Og  De  kan  ikke  la'e  være  at  bestige  Pegasus, 
men  den  faar  som  oftest  Kuller,  naar  De  er  paa  dens 
Rvg.  Det  var  noget  fælt  »Kakkelorum«,  De  skrev  i 
Deres  Klubvise  i  Vinter.« 

»Kakkelorum«  !  raabte  Bogholder  Klenow,  der  lagde 
en  Avis  fra  sig  og  skød  Brillerne  op  i  Panden,  »det 
betyder  jo  Vrøvl.« 

Hempel,  der  havde  en  lille  poetisk  Aare,  kunde 
som  Digter  ikke  taale  Kritik.  Yttringen  krænkede  ham, 
han  blussede  op  og  vilde  have  givet  et  bittert  Svar; 
men  han  kom  ikke  til  at  tale,  da  Kaptajn  Lindenfels, 
hans  tidligere  Medudgiver,  tog  Ordet. 

»Det    var    en    slem  Bommert,    De    forleden    Dag 

havde  i  Deres  Blad,  Hr.  Iversen.  De  havde  jo  over- 
sat jeune  general  ved  en  ung  General. 

»Det  var  en  fæl  Buk,«  bemærkede  Adjunkt  Bergen- 
hammer.  Efterhaanden  kom  flere  og  flere  af  de  Til- 
stedeværende med  ind  i  Samtalen. 

»Men  kloge  Høns  kan  jo  ogsaa  gøre  i  Nelder,« 
vedblev  Adjunkten  med  et  sarkastisk  Smil,  idet  han 
vendte  sig  mod  Lindenfels.  »Da  De,  Hr.  Kaptajn  var 
ved  Avisen,  lod  De  jo  en  Gang  Kameler  springe  om 
paa  Bjergene  i  Mexiko  i  Stedet  for  Gemser  .  .  .« 

»Ha,  ha,  ha!«  faldt  Borgmesterens  Fuldmægtig 
ind,   »chamois  var  bleven  til  chameau!« 

De  Medlemmer  af  Selskabet,  som  kunde  Fransk, 
lo;  men  Latteren  blev  almindelig,  da  Iversen  tørt 
yttrede : 

»Den  skikkelige  Hempel  forstod  dog  paa  sin 
Kollegas  Vegne  at  sluge  Kamelen!« 

I  dette  Øjeblik  viste  Værten  sig  i  Døren  til  Kon- 
versationssalonen.  Samtidig  hørtes  Raslen  af  Vognhjul 
og  Piskesmeld  paa  Gaden. 

»Nu  kan  De  faa  et  stateligt  Optog  at  se,  hvis  De 
har  Lyst.  Der  nede  i  Gaden  kommer  Baronen  fra 
Holckenhavn  kørende  i  sin  nye  elegante  Kalesche. 
Baronessen  er  med  og  Prinsesse  Karoline  Amalies  to 
Hofdamer,  der  har  været  oppe  og  taget  Slottet  her  i 
Øjesyn.« 

»To  Hofdamer!«  udbrød  Hempel. 

»Dem  maa  vi  se  I*  sagde  Lindenfels  med  straalende 
Blik.  »Den  ene  af  dem.  Frøken  Waltersdorf,  er  saa 
smuk!« 

Alle  ilede  fra  Buffetlokalet  til  Konversationssalonens 
Vinduer.  Kun  en  enkelt,  den  tidligere  Provisor  ved 
Apotheket,  blev  siddende.  Han  havde  lige  rekvireret 
en  Kvart-Flaske  Xeres. 

»De  skal  ikke  med,  Hr.  Provisor?«  spurgte  Værten. 

»Nej,  jeg  interesserer  mig  slet  ikke  for  Hoff"et. 
Det  staar  ikke  i  højere  Kurs  hos  mig,  end  Kurant- 
sedlerne gjorde  i  Foraaret  1813.« 


III. 

Syd  for  Odense  i  Landsognet  ligger  den  lille  By 
Hunderup.  Her  boede  den  Gang  i  en  Villa,  der  var 
opført  i  italiensk  Stil,  Kammerjunker  Jakob  Benzon. 
Han  hørte  til  den  bekendte  rige  Slægt,  der  var  af  skotsk 
Oprindelse  og  var  bleven  optagen  i  den  danske  Adels- 
stand. Han  havde  først  været  gift  med  en  Rosenørn, 
men  1811  havde  han  ladet  sig  skille  fra  hende  og 
havde  fire  Aar  efter  ægtet  den  smukke  Skuespillerinde 
og  Operasangerinde,  Sofie  Holm,  med  hvem  han  levede 
et  lykkeHgt  Samliv.  Benzon  var,  da  han  indgik  denne 
Forbindelse,  en  Mand  i  Slutningen  af  Halvtredserne, 
men  der  var  alligevel  ungdommelig  Fyrighed  og  Ild  i 
ham.  Dertil  kom,  at  han  havde  en  udpræget  Sans  for 
Poesi  og  Kunst.  Han  var  bleven  forelsket  i  sin  anden 
Hustru,  da  han  saa  hende  i  Kuhlaus  Opera  »Røver- 
borgen«, i  hvilken  hun  havde  høstet  stormende  Bifald 
som  Adelaide,  baade  ved  sit  noble  Spil  og  sin  skønne 
Sopran.  Hun  blev  paa  sin  Side  inatagen  i  Kammer- 
junkeren og  foretrak  den  fremtidige  sikkre  og  lykkelige 
Stilling  som  Hustru  for  Theaterbanens  lunefulde  Om- 
skiftelser. I  Jakob  Benzons  Hjem  vedblev  litterære  og 
kunstneriske  Interesser  at  spille  en  fremtrædende  Rolle. 
Theatret  saa  vel  i  Odense  som  i  Kjøbenhavn  var 
staaende  Konversationsæmner,  og  Værtinden  gav  de 
selskabelige  Sammenkomster  forhøjet  Tiltrækning  ved 
sit  Klaverspil  og  sin  Sang. 


15 

Kammerjunker  Benzons  Skilsmisse  og  andet  Ægte- 
skab havde  bevirket,  at  Omegnens  aristokratiske  Familier 
en  Tid  lang  trak  sig  tilbage  fra  ham.  Men  efter  Haanden 
drog  han  dem  til  sig  igen  dels  ved  sin  personlige  Elsk- 
værdighed dels  ved  den  Takt  og  Ynde,  hvormed  hans 
anden  Hustru  spillede  sin  Rolle  blandt  de  nye  Om- 
givelser. Ikke  sjældent  var  Medlemmer  af  Familierne 
paa  Sheelenborg,  Holckenhavn,  Holstenshus  og  andre 
hans  Gæster. 

Til  Kammerjunkerens  gode  Venner  hørte  Artilleri- 
kaptajn Josef  Lindenfels,  der  omtrent  var  hans  Jævn- 
aldrende. De  havde  lært  hinanden  at  kende  dels  i 
Odense  dels  i  Kjøbenhavn.  Vi  har  i  det  Foregaaende 
truffet  Lindenfels  i  Odense  Klub,  hvor  han  konverserede 
med  Søren  Hempel  til  Nydelsen  af  nogle  Glas  Madeira, 
og  det  blev  bemærket,  at  han  tidligere  havde  været 
Medudgiver  af  hins  Avis.  Han  var  en  Mand,  der  havde 
ført  en  stærkt  bevæget,  halvt  eventyrlig  Løbebane. 
Han  var  født  i  Wien  og  havde  som  Ritmester  deltaget 
i  den  østerrigsk-russiske  Krig  mod  Tyrkiet  1788,  hvor 
han  havde  fundet  Lejlighed  til  at  træde  i  personlig 
Berøring  med  Kejser  Josef  den  Anden  og  Feltmarskal 
Laudon  Lindenfels  gik  derpaa  til  Paris,  hvor  han 
stiftede  Bekendtskab  med  Revolutionens  girondinske  og 
jakobinske  Koryfæer  og  blev  Vidne  til  den  begyndende 
Terrorisme.  Da  han  som  Østerriger  frygtede  for  at 
blive  henregnet  til  de  Mistænkte  og  mulig  kunde  falde 
som  et  af  Guillotinens  Offre,  forlod  han  Frankrig  og 
tog  efter  nogen  Omflakken  Ophold  først  i  Hamborg, 
derpaa  i  Altona.  Han  færdedes  meget  blandt  de  der- 
værende franske  Emigranter  og  blev  bekendt  med  den 
navnkundige  tyske  Skuespiller  og  Theaterdirektør  Frie- 
drich Schroder.  Men  i  den  gamle  Hansestad  fik  han 
ogsaa  Sans  for  økonomiske  Interesser,  og  det  forklarer, 
at  den  tidligere  østerrigske  Ritmester,  da  han  valgte 
Odense  til  Opholdssted,  blev  Hempels  Associé  i  Blad- 
foretagendet. I  den  fyenske  Hovedstad  fik  han  som 
en  Følge  af  sin  interessante  Fortid,  sit  vindende  Væsen 

og  sit  tiltalende  Ydre  hurtigt  Adgang  til  de  anseteste 
og  mest  velstaaende  Huse.  Lindenfels  befandt  sig  vel 
her,  men  hans  Hustru,  en  født  von  Eyerburg,  higede 
efter  at  komme  til  Kjøbenhavn  og  faa  blivende  Ophold 
der.  Han  gav  efter  for  hendes  Ønske  og  i  Haab  om 
at  han  ved  Hjælp  af  sine  tyske  og  franske  Sprogkund- 
skaber sikkert  skulde  kunne  skaffe  sig  en  Existens  i 
Residensstaden  opsagde  han  Kompagniskabet  med 
Hempel.  Forinden  Lindenfels  forlod  Odense,  arrangerede 
hans  Venner  en  Afskedsfest  for  ham  i  Klubben.  I  Sel- 
skabet deltog  Jakob  Benzon,  og  det  var  ved  denne  Lej- 
lighed, at  han  og  Lindenfels  blev  Venner.  Benzon 
var,  som  berørt,  en  Beundrer  af  den  sceniske  Kunst, 
og  Lindenfels  havde  netop  som  Skuespiller  fængslet 
ham.  Der  ankom  til  Odense  et  tysk  Skuespillerselskab, 
der  til  Slutning  i  veldædigt  Øjemed  et  Par  Gange  op- 
førte Schillers  »Don  Carlos«.  Direktøren  bevægede 
Lindenfels  til  at  overtage  Filip  den  Andens  Rolle  i 
Stykket,  og  da  Ritmesteren  i  Hamborg  havde  set  Frie- 
drich Schrøder  spille  den,  betænkte  han  sig  ikke  paa 
at  opfylde  Anmodningen,  idet  han  hemmeligt  besluttede 
at  kopiere  hint  Forbillede.  Ved  sin  Værdighed,  sin 
Maske  og  det  Dæmoniske,  han  fik  frem  i  Karakteren, 
henrev  han  Odense  Publikum  til  et  stærkt  Bifald,  og 
Jakob  Benzon,  der  var  blandt  Tilskuerne,  kunde  ikke 
holde  beundrende  Udbrud  tilbage.  Han  higede  fra  den 
Stund  af  efter  at  træde  i  personligt  Forhold  til  Linden- 
fels, og  de  blev  da  Venner  den  nævnte  Aften  i 
Klubben. 

Biskoppen  Tønne  Bloch  og  Rektoren,  Professor 
Heiberg,  havde  givet  Lindenfels  Skrivelser  med  til 
Kancellisekretær  Schouboe,  der  var  Bestyrer  af  det  efter 
ham  selv  benævnte  Institut,  som  var  en  af  Hoved- 
stadens anseteste  Undervisningsanstalter  De  udtalte 
sig  begge  i  meget  anerkendende  Udtryk  om  Linden- 
felts's  Dygtighed  i  Fransk  og  om  hans  Evne  til  at 
lære  unge  Mennesker  Tysk  efter  en  simpel  og  let 
Methode.    Kaptajnen  fik  da  ogsaa  Timer  ved  Institutet. 

Men  ved  Siden  af  denne  Virksomhed  havde  han  Be- 
skæftigelse som  Lærer  i  sit  Hjem,  hvor  han  holdt 
Skrive-  og  Taleøvelser  i  Fransk.  Gennem  den  øster- 
rigske  Gesandt,  Grev  Griiner,  var  han  saa  heldig  at 
komme  i  Forbindelse  med  de  diplomatiske  Kredse, 
hvad  der  skaffede  ham  fornemme  kvindelige  Elever. 
Da  han  under  Kjøbenhavns  Belejring  1807  tog  Tjeneste 
som  Kaptajn  ved  en  Landeværnsbataillon  og  udmær- 
kede sig  ved  Iver  og  Nøjagtighed,  vandt  han  General 
Waltersdorfs  Yndest.  Derigennem  opnaaede  han  An- 
sættelse som  Lærer  i  Fransk  ved  Landkadetkorpset. 

Prins  Kristian  Frederik  viste  ham  den  Ære  at  over- 
være hans  Examination  ved  en  af  Akademiets  Aars- 
prøver  og  udtalte  ved  denne  Lejlighed  overfor  ham 
personlig  sin  Tilfredshed  med  hans  franske  Grammatik. 
Da  Hs.  Højhed  nogle  Aar  efter  vendte  tilbage  fra 
Norge,  hvor  han  havde  baaret  en  Kongekrone  og  spillet 
en  verdenshistorisk  Rolle,  fik  han  en  meget  kølig  Mod- 
tagelse ved  Frederik  den  Sjettes  Hof,  thi  han  havde 
ved  sin  Optræden  paadraget  Kongen  Ubehageligheder 
fra  Stormagternes  Side  Prins  Kristian  Frederik  var  i 
en  nedtrykt  og  bitter  Stemning;  thi  han  følte  sig  mis- 
kendt og  undervurderet.  Netop  paa  det  Tidspunkt  søgte 
Lindenfels  Audiens  hos  ham  paa  Amalienborg  og  over- 
rakte ham  her  et  Exemplar  af  sin  franske  Læsebog. 
Han  bevidnede  Prinsen  i  de  mest  smigrende  Udtryk 
sin  Beundring  af  de  Fortjenester,  han  ha.vde  indlagt  sig 
nf  Norges  Uafhængighed,  og  disse  Ord  gjorde  i  Øje- 
blikket et  dybt  og  varigt  Lidtryk  paa  Hs.  Højhed  Prins 
Kristian  bevarede  Lindenfels  i  velvillig  Erindring  og 
ønskede  at  kunne  give  ham  et  Tegn  paa  sin  Bevaa- 
genhed. 

Et  Par  Gange  om  Aaret  havde  Kaptajn  Lindeniels 
Besøg  af  sin  Ven,  Kammerjunker  Benzon,  der  hvert 
Foraar  og  Efteraar  plejede  at  tilbringe  en  fjorten  Dags 
Tid  i  Hovedstaden.  Han  var  da  en  flittig  Theatergænger 
og  færdedes  i  Kunstnerkredse;  navnlig  kom  han  i  Pro- 
fessor Lorentzens  Atelier    og    omgikkes    en    Del    med 

Alex.   Tliorsoe:   SloUct   i   Odense.  2 

Eckersberg,  hvis  Billeder  fra  Kjøbenhavns  Bombarde- 
ment han  satte  højt.  Lindenfels  stiftede  gennem  Benzon 
Bekendtskab  med  de  nævnte  Notabiliteter.  Paa  den 
anden  Side  mødte  Kammerjunkeren  i  hans  Hus  flere 
Officerer,  der  havde  vundet  et  Navn  dels  i  Kanon - 
baadskrigen  mod  England  dels  under  Prins  Kristian 
Augusts  Felttog  i  Norge  mod  Svenskerne.  Lindenfels 
og  Benzon  var  en  Aften  sammen  i  det  kgl.  Theater, 
da  Sofie  Holm  glimrede  i  »Hytten  i  Schwarzwald«. 
Kammerjunkeren  var  henrykt  ved  hendes  Spil  og  Sang 
og  her  tændtes  den  Følelse  for  hende,  der  senere  kul- 
minerede, da  han  hørte  hende  i  »Røverborgen«  For 
den  Gæstfrihed,  Benzon  nød  hos  Lindenfels,  gjorde  han 
Gengæld.  Hver  Sommer  indbød  han  Kaptajnen  til  et 
Ferieophold  hos  sig  i  Hunderup.  Her  nød  Lindenfels 
Landlivets  idylliske  Fred,  der  dog  afbrødes,  naar  han 
gjorde  Visiter  hos  gamle  Bekendte  enten  i  Omegnen 
eller  i  Odense,  paa  hvilket  sidste  Sted  han  ofte  besøgte 
sin  forhenværende  Kompagnon,  Søren  Hempel. 

Mens  Lindenfels  Sommeren  1815  var  Gæst  hos 
Benzon,  modtog  denne  Visit  af  en  meget  interessant 
Dame,  der  udmærkede  sig  ved  et  pikant  Ydre  og  en 
eventyrlig  Livsskæbne.  Nu  var  hun  en  tre  og  fyrre- 
tyveaarig  Kvinde,  men  saa  en  halv  Snes  Aar  yngre  ud. 
Hun  havde  et  fyldigt  kastaniebrunt  Haar  og  livlige 
mørkeblaa  Øjne;  hun  var  velvoxen,  slank  og  havde  en 
smuk  Figur.  Hun  kaldtes  Grevinde  Konstance  Knuth, 
hendes  Fader  havde  været  Herre  til  Lehnsgrevskabet 
paa  Lolland  og  beklædt  Stillingen  som  Stiftamtmand  i 
Sjælland;  hendes  Moder  var  tysk  Rigsgrevinde,  med 
hvem  Faderen  havde  stiftet  Bekendtskab,  da  han  var 
Gesandt  ved  det  kursachsiske  Hof  Komtesse  Konstance 
var  som  attenaarig  Pige  bleven  gift  med  Grev  Hans 
Bernstort,  Søn  af  Danmarks  berømte  Statsmand  Andreas 
Peter  Bernstorf,  og  bragte  ham  senere  Grevskabet 
Gyldensteen,  hvortil  hun  var  Arving  Aaret  efter  For- 
mælingen blev  hun  Enke  og  fødte  en  Søn  til  Verden, 
der  blev  Grevskabets  Arvins;.    Nu  indtraadte  en  stærkt 

bevæget  Periode  i  Enkegrevindens  Tilværelse.  Hun 
blev  nemlig  to  Gange  gift,  først  med  en  Stolberg,  der- 
næst med  en  Rantzau,  men  begge  Gange  endte  Ægte- 
skabet med  Skilsmisse.  Endelig  formæledes  hun  med 
en  russisk  Officer  ved  Navn  Afanael  Vansowitz.  Et 
Liv  som  hendes  maatte  blive  rigt  paa  Erfaringer,  og 
da  hun  ved  Siden  af  Iagttagelsesevne  havde  god  For- 
stand, var  hendes  Blik  for  de  menneskelige  Karakter- 
ejendommeligheder bleven  skærpet.  Grevinde  Knuth 
var  noget  vægelsindet  og  gik  hurtigt  skiftende  fra  det 
Komiske  over  i  det  Tragiske  og  omvendt.  Med  længere 
Mellemrum  besøgte  hun  Benzon,  thi  hans  anden  Hustru 
med  den  glimrende  Theaterfortid  interesserede  hende 
stærkt.  Grevinden  kunde  mange  Digte  af  Schiller 
udenad,  og  naar  hun  kom  i  Stemning,  reciterede  hun 
gerne  nogle  af  dem. 

Da  Grevinde  Knuth  havde  besøgt  Paris  og  Wien, 
var  der  mange  Tilknytningspunkter  for  Konversationen 
mellem  hende  og  Lindenfels,  hvem  hun  kendte  af 
Navn,  og  liun  vidste,  at  han  havde  et  godt  Navn  som 
Lærer  ved  Kadetakademiet.  Hun  fandt  Behag  i  at  tale 
Fransk  med  ham.  Det  interesserede  i  høj  Gi^d  Vært- 
inden, Kammerjunkerinde  Benzon,  naar  hun  hørte  dem 
fortælle  om  Skuespil  paa  Theåtre  francais,  i  hvilke 
Talma  havde  vakt  deres  Beundring  som  Helt  ved  sin 
Naturlighed  og  Sandhed  og  Mademoiselle  Mars  ved  sit 
fine  Væsen  som  Pariser  Salondamen. 

Kammerjunker  Benzon,  der  var  en  ivrig  Jæger, 
havde  et  Kobbel  Jagthunde,  som  han  vaagede  over 
med  den  største  Omhu.  Han  satte  en  Ære  i  at  præ- 
sentere det  for  sine  Gæster,  og  det  traf  sig  nu  saa 
heldigt,  at  baade  Enkegrevinden  og  Lindenfels  var 
Hundeelskere.  Daglig  førte  han  dem  ned  til  »Meuten« 
og  holdt  her  korte  Foredrag  over  de  enkelte  Exem- 
plarers  Egenskaber  og  psykologiske  Ejendommeligheder. 
Han  gjorde  det  med  en  beundringsværdig  Sagkundskab. 
Han  følte  sig  Kaptajnen  endnu  mere  forbunden  end 
tidligere,    da   denne   en  Gang  forærede  Kammerjunker- 

inden  en  russisk  Moppe  i  Anledning  af  hendes  Fødsels- 
dag. Og  hvor  henrykt  blev  han  ikke,  da  Enkegrev- 
inden sendte  ham  fra  Gyldensteen  en  Hønsehund,  paa 
hvis  Opdragelse  den  unge  Greve  havde  anvendt  megen 
Flid! 

En  smuk  og  stille  Dag  i  August  meddelte  Benzon 
Kaptajn  Lindenfels,  at  han  havde  anmeldt  dennes  og 
sit  Besøg  hos  Stamhusbesidderen  paa  Juelsborg,  Kam- 
merherrejuel, og  denne  havde  i  sin  Svarskrivelse  budt 
dem  Velkommen  i  de  elskværdigste  Udtryk.  Linden- 
fels bevidnede  sin  Glæde  over  denne  Udflugt,  thi  Juel 
var  netop  en  Mand,  paa  hvem  han  satte  megen  Pris. 
I  aaben  Wienervogn  kørte  de  to  Venner  til  Herresæ^det, 
og  Modtagelsen  her  var  i  enhver  Henseende  excellent. 

Juel  var  en  virkelig  dannet  Mand,  der  ikke  blot 
var  militært,  men  ogsaa  akademisk  uddannet.  Han  var 
oprindelig  juridisk  Kandidat  og  havde  gjort  Tjeneste  i 
Udenrigsministeriet,  men  var  derefter  traadt  ind  i  Hæren, 
hvor  han  avancerede  til  Oberstløjtnant.  Dog  skulde 
senere  Diplomatien  blive  hans  egenlige  Virkefelt.  Han 
var  gift  med  en  syv  Aar  yngre  Søster  til  den  oven- 
nævnte Grevinde  Konstance  Knuth,  og  Fru  Frederikke 
var  paa  Grund  af  sin  Blidhed  og  kvindelige  Ynde  al- 
mindelig afholdt  i  Omegnen.  Hun  udmærkede  sig  ved 
en  storartet  Godgørenhed.  Dronning  Maria,  tif  hvis 
Kundskab  dette  var  kommet,  havde  gennem  sin  Hof- 
dame, Marie  Knuth,  der  var  hendes  Kusine,  tilkende- 
givet hende  sin  Tilfredshed  og  Erkendlighed. 

Benzon  og  Lindenfels  tilbragte  et  Par  Dage  paa 
Juelsborg.  Kammerherren  foretog  den  første  Dag  en 
Ridetur  med  sine  to  Gæster  gennem  den  omliggende 
Skov  til  Store  Belts  Strand.  Paa  Tilbagevejen  besøgte 
de  en  i  antik  Stil  opført  lille  Pavillon  i  Skoven,  der 
efter  Juels  Moder  kaldtes  »Amalies  Minde«.  Her  tog 
de  Sæde  paa  magelige  Havestole,  hvorefter  Kammer- 
herren gav  en  livlig  Skildring  af  Kongeparrets  Salving 
og  Kroning  i  Frederiksborg  Slotskirke,  hvilken  han 
netop  havde  overværet. 

»Her  kan  man  rigtig  nok  sige,<  bemærkede  Benzon 
tørt  og  ironisk,  »at  Frederik  den  Sjette  indviede  den 
nye  Æra,  som  Norges  Tab  betegner,  med  en  pompøs 
Ceremoni.« 

»Ogsaa  jeg  har  været  til  Stede  ved  en  saadan 
Statsakt,«  sagde  Lindenfels.  »Jeg  var  just  i  Frankfurt, 
da  Leopold  den  Anden  blev  kronet  der  som  tysk- 
romersk Kejser.« 

Paa  Hjemturen  til  Herresædet  underholdt  de  tre 
Herrer  sig  med  hverandre  om  Napoleons  Skæbne  efter 
Slaget  ved  Waterloo  og  hans  Fængsel  paa  St.  Helena. 
De  sammenlignede  ham  med  en  indespærret  Titan. 

Om  Aftenen  spillede  de  tre  Herrer  Whist  i  Lyst- 
huset i  Haven.  Lindenfels,  der  var  en  Mester  i  dette 
Spil,  havde  Heldet  med  sig,  hver  Gang  han  havde  Juel 
til  Makker.  Det  ærgrede  Benzon,  men  denne  forstod 
at  beherske  sig  og  smilte  tvertimod.  Endelig  vandt 
Kammerjunkeren  en  Rubber,  hvad  •  der  glædede  ham 
usigeligt. 

En  Tjener  bragte  paa  en  Sølvbakke  en  Flaske 
Rhinskvin  med  tre  Glas.  I  et  Porcellænsbæger  stod 
Cigarer. 

Kammerherre  Juel  skænkede  for  sine  Gæster  og 
bød  dem  hver  en  Cigar.  Det  var  et  af  de  fineste 
Mærker  fra  Fabriken  i  Altona. 

De  tre  Herrer  gjorde  sig  det  derefter  mageligt  i 
de  komfortable  Havestole,  nød  Vinen  og  røg  med  Vel- 
behag Cigaren. 

»Nogle  Dage  efter  Kroningen  i  Frederiksborg,« 
tog  Juel  til  Orde,  »havde  jeg  Audiens  hos  Prins  Kri- 
stian paa  Sorgenfri.«  Kammerherren  stansede  et  Øje- 
blik, idet  han  nippede  til  Glasset. 

»Det  kølige  Forhold,  der  var  indtraadt  mellem 
Kongen  og  Prinsen  siden  Begivenhederne  i  Norge  er 
nok  nu  bleven  afløst  af  en  blidere  Stemning  fra  Hs. 
Majestæts  Side,«  yttrede  Benzon. 

»Derpaa  tvdede  det  Besøg,  som  Kongen  paa  Til- 
bagerejsen fra  Wien  aflagde  Prinsen  og  hans  Brud  paa 

Augustenburg,«  sagde  Juel.  »Grev  Wedell,  der  deltog 
i  Gallatafflet,  fortalte  mig,  at  Hs.  Majestæt  havde  ud- 
bragt i  faa  Ord  en  hjertelig  Skaal  for  Ægteparret. 
Om  Aftenen  ved  Ballet  havde  Kongen  ført  Bruden  i 
en  Kvadrille.« 

»Hendes  Skønhed  blev  forherliget  af  Øhlenschlæger 
i  en  Kantate,«  bemærkede  Lindenfels.  »iMens  alle 
andre  Blomster  hyldede  den  yndige  Prinsesse  Karoline 
Amalie,  holdt  Rosen  sig  tilbage.  Den  følte  nemlig,  at 
Prinsessen  var  skønnere  end  den  selv  og  derfor  var 
den  misundelig«  .... 

»Det  var  en  fin  poetisk  Tanke  af  vor  store  Digter,« 
udbrød  Juel. 

»Jeg  ved  nok,  at  Landgrev  Karl  paa  Louisenlund 
og  Prins  Frederik  af  Hessen  ser  skævt  til  Hs.  Højhed 
i  Anledning  af  den  norske  Episode,«  sagde  Benzon, 
»men  det  forekommer  mig,  at  her  viste  han  sig  sine 
Fættere  i  Kongehuset  overlegen.« 

»Prins  Kristian  er  en  Mand  af  Aand  og  Kund- 
skaber,« yttrede  Lindenfels  med  en  vis  ^'arme,  »der- 
paa  har  jeg  havt  et  talende  Bevis.« 

»Hs.  Højhed  var  ved  den  nævnte  Audiens  paa 
Sorgenfri  meget  elskværdig  mod  mig,«  sagde  Juel. 
»Den  store  Velviilie  Dronning  Juliane  Marie  nærede 
for  min  Fader  fra  den  Tid,  han  var  hendes  Overhof- 
mester, synes  hendes  Sønnesøn  at  have  arvet.  Han 
har  overført  den  paa  den  juelske  Slægt  « 

Den  følgende  Dag  ankom  til  Juelsborg  en  højst 
interessant  Personlighed:  det  var  Stifteren  af  Grevskabet 
Røpstorf,  den  tidligere  Generalgouvernør  i  Vestindien, 
Ulrik  de  Røpstorf  Den  lille  Mand,  der  nu  befandt  sig 
midt  i  Firserne,  havde  skarpt  skaarne  Træk,  spillende 
graa  Øjne  og  bevægede  sig  med  en  i  Forhold  til 
Alderen  beundringsværdig  Livlighed.  Han  havde  i  sin 
Embedsstilling  udvist  stort  administrativt  Talent,  og 
han  var  en  Financier  af  første  Rang,  hvorom  den 
uhyre  Formue,  han  havde  samlet  sig,  afgav  Vidnes- 
byrdet.   Grev  Røpstorf  var  en  kolerisk  Natur,  derunder 

Omgangen  med  Kreoler  og  Negre,  havde  faaet  noget 
bydende  i  sit  Væsen,  og  han  kunde  optræde  meget 
frastødende,  men  paa  den  anden  Side  kunde  han  ogsaa 
vise  sig  velvilHg  og  vindende.  Hans  store  Godgøren- 
hed var  en  ædel  Side  af  hans  Karakter.  Grevskabet, 
hvis  Hovedsæde  var  Einsiedelsborg  paa  Fyens  Nordkyst 
ved  Kattegat,  havde  han  oprettet  til  Fordel  for  sin 
Søstersøn,  Alexander  v.  Petersdorf,  og  han  havde  ogsaa 
selv  faaet  Grevetitlen.  Han  var  ugift  og  levede  som  en 
Magnat  paa  Einsiedelsborg.  Af  og  til,  naar  hans  Sukker- 
raffinaderi i  Odense  kaldte  ham  til  denne  By,  foretog 
han  derfra  en  Afstikker  til  en  af  de  kendte  Familier  i 
den  nærmere  eller  fjernere  Omegn.  Blandt  de  fyenske 
Godsejere,  hvorpaa  han  satte  Pris,  skal  Løjtnant  Anders 
Sehested  til  Broholm  fremhæves.  Med  dennes  Hustru, 
Edel  Kjær,  der  forstod  sig  udmærket  paa  Landøkono- 
mien, kunde  den  gamle  Greve  interesseret  samtale  i 
timevis.  Familien  paa  Juelsberg  var  han  knyttet  til  ved 
et  Slags  Slægtskabsbaand,  thi  Søstersønnen  var  gift  med 
en  Juel,  men  hun  var  af  en  anden  Linie.  Gamle  Røp- 
storf  holdt  meget  af  Kammerherre  Juel,  med  hvem 
han  desuden  kunde  konversere  om  militære  Spørgs- 
maal,  thi  Oldingen  havde  i  omtrent  en  Snes  Aar  været 
Søofficer. 

Saa  snart  Røpstorf  fik  Øje  paa  Benzon,  spurgte 
han  øjeblikkelig,  hvorledes  Kastor  og  Pollux  befandt 
sig;  det  var  Navnene  paa  to  af  Kammerjunkerens  Hunde, 
italienske  Mynder,  berømte  paa  Øens  Herregaarde. 
Kammerjunkeren  takkede  forbindligst  paa  Dyrenes 
Vegne  og  tilføjede,  at  det  vilde  glæde  ham  overorden- 
lig hvis  Hs.  Excellence  en  Gang  vilde  tage  hans  Bul- 
dogger i  Øjesyn. 

»Det  er  længe  siden  vi  har  set  hinanden,«  udbrød 
Røpstorf,  vendt  mod  Lindenfels.  »Hr.  Kaptajnen  har 
været  en  flersidig  Mand:  først  svang  De  Sværdet  som 
Soldat,  derefter  førte  De  Pennen  som  Journalist,  og 
endelig  har  De  som  Pædagog  haandteret  Ferlen.  Ved 
Siden  af  alt  dette  forstod  De  ossaa  at  asere   som  ele- 

gant  Kavaller.  naar  De  i  Frørup  Præstegaard  kurtiserede 
den  franske  Dame,  Amelie  Lessart.«  Disse  sidste  Ord 
udtalte  Røpstorf  med  et  lunt  Smil  om  Læberne. 

»I  den  Retning  fulgte  jeg  Deres  Excellences  For- 
billede,« svarede  Lindenfels.  »Men  jeg  stod  unægtelig 
langt  tilbage  for  Originalen  Har  jeg  været  flersidig, 
saa  tror  jeg  at  kunne  sige,  at  Hr.  Greven  har  været 
alsidig«  .... 

»Undckyld,«  sagde  Røpstorf  afbrydende,  »men  jeg 
vilde  spørge  Dem  om  noget  angaaende  Landkadet- 
korpsets  Kommandør,  Oberstløjtnant  du  Plat.  Skulde 
jeg  glemme  det,  saa  vil  Hr.  Kaptajnen  nok  minde  mig 
derom.« 

Kammerherre  Juel  ønskede  at  give  Konversationen 
en  anden  Vending.  »Siden  du  Plat  nævnes,«  yttrede 
han,  »kommer  jeg  til  at  tænke  paa  Hæren.  Oberst 
Løw  i  Nyborg  fortalte  mig,  at  Prins  Kristian  nok  skulde 
udnævnes  til  Gouvernør  over  Fyen  Har  De,  Kaptajn 
Lindenfels,  der  staar  i  stadig  Korrespondance  med  Kjø- 
benhavn,  hørt  noget  derom?« 

»Før  jeg  forlod  Hovedstaden,«  svarede  Lindenfels, 
♦  deltog  jeg  i  en  Soirée  hos  Major  Bauditz,  og  to  Gene- 
ralstabsofflcerer  berørte  der  netop  næ>vnte  Rygte.  ^  Kap- 
tajnen vendte  sig  efter  en  kort  Pause  til  Røpstorf. 

»Det  var  altsaa  du  Plat,  Excellence.« 

»Da  jeg  nævnte  Frørup  Præstegaard  og  Demoiselle 
Lessart,«  yttrede  Greven,  »kom  jeg  til  at  tænke  paa 
du  Plat  og  Marskal  Bernadotte,  Sverrigs  nuværende 
Kronprins,  hos  hvem  han  den  Gang  fungerede  som 
dansk  Kommissær  Jeg  traf  den  daværende  Major  et 
Par  Gange  hos  Pastor  Laubs,  og  den  ene  Gang  var 
ogsaa  De,  Hr.  Kaptajn,  til  Stede.« 

>Der  har  jeg  ogsaa  set  du  Plat,«  bemærkede 
Benzon. 

»Jeg  har  været  sammen  med  du  Plat  paa  Slottet  i 
Odense.«  sagde  Juel,  »hvor  Marskallen  eller  Fyrsten 
af  Pontecorvo  den  Gang  havde  sit  Hovedkvarter.« 

>  Du  Plat  interesserede  sig  levende  for  den  franske 

Dame,«  vedblev  Røpstorf.  »Ved  Ballet  paa  Raadhuset 
i  Odense  i  Anledning  af  Napoleons  Fødselsdag  præsen- 
terede han  hende  for  Fyrsten.  Denne  var  hendes 
Kavaller  i  Francaisen.  Siden  fulgte  hun  ham  nok  til 
Frankrig.« 

»Amelie  Lessart  rejste,  saa  vidt  jeg  ved,«  svarede 
Lindenfels,  »kun  gennem  Frankrig  til  Spanien.  Hun 
var  efter  Sigende  bleven  forlovet  med  en  af  de  spanske 
Officerer,  der  laa  i  Kantonnement  her  paa  Fyen  for 
syv  Aar  siden.« 

»Mulig  kan  De,  Kaptajn  Lindenfels, '<  sagde  Kam- 
merherre Juel,  »faa  nærmere  Oplysninger  om  Demoi- 
sellen,  naar  De  næste  Gang  taler  med  Oberstløjtnant 
du  Plat.« 

»Det  skulde  virkelig  interessere  mig  at  erfare 
noget  om  hendes  Skæbne,«  udbrød  Røpstorf.  »Jeg  kan 
egenlig  ikke  forklare  mig  det,  hun  udøver,  skønt  fra- 
værende, en  vis  mystisk  Attraktion  paa  mig.« 

»Erfarer  jeg  noget  om  Demoiselle  Amelie  Les- 
sart,  skal  jeg  sende  Meddelelsen  til  Excellencen  paa 
Einsiedelsborg. 

Kammerherre  Juel  førte  den  gamle  Greve  til  Mid- 
dagsbordet, der  var  dækket  i  Herresædets  store  Spisesal, 
hvis  høje  Vægge  smykkedes  af  Blomster-  og  Frugt- 
dekorationer, malede  la  France. 

Snart  udspandt  en  livlig  Konversation  sig  mellem 
de  fire  Herrer:  Grev  Røpstorf,  Kammerjunker Benzon, 
Kaptajn  Lindenfels  og  Kammerherre  Juel. 


IV. 

Aareti8i5  udmærkede  sig  ved  en  overordenlig  smuk 
November  Maaned  ;  Temperaturen  var  blid;  Regn- 
dagene var  kun  faa;  som  oftest  straalede  Solen  fra  en 
skyfri  Himmel.  I  et  Vejr  af  den  Beskaffenhed  kunde 
Odense  Befolkning  følge  sin  Tilbøjelighed  til  at  gøre 
hvppige  Udflugter  i  Omegnen.  Stadig  var  Fruens  Bøge, 
Aaløkkegaards  og  Nysbyhoved  Skov  besøgt  af  lystige 
Selskaber,  der  efter  at  have  nydt  Naturen  i  dens  Efter- 
aarsskønhed,  hengav  sig  til  de  medbragte  Madkurves 
Glæder,  hvorpaa  Ungdommen  dansede  under  de  nu 
løvfattige  Træer,  mens  de  Ældre  fik  sig  en  gemytlig 
Passiar,  der  for  Mændenes  Vedkommende  krydredes 
med  nogle  Glas  Punsch  og  en  Pibe  Tobak.  Da  Næt- 
terne blev  inaanelyse,  og  Efteraarsnaturen  stadig  var 
mild  og  indbvdende  foretoges  ogsaa  Køreture  til  fjer- 
nere Steder  som  Kjerteminde  Klint  og  Langesø  Skov, 
der  ellers  hørte  til  Sommerforlystelscrne. 

For  dygtige  Fodgængere,  der  satte  Pris  paa  at  røre 
sig,  var  denne  November  Maaned  en  storartet  Tid, 
som  derfor  ogsaa  var  Genstand  for  deres  Lovtaler. 
Ingen  holdt  disse  varmere  og  i  mere  klassisk  Form 
end  de  to  Venner,  Professor  Ludvig  Heiberg,  Rektor 
ved  Latinskolen,  og  Sognepræsten  ved  St.  Knuds  Kirke, 
Stiftsprovst  Stefan  Tetens.  Jævnlig  saa  man  dem  spasere 
ud  til  Fruens  Bøge,  hvor  de  tog  Plads  under  et  stort 
Egetræ,  der  endnu  havde  bevaret  sit  Løv,  og  diskuterede 

et  eller  andet  klassisk  Æmne.  Rektoren  stod  nu  midt 
i  Halvtredserne,  han  var  en  kraftig  Skikkelse  med  graa- 
sprængt  Haar  og  livfulde  blaa  Øjne.  Stiftsprovsten 
var  tretten  Aar  yngre,  middelhøj  af  Væxt,  havde  et 
fyldigt,  sort  Haar  og  mørke  Øjne  med  et  tungsindigt 
Udtryk,  der  flammede  op,  naar  han  kom  i  Affekt, 
hvortil  han  var  let  tilbøjelig.  Begge  disse  Mænd  havde 
indlagt  sig  Fortjeneste  af  den  klassiske  Litteratur:  Hei- 
berg ved  sin  Oversættelse  af  den  græske  Digter  Lukianos, 
der  levede  i  Antoninernes  Tidsalder,  Tetens  ved  sin 
Fordanskning  af  Plutarchs  Biografier.  Det  antike  Græken- 
lands og  Roms  Litteratur  var  det  Felt,  hvorpaa  de 
mødtes  i  deres  Samtaler,  og  hvor  de  stedse  fandt 
Problemer,  som  de  drøftede  og  søgte  at  afvinde  en 
ny  Side. 

Men  der  var  foruden  den  klassiske  Oldtids  For- 
fattere et  andet  Æmne,  hvorved  de  to  Venner  i  deres 
Samtaler  hyppig  dvælede,  og  det  var  den  poetiske 
Virksomhed,  som  Rektorens  unge  Brodersøn,  havde  be- 
gyndt at  udfolde.  Johan  Ludvig  Heiberg  havde  nylig 
meddelt  sin  Onkel  i  et  Brev,  at  han  var  i  Færd  med 
at  skrive  en  Komedie,  der  skulde  hedde  ^Julespøg  og 
Nytaarsløjer«  og  være  i  Stil  med  Øhlenschlægers  St. 
Hans  Aftens  Spil.  Rektoren  underrettede  nu  Stifts- 
provsten herom. 

»Der  er  en  mærkelig  aandelig  Modenhed  hos  dette 
unge  Menneske,«  sagde  Tetens.  Kun  22  Aar  gammel 
udgav  han  sit  Marionettheater«,  og  nu  kan  vi  vente  os 
et  nyt  større  Arbejde  fra  hans  Haand.  Han  har  stærk 
Reflexionsevne  og  Herredømme  over  Formen.« 

»Det  er  netop  hans  Hovedegenskaber,«  svarede 
Heiberg,  »den  poetisk  skabende  Kraft  og  Fantasiens 
Styrke  er  mindre  udviklede  hos  ham.« 

»Hans  Stedfader  Gyllembourg  døde  da,«  bemærkede 
Tetens. 

»Det  er  næppe  noget  stort  Tab  for  Johan  Ludvig,« 
yttrede  Rektoren,  »hans  Moder  er  ham  Et  og  Alt.« 

»Har  Du  nylig  hørt  fra  din  Broder  i  Paris,  Pro- 
fessor?« spurgte  Stiftsprovsten. 

»Jeg  fik  Brev  forleden  Dag.  Han  har  under  det 
genoprettede  bourbonske  Regimente  bevaret  sin  Plads 
i  Udenrigsministerier.  Det  skyldes  utvivlsomt  Talley- 
rands  Indflydelse.  løvrigt  klager  han  over,  at  hans 
Syn  er  svagt.« 

En  Karret  kom  kørende  hen  ad  Landevejen,  der 
var  synlig  fra  de  to  Samtalendes  Plads. 

»En  elegant  Ekvipage,«  udbrød  Tetens,  »hvor  mon 
den  er  fra?«  Han  tog  sin  Lommekikkert  frem  og 
satte  den  for  Øjnene.  »Baron  Holcks  Vaaben  staar 
paa  Vogndøren.«  Jeg  ser  tydelig  Biskop  Plum  sidde 
inde  i  Karreten.« 

»Hs.  Højærværdighed  har  altsaa  været  i  Besøg 
paa  Holckenhavn,«  bemærkede  Heiberg. 

»Jeg  ved  fra  min  Hustru,«  sagde  Tetens,  »at  Digteren 
Baggesen  i  disse  Dage  opholder  sig  paa  Holckenhavn. 
Baronen  har  da  sandsynligvis  sendt  Ekvipagen  til  Bi- 
skoppen med  en  Indbydelse.« 

-'Plum  og  Baggesen  var  jo  i  sin  Tid  Kontubernaler 
paa  Regensen,«  yttrede  Heiberg.  »Det  maa  interessere 
dem  at  genopfriske  Ungdomserindringer.« 

»Baggesen  kunde  saamænd  ogsaa  have  godt  af  en 
moralsk  Formaning  fra  Hs.  Højæ^rværdigheds  Side,«  sagde 
leende  Tetens,  »thi  han  gør  i  sin  lyriske  Begejstring 
stormende  Kur  til  Baronesse  Holck!« 

»Baggesen  har,  som  bekendt,  hvert  Øjeblik  en  ny 
Flamme,«  yttrede  Heiberg.  »For  Resten  har  Omgangen 
med  et  vittigt  Hoved  og  en  fuldendt  Stilist  som 
Baggesen  været  af  stor  Betydning  for  Plum.« 

»Sprogligt  har  Baggesen  utvivlsomt  gavnet  Plum,« 
tog  Tetens  til  Orde,  »og  hin  Paavirkning  spores  ogsaa 
enkelte  Steder  i  vor  Biskops  Oversættelse  af  Persius's 
og  Juvenals  Satirer.« 

»Den  Oversættelse  taxerer  jeg  egenlig  ikke  højt,« 
svarede    Professor  Heiberg.      I  Litteraturen    ligger    Bi- 

skop  Plums  Fortjenester  paa  et  andet  Felt,  nemlig: 
det  pædagogiske.  Hans  Afhandlinger  i  »Egeria«  er 
aldeles  fortræffelige  « 

Tetens  og  Heiberg  rejste  sig  og  spaserede  tilbage 
til  Byen,  samtalende  om  adskillige  af  de  Smaaæmner, 
Hverdagslivet  frembvder. 


V. 

Efter  et  Par  Dages  Ophold  paa  sit  smukke  Herre- 
sæde Erholm  mellem  Middelfart  og  Odense  vendte 
Stiftamtmand  og  Stamhusbesidder,  Cederfeld  de  Simon- 
sen, tilbage  til  sin  Embedsbolig  paa  Slottet  i  sidst- 
nævnte By.  Han  interesserede  sig  meget  for  Have- 
kulturen, hvorfor  man  stadig  saa  ham  i  Drivhusene, 
naar  han  besøgte  Erholm.  Han  medbragte  denne  Gang 
nogle  sjeldent  prægtige  Georginer,  som  han  vilde  over- 
række sin  Frue,  en  født  Castenskjold,  Datter  af  den 
General,  der,  selv  modig,  havde  havt  den  uheldige 
Skæbne  at  kommandere  Landeværnet  i  Slaget  ved  Køge 
1807.  Den  nu  to  og  tyve  aarige  Stiftamtmandinde 
var  en  køn  Dame  med  et  vindende  Væsen.  Hun  satte 
overordenlig  stor  Pris  paa  Blomster  og  havde  med 
Flid  lagt  sig  efter  Stnegartneriet. 

»Det  var  tidlig  Eftermiddag,  da  Cederfeld  de  Simon- 
sen kom  til  Odense.  Fruen  blev  henrykt  over  Geor- 
ginerne og  underholdt  sin  Mand  ved  Middagsbordet 
med  Fortællingen  om  et  morsomt  Møde  mellem  Bagge- 
sen og  Kammerjunkerinde  Ben/on  i  Hunderup.  Digteren 
var  bleven  begejstret  over  hendes  Sang  og  havde  med 
et  vittigt,  men  glødende  Impromptu  overrakt  hende 
en  Lavendel,  til  Moro  for  det  tilstedeværende  Selskab, 
naar  undtages  selve  Kammerjunkeren,  der  fik  et  stærkt 
Anfald  af  Jalousi. 

Da  Stiftamtmanden  traadte  ind  i  sit  Arbejdsværelse, 


forefandt  han  paa  Skrivebordet  et  Brev  fra  Etatsraad 
Holten,  der  tidligere  under  Prins  Kristian  havde  været 
Sekretær  ved  Statholderskabet  i  Norge.  Etatsraaden 
meddelte,  at  han  kom  til  Odense  den  følgende  Lørdag 
og  udbad  sig  en  Samtale  med  Stiftamtmanden  angaa- 
ende  en  vigtig  Sag.  Cederfeld  de  Simonsen  var  spændt 
paa,  hvad  det  kunde  være. 

Den  fastsatte  Dag  indfandt  Holten  sig.  Han  fik 
en  forekommende  og  venskabelig  Modtagelse  fra  Ceder- 
feld de  Simonsens  Side;  thi  de  kendte  hinanden  godt 
fra  Norge,  hvor  sidstnævnte  den  Gang  havde  været 
Amtmand.     Desuden  var  deres  Hustruer  beslægtede. 

»Først  maa  jeg  hilse  paa  Kammerherreinden,«  sagde 
Holten  med  et  jovialt  Smil,  efter  at  Tjeneren  havde 
hjulpet  ham  Kavaien  af  Stiftamtmianden  var  nemlig 
bleven  gift  Aaret  før,  og  Etatsraaden  havde  ikke  set 
Fruen  siden  Formælingen. 

Gæsten  førtes  ind  i  Ægteparrets  Modtagelsesværelse, 
hvor  Kammerherren  præsenterede  ham  som  sin  gamle 
Ven.  Holten  udtalte  sin  Glæde  over  at  mødes  med 
hende  og  tilføjede,  at  han  snart  maaske  kunde  have 
den  Ære  hyppigt  at  hilse  paa  hende. 

»Det  skal  altid  være  mig  kært  at  komme  sammen 
med  min  Tante  og  Onkel,«  sagde  Kammerherreinden, 
idet  hun  rakte  ham  Haanden.  »Aar  er  gaaede,  siden 
Etatsraaden  kaldtes  fra  Danmark  til  Norge.« 

Derpna  vendte  Etatsraaden  sig  mod  Stiftamtmanden 
med  de  Ord:  »Hr.  Kammerherre,  jeg  er  rede  til  at 
udføre  min  Sendelse!«  Han  sagde  dette  med  et  vist 
Eftertryk  i  Stemmen,  men  dog  med  en  gemytlig  Be- 
toning. 

Stiftamtmanden  gik  med  Etatsraaden  ind  i  sit  Privat- 
kabinet.    Hver  tog  Plads  i  sin  Lænestol. 

»Jeg  skal  ikke  nægte,  at  jeg  med  en  vis  Spænding 
imødeser  Deres  Meddelelse,«  sagde  Cederfeld  de  Si- 
monsen. 

»Har  De  ikke,  Kammerherre,  hørt  et  Rygte  om, 
at  Prins  Kristian  skal  være  Gouvernør  over  Fven.^« 

Prins  Ferdinand  har  under  et  Besøg  hos  Bille 
Brahes  paa  Hvedholm  ladet  sig  forlyde  dermed,  og 
Hs.  Højheds  Yttringer  er  kommen  min  Hustru  for 
Øre.« 

»Det  forholder  sig  virkelig  saaledes,«  vedblev 
Holten.  »Hs.  Højhed  har  udnævnt  mig  til  sin  Gouverne- 
mentssekretær.« 

»Jeg  gratulerer  Etatsraaden  «  >Men  hvorledes  vil 
nu  Amtmændene  i  Fyen  være  stillede  overfor  Gouver- 
nøren?« 

»Det  er  netop  det,  jeg  kommer  for  at  forklare  Dem, 
Kammerherre.« 

Holten  tog  her  en  rød  Saffians-Tegnebog  op  at 
sin  Brystlomme  og  udfoldede  et  deri  liggende  Doku- 
ment. Det  var  en  Afskrift  af  den  kgl.  Instrux  af  den 
15.  November  181 5  til  Gouvernøren.  Etatsraaden  op- 
læste den  for  Stiftamtmanden. 

Efter  Oplæsningen  fulgte  nogle  Minuters  Taushed. 
Holten  betragtede  Cederfeld  de  Simonsen,  der  retiek- 
terende  sad  med  nedslagne  Øjne. 

>De  hører  altsaa.  Stiftamtmand,«  sagde  Holten, 
»at  Gouvernøren  har  Initiativet  i  alle  vigtige  admini- 
strative Spørgsmaal,  men  inden  han  henvender  sig 
enten  til  Kongen  eller  til  Kancelliet,  bør  han  indhente 
en  Erklæring  fra  vedkommende  Øvrighed.  Her  sigtes 
selvfølgelig  til  Amtmanden. » 

»bet  gør  der  vel,«  yttrede  Cederfeld  de  Simonsen. 
»Gouvernøren  skal  ifølge  Instruxen  have  Indseende 
med  alle  Stiftets  Embedsmænd  og  kan  suspendere  dem. 
Pligtforsømmelser  fra  deres  Side  skal  Amtmanden  ind- 
berette til  ham  « 

»Det  er  rigtigt.  Kammerherre,  og  har  en  Embeds- 
mand gjort  sig  fortjent  til  en  Udmærkelse,  skal  Amt- 
manden ogsaa  indstille  ham  gennem  Gouvernøren  » 

»Gouvernøren,  hører  jeg,«  vedblev  Cederfeld, 
»kan  kun  meddele  Rejsetilladelse  paa  under  seks  Uger.« 
Derpaa  rejste  han  sig  og  udbrød: 

»Nu    vel,    det    er    Hs.  Majestæts  Villie.     Gouver- 

nøren  kommer  egenlig  til  at  staa  som  et  Mellemled 
mellem  Amtmanden  og  Regeringen.  Det  kan  komme 
til  Rivninger  mellem  ham  og  hine,  og  Ordningen  synes 
ikke  at  fremskynde  Forretningsgangen.* 

»Mod  Rivninger  er  Prinsens  humane  og  ædle 
Tænkemaade  en  Borgen,«  svarede  Holten,  »og  hvad 
Forretningsgangen  angaar,  skal  jeg  som  Gouvernements- 
sekretær  nok  faa  den  ind  i  en  hurtig  Gænge.« 

Efter  at  de  to  Herrer  havde  gaaet  en  lille  Tur  i 
Slotsparken,  fulgte  Holten  Amtmandens  Indbydelse  til 
at  deltage  i  hans  Middag.  Ved  Bordet  førte  de  en 
livlig  Konversation  om  Minder  fra  det  Colletske  Hus 
i  Kristiania  og  om  de  æstetiske  Sammenkomster  paa  Ulle- 
vold  og  Fladeby.  Holten  gav  Kammerherreinde  Cederfeld 
de  Simonsen  en  Skildring  og  Karakteristik  af  Martine 
Collet,  der  havde  glimret  ved  sit  dramatiske  Talent. 

Ved  Kaffen  konverserede  han  med  Værtinden  om 
den  Castenskioldske  Familie  paa  Borreby. 

Fra  Odense  begav  Etatsraad  Holten  sig  til  Svend- 
borg, hvor  han  hos  Amtmanden,  Kammerherre  Schu- 
macher, udførte  en  tilsvarende  Sendelse. 

Den  nu  to  og  halv  fjersinds  tyveaarige  Amtmand, 
der  udmærkede  sig  ved  et  fint  Væsen  og  bar  Præget 
af  sin  tidligere  diplomatiske  Virksomhed,  modtog  Holten 
med  udsøgt  Venlighed  Etatsraaden  kom  jo  som  Ud- 
sending fra  Prins  Kristian,  altsaa  Sønnen  af  Arveprins 
Frederik,  til  hvis  Fortrolige  Schumacher  havde  hørt. 

Holten  vilde  have  forladt  Svendborg  samme  Dag, 
men  efter  indtrængende  Opfordring  af  Amtmanden 
maatte  han  forblive  til  den  næste. 

Til  Aften  havde  Schumacher  indbudt  Grev  Ahle- 
feldt Laurvigen,  Chef  for  det  fyenske  Dragonregiment. 
Den  gamle,  ugifte  Amtmand  fortalte  med  et  ungdom- 
meligt Lune  om  galante  Eventyr,  han  havde  havt  ved 
Hoffet  i  St.  Petersborg,  da  han  var  dansk  Gesandt  hos 
Kejserinde  Katharina  den  Anden. 

*  * 

* 

En  Dag,  da  Kammerjunker  Benzon  og  hans  Frue 
tog  ind  til  Odense  for  at  besørge  nogle  Indkøb  til 
Huset,  begav  Lindenfels  sig  til  Hest  til  Frørup  Præste- 
gaard.  Det  var  et  Par  Aar  siden,  han  havde  set  sin 
velærværdige  Ven,  Pastor  Hieronymus  Laub  De  kendte 
oprindelig  hinanden  fra  København,  hvor  de  var  trufne 
sammen  hos  den  navnkundige  Læge,  Dr.  med.  Mynster, 
og  havde  fundet  Behag  i  hinanden.  Men  efter  at  Laub, 
der  nogle  Aar  virkede  som  Lærer  ved  Metropolitan- 
skolen,  var  bleven  Sognepræst  i  Frørup,  fortsattes  Be 
kendtskabet,  thi  naar  Lindenfels  om  Sommeren  var 
Feriegæst  hos  Benzon,  plejede  han  nogle  Gange  at  besøge 
Laub.  Kaptajnen  var  henved  en  halv  Snes  Aar  ældre 
end  Præsten,  men  denne  Aldersforskel  mærkedes  ikke, 
thi  Laub  var  for  det  første  en  sindig  og  rolig  Natur, 
der  gjorde  Indtryk  af  at  være  mere  til  Aars  end  han 
var,  for  det  andet  havde  han  en  glimrende  Hukom- 
melse, saa  han  erindrede  Begivenheder  og  Personer 
fra  sin  tidlige  Barndom.  Lindenfels  og  han  kunde 
derfor  tale  med  hinanden  om  Ting  og  Forhold,  der 
laa  tilbage  i  Firsernes  Begyndelse.  Hvad  der  først 
havde  knyttet  de  to  Venner  til  hinanden  var  den  fælles 
Interesse,  de  havde  for  Frankrig  Laub  havde  en  Onkel, 
der  havde  været  fransk  Officer,  og  Lindenfels  havde, 
hvad  forhen  berørtes,  opholdt  sig  længere  Tid  i  Paris 
under  Revolutionen.  I  den  sidstnævntes  Væsen  var 
der  noget  Frisk  og  Frejdigt,  paa  hvilket  Laub  satte 
megen  Pris,  og  Vennen  beundrede  det  Beskedne  og 
Fordringsløse  hos  den  begavede  og  kundskabsrige 
Præst. 

Da  Lindenfels  kom  ridende  ind  i  Præstegaarden 
og  svang  sig  af  Sadlen  udenfor  Stuehusets  Hoveddør, 
traadte  Hs.  Velærværdighed  og  hans  Hustru  ud  i  denne. 
Et  hjerteligt  \'elkommen,  efterfulgt  af  Haandtryk,  var 
Tegnet  paa,  at  Gæsten  var  vel  set.  Han  førtes  ind  i 
di^n    rummelige  Dagligstue,    hvor    han    tog  Plads  i  en 

Lænestol  ved  et  stort  Mahognibord.  Præsten  og  dennes 
Ægtefælle  satte  sig  i  Sofaen  lige  overfor  ham. 

»Endelig  gjorde  De  os  da,  Kaptajn,  den  Ære  at 
besøge  os,«  sagde  Laub.  »Vi  ved,  at  De  i  nogen  Tid 
har  opholdt  Dem  hos  Kammerjunker  Benzon. 

»Vi  var  nær  ved  at  opgive  Haabet  om  en  Visit 
af  Dem,«   udbrød  Præstefruen. 

»Det  vilde  have  været  mig  umuligt  at  undlade  et 
Besøg  i  Frørup  Præstegaard,«  sagde  Lindenfels.  »Men 
kommer  jeg  først  sent,  saa  ved  De,  at  Omstændig- 
hederne alene  er  Skyld  deri,  thi  i  Tanken  er  jeg  daglig, 
saa  snart  jeg  sætter  Foden  paa  Fyens  Grund,  hos  min 
velærværdige  Ven!« 

Ægteparret  besvarede  disse  Ord  med  et  erkendtligt 
Smil  og  Nik. 

»Fra  Kammerjunkerinde  Benzon  skal  jeg  selvfølge- 
lig bringe  Dem  en  Hilsen,  Fru  Laub,«  sagde  Linden- 
fels Præstens  Hustru  var  nemlig  Datter  af  Synge- 
mester  Zinck,  og  hos  ham  havde  hin  ofte  set  den 
tidligere  Operasangerinde. 

»Fruen  takkede  og  bemærkede,  at  naar  hun  satte 
sig  til  Klaveret  sang  hun  af  og  til  en  af  Sofie  Holms 
Bravourarier. « 

Det  Par  Dage,  Lindenfels  tilbragte  hos  Laub,  hen- 
gik med  Samtaler,  i  hvilke  de  to  Venner  genopfriskede 
baade  sørgelige  og  glædelige  Minder.  Til  de  første 
hørte  Københavns  Bombardement,  under  hvilket  Laub 
havde  opholdt  sig  i  Staden,  mens  Lindenfels  havde 
gjort  Tjeneste  som  Officer  ved  Landeværnet.  Til  de 
sidste  de  Aftener,  de  tilsammen  havde  tilbragt  i  aand- 
rigt  Selskab  hos  Doktor  Mynster. 

»Der  fandt  jeg  min  fortræffelige,  trofaste  Ven, 
Jakob  Mynster!«  udbrød  Laub.  »Stadig  har  vi  korre- 
sponderet med  hinanden,  baade  mens  han  var  Præst 
i  Spiellerup  og  efter  at  han  kom  til  Frue  Kirke  i 
Hovedstaden.« 

»Det  er  sikkert  Danmarks  første  Prædikant,«  yttrede 

Lindenfels.  »Jeg  har  aldrig  hørt  noget  mere  Form- 
fuldendt. 

»Ikke  blot  Formen  maa  her  fremhæves,  men  vid- 
ner Indholdet  ikke  om  Dybde  og  Klarhed  i  Tanken 
og  om  en  levende  Tro  paa  Kristus  som  Faderens 
Enbaarne!«  Disse  Ord  udtalte  den  lille,  spinkle  Præst 
med  Kraft  i  Stemmen  og  et  lysende  Blik. 

Om  Aftenen  spillede  og  sang  Pastorinde  Laub 
Melodier  af  Schulz  og  Kunzen.  Hs.  Velærværdighed 
reciterede  et  humoristisk  Digt  af  Matthias  Claudius. 

I  Samtalerne  med  Lindenfels  dvælede  Laub  gerne 
ved  sine  Ungdomsminder,  og  til  de  lyseste  og  kæreste 
blandt  disse  hørte  hans  Ophold  paa  Bregentved,  hvor 
han  havde  virket  som  privat  Kapellan  hos  Grev  Joakim 
G.  Mohke.  Dennes  Søn  forberedtes  paa  den  Tid  til 
Examen  artium  af  J.  P.  Mynster.  Her  mødtes  altsaa 
Laub  med  sin  Ven,  og  her  fik  de  rigtig  Lejlighed  til 
Tankeudvexling.  »De  var  vel  de  skønneste  Dage  i 
min  Tilværelse!«  plejede  Præsten  at  sige  om  sit  Op- 
hold paa  Bregentved. 

»Til  de  interessanteste  Dage  i  mit  Liv,«  yttrede 
Lindenfels,  »hører  de,  jeg  tilbragte  her  i  Præstegaarden 
for  syv  Aar  siden,  da  de  to  spanske  Officerer,  der 
laa  i  Kantonnement  paa  Sludegaarden,  var  Deres  jævn- 
lige Gæster.« 

»De  tænker  paa  Major,  Don  Ambrosio  de  la  Qvadra, 
og  paa  Ritmester,  Don  Pedro  Ceballo.* 

»Netop.  Men  det  var  ogsaa  let  forstaaeligt,  at  de 
kom  her  meget,«  sagde  Lindenfels,  »thi  her  var  dob- 
belt Attraktion.« 

»De  mener?«  spurgte  Laub  smilende. 

»For  det  første  beundrede  de  Velærværdighedens 
Færdighed  i  at  tale  Spansk,  og  for  det  andet  var  de 
begge  indtagne  i  den  franske  Dame,  Amelie  Lessart, 
som  den  Gang  var  Gouvernante  for  den  lille  Pige.« 

»Hun  vandt  Alle,  hvem  hun  kom  i  Forbindelse 
med,*    sagde    Præsten.      »Havde  Major    du  Plat,    som 

De  jo  nok  husker,  ikke  været  gift,  tror  jeg  sandelig, 
at  han  havde  friet  til  hende.« 

»Hun  var  en  yndig  Brunette,*  yttrede  Lindenfels, 
»og  jeg  har  aldrig  kendt  en  Dame  med  et  finere  Væsen. 
Hun  var  nok  Datter  af  en  Emigrant.« 

»Hun  opholdt  sig  i  Altona  med  sin  Moder,  der 
var  Enke.  Da  Enkemadame  Lessart  døde,  henledede 
en  Veninde,  min  Kone  har  i  Altona,  vor  Opmærksom- 
hed paa  hende  og  opfordrede  os  til  at  tilbyde  hende 
Plads  som  Gouvernante  Saaledes  kom  Demoisellen 
her  til  Præstegaarden.  Hun  var  den  Gang  atten  Aar 
gammel.« 

»Det  morede  hende  at  høre  mig  fortælle  om  Paris,« 
sagde  Lindenfels  »Min  Sympathi  for  den  emigrerede 
bourbonske  Kongefamilie  tiltalte  hende,  og  jeg  tør 
sige,  at  hun  og  jeg  blev  virkelige  Venner.« 

»I  sine  Breve  til  min  Hustru,«  yttrede  Laub, 
»spørger  hun  som  oftest  om  Dem.  Man  kan  mærke, 
at  hun  har  Interesse  for  Dem.« 

>Hvem  af  de  to  spanske  Officerer  gav  hun  For- 
trinet.''« 

»Major  de  la  Qvadra,«  svarede  Præsten.  »Hun 
blev  sikkert  hemmelig  forlovet  med  ham.  Da  det 
spanske  Hjælpekorps  her  i  Landet  rejste  sig  mod  Fransk- 
mændene, og  da  de  engelske  Orlogsskibe  ved  Spods- 
bjerg p;in  Langeland  tog  en  Del  af  Spanierne  om  Bord, 
var  Majoren  deriblandt.« 

»Demoisellen  rejste  da  til  Frankrig,  har  jeg  hørt.« 

>-Ja,«  svarede  Laub,  »til  Marseille,  hvorfra  hun 
sejlede  til  Tarragona,  hvor  Majorens  Slægt  havde 
hjemme.  I  det  sidste  Aar  har  hun  boet  i  Madrid, 
hvor  hun  har  et  Institut  for  unge  Piger.  Det  er  stærkt 
besøgt,  og  hun  har  gode  Kaar.  Men  ellers  ved  jeg 
ikke  noget  nærmere  om  hendes  Livsskæbne,  siden  hun 
forlod  os.« 

»Hun  har  aldrig  talt  om  de  la  Qvadra?«  spurgte 
Lindenfels. 

»Nej.     Hun  dvæ^ler  i  sine  Breve  kun  ved  sit  Op- 

hold  her  i  Danmark,  hvilket  hun  betegner  som  den 
lykkeligste  Periode  i  sit  Liv.  Hendes  Hengivenhed  for 
min  Hustru  og  min  Datter  har  i  Aarenes  Løb  holdt 
sig  uforandret  og  vidner  om,  at  Amelie  Lessart  er  en 
Kvinde  med  Karakter  og  Hjerte.« 

»Maaske  kender  Oberstløjtnant  du  Plat,  der  in- 
teresserede sig  levende  for  Demoisellen,  nærmere  til 
hendes  Skæbne?« 

»Det  er  muligt,«  svarede  Præsten.  Ham  taler 
De  jo  ifølge  Deres  Lærerstilling  ofte  med.  Spørg  ham, 
Kaptajn  Lindenfels.« 

Da  Kaptajnen  forlod  Fyen  for  at  vende  tilbage  til 
sin  Virksomhed  i  Hovedstaden,  traf  han  paa  Postjagten 
mellem  Nyborg  og  Korsør  sammen  med  den  gamle 
Grev  Røpstorf. 

»Skal  vi  mødes  her,  Hr.  Greve!«  udbrød  Linden- 
fels.    »Agter  De  Dem  maaske  til  Kjøbenhavn?« 

»Nej,  Excellencen  paa  Borreby,  Generalløjtnant 
Castenskiold,  har  sendt  mig  en  Indbydelse,  og  jeg  er 
paa  Vejen  til  ham.  Hans  og  min  Moder  var  Ungdoms- 
veninder.« 

»Jeg  har  talt  med  Generalen  nogle  Gange  paa 
Kadetakademiet,«  sagde  Lindenfels.  »Jeg  ved,  at  hans 
Moder  var  en  Holten.« 

»Det  er  rigtigt,«  bemærkede  Røpstorf  »Glem  nu 
ikke,  Hr.  Kaptajn,  at  spørge  Oberstløjtnant  du  Plat, 
om  han  ved  noget  angaaende  Demoiselle  Lessart,  naar 
De  næste  Gang  kommer  i  Konversation  med  ham.« 

»Saa  snart  jeg  har  nogen  Oplysning,  skriver  jeg 
efter  Løfte  til  Greven.« 

Et  Par  Uger  efter  modtog  Grev  Røpstorf  paa 
Einsiedelsborg  et  Brev  fra  Lindenfels.  Kaptajnen  med- 
delte deri,  at  han  havde  havt  en  Samtale  med  du  Plat 
om  Amelie  Lessart.  Oberstløjtnanten  vidste,  gennem 
et  tilfældigt  Bekendtskab  i  Tarragona,  at  Demoisellen 
havde  været  forlovet  med  Major  de  la  Qvadra,  men 
dennes  fornemme  Familie  havde  været  stemt  mod  For- 
bindelsen.   Majoren  var,  efter  hvad  du  Plat  havde  hørt, 

senere  bleven  udkommanderet  til  Sydamerika,  hvor 
den  5>panske  Regering  opbød  hele  sin  Kraft  for  at 
undertrykke  Koloniernes  Opstand  mod  Moderlandet. 

Det  var  Indholdet  af  Kaptajn  Lindenfels's  Brev  til 
Grev  Røpstorf 


VI. 

Prins  Kristian  og  hans  unge,  smukke  Gemalinde, 
Prinsesse  Karoline  Amalie,  havde  tilbragt  Hvede- 
brødsdagene i  Forsommeren  1815  paa  Als  og  Graasten. 
Fra  sidstnævnte  Sted  havde  de  af  og  til  foretaget  en 
Udflugt  til  Gliicksborg,  hvor  den  gamle  Hertuginde 
Karoline  boede.  Hun  var  anden  Gang  Enke;  thi  efter 
at  hendes  første  Ægtefælle,  en  Hertug  af  Huset  Hol- 
sten-Gliicksborg,  var  død,  var  hun  bleven  formælet 
med  den  nu  bortgangne  Ferdinand  af  Brunsvig-Baiern, 
dansk  Feltmarskal.  Det  interesserede  Prinsen  og  Prin- 
sessen at  tale  med  hende,  thi  hun  var  rig  paa  Erin- 
dringer fra  Arveprins  Frederiks  og  den  augustenborgske 
Hertugfamilies  Omgangskreds. 

De  Nygifte  besøgte  ogsaa  Hertugdømmernes  Stat- 
holder, Landgrev  Karl  af  Hessen,  Frederik  den  Sjettes 
Svigerfader,  paa  Louisenlund  ved  Sliens  svdlige  Bred, 
i  Nærheden  af  Byen  Slesvig.  Hs  Durchlauchtighed 
modtog  dem  med  megen  V^enlighed,  men  det  næsten 
fjendtlige  Forhold,  der  havde  hersket  mellem  ham  og 
Brudens  Fader,  vakte  bittre  Minder  hos  ham  og  hin- 
drede Hjerteligheden  fra  at  yttre  sig. 

Efter  et  Par  Maaneders  Ophold  i  de  idylliske 
Naturomgivelser  ved  Aissund  og  Flensborg  Fjord,  da 
Skovene  og  Markerne  stod  i  deres  Fylde  og  Pragt, 
mens  klar  Himmel  og  velgørende  Varme  havde  været 
betegnende  for  Vejret,    efter  et  saadant  Ophold  forlod 

Prinsen  og  Prinsessen  Augustenborg  Slot.  Afskeden 
mellem  sidstnævnte  og  Moderen,  Enkehertuginde  Louise 
Augusta,  var  stærkt  bevæget.  Det  var  naturligt,  at 
Mindet  om  den  for  et  Aar  siden  døde  Hertug  i  dette 
Øjeblik  steg  levende  frem  i  deres  Bevidsthed 

Den  I)  Juli  1815  holdt  Prins  Kristian  og  Prin- 
sesse Karoline  Amalie  deres  Indtog  i  Kjøbenhavn. 
Vejret  var  smukt  og  Tilstrømningen  af  Tilskuere  be 
tydelig. 

Ved  Frederiksberg  modtoges  de  af  en  Afdeling 
Husarer,  under  Kommando  af  Oberst  Friboe,  som  her- 
fra dannede  Eskorte  efter  den  aabne  Kaleschevogn. 
Fra  Mængden  og  fra  de  tæ^t  besatte  Vinduer  lød  Hurra- 
og  Velkomstraab  Parret  i  Møde,  paa  hele  Strækningen 
gennem  Byen  til  Amalienborg.  Her  steg  de  Nygifte  af 
i  Arveprins  Frederiks  Palais  og  viste  sig  kort  efter  paa 
Altanen,  mellem  Søjlerne,  til  Beskuelse  tor  Menneske- 
vrimlen paa  Pladsen.  Alle  var  henrykte  over  Prinses- 
sens Skønhed.    Jublen  var  almmdelig  og  oprigtig. 

Om  Eftermiddagen  kørte  Ægteparret,  efter  at  det 
havde  givet  en  kort  Kur,  til  Sorgenfri.  Befolkningen 
i  Lyngby  hilste  Prinsen  og  Prinsessen  med  stærke 
Hurraraab.     Om  Aftenen  var  den   lille  By  illumineret. 

En  Uge  senere  indtraf  Enkehertuginde  Louise 
Augusta  til  Kjøbenhavn.  Hendes  Broder,  Kongen,  og 
hele  Hoffet  gav  hende  en  storartet  Modtagelse.  Et 
Gaiataffel  gjordes  til  Ære  for  hende  paa  Frederiksberg 
Slot.    Her  var  naturligvis  det  nygifte  Par  til  Stede. 

Med  dette  Taffel  afsluttedes  Hoffesterne  i  Anledning 
af  Formælingen  paa  Augustenborg. 

Efter  Kongeparrets  Salving  og  Kroning  i  Frede- 
riksborg Slotskirke,  der  foregik  under  Iagttagelse  af 
middelalderlige  Former  og  var  ligesom  en  ny  Ind- 
vielse af  det  legitime  Kongedømme,  indtraadtc  der 
Stilhed  i  Hofkredsene. 

Derimod  var  Kongen  stærkt  optagen  af  militære 
Spørgsmaal;  Frederiksberg  Slot  mindede  om  et  Hoved- 
kvarter; hvert  Øjeblik  havde  Hs  Majestæt  Konferencer 

med  Officerer  af  Generaladjudantstaben;  Ordonnanser 
kom  og  gik,  Kurerer  jog  i  hurtigt  Ridt  gennem  Frede- 
riksberg Allé. 

Sagen,  hvorom  det  her  drejede  sig,  var  det  saa- 
kaldte  Auxiliærkorps's  Afmarsch  til  Frankrig.  Det  talte 
5000  Mand,  kommanderedes  af  Hs.  Majestæts  Svoger, 
Prins  Frederik  af  Hessen,  og  var  det  Kontingent,  Dan- 
mark skulde  stille  til  Okkupationen  af  det  overvundne 
Frankrig. 

Imidlertid  førte  Prins  Kristian  og  hans  indtagende 
Gemalinde  dels  paa  Sorgenfri  dels  paa  Amalienborg  et 
Liv,  rigt  paa  aandelige  Nydelser  og  selskabelige  Ad- 
spredelser, hvilke  sidste  kun  fandt  Sted  i  en  snæver, 
intim  Kreds. 

Prinsessen  stod  i  et  fortroligt  Forhold  til  sine  Hof- 
damer, Frøknerne  Urne  og  Waltersdorf,  og  traadte 
gennem  dem  i  Forbindelse  med  en  Række  unge  Damer 
af  det  højere  Aristokrati.  De  dannede  tilsammen  en 
Konventikel,  hvilken  man  betegnede  som  den  højere 
Smagsdomstol.  Her  interesserede  man  sig  ikke  i  Lig- 
hed med  Dronning  Marie  Sofie  Frederikke  for  histo- 
riske og  genealogiske  Spørgsmaal,  men  her  diskuteredes 
de  lunefulde  Moders  vexlende  Former  og  pikante  Inci- 
dents i  la  haute  volée. 

Prins  Kristian,  der  var  Præses  for  Kunstakademiet 
og  havde  levende  Sans  for  bildende  Kunst  og  Poesi, 
samlede  jævnlig  en  lille  Kreds  om  sig  af  Kunstnere, 
deriblandt  Portrætmaler  Lorentzen  og  Arkitekt  C.  F. 
Hansen.  Med  dem  underhcidi  han  sig  om  alle  vigtige 
Spørgsmaal  angaaende  Akademiet,  og  gennem  dem 
fulgte  han  med  Thorvaldsens  og  Eckersbergs  \'irksom- 
hed  i  Rom.  Disse  Samtaler  vakte  Prinsens  Lyst  til  at 
besøge  Italien  for  at  se  de  antike  KunstvæM'ker  og  taa 
et  Indblik  i  Kunstnerlivet  i  Rom. 

Blandt  Universitetsprofessorerne  var  Historikeren 
Engelstoft,  Filologen  Brøndsted,  Fysikeren  H.  C.  Ørsted 
og  Botanikeren  Hornemann  hyppigt  Medlemmer  af 
Prinsens  Aftenselskaber. 

Særlig  Festivitas  frembød  disse,  naar  Øhlenschlæger 
overfor  en  udvalgt  Kreds  af  Herrer  og  Damer  oplæste 
en  af  sine  Tragedier  og  henrev  Forsamlingen  baade 
ved  Digtningens  Skønhed  og  sit  smukke,  sonore  Organ. 

Prins  Kristian  konfererede  daglig  med  sin  Privat- 
sekretær. Lektor  Adler,  der  hørte  til  hans  trofaste 
Venner  fra  Norge.  Da  Kong  Kristian  Frederik  ned- 
lagde Kronen  og  vendte  tilbage  til  Danmark,  fulgte 
Adler  med  ham. 

Saa  snart  Forretningsspørgsmaalene  var  afgjorte, 
begyndte  Hs.  Højhed  gerne  at  tale  om  de  norske  Be- 
givenheder enten  i  Øjeblikket  eller  fra  den  Tid,  han 
var  den  ledende  Personlighed  Han  yttrede  sig  ufor- 
beholdent, stundom  med  lidenskabelig  Varme,  mens 
Adler  var  reserveret  i  sine  Udtalelser,  men  alligevel 
fik  sagt,  hvad  han  vilde. 

Prinsen  sagde  stundom  under  disse  Samtaler,  idet 
han  rynkede  Øjenbrynene  og  saa  hen  for  sig:  »Ja,  jeg 
forlod  Norge  som  en  slagen  Mand.«  »Men,«  tilføjede 
han,  med  et  fast  Blik  paa  Adler,  »jeg  har  ingen  Tillid 
til  Unionens  Bestaaen!« 

»Jeg  har  aldrig  tvivlet  om,«  bemærkede  Adler,  »at 
Legitimiteten  en  Gang  vil  sejre  trods  de  Nederlag,  den 
for  et  Øjeblik  kan   lide.« 

Af  og  til  var  det  bittre  Minder,  der  kom  op  hos 
Hs.  Højhed,  naar  han  havde  disse  retrospektive  Sam- 
taler med  Adler.  Men  naar  han  spaserede  med  sin 
Gemalinde  i  Sorgenfris  skønne  Park  eller  sad  ved 
hendes  Side  paa  Bænken,  hvorfra  der  er  Udsigt  til 
Gels  Skov  og  til  Brede,  da  var  det  kun  sine  lyse  og 
livlige  Erindringer  fra  Norge,  han  dvælede  ved. 

Prinsessen  lyttede  med  den  største  Interesse  til 
hans  Fortællinger  om  det  selskabelige  Liv  i  Kristiania, 
i  hvilket  Familierne  Anker,  Collett  og  Falsen  havde 
spillet  en  ledende  Rolle.  Hvor  morede  det  hende  ikke, 
naar  han  gav  Skildringer  af  Julefesterne  og  Jagtpartierne 
paa  UUevold  eller  Fladeby!  Hun  var  nær  ved  at  blive 
jaloux,  naar  han  i  begejstrede  Udtryk  berømmede  Mar- 

tine  Collett  baade  for  hendes  Skønhed  og  Begavelse, 
to  Egenskaber,  der  havde  gjort  hende  til  Primadonna 
ved  det  dramatiske  Selskabs  Forestillinger. 

Stundom  spaserede  Prinsen  om  Aftenen  efter  Sol- 
nedgang en  længere  Tur  paa  en  Sti,  der  løb  i  Ud- 
kanten af  Skoven  langs  med  den  nordlige  Bred  af 
Lyngby  Sø.  Han  var  da  ene,  naar  undtages,  at  han 
fulgtes  af  en  stor  Schiiferhund. 

Hs  Højhed  tænkte  da  hyppigt  paa  de  erotiske 
Eventyr,  han  som  attenaarig  Yngling  havde  havt  i  en 
Træhytte  inde  i  Skoven,  hvilken  han  kaldte  sin  >Senn- 
hiitte«.  Men  hans  Tanker  strejfede  saa  at  sige  kun 
disse  Minder  og  vendte  sig  hurtigt  fra  dem  igen.  Han 
følte  sig  nu  saa  lykkelig  i  sit  Ægteskab  med  den 
skønne,  elskværdige  Prinsesse,  at  han  helst  vilde  glemme 
Fortidens  Excesser  og  udelukkende  leve  for  og  med 
hende. 

Da  Prinseparret  ved  Udgangen  af  Oktober  havde 
forlagt  sin  Residens  fra  Sorgenfri  til  Amalienborg,  kom 
et  Par  Dage  efter  Indflytningen  Kancelli  præsident  Kaas 
ud  til  Palaiet  og  udbad  sig  Audiens  hos  Hs    Højhed. 

Prinsen  modtog  ham  i  sit  Arbejdskabinet  og  bar 
overfor  ham  en  vis  Venlighed  til  Skue,  men  i  sit 
Hjerte  yndede  han  ham  ikke.  Kaas  var  Frederik  den 
Sjettes  højtbetroede  Ven  og  saa  ligesom  sin  kongelige 
Herre  just  ikke  med  ganske  sympatetiske  Blikke  paa 
Prinsen,  hvad  denne  var  paa  det  rene  med 

»Hvad  er  Deres  Excellences  Ærinde?«  spurgte  Prins 
Kristian. 

»Jeg  kommer  lor  at  meddele  Deres  Højhed,  at  Hs. 
Majestæt  har  besluttet  at  indsætte  en  Gouvernør  over 
Fyens  Stift,  og  at  han  ønsker,  at  Deres  Højhed  vil 
overtage  Posten.« 

> Hvilke  Forretninger  og  hvilken  Kompetence  skal 
en  saadan  Gouvernør  have?« 

Kancellipræsidenten  meddelte  Grundtrækkene  af 
den   Instrux,  vi  kender  fra  det  foregaaende. 

Prinsen  overvejede  Sagen  nogle  Øjeblikke.    Derpaa 

sagde  han:  »Det  skal  være  mig  kært  at  opfylde  Hs 
Majestæts  Ønske  og  Villie.« 

Da  Kancellipræsidenten  og  Prinsen  sidste  Gang 
havde  set  hinanden,  var  det  ved  en  Soirée,  som  dennes 
Søster,  Prinsesse  Juliane,  havde  foranstaltet  paa  Fre- 
densborg. Karoline  Walter  havde  ved  denne  Lejlighed 
sunget  henrivende  smukt  og  de  unge  Violinister  C.  og 
N.  Simonsen  havde  glimret  ved  deres  Virtuositet.  Der- 
imod var  Magikeren  Toscanelli  til  Selskabets  Moro 
kommen  galt  fra  det,  da  han  skulde  lade  et  Lomme- 
tørklæde forsvinde  mellem  sine  Hænder. 

Kaas  og  Prins  Kristian  underholdt  sig  kort  Tid 
med  hinanden  om  hele  denne  Forestilling.  Derpaa 
udtalte  Excellencen  Ønsket  om  at  gøre  Hds.  Højhed, 
Prinsesse  Karoline  Amalie,  sin  Opvartning.  Prinsen 
rakte  ham  med  et  venligt  Smil  Haanden  til  Afsked. 

Ved  Kaffen  efter  Frokosten  plejede  Kongeparret  i 
Ensomhed  at  have  en  fortrolig  Samtale  ikke  blot  om 
Hofspørgsmaal,  men  stundom  ogsaa  om  Statssager,  thi 
slige  interesserede  Dronning  Marie,  der  jo  havde  været 
Regentinde,  medens  Kongen  var  ved  Wienerkon- 
gressen. 

Efter  sin  Hjemkomst  fra  den  østerrigske  Kejser- 
stad havde  Frederik  den  Sjette  stadig  tænkt  paa,  hvad 
han  skulde  gøre  med  Prins  Kristian,  og  han  havde 
drøftet  Spørgsmaalet  sammen  med  Kancellipræsident 
Kaas. 

Under  en  saadan  Konference  udbrød  Excellencen: 
»Hs.  Højhed  har  været  Statholder  i  Norge,  kan  han 
ikke  blive  Gouvernør  i  en  dansk  Provins!« 

»Det  Militære  ligger  ikke  for  ham,«  sagde  Kongen, 
»og  han  har  heller  ingen  Interesse  derfor.  Derimod 
vilde  en  overordnet  Stilling  i  Civiladministrationen  sik- 
kert tiltale  ham.  Han  vilde  ogsaa  kunne  gøre  Fyldest 
i  en  saadan.  Jeg  tiltræder  Forslaget  om  at  gøre  ham 
til  Gouvernør.    Men  hvor  skal  vi  anbringe  ham.« 

»Da  Fyens  Stift  har  en  central  Beliggenhed  i  Riget, 

kan  Deres  Majestæt  maaske  ansætte  ham  som  Gouver- 
nør  der,«   bemærkede  Kaas. 

»Prinsen  skal  være  Gouvernør  i  Fyen!«  udbrod 
Kongen.  »Da  min  afdøde  Svigersøn,  Prins  Kristian  af 
Hessen,  var  kommanderende  General  i  Fyen,  sagde 
han  flere  Gange  til  mig,  at  Øen  hurtigt  vilde  kunne 
bringes  i  en  blomstrende  Forfatning,  hvis  den  blev  for- 
valtet med  Initiativ  og  Indsigt.« 

»Disse  Egenskaber  er  Hs  Højhed  netop  i  Besid- 
delse af,«  yttrede  Kaas. 

»Vel,  saa  er  Prinsen  Gouvernør  i  Fyens  Stift,  hvis 
han  da  ikke  skulde  frabede  sig  Stillingen.  Vil  De, 
Kaas,  imidlertid  udarbejde  Instruxen,  forelægge  mig  den 
til  Betænkning  og  meddele  Prinsen  min  Resolution, 
naar  jeg  definitivt  har  taget  den.* 

Kancellipræsidenten  udførte  det  givne  Hverv  og 
indhentede,  som  vi  ved,  Hs.  Højheds  Samtykke  til  Ud- 
nævnelsen. 

I  Hofkredsene  spredtes  hurtigt  Rygtet  om,  at 
Prins  Kristian  skulde  gaa  som  Gouvernør  til  Fyen,  og 
man  var  nu  nysgerrig  efter  at  faa  Omfanget  at  hans 
iMagt  og  Myndighed  at  vide  Men  da  rette  Vedkom- 
mende ikke  vilde  udtale  sig  herom,  var  man  henvist 
til  Gisninger.  Paa  Hofdamernes  Spørgsmaal  om  Prinse- 
parrets eventuelle  Residens  og  Gouvernørens  Betjening 
kunde  Frøknerne  Urne  og  Waltersdorf  kun  svare,  at 
Deres  Højheder  skulde  bo  i  Odense,  og  at  deres  Hof- 
stat, saa  vidt  de  vidste,  ikke  skulde  udvides. 

»Min  kære  Gemal  har  altsaa  udnævnt  Prins  Kri- 
stian til  Gouvernør  i  Fyen,«  sagde  Dronning  Marie  til 
Frederik  den  Sjette,  idet  hun  serverede  Kafl'en  for  ham 
i  det  lille  grønne  Gemak,  der  vendte  ud  mod  Palaiets 
Have. 

»Det  har  jeg,  Marie,  og  min  Cousin  tog  med  Glæde 
mod  Stillingen.« 

»Det  er  første  Gang  i  Danmarks  Historie,«  yttrede 
Dronningen,    »at  en  Prins  af  Kongehuset   beklæder  en 

saadan  Post  I  Valdemarernes  Tid  kendte  man  til 
Prinser  som  Vasaller,  men  ikke  som  Gouvernører.« 

*Man  kan  mærke,  at  Du  studerer  vor  Historie, 
Marie.  Professor  Werlauff  lovpriste  Dig  ogsaa  forleden 
Dag  under  en  Audiens,  han  havde  hos  mig.« 

> Prinsen  er  en  livlig  Aand,  med  mange  Ideer  og 
Projekter,«  vedblev  Dronningen.  »Som  Gouvernør  kan 
han  sikkert  faa  Lejlighed  til  at  realisere  en  Del  af  dem. 
Saa  er  han  beskæftiget« 

»Netop,«  faldt  Kongen  ind,  »saa  er  han  beskæf- 
tiget. Jeg  har  tilgivet  ham  alle  de  personlige  Ubehage- 
ligheder, han  voldte  mig  ved  sin  Færd  i  Norge.  For 
saa  vidt  er  Forholdet  godt  mellem  os.  Men,  Marie, 
han  har  baaret  en  Krone,  han  har  følt  sig  som  Konge, 
og  derfor  kan  jeg  egenlig  ikke  taale  at  have  ham  i 
min  umiddelbare  Nærhed,  saa  at  sige  lige  op  ad  mig. 
Som  Konge  har  han  været  min  Ligemand,  og  nu,  da 
han  igen  er  min  Undersaat,  har  jeg  ikke  rigtig  Tiltro 
til  hans  Loyalitet.  Jeg  vil  helst  have  ham  i  nogen  Af- 
stand.« 

»Jeg  forstaar  fuldstændig  min  kære  Gemals  Følel- 
ser og  billiger  Ræsonnementet,«  sagde  Dronningen. 
Naar  Gouvernementets  Forretninger  iøvrigt  lægger  Be- 
slag paa  hans  Tanker,  kan  det  jo  være,  at  han  efter- 
haanden  glemmer  den  norske  Episode  og  igen  bliver, 
hvad  han  tidligere  var.« 

>Lad  os  haabe  det,  Marie,«   svarede  Kongen. 

Det  høje  Par  nød  Kaffen.  Dets  Konversation 
drejede  sig  derefter  om  en  Soirée  hos  den  østerrigske 
Gesandt,  Grev  Bombelles.  Hans  Kur  til  Frøken  Ida 
Brun,  den  rige  Konferensraad  Konstantin  Bruns  Datter, 
havde  vakt  almindelig  Opmærksomhed. 

Efter  at  Prins  Kristian  havde  modtaget  sin  Instrux 
som  Gouvernør,  gennemgik  han  den  i  Forening  med 
Etatsraad  Holten,  som  han  efter  Kongens  Villie  havde 
udnævnt  til  Gouvernementssekretær.  Derpaa  var  denne 
rejst  i  den  tidligere  omtalte  Sendelse  til  Amtmændene 
Cederfeld  de  Simonsen  02;  Schumacher  i  Fven. 

Prins  Kristian  havde  i  en  Privataudiens  hos  Frede- 
rik den  Sjette  takket  denne  i  zirHge  Vendinger  for 
Udnævnelsen  til  Gouvernør  og  udtalt  Ønsket  om,  at 
han  maatte  kunne  virke  til  Hs.  Majestæts  Tilfredshed. 
Kongen  havde  svaret,  at  det  vilde  han  utvivlsomt 
kunne  gøre;  thi  han  var  jo  fra  sit  Statholderskab  i 
Norge  bleven  nøje  bekendt  med  den  civile  Admini- 
stration. 

>Det  glæder  mig,«  udbrød  Frederik  den  Sjette, 
>at  jeg  paa  den  Maade  kan  finde  Anvendelse  for  min 
Fætters  udmærkede  Evner.  Thi  jeg  siger  det  ufor- 
beholdent, min  gode  Cousin  —  Kongen  lagde  her  sin 
Haand  paa  hans  Skulder  —  for  det  Militære  har  Du 
nu  en  Gang  ikke  Anlæg.« 

»Og  Landsdelen,«  yttrede  Prinsen  smilende,  »kunde 
ikke  være  heldigere  valgt.  Her  maa  jeg  beundre  Deres 
Majestæts  Judicium.  Ikke  blot  er  Fyen  skønt,  det  er 
»Danmarks  Have«,  men  der  findes  blandt  Øens  Befolk- 
ning megen  Intelligens,  Lærdom  og  Kunstsans.« 

'>Fvenboerne  er  i  det  hele  et  opvakt  og  begavet 
Folkefærd,«  bemærkede  Kongen.  »Med  hvilken  Bravour 
foretog  ikke  det  fyenske  Dragonregiment  sit  Choc  i 
Slaget  ved  Sehested!« 

Prinsen  var  derefter  i  Audiens  hos  Dronning  Marie, 
der  spurgte  ham,  om  han  fornylig  havde  hørt  fra  sin 
Broder,  Prins  Ferdinand,  som  netop  den  Gang  befandt 
sig  paa  en  Udenlandsrejse  i  Frankrig. 

»Ferdinand,*  svarede  Prinsen,  »er  nu  paa  Vejen 
til  Kassel  Han  har  moret  sig  rigtig  godt  i  Paris  og 
er  der  kommen  sammen  med  mange  berømte  Personer, 
blandt  andre  med  Hertugen  af  Wellington.« 

»Han  har  vel  besøgt  Museerne  og  Theatrene  hyp- 
pige?' 

»Han  taler  i  et  af  sine  Breve  til  mig  med  Begejst- 
ring om  Mademoiselle  Catalani,  hvem  han  har  hørt  i 
Operaen   »Semiramis«. 

i* Vi  kan  vente  den  store  Sangerinde  hertil,«  sagde 
Dronningen. 

I  Begyndelsen  af  December  tog  Prins  Kristian  og 
Prinsesse  Karoline  Amalie  efter  en  diner  en  famille 
Afsked  med  Kongeparret.  De  begav  sig  til  Augusten- 
borg. Efter  Opholdet  der  vilde  Prinsen  tiltræde  Gou- 
vernementsposten. 


Alex.  Thorsøe;    .Slottet  i  Odense. 


VII. 

Midt  i  December  Maaned  1815  forlod  Prins  Kristian 
og  Prinsesse  Karoline  Amalie  i  klart  Frostvejr 
tidlig  paa  Formiddagen  Kjøbenhavn  og  tiltraadte  Rejsen 
til  Augustenborg.  Prinseparret  kørte  i  en  rummelig 
Landauer,  der  var  udstyret  med  al  mulig  Komfort. 
Det  var  ledsaget  af  den  lille  Prins  Frederik,  en  syv- 
aarig,  smuk  Dreng,  Prins  Kristians  Søn  af  første  Ægte- 
skab. Naar  Faderen  var  fraværende,  plejede  hans  Tante, 
Prinsesse  Juliane,  at  tage  sig  af  ham,  men  denne  Gang 
fulgte  han  efter  Enkehertuginde  Louise  Augustas  ud- 
trykkelige Ønske  med  til  Augustenborg.  Kæmmereren 
og  den  mandlige  Betjening  var  rejst  forud  for  at  arran- 
gere Herskabets  Modtagelse  paa  de  forskellige  Poststa- 
tioner mellem  Kjøbenhavn  og  Korsør.  Prinsessens  to 
Hofdamer,  Frøknerne  Urne  og  Waltersdorf,  dannede 
derimod  i  en  lukket  Wienervogn  Eskorten  og  havde 
en  Damejomfru  med  sig.  Toget  bevægede  sig  hurtigt 
fremad  paa  den  jævne  Hovedvej.  Ved  Roskilde,  Ring- 
sted og  Krebshuset  bededes  og  en  Forfriskning  ind- 
toges. Sent  om  Aftenen  naaedes  Korsør,  hvor  der  paa 
Postgaarden  var  indrettet  Værelser  til  de  høje  Rejsendes 
Modtagelse.  Borgermesteren,  Kancelliraad  Bernth,  og 
Sognepræsten,  den  velærværdige  Hr.  Gjellerup,  havde 
her  indfundet  sig  for  at  hilse  i  Stadens  Navn  paa 
Prinseparret. 

En   let   Souper    indtoges    i   Postgaardens    lille  Sal. 

Prinsessen  var  i  den  livligste  Stemning  ved  Tanken 
om,  at  hun  snart  skulde  gense  sit  Barndomshjem  og 
sine  Søskende.  Prinsen  fortalte  morsomt  om  sit  sidste 
Ophold  i  Korsør,  da  han  sammen  med  sin  Fader  og 
sin  Broder  var  paa  Baderejse  til  Neundorf  i  Hessen. 
Prins  Ferdinand  havde  midt  om  Natten  lukket  sit 
Vindu  op  og  galet  som  en  Hane  og  derved  ikke  blot 
bragt  Forstyrrelse  i  Hønsegaarden,  men  ogsaa  desorien- 
teret den  halvsovende  Vægter,  der  sad  paa  en  Sten- 
trappe lige  i  Nærheden. 

Det  lille  Selskab  skulde  lige  til  at  rejse  sig,  da 
der  forefaldt  et  Incident,  som  vakte  Damernes  For- 
skrækkelse. Den  lille  Prins  Frederik  gav  sig  til  at 
fægte  med  sin  Kniv  og  væltede  ved  sine  vilde  Be- 
vægelser en  stor  Armstage,  der  i  Faldet  knuste  baade 
Glas  og  Tallerkener. 

>Quelle  maladresse!«  udbrød  Prinsessen  ærgerlig. 
Men  alle  lo,  da  hendes  Gemal  bemærkede,  at  den 
Lille  ligesom  de  gammelnordiske  Pilte  let  kom  i  Ber- 
særkergang. 

Tidlig  den  følgende  Formiddag  førte  Færgejagten 
Rejseselskabet  over  til  Nyborg.  Da  Vind  og  Strøm 
var  heldige,  tog  Overfarten  kun  kort  Tid. 

I  Nyborg  paraderede  en  Afdeling  af  Fæstningens 
Garnison  ved  Landgangsbroen.  Kommandanten,  Oberst 
Løw,  hilste  paa  Prinseparret,  for  hvilket  Borgermeste- 
ren og  Sognepræsten  derefter  forestilledes. 

Kæmmereren  førte  i  Gæstgivergaarden  den  unge 
Grev  Bille  Brahe  ind  til  Prinsen.  Han  overrakte  fra  sin 
Fader  denne  et  Brev,  hvori  Deres  Højheder  indbødes 
til  et  Ophold  paa  Hvedholm,  paa  Vejen  til  Færge- 
stedet Bøiden.  Prinsen  modtog  Indbydelsen,  idet  han 
erklærede,  at  han  og  Gemalinde  først  fortsatte  Rejsen 
næste  Dag. 

Vejret  var  vedblivende  godt,  men  Temperaturen 
meget  lav.  Rejseselskabet,  der  tog  over  Kverndrup  og 
Brahetrolleborg,  glædede  sig  over  Vinterlandskabets 
Skønhed.    Himlen  havde  en  ren  blaa  Farvetone.    Solen 

skinnede  paa  det  tynde  Snedække,  og  de  mørke  Skove 
tegnede  sig  skarpt  mod  Horizonten.  Over  Naturen  var 
der  udbredt  en  liøjtidelig  Stilhed,  der  af  og  til  afbrødes 
af  Kragernes  og  Raagernes  Skrig. 

Prinsesse  Karoline  Amalie  var  under  hele  Køre- 
turen en  opmærksom  Iagttager  af  Kirker  og  Bygninger, 
og  gjorde  nogen  af  disse  et  stærkere  Indtrak  paa 
hende,  spurgte  hun  strax,  om  der  i  historisk  Henseende 
var  noget  Mærkeligt  ved  dem.  Hendes  oplyste  Gemal 
var  i  Stand  til  at  kunne  besvare  alle  hendes  Spørgs- 
maal.  Med  særlig  Interesse  betragtede  hun  naturligvis 
under  Forbikørslen  Brahetrolleborg,  thi  det  bragte  hende 
til  at  tænke  paa  den  gamle  Grev  Konrad  Reventlow 
til  Sandbjerg  ved  Als  Sund.  Han  havde  været  hendes 
Faders  Ven,  og  ham  havde  hun  sidst  set  som  Gæst 
paa  Augustenborg. 

Da  Prinsessen  i  det  Fjerne  øjnede  Hvedholms 
Taarne,  ønskede  hun  at  vide  noget  om  dette  Herre- 
sædes Fortid. 

Prinsen  svarede  hende,  at  hans  Viden  derom  var 
meget  begrænset.  Blandt  de  tidligere  Ejere  kendte  han 
dog  noget  nærmere  den  rige  og  myndige  Rigsraad 
Jørgen  Brahe,  hvem  man  havde  kaldt  Fyens  Konge. 

^løvrigt  vil  jeg,  Amalie,«  sagde  Prinsen,  »forberede 
Dig  paa,  at  Du  paa  Hvedholm  vil  faa  en  storartet 
Kunstnydelse.  Grev  Preben  Bille  Brahe  har  en  Maleri- 
samling,   der    indbefatter  Kunstværker  af  første  Rang.« 

»Min  Fader,  Hertugen,  talte  med  Beundring  om 
den,«  yttrede  Prinsessen. 

Mørket  faldt  paa,  da  Prinseparret  i  den  lukkede 
Rejsevogn  kørte  ind  i  Hvedholms  Gaard.  Følget  be- 
gav sig  til  Bøiden,  hvor  der  var  sørget  for  dets  Ind- 
kvartering. 

Kammerherre,  Grev  Preben  Bille  Brahe  var  ikke 
blot  en  fin,  men  en  kundskabsrig  Mand,  der  havde  set 
sig  om  i  Verden  og  beklædt  flere  Stillinger.  Han 
havde  studeret  ved  Universitetet  i  Gottingen  og  havde 
her  sluttet  sig  særlig  til  Professor  Spittler,    den  senere 

Friherre,  der  hai  givet  en  historisk  FremstilHng  af 
Enevoldsmagtens  Indførelse  i  Danmark.  Efter  Hjem- 
komsten til  Fædrelandet  blev  den  unge  Bille  Brahe 
Officer  i  Hestgarden  og  ophøjedes  nogle  Aar  senere  i 
Grevestanden.  Han  levede  et  lykkeligt  Familieliv  paa 
Hvedholm  med  sin  Hustru,  en  "født  Baronesse  Rantzau, 
men  efter  fire  Aars  Forløb  bortreves  hun  af  Døden. 
Nu  da  Prins  Kristian  og  Prinsessen  besøgte  ham,  havde 
han  en  længere  Aarrække  været  Enkemand,  men  stod 
ellers  i  sin  kraftige  Manddomsalder,  thi  han  var  hge  i 
Begyndelsen  af  Fyrrerne.  Bille  Brahe  var  en  human 
Godsejer  i  Stil  med  Reventlow'erne  og  interesserede 
sig  ligesom  disse  for  Folkeoplysningen.  Hans  Til- 
værelse paa  det  smukke  Hvedholm  gled  stille  og  roligt 
hen.  Hans  Tid  var  delt  mellem  de  administrative  For- 
retninger ved  Godset,  hvilke  han  besørgede  med  en 
mærkelig  Hurtighed  og  Lethed,  og  Sønnens  Opdragelse. 
Men  under  alle  Sysler  var  hans  Interesse  stadig  hen- 
vendt paa  Malerisamlingen  og  Møntkabinettet.  I  hin 
var  dansk  Kunst  fyldigt  repræsenteret,  og  Bille  Brahe 
kunde  betegnes  som' en  Mæcenas  for  vore  bildende 
Kunstnere. 

Greven  havde  i  Anledning  af  Prinseparrets  Besøg 
indbudt  en  lille  Kreds,  som  han  vidste  vilde  falde  i 
dets  Smag.  Prinsessen  følte  sig  ogsaa  øjeblikkelig  til- 
talt af  de  to  Grevinder:  Charlotte  de  Muckadell  og 
Josefine  Reventlow,  af  hvilke  denne  var  en  Schimmel- 
mann,  hin  en  Reventlow.  Grevinde  de  Muckadell,  en 
slank  Brunette  i  Midten  af  Trediverne,  udmærkede  sig 
ved  et  sprudlende  Lune  og  et  skælmsk  BUk.  Hendes 
vittige  Bemærkninger  bragte  hyppigt  Prinsessen  til  at 
le  hjerteligt. 

Grevinde  Josefine  Reventlow,  en  fem  og  tyveaarig 
Blondine,  med  skønne  blaa  Øjne,  et  yndefuldt  Smil 
og  et  stille  Væsen,  gjorde  et  særdeles  vindende  Ind- 
tryk paa  Enhver,  der  kom  i  Berøring  med  hende.  I 
sin  Onkels,  Statsminister  Schimmelmanns  Hus,  havde 
hun  flere  Gange  været  sammen  med  Prinsessens  Fader, 

Hertug  Frederik  af  Augustenborg.  Her  var  et  Tilknyt- 
ningspunkt mellem  Hds.  Højhed  og  Grevinden  Sidst- 
nævnte havde  hørt  om  Hertugens  Besøg  paa  Brahe- 
trolleborg, og  hendes  Fortælling  herom  fængslede 
naturligvis  Prinsessen,  der  nærede  dyb  Pietet  for  sin 
Faders  Minde. 

Mens  Konversationen  mellem  Hds.  Højhed  og  de 
to  Grevinder  gik  livligt  i  den  ene  Ende  af  den  store 
Selskabssal  paa  Hvedholm,  underholdt  Prinsen  sig  i 
den  anden  med  Værten  og  den  gamle  Grev  Wedell 
Wedellsborg.  Sidstnævnte  kunde  fortælle  morsomme 
Historier  fra  den  Tid  han  var  Officer  ved  det  hol- 
stenske Rytterregiment,  som  laa  i  Haderslev.  Men  ved 
denne  Lejlighed  berørte  han,  hvad  der  meget  interes- 
serede Prinsen,  nogle  Minder  fra  Vinteren  forrige  Aar. 
da  Hertugdømmet  var  besatte  af  fjendtlige  Tropper 
under  Overbefaling  af  den  svenske  Kronprins  Karl 
Johan,  og  da  Frederik  den  Sjette  havde  sit  Hoved- 
kvarter paa  Hindsgavl.  Blandt  de  Gæster,  den  gamle 
Greve  den  Gang  havde  set  paa  Wedellsborg,  var  Prins 
Vilhelm  af  Holsten-Beck,  Kongens  Svoger.  Greven  be- 
rømmede den  Iver,  Prinsen  havde  lagt  for  Dagen  som 
Chef  for  Batterierne  paa  Fyens  Vestkyst. 

»}e2,  kender  særdeles  godt  Prins  Vilhelm, <~  sagde 
Hs.  Højhed.  »Jeg  sætter  Pris  paa  ham  som  Officer. 
Hans  Fader,  Hertagen,  henregnede  jeg  til  mine  bedste 
Venner.« 

Med  Grev  Bille  Brahe  drejede  Samtalen  sig  om 
Mønter  og  den  gamle  etruriske  Kunst.  Værten  havde 
netop  forøget  sin  Samling  med  et  Par  smukke  etruriske 
Vaser,  hvis  Figurer  viste  Paavirkning  af  græsk  Kunst, 
og  han  udtalte  sig  herom  paa  en  saa  interessant  Maade, 
at  Prinsen  ønskede  at  se  dem. 

De  blev  øjeblikkelig  hentede  og  vakte  Beundring 
baade  hos  Herrerne  og  Damerne,  der  rejste  sig  for  at 
betragte  dem  nærmere. 

"jeg  er,  som  De  ved.  Grev  Bille  Brahe,  Kunst- 
ven,«   sagde   Prinsen.     »Min    Samtale    med    Dem    har 

yderligere  bestyrket  mig  i  mit  Forsæt  om  at  besøge 
Italien.« 

Næste  Formiddag  kørte  Prinseparret  i  Grevens 
Landauer  til  Bøiden.  Bille  Brahe  fulgte  selv  med,  da 
han  gerne  vilde  hilse  paa  Følget. 

Rejseselskabet  steg  om  Bord  i  Færgejagten,  der 
var  indrettet  til  dets  Modtagelse.  For  en  frisk  Brise 
sejlede  den  til  Mommark  paa  Østkysten  af  AIs.  Her- 
fra befordredes  Selskabet  af  hertugelige  Ekvipager  til 
Augustenborg. 

Prinseparret  tilbragte  Julen  i  Stilhed,  naar  undtages 
at  det  deltog  i  et  Par  større  Selskaber,  som  Enkeher- 
tuginden foranstaltede  paa  Slottet,  men  disse  havde 
ogsaa  et  stilfærdigt  Præg,  thi  der  var  hverken  musikalsk 
Underholdning  eller  Dans.  I  Juli  Maaned  havde  Enke- 
hertuginden mistet  sin  begavede  og  kundskabsrige 
Svigerinde,  Prinsesse  Louise,  og  dette  Tab  knap  et  Aar 
efter  Hertugens,  hendes  Ægtefælles,  Død  havde  gjort  et 
dybt  Indtryk  paa  Louise  Augusta,  thi  hun  holdt  meget 
af  den  Afdøde  og  havde  havt  en  fortrolig  Veninde  i 
hende.  Enkehertuginden  var  endnu  ikke  saaledes  stemt, 
at  hun  kunde  bekvemme  sig  til  larmende  Fester.  Den 
unge,  syttenaarige  Hertug  Kristian  delte  sin  Moders 
Sorg.  og  var  ligesaa  lidt  som  hun  oplagt  til  Deltagelse 
i  Selskabslivet. 

Men  det  var  en  Adspredelse  baade  for  den  unge 
Hertug  og  den  femtenaarige  Prins  Frederik  af  Augusten- 
borg, at  Prins  Kristian  havde  taget  sin  lille  Søn  med 
sig.  De  søgte  at  underholde  ham  paa  forskellig  Vis, 
hvad  der  morede  dem  selv.  De  kørte  i  Slæde  med 
Drengen  i  Omegnen  og  paa  den  isbelagte  Augusten- 
borg Fjord.  Men  intet  fornøjede  den  lille  Prins  i 
højere  Grad  end  to  Pudelhunde,  der  var  dresserede  til 
at  danse  med  hinanden.  Juleaften  var  der  til  Drengens 
Glæde  Juletræ  paa  Slottet  og  nogle  Børn  fra  de  nær- 
mest liggende  Præstegaarde  var  indbudte.  Den  lille 
Prins  morede  sig  ypperligt.  Han  var  henrykt,  da  han 
blandt  Presenterne  tik  en  Gvngehest.    Han  besteg  den. 

slog  med  gravitetisk  Mine  ud  med  liøjre  Haand  og 
raabte  med  en  Reminiscens,  der  pludselig  faldt  ham 
ind,  at  nu  var  han  Joakim  Murat! 

Hvad  der  forskønnede  og  løftede  Livet  paa  Augusten- 
borg i  Juleugen  var  Professor  Peter  Krog  Meyers  Præ- 
dikener i  Slotskapellet,  som  den  hertugelige  Familie 
hørte  med  megen  Andagt.  Det  var  Taler,  der  udmær- 
kede sig  ved  et  smukt  og  simpelt  Sprog,  ved  Tanke- 
fylde og  ved  hjertelig  Varme.  Enkehertuginden  er- 
klærede, at  hun  under  denne  Prædikants  Paavirkning 
glemte  Livets  Bekymringer  og  fuldt  ud  hengav  sig  til 
en  Kristens  Tro  og  Haab.  Prins  Kristian  ydede  Pro- 
fessor Meyer  som  gejstlig  Taler  den  største  Anerkendelse. 

Blandt  de  notable  Gæster,  der  aflagde  Besøg  paa 
Augustenborg  i  Julen,  skal  den  gamle  Enkehertuginde 
af  Brunsvig-Bevern  fremhæves.  Trods  Kulden  og  Sneen 
havde  hun  ikke  ladet  sig  afholde  at  rejse  fra  Gliicks- 
borg  hertil.  Det  var  en  Opmærksomhed,  som  den 
hertugelige  Familie  selvfølgelig  satte  megen  Pris  paa. 
Da  den  senere  begav  sig  til  Graasteen,  hvor  den  tradi- 
tionelt tilbragte  nogle  Dage  før  Aarsskiftet,  gengældte 
den  Visiten. 

Forinden  havde  Familien  havt  den  Glæde  at  mod- 
tage den  filosofiske  Professor  Reinhold,  der  var  en  af 
de  navnkundige  Lærere  ved  Universitetet  i  Kiel.  Naar 
han  nu  viste  sig  paa  Augustenborg,  vakte  han  strax 
allerede  ved  sin  Nærværelse  en  Række  Minder  om  op- 
livende og  smukke  Dage,  der  vel  ikke  stod  i  den  For- 
staaelsens  Belysning  for  de  Yngre  som  for  Enkehertug- 
inden, men  alligevel  gjorde  et  velgørende  Indtryk  paa 
dem  alle.  Professoren  var  baade  af  Hertugen  og  at 
Prinsessen  bleven  betegnet  som  Perlen  i  den  augusten- 
borgske Omgangskreds. 

Prins  Kristian  kendte  iøvrigt  Reinhold  fra  Kiel, 
hvor  denne  et  Par  Gange  havde  søgt  Audiens  hos 
Arveprinsen,  der  befandt  sig  paa  Gennemrejse.  Hs. 
kgl.  Højhed  havde  den  ene  Gang  forestillet  Professoren 
tor  sin  ældste  Søn. 

Under  Besøget  paa  Augustenborg  maatte  Reinhold 
nu  ligesom  tidligere  give  populære  Oplysninger  om 
den  tyske  Filosofi;  thi  Prins  Kristian  ønskede  at  vide 
noget  nærmere  om  Schellings  Grundsyn  paa  Naturen. 
Prinsen  havde  nemlig  hørt  Fysikeren  Hans  Kristian 
Ørsted  berømme  nævnte  Filosof. 

>Naar  Deres  Højhed,«  sagde  Reinhold,  »gaar  ud 
fra,  at  Naturprocessen  og  Menneskets  Bevidsthedsproces 
er  et  og  det  samme,  blot  set  fra  forskellige  Sider,  har 
De  Nøglen  til  Schellings  System.« 

»Rigtigt!«  udbrød  Prinsen.  »Nu  begynder  jeg  at 
forstaa  Sætningen :  Naturen  er  synlig  Aand  og  Aanden 
usynlig  Natur.     Men  den  nærmere  Udvikling?« 

Reinhold  besvarede  Spørgsmaalet  kort  og  klart, 
idet  han  krydrede  sit  Foredrag  med  nogle  humoristiske 
Bemærkninger. 

Prins  Kristian  lyttede  med  levende  Interesse  til 
hans  Fremstilling.  »Det  er  beundringsværdigt,*  yttrede 
han,  »hvor  Professoren  kan  faa  sagt  meget  i  faaOrd.« 

I  den  daglige  Omgang  med  Professor  Meyer  dis- 
kuterede Prinsen  snart  et  videnskabeligt,  snart  et  æste- 
tisk Æmne.  Han  gjorde  det  altid  paa  en  pikant  Maade, 
men  om  nogen  dybere  Indtrængen  i  Sagen  var  der 
aldrig  Tale. 

Meyer  bemærkede  det  hurtigt,  og  skønt  det  stred 
mod  hans  Tilbøjelighed,  var  han  dog  Hofmand  nok  til 
at  holde  sig  til  Overfladen. 

Den  unge  Hertug  og  hans  Broder  Prinsen  landt 
megen  Fornøjelse  i  Konversationen  med  Søsterens 
Hofdamer,  Frøknerne  Urne  og  Waltersdorf.  Daglig 
foretog  de  alle  fire  i  Forening  enten  en  Udflugt  til 
Hest  eller  en  Spaseretur  i  den  store  Park. 

Mellem  Enkehertuginde  Louise  Augusta  og  Datte- 
ren var  Samlivet  denne  Gang  hjerteligere  og  inderligere 
end  det  nogensinde  tidligere  havde  været.  Det  var 
Sorgen  over  de  kære  Afdøde  og  de  fælles  Minder  om 
disse,  der  knyttede  dem  nærmere  til  hinanden. 


VIII. 

Den  6.  Januar  1816  holdt  Fyens  Gouvernør,  Hs. 
Højhed  Prins  Kristian,  og  hans  Gemalinde,  Prin- 
sesse Karoline  Amalie,  deres  Indtog  i  Odense.  Den 
lille  Prins  Frederik  fulgte  med  Parret.  Det  blev  en 
Mærkedag  i  Stiftshovedstadens  Historie,  thi  naar  man 
senere  saa  tilbage  paa  den,  erkendte  man,  at  Prins 
Kristian  ved  Gouvernementets  Overtagelse  havde  ind- 
viet en  n}'  Æra  i  dens  Historie. 

Odense  havde  smykket  sig  i  Anledning  af  den 
store  Begivenhed  med  Flag  og  Grandekorationer  paa 
Husenes  Facader.  Fyrsteparret  og  Følget  kom  ad  Faa- 
borg Vejen.  I  Søndergade  og  Vestergade  bølgede  ved 
Middagstid  en  stor  Menneskemængde,  oprømt  og  livligt 
passiarende,  thi  Vejret  var  godt  og  Temperaturen  trods 
Aarstidcn  mild. 

Udenfor  Byen  holdt  en  Eskadron  af  Fvens  Dragon- 
regiment og  en  Afdeling  af  Odense  ridende  grønne 
Korps.  Saa  snart  Prinseparret  viste  sig,  blev  der  med 
Aplomb  gjort  militær  Honnør.  Eskadronen  red  foran, 
det  grønne  Korps  efter  Vognen.  Ved  Byens  Indgang 
affyredes  efter  Regimentschefens  Befaling  en  Kanon- 
salut. 

Prinsens  og  Prinsessens  mørke  Vinterdragt  var 
kantet  med  Zobelskind,  og  paa  Hovedet  bar  de  Huer 
af  samme  Stof  \''induerne  i  den  rummelige  Landauer 
var    nedslagne,    saa    at  Mængden    rigtig    kunde    se  det 

bøje  Par.  Det  var  en  Skønhedsaabenbaring,  thi  Prinsen 
var  en  smuk,  mandig  Skikkelse  med  ædle  Ansigtstræk, 
og  den  nittenaarige  Prinsesse  var  en  Type  paa  den 
fine  Kvindeligheds  indtagende  Ynde.  iMægtige  Hurra- 
raab  bruste  Parret  i  Møde  og  besvaredes  med  uaf- 
brudte Nik  og  takkende  Haandbevægelser.  Paa  Nørre- 
gade dannede  Borgervæbningen,  under  Kommando  at 
Stadshauptmand  Kellinghusen,  Espalier.  Den  tog  sig 
udmærket  godt  ud  i  de  karmoisinrøde  Kjoler  og  de 
blaa  Pantalons,  og  ingensinde  havde  Stadshauptmanden 
havt  en  strammere  Holdning  og  et  mere  martialsk  Ud- 
seende end  i  dette  Øjeblik.  Borgervæbningen  skuldrede 
og  præsenterede  Gevær  med  en  Præcision,  der  vakte 
Eskadronschefens  Anerkendelse.  Da  Toget  stansede  i 
Slotsgaarden,  modtoges  det  her  af  Prinsens  Hofmarskal, 
Kammerherre  Clauson  Kaas,  og  Gouvernementssekre- 
tæren,  Etatsraad  Holten.  Deres  Højheder  begav  sig 
op  paa  første  Sal,  hvor  der  var  indrettet  et  hyggeligt 
Privatkabinet  til  hver  af  dem.  Den  lille  Prins  Frederik 
boede  tilligemed  sin  Informator,  Kandidat  Holst,  i  Stue- 
etagen. 

Efter  en  Times  Hvile  samledes  Prinseparret  med 
Hofpersonalet  i  Spisegemaket,  hvor  Kokken  Montel 
serverede  en  Middag,  hvilken  Hs.  Højhed  betegnede 
som  aldeles  excellent.  Kokken  var  stolt  af  denne 
Anerkendelse,  thi  Prinsen  havde  lukulliske  Tilbøjelig- 
heder. 

Ved  det  lille  Taffel  herskede  en  familiær  og  ge- 
mytlig Tone,  uden  at  Etiketten  derfor  tilsidesattes. 
Prinsen  holdt  ingen  officiel  Tale,  men  han  løftede  sit 
Glas  og  bød  i  et  Par  hjertelige  Ord  sin  Gemalinde  og 
sit  Hofpersonale  Velkommen  i  den  nye  Embedsbolig. 
Han  udtalte  Ønsket  om,  at  de  alle  her  maatte  befinde 
sig  vel,  og  at  han  selv  maatte  have  Held  med  sig  i 
sin  Virksomhed,  saa  at  den  kunde  blive  til  Gavn  tor 
B3'en  og  Øen. 

»Vi  tømmer  vort  Glas,«  sagde  Prinsen,  »i  Haab 
om    vort  Ønskes  Opfyldelse,    men  samtidig    sender  vi 

i  vort  stille  Sind  Deres  Majestæter  Kongen  og  Dron- 
ningen en  undersaatlig  Hilsen!* 

Hele  Selskabet  rejste  sig  ved  disse  Ord,  saa  hen 
paa  Hs.  Højhed  og  drak  Skaalen. 

Under  Desserten  bevidnede  Prinseparret  sin  Til- 
fredshed med  Spisegemakets  dekorative  Udstyrelse  og 
Montering.  Kunde  man  her  fra  drage  en  Slutning  til 
de  øvrige  Værelsers  Udseende  og  Indretning,  vilde 
Opholdet  paa  Slottet  jo  blive  meget  behageligt.  Deres 
Højheder  imødesaa  med  Interesse  den  følgende  Dag, 
da  de  vilde  tage  hele  Slottet  i  Øjesyn. 

Paa  Prinsens  Spørgsmaal,  hvem  der  havde  ledet 
Reparationsarbejdet  og  hele  Restaureringen  af  Byg- 
ningen, svarede  Harbou,  at  Stiftamtmand  Cederfeld  de 
Simonsen  havde  havt  Overledelsen  i  sin  Haand. 

»Saa  vidt  vi  kan  se,«  bemærkede  Hs.  Højhed, 
»har  han  løst  Opgaven  paa  en  Maade,  der  gør  ham 
Ære.« 

»Er  Stiftamtmanden  gift?«  spurgte  Prinsessen 
Clauson  Kaas. 

»Han  ægtede  ifjor  en  Castenskiold,  Datter  af 
Generalen  paa  Borreby,  Deres  Højhed.« 

»De  fortalte  mig,  Holten,«  yttrede  Prinsen,  >at 
De  havde  gjort  en  Runde  gennem  hele  Slottet.  Har 
De  set  Erindringer  om  Frederik  den  Femtes ,  min 
Bedstefaders,  Ophold  her.« 

»Nej,  Deres  Højhed,  hverken  om  ham  eller  Frede- 
rik den  Fjerde.«  »Det  vil,«  tilføjede  Holten  med  et 
Smil  og  som  ægte  Hofmand,  »være  Eftertiden  for- 
beholdt at  søge  værdifulde  Erindringer  paa  Slottet  i 
Odense.« 

Yttringen  gjorde  Lykke  hos  Selskabet.  »Udsøgt 
Courtoisie!«  hviskede  Frøken  Waltersdorf  til  Froken 
Urne. 

Efter  Taflet  blev  der  drukket  Kaffe  i  Audiens- 
gemaket,  der  stødte  op  til  Spisesalen.  Man  konver- 
serede om  Tilbagerejsen  fra  Als  og  mindedes  Smaa- 
træ^k  af  Livet  paa  Augustenborg  i  Juletiden. 

Aftenen  sluttedes  med  Kortspil  i  Prinsessens  Dag- 
ligværelse. Forinden  man  begav  sig  til  dette,  kom  den 
lille  Prins  Frederik  og  sagde  Godnat  til  Deres  Høj- 
heder og  Selskabet. 

»Det  er  en  smuk  Dreng,«  sagde  Holten  i  dæmpet 
Tone  til  Harbou,  »men  han  har  en  Gang  imellem 
bizarre  Indfald,  der  bringer  En  til  at  tænke  paa  Mode- 
ren.« 

»De  skulde  blot  vide,«  yttrede  Gehejmeetatsraaden, 
»hvor  forrykt  det  gaar  til  ved  hendes  Hof  i  Horsens. 
Men  jeg  skal  senere  anføre  Dem  nogle  Exempler.« 

Da  man  havde  taget  Plads  ved  Spillebordene,  var 
Selskabet  saaledes  fordelt: 

Hs.  Højhed,  Holten,  Harbou  og  Clausson  Kaas  fik 
dem  en  Whist. 

Frøknerne  Waltersdorf  og  Urne  spillede  Mariage. 
Hds.  Højhed  Prinsessen  fandt  derimod  mest  Behag  i 
at  lægge  en  Kabale. 

Da  St.  Knuds  Kirkeur  slog  ti,  ophørte  Spillet. 
Det  lille  Selskab  gik  fra  hinanden;  alle  med  Tanken 
henvendt  paa,  hvad  den  følgende  Dag  vilde  bringe, 
men  ingen  imødesaa  dog  denne  med  en  saadan  Spæn- 
ding som  Prins  Kristian,  den  nye  Gouvernør.  — 


Den  store  Modtagelseskur  paa  Odense  Slot  var 
begunstiget  af  et  smukt  Vintervejr  med  Solskin  og  et 
Par  Graders  Frost,  og  denne  Belysning  tillod  Uniformer 
og  Toiletter  at  brillere  i  hele  deres  Glans. 

Kl.  1 1  havde  Officerskorpset  ved  det  lette  fyenske 
Dragonregiment  Audiens.  Prinsen,  der  var  komman- 
derende General  i  Fyen-Langeland,  modtog  Korpset  i 
Stueetagens  Audienssal.  Han  tog  sig  udmærket  godt 
ud  i  den  røde  Kjole  med  de  lyseblaa  Rabatter  og  de 
hvide  Pantalons,  men  han  havde  aldeles  ikke  noget 
martialsk  Præg.  Regimentets  Chef,  Generalløjtnant,  Grev 
Ahlefeldt  Laurvigen,  forestillede  Officererne  for  Hs.  Høj- 

hed  og  udtalte  derefter  paa  deres  og  egne  Vegne 
Glæden  over  at  staa   umiddelbart  under  hans  Befaling. 

»Deres  Højhed,«  yttrede  Greven,  »har  som  Militær 
ikke  blot  dyb  theoretisk  Indsigt,  men  ogsaa  en  betyde- 
lig praktisk  Øvelse.  Jeg  vil  i  den  Retning  henpege  til 
den  Tjeneste,  De  1805  og  1809  har  gjort  ved  Hær- 
korpserne  i  Holsten  og  paa  Sjælland;  men  særlig  maa 
jeg  dog  fremhæve  Deres  Deltagelse  i  Felttoget  i  Norge 
1814.    Vi  ser  derfor  med  Tillid  op  til  Deres  Højhed  « 

Denne  Udtalelse  gjorde  et  rigtig  godt  Indtryk  paa 
Prinsen.  Han  udtrykte  i  sit  Svar  Haabet  om  en  for 
hans  Generalkommando  frugtbringende  Samvirken  mel- 
lem Officererne  og  ham.  »Jeg  er  stolt  af,«  tilføjede 
han,  >at  have  det  fyenske  Dragonregiment  under  mig, 
dette  Regiment,  der  i  Slaget  ved  Sehested  indlagde  sig 
saa  megen  Berømmelse.« 

Kl.  I  modtoges  de  civile  Autoriteter.  Prinsen  havde 
imidlertid  omskiftet  Generalsuniformen  med  en  sort 
Civildragt.  Under  Kjolen  bar  han  Elefantordenens  blaa 
Baand  og  dens  Stjerne  paa  Brystet.  I  denne  Dragt 
kom  alt  det  Noble  og  Fine  i  Prinsens  ydre  Person 
fuldstændig  til  sin  Ret. 

Hs.  Højhed  stod  midt  i  Salen.  Det  notable  Tog 
passerede  forbi  ham  fra  Venstre  til  Højre,  idet  hver 
enkelt  Afdeling  stansede  nogle  Øjeblikke  foran  ham, 
mens  Ordføreren  rettede  en  Hilsen  til  ham,  som  be- 
svaredes med  faa  Ord. 

I  Spidsen  for  Skaren  gik  Gejstligheden,  ført  at 
Biskop  Plum,  som  ledsagedes  af  Stiftsprovst  Tetens  og 
Sognepræsterne  ved  St.  Hans  og  Frue  Kirke. 

Hs.  biskoppelige  Højærværdighed  bød  som  Tals- 
mand for  Stiftets  Gejstlighed  Prinsen  Velkommen. 
Han  bevidnede  sin  Glæde  over,  at  Kongen  havde  ud- 
jiævnt  en  Gouvernør  over  Fyen,  og  at  Valget  var 
faldet  paa  en  saa  fremragende  Personlighed  som  Hs. 
Højhed,  der  med  administrativ  Indsigt  forbandt  aande- 
lige  Interesser. 

Prinsen    yttrede,    efter    at    Plum    havde    forestillet 

Sognepræsterne  for  ham,  at  han  paa  Forhaand  var 
overbevist  om,  at  hans  Bestræbelser  for  en  Forbedring 
af  Skolevæsenet  og  Ungdommens  Undervisning  vilde 
føre  til  et  heldigt  Resultat,  naar  han  ved  sin  Side  havde 
en  Raadgiver  som  Biskop  Plum  og  Støtter  i  Stiftets 
oplyste  og  humane  Gejstlighed. 

Efter  Gejstligheden  kom  Magistraten,  i  rød  Uniform 
med  trekantet  Hat.  Stiftamtmand,  Kammerherre  Ceder- 
feld  de  Simonsen,  anbefalede  sig  til  Gouvernørens  Be 
vaagenhed  og  forsikkrede,  at  Hs.  Højhed  altid  trygt 
kunde  gøre  Regning  paa  den  loyaleste,  underdanigste 
Medvirkning  hos  alle  Stiftets  Magistratsembedsmænd  til 
Løsningen  af  de  Opgaver,  han  maatte  behage  at  stille 
sig.  Han  præsenterede  derpaa  Borgermesteren,  Etats- 
raad  Bauditz,  og  Byfogden,  Kancelliraad  Hansen,  for 
Gouvernøren. 

Prinsen  svarede,  at  allerede  Stiftamtmandens  Navn 
var  ham  en  Garanti  for  en  udmærket  Assistance  under 
hans  fremtidige  Virksomhed.  De  fyenske  Magistrater 
var  bekendt  for  deres  Dygtighed,  og  derfor  lovede  han 
sig  et  rigtig  godt  Udbytte  af  sit  Samarbejde  med  dem. 

Derefter  fulgte  som  Repræsentanter  for  det  højere 
Skolevæsen,  Rektoren,  Professor  Heiberg,  og  Overlærer 
Bjørn.  Da  hin  havde  nævnt  sig  selv  og  sin  Ledsager 
og  udtalt,  at  Prinsen  som  en  af  Apollos  udkaarne 
Sønner  visselig  vilde  blive  en  Beskytter  af  den  klas- 
siske Undervisning  i  Stiftet,  svarede  Hs.  Højhed  med 
et  forbindtlig  Smil : 

»Deres  Tillid  skal  ikke  blive  skuffet,  Hr.  Professor. 
Deres  Oversættelse  af  Lukian  vidner  om,  at  De  selv 
hører  til  Apollos  Udvalgte.«  Prinsen  vendte  sig  der- 
paa til  Bjørn,  idet  han  udbrød:  >Det  glæder  mig  at  se 
Dem  personlig.  Deres  udmærkede  Lærebøger  i  Arith- 
metik  og  Geometri  er  mig  selvfølgelig  bekendte.«  — 

Derefter  skred  i  Rækkefølge  13estyrelserne  for 
Bibelselskabet,  det  patriotiske  Selskab,  Lahns  Stiftelse 
og  Fyens  litterære  Selskab  forbi  Hs.  Højhed.  De  for- 
sikkrede alle,  at  det  var  dem  en  stor  Ære  at  gøre  ham 

deres  Opvartning.  Prinsen  svarede  liver  enkelt  Besty- 
relse, at  han  vurderede  dens  Gerning  højt  og  skulde 
stedse  være  rede  til  at  yde  den  sin  Støtte. 

Slutningen  af  Toget  dannede  en  Deputation  fra 
Stiftets  adelige  Godsejere.  Den  bestod  af  tre  Grever 
og  et  tilsvarende  Antal  Baroner.  De  var  alle  i  Kam- 
merherre-Uniform med  Undtagelse  af  Baron  Juel  Brock- 
dorf  til  Scheelenborg,  der  hørte  til  Hs.  Majestæts  Kam- 
merjunkere. Deputationens  Ordfører  var  Aldersfor- 
manden, den  gamle  Baron  Ditlev  Holsten  til  Holstenshus. 
Han  mindede  med  bevæget  Stemme  om  personlige 
Venskabsbeviser,  som  Arveprins  Frederik  i  sin  Tid 
havde  givet  ham,  og  erklærede,  at  hans  Hengivenhed 
for  Faderen  var  bleven  nedarvet  paa  Sønnen.  Men  Hs. 
Højhed  kunde  iøvrigt  stole  paa,  at  hele  Godsejerstanden 
i  Stiftet  følte  sig  knyttet  til  ham  ved  de  stærkeste 
Loyalitetens  Baand.  Den  takkede  med  dyb  Erkendtlig- 
hed Hs.  Majestæt  Kongen,  fordi  han  til  Fyens  Gouvernør 
havde  valgt  en  Mand  som  Hs.  Højhed,  der  var  en 
Prydelse  for  Kongehuset! 

Prinsen  takkede  bevæget  for  denne  Hyldest,  som 
bragtes  ham  af  Repræsentanter  for  en  Samfundsklasse, 
hvis  fortræffelige  Egenskaber  man  ikke  kunde  vurdere 
højt  nok.  Han  kunde  ikke  noksom  lykønske  Hs.  Maje- 
stæt til,  at  han  om  sin  Throne  havde  en  saadan  Rid- 
dervagt  som  Fyens  adelige  Godsejere! 

Mens  den  store  Parade  fandt  Sted  hos  Gouver- 
nøren,  holdt  Prinsessen  Modtagelse  i  sit  Audiensgemak, 
hvor  Damer  af  det  fyenske  Aristokrati  og  andre  kvinde- 
lige Notabiliteter  fremstillede  sig  for  hende.  Først 
modtog  hun  som  Deputation  fra  Odense  adelige  Jom- 
frukloster Priorinden,  der  var  ledsaget  af  de  to  ældste 
Klosterfrøkner.  Hds.  Højhed  erkyndigede  sig  om  Klost- 
rets Forhold  og  yttrede,  at  hendes  Fader,  Hertugen, 
hyppig  havde  omtalt  det  store  Bibliothek,  Karen  Brahes 
Bibliothek,  som  Klostret  var  i  Besiddelse  af. 

»Iøvrigt,«  bemærkede  hun  smilende,  »giver  jeg  mig 
ikke  af  med  bibliografiske  Studier.« 

De  tre  Klosterdamer  vnr  betagne  af  Prinsessens 
Skønhed  og  Ynde,  og  den  sidstnævnte  Egenskab  aner- 
kendte alle  de  Damer,  der  modtoges  i  Audiens  af 
hende. 

Da  Grevinderne,  Charlotte  de  Muckadell  og  Jose- 
fine Reventlow,  præsenterede  sig  for  Hds.  Højhed, 
hilste  hun  paa  dem  som  gode  Bekendte.  Hun  omtalte 
de  behagelige  Timer,  hun  havde  tilbragt  sammen  med 
dem  paa  Hvedholm,  da  hun  med  sin  Gemal  var  paa 
Rejsen  til  Augustenborg. 

Grevinde  Konstance  Knuth  fra  Gyldensten  var 
blandt  de  Audienssøgende  den,  der  interesserede  Prin- 
sessen mest  baade  ved  sin  pikante  Personlighed  og  sin 
eventyrlige  Livsskæbne.  Vi  mindes  denne  Dame  fra 
hendes  Visit  i  Kammerjunker  Benzons  Villa  i  Hunderup. 

»Hvorledes  har  Deres  Søn,  Grev  Bernstorf  til 
Gyldensten,  det.''«  spurgte  Prinsessen. 

"Han  er  lykkelig.  Deres  fiøjhed,  thi  den  Hustru, 
han  har  fundet,  er  en  sand  Perle. < 

»Jeg  erindrer  ikke  i  Øjeblikket  hendes  Navn.« 

»Hun  er  født  Anna  Arctander,  Deres  Højhed.« 

»Jeg  nærer  selvfølgelig  megen  Interesse  for  Fami- 
lien Bernstorf,  Grevinde,«  sagde  Prinsessen.  »Uden- 
rigsminister Kristian  Bernstorf  har  jeg  set  flere  Gange 
baade  paa  Augustenborg  og  Graasten.« 

Med  Baronesse  Holsten  til  Holstenshus  konverse- 
rede Prinsessen  nogle  Øjeblikke  om  det  smukke  Herre- 
sæde Panker  ved  Li^itjenburg  i  Holsten.  Hds.  Højhed 
havde  sammen  med  sin  Moder  besøgt  Landgrev  Karl 
af  Hessen  der.  Grevinden  havde  tilbragt  et  Par  Aar  i 
sin  Ungdom  paa  dette  Sted,  hvis  Naturomgivelser  er 
saa  idylliske. 

Med  Baronesserne  til  Scheelenborg  og  Lehn,  med 
Grevinderne  Ahlefeldt,  Moltke-Hvitfeldt"  og  Wedell- 
Wedellsborg  og  med  Fruerne  til  Nedergaard  og  Ravn- 
strup  vexlede  Prinsessen  korte  Repliker. 

Efter  Kuren    følte  Hds.  Højhed   sig   træt   og   satte 

Alex.  Thorsøe;    Slottet  i  Odense.  S 

sig  efter  Nydelsen  af  en  Kop  Kaffe  til  Hvile  i  en 
Lænestol. 

>Nu  har  jeg,«  sagde  Prinsessen  til  Frøken  Walters- 
dorf,  »set  Spindesiden  af  Stiftets  haute  volée,  og  jeg 
maa  vidne,  at  den  har  tiltalt  mig  meget.  Den  klæder 
sig  med  Smag,  fører  sig  med  Anstand  og  lader  til  at 
være  konversabel.  Nu  skal  det  interessere  mig  at 
komme  i  Berøring  med  den  egenlige  Befolkning.« 

»De,  der  kender  den,«  sagde  Frøknen,  »erklærer 
den  for  ganske  opvakt.« 

Om  Eftermiddagen  holdt  Gouvernøren  Gallataffel 
i  den  store  Spisesal.  I  Selskabet,  der  bestod  baade  af 
Herrer  og  Damer,  saas  de  Notabiliteter,  der  havde  del- 
taget i  Audiensen  og  Kuren  om  Formiddagen,  baade 
de  militære  og  de  civile.  Salen,  der  oplystes  af  tre 
mægtige  Lysekroner,  frembød  med  de  prægtige  Uni- 
former og  de  smagfulde  Dametoiletter  et  glimrende 
Skue.  Prinsen  havde  sin  Gemalinde  til  Bords  og  lige 
overfor  det  høje  Par  sad  Stiftamtmanden  og  Biskoppen 
med  deres  Fruer.  Taffelmusiken  besørgedes  af  Dragon- 
regimentets  Orkester. 

Prins  Kristian  var  en  fortræffelig  Vært,  der  ved 
slige  Sammenkomster  forstod  at  anslaa  en  gemytlig  og 
elskværdig  Tone,  der  snart  forplantede  sig  til  hele 
Selskabet.  Han  afsluttede  den  saakaldte  officielle  Del 
af  Festen  saa  hurtigt  som  muligt,  idet  han  strax  ud- 
bragte en  Skaal  for  Kongeparret.  Han  erklærede,  at 
han  ifølge  sin  Instrux  som  Gouvernør  skulde,  for  saa 
vidt  det  stod  til  ham,  vaage  over  Kongehusets  Rettig- 
heder og  varetage  Stiftets  Tarv.  Han  vidste,  at  alle  de 
Tilstedeværende  var  besjælede  af  samme  Hengivenhed 
for  Kongen  som  han  og  derfor  vilde  ogsaa  hans  Ønske 
om  en  lykkelig  Regering  for  Kongen  finde  almindelig 
Tilslutning.  Hs.  Majestæt  Kongen  og  Hds.  Majestæt 
Dronningen  leve!« 

Tre  Hurraer  bruste  under  Orkestrets  Fanfare  gen- 
nem Salen. 

Stiftamtmand   Cederfeld    de  Simonsen    og    Biskop 

Plum  talte  henholdsvis  for  Prinsen  og  Prinsessen  og 
fattede  sig  begge  i  Korthed. 

Førstnævnte  betonede  de  store  Forventninger, 
Stiftets  Befolkning  knyttede  til  Hs.  Højheds  Intelhgens 
og  Skønhedssans  og  udtalte  Forvisningen  om  hines 
Opfyldelse.  Biskoppen  lykønskede  Stiftets  Befolkning 
i  Anledning  af,  at  Prinsessen  nu  tog  Ophold  i  dens 
Midte,  thi  det  var  en  bekendt  Sag,  at  Hds.  Højhed 
havde  et  ædelt  Hjerte,  der  følte  for  Enhver,  der  led 
Nød,  og  efter  Evne  søgte  at  lindre  den. 

Skaalerne  for  Prinseparret  mødte  begejstret  Til- 
slutning. 

Efter  at  Hs.  Højhed  som  kommanderende  General 
havde  drukket  et  Glas  for  Garnisonen,  paa  hvis  V'egne 
Grev  Ahlefeldt  Laurvigen  som  Regimentschef  takkede, 
var  de  officielle  Skaaler  til  Ende. 

Orkestermusikens  kvikke  Melodier,  de  velsmagende 
Retter  og  de  hflige  Vine  i  Forbindelse  med  en  vittig 
Konversation  animerede  Stemningen.  Hertil  bidrog  og- 
saa  i  væsenlig  Grad  skæmtende  og  morsomme  Yttringer 
af  Prinseparret. 

»Hvor  Alt  er  stemningsfuldt,  festligt  og  skønt  her 
i  Aften!«  udbrød  Stiftprovst  Tetens,  vendende  sig  mod 
Rektoren,  Professor  Heiberg. 

»Convivium  magnificum!«  svarede  denne.  »løvrigt,« 
tilføjede  Heiberg,  »holdtes  der  ogsaa  her  i  Salen  en 
særdeles  vellykket  Banket,  da  Prins  Kristian  af  Hessen 
1 812  præsenterede  sin  Forlovede,  Kronprinsesse  Karoline, 
for  Odense  Befolkning.« 

Med  Prins  Kristians  Gouvernementstid  og  Etable- 
ringen af  Prinsehoffet  i  Odense  oprandt  en  ny 
Æra  for  det  selskabelige  Liv  ikke  blot  i  Odense,  men 
i  hele  Fyens  Stift.  Det  lille  Hof  blev  det  Midtpunkt, 
om  hvilket  de  højere  Samfundslag  paa  Øen  saa  at  sige 
kredsede,  og  hvorfra  der  udgik  en  dannet  og  fin  Tone, 
som  udøvede  en  forædlende  V^irkning  paa  den  brede 
Befolkning,  for  saa  vidt  denne  kom  til  at  træde  i  nær- 
mere Forbindelse  med  det.  Paa  Gouvernørens  Hof  var 
Alles  Opmærksomhed  mer  eller  mindre  henvendt,  og 
den  offenlige  Mening  beskæftigede  sig  stadig  med  Be- 
givenhederne i  Prinseparrets  Omgangskreds,  især  da 
disse  havde  beg}'ndt  at  antage  en  pikant  Karakter. 

Hs.  Højhed  tilbragte  som  Gouvernør  ikke  hele 
Aaret  paa  Fyen,  thi  hverken  han  eller  Prinsessen  vilde 
leve  fuldstændig  adskilt  fra  det  kongelige  Hof  i  Kjø- 
benhavn.  Ifølge  Datidens  legitimistiske  og  royalistiske 
Tænkemaade  var  det  for  Prinser  og  Prinsesser  ligefrem 
en  psykisk  Nødvendighed  at  aande  og  færdes  nogen 
Tid  i  Majestæternes  umiddelbare  Nærhed,  at  komme  i 
personlig  Kontakt  med  Kongen  og  Dronningen  og 
underdanigst  udvexle  Tanker  og  Anskuelser  med  dem 
om  Incidents  og  Episoder  navnlig  ved  andre  Hoffer. 
Desuden  havde  Palæet  paa  Amalienborg  og  Sorgenfri 
Slot  en  stærk  Attraktion  for  Prins  Kristian.  Der  var 
han  voxet  op  med  sine  Søskende,  Prinsesserne  Juliane 

og  Charlotte  og  Broderen  Prins  Ferdinand,  der  havde 
han  tilbragt  sin  Ungdoms  skønneste  Tid,  der  havde 
han  før  Statholdertiden  og  det  verdenshistoriske  Drama 
i  Norge  havt  saa  mange  Sammenkomster  med  Kory- 
fæer i  Aandens  Verden.  Hver  Sal  og  hvert  Gemak  i 
disse  Slotte  vakte  dyrebare  Minder  hos  ham,  og  der- 
for længtes  han  efter  længere  Fraværelse  tilbage  til 
dem;  thi  han  hørte  til  de  Naturer,  der  attraa  at  for- 
dybe sig  i  Fortidens  Erindringer,  idet  de  beherskes  af 
en  stærk  historisk  Sans.  Men  ved  Siden  deraf  var  og- 
saa  Samlivet  med  hans  Søskende  ham  kært,  og  stod 
hans  Svogre,  Prinserne  af  Hessen  og  Filippsthal,  med 
deres  exklusive  militære  Interesser  ham  end  noget 
fjernt  i  aandelig  Henseende,  saa  holdt  de  dog  af  ham 
som  Personlighed  og  strøede  Virak  for  hans  Begavelse, 
hvad  den  forfængelige  Mand  selvfølgelig  satte  Pris  paa. 

Prinsesse  Karoline  Amalie  befandt  sig  vel  paa 
Amalienborg,  thi  Kongen  kom  hende  som  Onkel  venlig 
i  Møde  og  det  samme  var  Tilfældet  med  Dronningen. 
Men  noget  hjerteligt  Forhold  udviklede  sig  ikke  mellem 
hende  og  Kongeparret,  hvad  der  skyldtes  Reminiscen- 
serne fra  hendes  Faders,  Hertugens,  Tid.  Med  sine 
Svigerinder,  Prinsesserne  Juliane  og  Charlotte,  stod  hun 
paa  en  god  Fod.  De  bragte  hendes  Ungdom  og  Skøn- 
hed den  fortjente  Hyldest,  men  dybere  gensidig  Sym- 
pathi  var  der  ikke.  Hvad  enten  Prinsessen  færdedes  i 
det  bevægede  Hofliv  paa  Amalienborg  eller  i  den  stille, 
idylliske  Natur  ved  Sorgenfri,  dvælede  hun  ofte  læng- 
selsfuldt i  Tanken  ved  Augustenborg,  ved  Moderen  og 
Brødrene.  Hendes  Ægtefælle  vidste  det,  og  han  aflagde 
en  Gang  om  Aaret  et  Besøg  i  Forening  med  hende 
paa  Als.  Ved  saaledes  at  opfylde  hendes  Ønske  knyt- 
tede han  det  ægteskabelige  Baand  fastere. 

Prinseparret  havde  sin  faste  Residens  paa  Slottet  i 
Odense,  men  det  aflagde  altsaa  kortere  eller  længere 
Besøg  i  Hovedstaden  uden  at  binde  sig  til  nogen  be- 
stemt Tid.  Opholdet  paa  Sorgenfri  var  selvfølgelig 
altid  om  Sommeren. 

Hvad  Dagsordenen  ved  det  lille  fyenske  Hof  an- 
gik, saa  var  Mandag  Formiddag  Hs.  Højheds  Mod- 
tagelsestid  De  Audienssøgendes  Tal  var  i  Reglen  ret 
betydeligt.  Her  mødte  Øens  Embedsmænd,  verdslige 
og  gejstlige,  og  henledede  hans  Opmærksomhed  paa 
administrative  Anliggender,  som  frembød  en  Mangel 
og  træMigte  til  en  reformerende  Haand.  Gouvernøren 
hørte  opmærksomt  paa  Enhver  og  havde  den  fortræffe 
lige  Egenskab,  at  han  aldrig  gav  Tilsagn,  som  det  ikke 
var  hans  alvorlige  Hensigt  at  holde.  Interesserede  en 
Sag  ham  virkelig,  paalagde  han  Forebringeren  at  ind- 
give et  kortfattet  Andragende  derom  til  Gouvernementet. 
Var  der  Tale  om  Opførelsen  af  en  nv  Skolebygning 
eller  et  nyt  Raadhus  eller  et  Havneanlæg,  plejede  han 
at  stille  et  personligt  Besøg  paa  Stedet  i  Udsigt,  og 
naar  den  blide  Aarstid  indfandt  sig,  kom  han.  Gouver- 
nøren foretog  saaledes  hvert  Aar  Rejser  omkring  i 
Stiftet,  undersøgte  Forholdene,  afæskede  de  stedlige 
Myndigheder  Erklæringer  og  tog  hyppig  Initiativet  til 
vigtige  Forbedringer. 

Gouvernementssekretæren,  Etatsraad  Holten,  førte 
Bog  over  de  Audienssøgende  og  deres  Andragender. 
Efter  endt  Modtagelse  lagdes  den  ind  i  Prinsens  Ar- 
bejdskabinet. 

Naar  Hs.  Højhed  havde  spist  Frokost,  løb  han 
Listen  igennem  og  noterede  i  sin  Dagbog  den  Sag, 
han  vilde  give  Fortrinet  for  de  øvrige. 

Hver  Tirsdag  havde  han  en  Konference  med  Stift 
aintmanden  om  de  Spørgsmaal,  der  var  forebragt  ham 
i  Ugens  Løb.  Under  denne  Forhandling  lagde  han 
diplomatisk  Talent  for  Dagen,  thi  han  optraadte  aldrig 
som  den  Overordnede,  men  som  en  kollegial  Med- 
arbejder, der  paa  den  fineste  Maade  forstod  at  hævde 
sin  Stilling.  Tog  han  Initiativet  i  en  Sag,  fremstillede 
han  det  stedse  saaledes,  at  han  egenlig  havde  faaet 
Ideen  dertil  i  Udtalelser  fra  Stiftamtmandens  Side. 
Cederfeld  de  Simonsen  vendte  altid  i  en  lys  og  livlig 
Stemnintr  tilbade  fra  disse  Konferencer  02;  berømmede 

overfor  sin  Frue  Prinsens  elskværdige  Optræden  og 
praktiske  Blik  paa  Ting,  man  skulde  tro  fremmede 
for  ham. 

»Hs.  Højheds  savoir-faire,«  udbrød  Stiftamtmanden, 
»staar  i  Niveau  med  hans  savoir- vivre!« 

Audiensdagen  sluttedes  som  Regel  med  en  Soiree, 
til  hvilken  ogsaa  Damer  var  indbudte.  Her  fik  Prinse- 
parret rigtig  Lejlighed  til  at  udfolde  sine  selskabelige 
Talenter.  De  stive  Etiketteformer  sattes  til  Side,  idet 
der  efter  deres  Højheders  udtrykkelige  Ønske  skulde 
herske  en  naturlig,  fri  og  utvungen  Tone. 

Det  var  i  Sandhed  et  fint  Selskab,  der  samledes 
til  disse  Soiréer  i  Gemakkerne  i  Odense  Slot.  Her 
saa  man  Prinsesse  Karoline  Amalie  omgiven  af  Damer 
som  Kammerherreinde  Cederfeld  de  Simonsen,  Bispinde 
Plum,  Stiftsprovstinde  Tetens,  Professorinde  Heiberg 
og  de  saakaldte  militære  Fruer,  Regimentsofficerernes 
Hustruer.  Baronesse  Juel  Brockdorf  og  Kammerherre- 
inde Juel  til  Juelsborg,  født  Komtesse  Knuth,  var  sta- 
dige Deltagere  i  Sammenkomsterne.  De  brillerede  ved 
deres  vittige  Konversation.  Det  morede  Prinsessen  over- 
ordenlig at  høre  dem  disputere  med  Frøken  Walters- 
dorf  om  det  dramatiske  Selskabs  Forestillinger.  Baro- 
nessen havde  Imitationsevne  og  forstod  paa  en  komisk 
Maade  at  efterligne  Aktricerne  i  Gang  og  Bevægelser, 
mens  Kammerherreinden  træffende  kunde  kopiere  deres 
Stemmers  fyenske  Klangfarve. 

Prins  Kristian  optraadte  overfor  alle  Damerne  med 
samme  Ridderlighed  og  Elskværdighed,  men  der  var 
dog  en,  for  hvem  han  syntes  at  nære  særlig  Interesse. 
Det  var  den  smukke  Stiftsprovstinde  Tetens.  Hun 
nærmede  sig  nu  Midten  af  Fyrrerne,  men  bar  sin  Alder 
forbausende  godt  baade  hvad  Figur  og  Ansigtstræk  an- 
gik. Tilsyneladende  saa  hun  ud  til  at  være  en  halv 
Snes  Aar  yngre,  end  hun  i  Virkeligheden  var.  Stifts- 
provstinden  havde  som  ung  Pige  hørt  til  Kjøbenhavns 
feterede  Balskønheder. 

Prinsens  Samtaler    med    hende    drejede  sig  gerne 

om  Aftenunderholdningerne  hos  Konferensraad  Brun,  i 
hvilke  baade  han  og  hun  havde  deltaget  Nævnte  Hus 
var  Datidens  bureau  d'esprit  i  Hovedstaden,  under 
Ledelse  af  Fruen,  Digterinden  Frederikke  Brun.  Stifts- 
provstinde  Tetens  kendte  Bruns  tre  Døttre,  af  hvilke 
den  yngste,  Ida,  netop  skulde  have  Bryllup  med  den 
østerrigske  Gesandt  ved  Hoffet,  Grev  Bombelles. 

Hs.  Højhed  underholdt  sig  med  Fru  Tetens  om 
de  i  det  Brunske  Hus  fremstillede  tableaux  vivants, 
hvori  saa  mange  Notabiliteter  havde  været  medvirkende. 

»Der  er  især  et  af  disse,«  sagde  Prinsen,  »som 
altid  vil  staa  levende  for  mig,  thi  det  var  en  Skønheds- 
aabenbaring,  der  gjorde  det  dybeste  Indtryk  paa  mig.« 
Han  taug. 

»Tør  jeg  spørge  Deres  Højhed,  hvad  det  var  for 
et  Tableau?« 

»Det  var  »Amor  og  Psyke«,  hvori  De  selv  frem- 
stillede Sidstnævnte.  Hvilken  Skønhed  i  Plastiken  og 
i  Linierne!« 

Prinsen  vendte  sig  efter  dette  Udbrud  til  en  nær- 
staaende  Gruppe  Damer.  Stiftsprovstinden  var  ganske 
undseelig,  og  det  var  et  Slags  Befrielse  for  hende,  da 
Kammerjunker  Benzon  stansede  foran  hende  og  buk- 
kende spurgte,  hvorledes  hendes  Skødehund,  Lady,  be- 
fandt sig.  — 

Kammerherre  Clauson  Kaas  præsenterede  Oberst- 
løjtnant Høegh  Guldberg  og  dennes  Frue  for  Hds.  Høj- 
hed. Hun  yttrede  sin  Glæde  over  at  hilse  paa  ham, 
da  hun  havde  hørt  sine  Forældre  saa  ofte  omtale  den 
Guldbergske  Slægt  i  anerkendende  Udtryk. 

>  Deres  Broder,  Hr.  Oberstløjtnant,  har  jeg  flere 
Gange  set  paa  Augustenborg.  Kronprinsesse  Karoline 
mindes  altid  med  Interesse  sin  Lærer,  den  kære  Pro- 
fessor Høegh  Guldberg,  som  hun  siger,  jeg  kan  saa- 
mænd  flere  af  hans  Smaadigte  udenad.« 

»Efter  Bataillen  ved  Sehested,«  sagde  Oberstløjt- 
nanten, »hvori  jeg  havde  den  Ære  at  deltage,  var  jeg 
tilligemed  et  Par  andre  Officerer  ved  fvenske  Dragon- 

regiment  paa  Als.  Ved  den  Lejlighed  præsenteredes  vi 
for  Deres  Højheds  Fader.  Det  var  en  mørk  Tid  for 
vort  Fædreland,  og  det  gjorde  derfor  et  dobbelt  løftende 
Indtryk  paa  os,  da  Hs.  Durchlauchtighed  med  varme 
Ord  lovpriste  Hærens  Tapperhed  i  hin  Kamp.« 

Prinsessen  tilsmilte  Fruen,  en  født  Munthe  at 
Morgenstierne,  der  ved  sin  elegante  Holdning,  sin  klare 
lyse  Teint  og  sine  smukke  blaa  Øjne  var  en  særdeles 
tiltalende  Skikkelse. 

Hds.  Højhed  udtalte  Ønsket  om  oftere  at  se  hende 
ved  Soiréerne,  hvad  der  var  en  virkelig  Naadesbevisning. 

Hofdamen,  Frøken  Urne,  førte  Enkebaronesse 
Rantzau  Lehn  hen  til  Prinsessen,  der  ved  tørste  Øje- 
kast erindrede  hende  fra  Modtagelseskuren  efter  Ind- 
togsdagen. 

»De  hedder  Lehn,  Baronesse,«  sagde  Prinsessen. 
»Min  Lærer,  Professor  Meyer,  fortalte  mig  om  en  Lehn, 
der  fulgte  med  Tordenskjold  og  blev  Anledning  til 
dennes  Duel  og  Død.  Var  denne  Lehn  en  af  Deres 
Forfædre?« 

Baronessen  svarede  bekræftende,  men  tilstod  ellers 
sin  Uvidenhed  med  Hensyn  til  den  Omspurgte. 

»Tordenskjold,«  sagde  Prinsessen,  »besøgte  netop 
Augustenborg,  da  han  tiltraadte  sin  sidste  Rejse.  Der 
var  det,  at  han  havde  Drømmen  om  det  giftige  Slange- 
bid.« 

Ved  Soiréerne  opførtes  af  og  til  et  lille  Skuespil 
paa  et  i  »Rosen«  improviseret  Theater.  Det  var  især 
naar  Gouvernørens  Broder,  Prins  Ferdinand,  var  i  Be- 
søg paa  Slottet,  at  slige  Forestillinger  fandt  Sted.  Han 
arrangerede  dem  i  Forening  med  Clauson  Kaas  og 
Holten,  hvilken  sidste  tiere  Gange  forsøgte  sig  som 
dramatisk  Forfatter.  Aktørerne  og  Aktricerne  valgtes 
blandt  Hofpersonalet  samt  indenfor  Bureaukratiets  og 
Officerernes  Kreds. 

Særlig  Lykke  gjorde  en  af  Holten  skreven  Farce, 
der  hed  »En  Kaprice«.  Handlingen  var  følgende:  En 
Barber    har,    maskeret   og    kostumeret  som  Polichinel, 

begivet  sig  til  en  offenlig  Maskerade,  uden  at  hans 
Kone  ved  det.  Hun  deltager  ogsaa,  ham  uafvidende, 
i  Maskeraden  og  gør  forklædt  som  Kolumbine  megen 
Lykke  ved  sin  yppige  Figur  og  ved  sit  burleske  Ko- 
ketteri. Polichinel  bliver  aldeles  indtagen  i  hende  og 
kender  hende  ikke,  da  hun  kun  besvarer  hans  Elskovs- 
ytringer  mimisk,  idet  hun  straks  har  opdaget,  hvem 
han  er.  Da  kommer  det  afgørende  Øjeblik.  Han 
falder  paa  Knæ  for  hende  og  udøser  sit  Hjærte.  Hun 
hører  stiv  som  en  Støtte  hans  glødende  Forsikringer. 
Da  lader  hun  pludselig  Masken  falde.  Forbavset  og 
skamfuld  rejser  han  sig  og  fortrækker  hurtigst  muligt. 
Men  hun  river  Ferlen  fra  en  nærstaaende  Harlekin  og 
forfølger  ham  ud  i  Kulissen. 

Farcen  var  sat  fortræffeligt  i  Scene.  Kostumer  og 
Masker  var  komiske  og  frembød  livlig  Afvexling.  Spillet 
var  fortræffeligt.  Major  Moltke  gav  Barberen  med 
megen  Virkning,  hvortil  den  holstenske  Akcent,  hvoraf 
han  betjente  sig,  væsenlig  bidrog.  Kolumbine  udførtes 
at  Enkegrevinde  Konstance  Knuth,  der  spillede  med 
et  Lune  og  en  Vigeur,  der  flere  Gange  henrev  Til- 
skuerne til  Latter. 

Prinseparret  yndede  meget  tableaux  vivants,  som 
den  Gang  var  almindelige  ved  selskabelige  Sammen 
komster  saavel  ved  Hofferne  som  i  fornemme  Huse 
og  i  Klubberne.  Gouvernørens  Broder,  Prins  Ferdi- 
nand, tungerede  ved  enkelte  af  disse,  ikke  blot  som 
Arrangeur,  hvad  tidligere  berørtes,  men  han  optraadte 
selv  som  Mimiker.  Et  Tableau,  der  gjorde  megen 
Lykke  var  Prins  Paris  og  de  tre  Gudinder.  Here, 
Athene  og  Afrodite.  Disse  fremstilledes  henholdsvis 
at  Baronesse  Rantzau  Lehn,  Grevinde  Schaffelitzsky  de 
Muckadell  og  Frøken  Tabitha  Plum,  Biskoppens  Datter. 
Alle  tre  Damer  udmærkede  sig  ved  smukke  Former, 
elegant  Holdning  og  talende  Ansigtstræk.  De  bar  en 
kort  hvid  Khiton,  et  guldbræmmet  himmelblaat  Dra- 
peri og  hvidt  Diadem  paa  Haaret,  der  var  sat  op  a  la 
grecque.     Paris  gaves  af  Prins  Ferdinand  selv,   der  tog 

sig-  særdeles  godt  ud  i  det  antike  Kostume  og  havde 
en  udpræget  Mimik.  Tableauet  fremstillede  det  Øje- 
blik, da  han  havde  tilkendt  Afrodite  Skønhedens  Pris 
ved  at  række  hende  Æblet.  Gudinden  holdt  med  en 
triumferende  Mine  dette  hen  for  sig,  idet  hendes  Blik 
hvilede  paa  Paris,  der  med  et  Smil  lyttede  til,  hvad 
hun  vilde  sige.  I  Heres  og  Athenes  Fysiognomier,  i 
Øje  og  Holdning,  læste  man  Skinsyge  og  Vrede.  Paa 
Tilskueren  gjorde  hele  Billedet  et  virkeligt  Skjønheds- 
indtryk,  og  da  Tæppet  faldt,  lød  der  enstemmigt  Bi- 
fald, hvortil  Gouvernøren  gav  Signalet. 

Naar  de  her  nævnte  Rollehavende  var  til  Stede 
og  der  ved  Soiréen  fremstilledes  tableaux  vivants,  ga- 
ves Prins  Paris  Dom  altid,  og  stedse  gjorde  Forestil- 
lingen overordentlig  Lykke.  En  Aften  forefaldt  der 
dog  et  Incident,  der  betog  Scenen  dens  Festtivitas. 

Prins  Ferdinand  fik  blandt  Tilskuerne  tilfældigt 
Øje  paa  den  gamle  Grev  Ropstorft",  der  med  en  he- 
donisk  Mine  betragtede  de  tre  Gudinder. 

Hs.  Højhed  kom  i  et  satirisk  Lune.  Han  faldt  ud 
af  Rollen,  fortrak  sit  Ansigt  og  stirrede  som  en  lysten 
Faun  paa  Greven. 

En  halvt  undertrykt  Latter  lød  fra  Tilskuerne  og 
forplantede  sig  til  Scenen,  saa  at  den  mimiske  Fore- 
stilling gik  rent  i  Stykker.  Frøken  Plum  tabte  som 
Afrodite  Æblet,  der  rullede  gennem  Lamperækken  og 
faldt  ned  i  Skødet  paa  Enkegrevinde  Knuth  Gylden- 
stein. Grevinde  Schaffalitzky  Muckadell  og  Baronesse 
Rantzau  Lehn  gav  sig  til  at  le  højt. 

Etatsraad  Holten,  der  fungerede  som  Regissør,  lod 
i  dette  Øjeblik  Tæppet  gaa  hurtigt  ned.  — 

Efter  Teaterforestillingen  var  der  ofte  ved  disse 
Soiréer  Koncert.  Dels  optraadte  Sangerinder  fra  Ope- 
raen i  København,  deriblandt  Jomfru  Zrza  og  Madam 
Zinck,  dels  fremmede  Virtuoser  som  Klarinetisten 
Wachtelbrenner  og  Pianisten  Passy. 

Ved  disse  Aften-Sammenkomster  sad  man  ikke  til 
Bords.     Det  var  en  staaende  Souper.     Paa  en  Buffet  i 

Salens  ene  Sidegemak  var  der  hensat  skaaret  Smørre- 
brød for  Herrerne,  for  hvem  Tjenerne  skænkede  Rød- 
vin eller  Madeira.  I  det  andet  Sidegemak  tog  Da- 
merne Plads,  og  her  blev  ombudt  The  med  Smaakager. 
Der  serveredes  ogsaa  Syltetøj  og  Muskatvin 

Ved  Soireerne  paa  Slottet  var  iøvrigt  Bordet  det 
Underordnede.  Hovedvægten  lagdes  paa  livlig  Kon- 
versation og  Kunstnydelser.  Det  var  et  pikant  og 
interessant  Hofliv,  som  den  Gang  rørte  sig  i  Odense, 
og  det  havde  en  forædlende  Indflydelse  paa  Tonen  i 
det  velhavende  Bourgeoisis  Kredse. 

Prinsen  havde  som  kommanderende  General  paa 
Fyen  og  Langeland  ugenlig  en  Konference  med  Over- 
kvartermesteren,  Major  Bardenfleth,  og  med  det  fyenske 
Dragonregiments  Chef,  Generalløjtnant  Ahlefeldt  Laur- 
vigen.  Derefter  plejede  han  at  modtage  i  Audiens  de 
Officerer,  som  ønskede  at  gøre  ham  deres  Opvart- 
ning. De  blev  alle  indbudte  til  Frokost.  Ved  denne, 
i  hvilken  kun  Herrer  deltog,  var  paa  hint  Tidspunkt 
det  sidste  Felttog  paa  den  jyske  Halvø  hyppig  Samtale- 
æmne.  Her  meddelte  Hs.  Højhed  de  Efterretninger 
han  havde  modtaget  fra  sin  Svoger,  Prins  Vilhelm  af 
Hessen,  der  var  med  det  danske  Okkupationskorps  i 
Frankrig.  — 

Den  17.  Maj  holdt  Fyens  litterære  Selskab,  for 
hvilket  Prinsen  var  Præses,  Møde  paa  Slottet.  Sammen- 
komsten havde  en  vis  højtidelig  Karakter,  thi  det  var 
Aarsdagen  for  Selskabets  Stiftelse.  Dets  Grundlægger, 
den  højvelbaarne  Biskop  Plum,  holdt  en  vellykket  Tale 
til  Guvernøren,  hvori  han  takkede  denne,  fordi  han 
havde  overtaget  Forsædet.  Biskoppen  udtalte  Forvis- 
ningen om,  at  Selskabet  vilde  gaa  en  frugtbringende 
Virksomhed  i  Møde,  efter  at  Hs.  Højhed.  »Musernes 
udkaarede  Yndling«,  havde  stillet  sig  i  Spidsen  for  det. 

Prins  Kristian  svarede  beskedent,  at  han  ikke  var 
et  saadant  Tilnavn  væ^rdig,  men  han  skulde  i  ethvert 
Tilfælde    vise    Selskabet    varm    Interesse.      Han    vilde 

bestræbe  sig  for  nt  være  mere  end  et  Slags  Ornament 
over  dets  Portal;  han  vilde  tage  virksom  Del  i  dets 
Forhandlinger. 

Præses  havde  berammet  en  »Seance«,  som  han 
sagde,  til  om  Eftermiddagen.  Det  var  baade  en  lærd 
og  en  fornem  Forsamling,  man  her  saa.  Midt  i  første 
Række  havde  Hs  Højhed  taget  Plads.  Til  Højre  for 
ham  sad  Gehejmekonferensraad  Biilow  til  Sanderum- 
gaard,  Biskop  Plum,  Greverne  Reventlow  til  Brahe- 
trolleborg, Ahlefeldt  Laurvigen  og  Bille  Brahe  til  Hved- 
holm.  Stamhusbesidder  Hofman  Bang  til  Hofmansgave 
og  Stiftamtmand  Cederfeld  de  Simonsen  Til  Venstre 
for  Prinsen  fulgte  i  Række  Stiftsprovst  Tetens,  Amts- 
provst Liitken,  Oberstløjtnant  Høgh  Guldberg,  Rektor 
Heiberg,  Overlærer  Bjørn,  Pastor  Paludan  Muller  fra 
Kjerteminde  og  andre  Præster.  Her  er  kun  nogle 
Notabiliteter  i  den  talrige  Forsamling  nævnte.  Etter 
nt  Sekretæren  havde  oplæst  en  Beretning  om  Selskabets 
\'irksomhed  i  det  forløbne  Aar,  holdt  Biskop  Plum 
Foredrag.  Hs.  Højærværdighed  havde  valgt  et  pæda- 
gogisk Æmne,  idet  han  talte  om  Rousseau's  Indflydelse 
paa  Pestalozzi.  Den  intelligente  Prælats  Foredrag  ud- 
mærkede sig  ved  Klarhed  i  Tanken  og  Prægnans  i 
Udtrykket.  Det  hørtes  med  spændt  Opmærksomhed 
af  Forsamlingen.  Da  Biskoppen  havde  forladt  Taler- 
stolen, tilkendegav  Hs.  Højhed  ham  sit  Biføld. 

To  Lakajer  bragte  derpaa  en  stor  sort  Trætavle 
ind  i  Salen  og  hængte  den  op  bag  Talerstolen.  Over- 
lærer Bjørn  besteg  denne  og  tegnede  hurtigt  og  kor- 
rekt Figuren  til  den  pythagoræiske  Læresætning.  Han 
havde  selv  udfundet  nyt  Bevis  for  denne,  og  dette 
førte  han  nu  i  en  vittig,  versificeret  Form,  der  aflok- 
kede Forsamlingen  Bifaldssmil  og  kendelig  interesserede 
den.  Hs.  Højhed  erklærede,  at  denne  Kombination 
af  Geometri  og  Poesi  var  noget  af  det  Ejendomme- 
ligste, han  havde  hørt. 

Aftenen  tilbragte  Prinsen  i  sit  Arbejdskabinet  i 
Samtale  med  Etatsraad  Holten.     Det  var  ikke  Gouver- 

nementsanliggender,  hvorom  det  her  drejede  sig.  Det 
var  Minder  fra  Norge,  hvorom  Hs.  Højhed  underholdt 
sig  med  sin  Sekretær.  Den  17.  Maj  for  to  Aar  tilbage 
havde  været  en  af  de  store,  betydningsfulde  Dage  i 
hans  Liv,  thi  paa  den  havde  han  besvoret  den  norske 
Grundlov  og  besteget  Norges  Trone  som  Kong  Kri- 
stian Frederik. 

Hs.  Højhed  plejede  ellers  aldrig  at  tale  om  sin 
»norske  Episode«,  som  han  kaldte  dette  Afsnit  af  sin 
Tilværelse.  Kun  den  1 7  Maj  dvælede  han  ved  Erin- 
dringerne fra  hin  Tid,  og  Holten  var  da  den  eneste, 
med  hvem  han  konfidentielt  udvexlede  Tanker  derom. 


X. 

Den  28.  Juni  1816  var  en  Festdag  for  Odense:  det 
var  nemlig  Prinsesse  Karoline  Amalies  Fødselsdag, 
og  hun  fyldte  paa  denne  det  tyvende  Aar.  Den 
smukke  Dame  med  de  udtryksfulde  blaa  Øjne,  den 
ranke  Holdning,  den  slanke  Figur  og  det  fine,  vin- 
dende Væsen  stod  altsaa  i  sin  Ungdoms  Friskhed  og 
Livskraft.  Hun  havde  ligesom  Prinsen  under  det  halve 
Aars  Ophold  i  Stiftsstaden  gjort  sig  almenyndet  af  Be- 
folkningen ved  sin  Deltagelse  i  alle  humane  Samfunds- 
spørgsmaal,  ved  sin  Godgjørenhed  og  sin  Interesse  for 
Fattiges  Børn.  Det  var  derfor  naturligt,  at  Odense 
Befolkning  netop  paa  hendes  Fødselsdag  vikle  give  sin 
Erkendlighed  og  sin  Loyalitetsfølelse  et  iøjefaldende 
Udtryk.  ^ 

Naturen  begunstigede  Feststemningen.  Det  var 
jo  Aarets  lyseste  Tid,  med  de  lange  Dage  og  For- 
sommerens milde  Varme.  Solen  straalede  fra  den 
klare,  mørkeblaa  Himmel,  paa  hvilken  der  kun  svæ- 
vede enkelte  lette  Fjerskyer.  En  velgørende  Stilhed 
hvilede  over  Byen  og  Omegnen,  kun  afbrudt  i  den 
tidlige  Morgenstund  af  Lærkesang  og  Spurvekvidder. 
Paa'  Engen  duftede  det  nyslagne  Hø,  paa  Kornmar- 
kerne tegnede  Høsten  til  at  blive  god,  Heste,  Køer 
og  Faar  græssede  hist  og  her  i  større  eller  mindre 
Flokke  med  synligt  Velvære,  hvad  deres  respektive 
Vrinsken,    Brølen    og  Brægen    ogsaa    vidnede    om.     I 

Haverne  og  Slotsparken  i  Odense  stod  alt  i  pragtfuld 
Flor.  Linde-  og  Kastaniealleer  hvælvede  sig  tæt.  Bøgen, 
Egen  og  Elmen  og  Asken  havde  iført  sig  hele  deres 
Bladpragt,  Guldregn,  Jasmin  og  Syren  smykkede  i  rig 
Fylde  Buskene,  og  fra  Bedene  duftede  Roser,  Reseda, 
Caprifolier  og  Levkøjer.  Det  var  Sommerdagen  med 
sin  Varme,  sin  Skønhed  og  sit  rige  Farvespil! 

Fra  alle  Flagstænger  i  Odense  vajede  Flaget,  og 
Dagen  indlededes  med  en  Kanonsalut.  Regiments- 
musiken  red  gennem  Hovedgaderne,  fulgt  af  en  tæt 
Folkeskare,  og  spillede  nationale  Melodier,  deriblandt 
»Kong  Kristian  stod  ved  højen  Mast«  og  Thaarups 
»Du  Plet  af  Jord«. 

Fra  Kl.  ii  til  i  var  der  Lykønskningskur  i  »Ro- 
sen« paa  Slottet.  Prinsessen  var  iført  en  hvid,  knip- 
lingsbesat  Silkekjole  og  havde  et  Par  Roser  i  Haaret. 
Hun  stod  mellem  sine  Hofdamer,  Frøknerne  Frede- 
rikke Urne  og  Marie  Waltersdorf  Noget  til  Venstre 
for  hende  havde  Hs  Højhed  taget  Stilling  ved  et  lille 
Bord,  paa  hvilket  der  var  henstillet  en  Vase  med 
Blomster. 

En  Dame-Deputation  bestaaende  af  Grevinde  Moltke- 
Moltkenborg,  Baronesse  Holck.  Kammerherrinde  Sehe- 
sted Juul,  Stiftamtmandinde  Cederfeld  de  Simonsen 
og  Bispinde  Plum  overrakte  Prinsessen  et  Billede  af 
Sorgenfri  Slot  med  et  Parti  af  Parken,  malet  af  L  C. 
Dahl. 

Hds.  Højhed  blev  ved  Modtagelsen  af  denne  Gave 
ganske  bevæget.  »Der,«  udbrød  hun,  »holdt  jeg  it]or 
mit  Indtog  ved  min  højtelskede  Gemals  Side.  For 
ham  indeholder  Stedet  de  kæreste  Barndomsminder, 
og  denne  Plet  er  visselig  ogsaa  mig  dyrebar.« 

Prinsen  istemte  sin  Gemalindes  Tak,  da  Deputa- 
tionen ved  Bortgangen  standsede  foran  ham  og  nejede 
dvbt.  '      ^ 

Efter  at  de  civile  og  militære  Autoriteter  og  Re- 
præsentanter for  flere  Korporationer  havde  forebragt 
deres  Lykønskning,  trak  Prinseparret  sig  tilbage.    I  det 

saakaldte  grønne  Gemak  læste  det  i  Forening  de  Gra- 
tulationsbreve,  der  var  sendte  fra  Majestæterne,  det 
kongelige  Hofpersonale,  fra  Hds.  Højheds  Moder  og 
Brødre,  kort  sagt  fra  alle  dem,  der  var  nærmere  knyt- 
tede til  hende.  Fra  Svogeren,  Prins  Ferdinand,  og 
Svigerinderne,  Prinsesserne  Juliane  og  Charlotte,  ind- 
traf der  Meddelelse  om,  at  de  personlig  vilde  ankomme 
i  Løbet  af  Dagen. 

Da  Brevene  var  læste,  begav  Prinseparret  sig  til 
Hds.  Højheds  store  Kabinet,  hvor  der  var  oprejst  et 
Katheder,  og  hvor  hele  Hofpersonalet  var  forsamlet. 
Her  skulde  Stiftsprovsten,  Dr.  Tetens,  efter  Prinsessens 
Ønske  holde  en  Prædiken.  Hds.  Højhed  havde  selv 
opgivet  Texten,  nemlig :  Kristi  Forklarelse  paa  Bjerget. 

I  et  beaandet  og  skønt  Foredrag  udviklede  Stifts- 
provsten, hvorledes  den  hellige  Begivenhed  var  et 
Billede  paa  Kristendommens  endelige  Sejr.  Efter  at 
den  gamle  Pagts  to  Hovedskikkelser,  Moses  og  Elias, 
har  hyldet  den  i  guddommelig  Lysglans  forklarede 
Kristus,  forsvinder  de,  og  til  den  sidste,  der  bliver  ene 
tilbage,  lyder  Herrens  Stemme:  »Denne  er  min  Søn, 
den  Elskelige,  hører  haml«  »Saaledes  skal  den  gamle 
Pagts  Herlighed  vige  tilbage  for  Kristi  Herlighed,  der 
skal  vare  evigt  ved!«  Stiftsprovsten  talte  med  en  Over- 
bevisningens Varme,  der  gjorde  et  løftende  Indtryk 
paa  hele  den  notable  Tilhørerkreds. 

Da  den  religiøse  Højtidelighed  var  til  Ende,  hørtes 
Raab  og  Trommehvirvel  fra  Slotsvagten.  Det  var 
Prins  Ferdinand  og  hans  to  Søstre,  der  ankom.  De 
kørte  ind  i  Slotsgaarden  og  modtoges  i  Forhallen  af 
Prins  Kristian  og  hans  Gemalinde.  Hjertelige  Hilsener 
udvexledes,  hvorpaa  Gouvernøren  gik  med  Broderen 
til  sit  Kabinet,  mens  Prinsesse  Karoline  AmaHe  førte 
Svigerinderne  til  de  for  dem  bestemte  Værelser. 

Kl.  2  var  der  Militærparade  paa  Torvet.  Paa 
dettes  ene  Side  holdt  det  fyenske  Dragonregiment, 
med  Generalløjtnant  Ahlefeldt  Laurvigen  og  Oberstløjt- 
nant Høgh  Guldberg  for  Fronten.     Den  Hurtighed  og 

Alex.  Thorsøe:   Slottet  i  Odense.  6 

Sikkerhed,  hvormed  Regimentet  havde  taget  Stilling, 
havde  vakt  Tilskuermængdens  Beundring.  De  smukke 
Heste,  de  røde  Uniformskoler  og  Casquerne,  der  glim- 
rede i  Solen,  gjorde  megen  Virkning.  Paa  Torvets 
modsatte  Side  paraderede  Borgervæbningen  og  det 
ridende  grønne  Korps,  og  disses  Opmarsch  havde 
fundet  Sted  med  en  Præcision,  der  var  effektfuld. 
Cheferne,  Stadshauptmand  Kellinghusen,  og  Ritmester 
Flindt,  sad  med  stram  Holdning  og  martialsk  Mine 
paa  deres  Heste.  Deres  Blik  hvilede  af  og  til  paa 
Ahlefeldt  og  Høgh  Guldberg;  de  var  i  en  vis  højtids- 
fuld Stemning.  Vinduerne  i  alle  Torvets  Bygninger 
og  i  det  adelige  Jomfrukloster  var  besat  af  Damer  i 
Ivse  eller  hvide  Dragter.  Disses  Konversation,  der 
hyppig  afbrødes  af  Latter,  som  ledsagedes  af  skelmske 
Blik,  drejede  sig  væsenlig  om  Militæret.  Borgervæb- 
ningen og  Dragonerne  havde  en  Fornemmelse  heraf, 
og  de  anstrengte  sig  derfor  af  al  Kraft  for  at  gøre  et 
rigtig  mandigt  Indtryk  paa  det  smukke  Køn,  hvis  Be- 
undring de  forfængeligt  eftertragtede. 

Paa  en  Gang  blev  der  stærk  Bevægelse  blandt 
Mængden  i  Torvestræde;  det  var  de  kongelige,  der 
kom. 

Gouvernøren  og  Prins  Ferdinand  var  til  Hest, 
begge  i  fuld  Generalsuniform.  Efter  dem  fulgte  i  en 
aaben  Kaleschevogn,  forspændt  med  fire  Heste,  Prin- 
sesserne Karoline  Amalie,  Juliane  og  Charlotte.  Vognen 
eskorteredes  af  ridende  Politi.  Hele  Optoget  frembød 
et  elegant  Skue,  hvis  Virkning  de  kongelige  Damers 
ungdommelige  Ynde  og  smagfulde  Toiletter  væsenlig 
forhøjede. 

Hurraraab  rullede  saa  at  sige  som  en  mægtig  Bølge 
langs  med  Vejen,  Kortegen  passerede;  fra  Vinduerne 
viftedes  med  Lommetørklæder.  Ligesom  denne  svingede 
ind  paa  Torvet,  skuldrede  de  paraderende  Afdelinger. 
Der  indtraadte  fuldstændig  Stilhed.  Kaleschen  holdt 
foran  Adelstræde. 

Gouvernøren    red    med    Prins   Ferdinand    ved   sin 

Side  ned  forbi  Dragonregimentets  Front.  Der  præ- 
senteredes for  Prinserne,  der  smilende  besvarede  den 
militære  Hilsen.  Højhederne  gjorde  ved  Fløjen  omkring 
og  red  tilbage.  Gouvernøren  tog  derefter  Stilling  midt 
foran  Fronten  og  rettede  nogle  anerkendende  Ord  til 
Regimentet. 

Derpaa  gentoges  det  samme  Optrin  overfor  de 
borgerlige  Korpser,  hvis  Hilsen  og  Manøvre  svarede 
til  Dragonernes. 

De  to  Prinser  red  nu  hen  foran  Regimentet,  mens 
Ahlefeldt  Laurvigen  og  Høgh  Guldberg  tog  Plads  hver 
paa  sin  Fløj. 

Kaleschen  med  de  tre  Prinsesser  satte  sig  nu  i 
Bevægelse  og  kørte  langsomt  hen  mellem  de  to  Ræk- 
ker, frem  og  tilbage.     Alle  præsenterede. 

Pludselig  udbragte  Prins  Ferdinand  med  høj  Stemme 
et  Leve  for  Hds.  Højhed  Prinsesse  Karoline  Amalie! 

En  Storm  af  Hurraraab  rejste  sig  baade  fra  Mili- 
tæret og  fra  Folkemængden,  fra  Vinduerne  og  Tagene. 
Fra  Regimentsmusiken  lød  en  Fanfare,  en  Kanonsalut 
affyredes,  Damerne  tilviftede  Prinsessen. 

Hds.  Højhed  rejste  sig  bevæget  og  straalende  af 
Glæde  op  i  Vognen  og  tilkendegav  ved  Hilsner  med 
Haanden  sin  Tak. 

Om  Eftermiddagen  var  der  Dameselskab  paa  Slottet, 
med  Kaifeservering  i  Lysthuset  i  Parken. 

Her  fik  det  fyensk  Aristokratis  og  Bureaukratis 
Fruer  Lejlighed  til  at  gøre  de  to  Prinsesser  deres  Op- 
vartning. 

Prinsessen  og  hendes  to  Svigerinder  tog  Plads  i 
Lysthusets  Indgang,  mens  de  øvrige  Damer  sad  paa 
Havestole  i  en  Halvkreds  udenfor. 

De  lyttede  alle  med  synlig  Interesse  til  Frøken 
Waltersdorf,  der  fortalte  om  sin  Rejse  til  London, 
hvor  hun  havde  overværet  Formælingen  i  Carltonhouse 
mellem  Prinsesse  Charlotte,  Prins-Regentens  Datter,  og 
Prins  Leopold  af  Sachsen-Koburg.     Hun  skildrede  med 

levende  Farver  den  Glans  og  Pragt,  som  Englands  Hof 
og  Aristokrati  ved  denne  Lejlighed  havde  udfoldet. 

»Der  var  vel  mange  smukke  Damer ?'c  spurgte 
Prinsesse  Juliane. 

»Utallige,  Deres  Højhed.  Men  Prisen  for  dem 
alle  bar  dog  den  danske  Gesandts  Frue,  Geheimeraad- 
inde  Bourke.  Hun  var  baade  skøn,  interessant  og 
pikant.« 

»Det  er  en  Neapolitanerinde.«  bemærkede  Prin- 
sesse Karoline.  »Jeg  har  hørt  megen  Tale  om  hende. 
Hvad  hendes  Udseende  angaar,  da  støttes  nok  Naturen 
her  betydeligt  af  Kunsten.« 

Denne  Yttring  vakte  Munterhed  hos  Damerne. 

»Som  Tronarvingens  Gemal,«  sagde  Prinsesse  Char- 
lotte, »er  vel  Prins  Leopold  bleven  heldig  stillet?« 

»Efter  hvad  Gehejmeraad  Bourke  meddelte,«  sva- 
rede Frøken  Waltersdorf,  »faar  Prinsen  tresindstyve 
tusinde  Pund  Sterling  om  Aaret.  Om  Vinteren  skal 
Parret  bo  i  Cammelford  House,  om  Sommeren  i  Slottet 
Claremont,  der  er  købt  til  det.« 

»Dette  Ægteskab  er  jo  en  lykkelig  Begivenhed  i 
den  engelske  Kongefamilie,«  yttrede  Prinsesse  Karoline 
Amalie,  »i  hvilken  Forholdene  ellers  er  alt  andet  end 
lyse.  Kong  Georg  den  Tredie  er  jo  afsindig.  Prins- 
Regenten  og  hans  Gemalinde  lever  jo  adskilte;  hun  er 
i  Itahen,  saa  vidt  jeg  ved.« 

Kammerherre  Clauson  Kaas,  der  i  nogen  Afstand 
havde  hørt  en  Del  af  denne  Samtale,  begav  sig  over 
til  den  østlige  Alle  i  Parken,  hvor  Gouvernøren  og 
Prins  Ferdinand  sad  i  Konversation  med  Sidstnævntes 
Hofchef,  Kammerherre  Bardenfleth,  og  med  Lektor 
Adler. 

Æmnet  var  Bryllupet  i  Paris  mellem  Hertugen  af 
Berry  og  Prinsesse  Karoline  af  Neapel. 

»Deres  Højheder  taler  om  en  Formæling,«  sagde 
Clauson  Kaas  under  en  Pause.  > Damerne  derovre 
behandler  et  lignende  Thema.« 

»Hertugen  af  Berry  maatte  jo  giftes,*  sagde  Prins 

Kristian,    »thi    den  bourbonske  Linie  skal  skyde  friske 
Skud.« 

»Det  hjalp  ikke,«  bemærkede  Adler,  »at  Legitimi- 
sterne i  Sydfrankrig  lovede  Madonnabillederne  Sølvbørn, 
hvis  Hertuginden  af  Angoulémes  Skød  maatte  blive 
frugtbart;  det  vedblev  at  være  goldt.« 

»Nu  kommer  det  jo  blot  an  paa,  om  Hertugen  af 
Berry  kan  faa  en  Søn,«  yttrede  Prins  Ferdinand.  »At 
han  kan  avle  Døttre,  viste  han  jo,  da  han  i  England 
var  gift  med  Mistress  Brown  i  London.« 

»Faar  Hertugen  kun  Døttre,«  bemærkede  Prins 
Kristian,  gælder  altsaa  ogsaa  her  Sentensen,  at  Bour- 
bonnerne  Intet  har  glemt  og  Intet  lært.« 

Herrerne  lo.  > Hvor  vittigt!«  udbrød  Kammerherre 
Clauson  Kaas. 

Om  Aftenen  var  der  et  storartet  Bal  i  »Rosen«, 
hvortil  de  højere  Embedsmænd  og  Omegnens  Gods- 
ejere med  Damer  var  indbudte.  I  den  klare  Sommer- 
nat afgav  den  stærkt  oplyste  Sal  med  de  hvidklædte 
unge  Damer  og  de  glimrende  Uniformer  et  pragtfuldt 
Skue.  Prins  Kristian  og  Prinsesse  Karoline  Amalie 
bar  dog  ved  deres  Personligheder,  ved  Skønhed  og 
ædel  Holdning,  Prisen  for  Alle,  uagtet  mange  Typer 
paa  et  smukt  og  nobelt  mandligt  og  kvindeligt  Ydre 
her  var  til  Stede. 

Orkestret,  der  bestod  af  det  militære  og  det  borger- 
lige Musikkorps,  dirigeredes  fortræffeligt,  hvad  der  viste 
sig  i  det  taktfaste,  harmoniske  Sammenspil. 

Ballet  aabnedes  med  en  Polonaise.  Efter  denne 
fulgte  en  Kontredans,  i  hvilken  tyve  Par  deltoge. 

Den  første  Kvadrille  bestod  af  Prins  Ferdinand 
og  Prinsesse  Karoline  AmaHe,  Generalløjtnant,  Grev 
Ahlefeldt  Laurvigen  og  Grevinde  Schaftalitzsky  de  Mucka- 
dell,  Grev  Wedell  Wedellsborg  og  Grevinde  Moltke 
Moltkenborg,  Grev  Bille  Brahe  og  Grevinde  Bernstorf 
Gyldensten. 

I  den  anden  Kvadrille  førtes  Prinsesse  Juliane  af 
Baron  Holck-Holckenhavn    og    Prinsesse    Charlotte    af 

Stiftamtmanden,  Kammerherre  Cederfeld  de  Simonsen. 
Baron  Juel  Brockdorf  var  Stiftamtmandindens  og  Grev 
Bernstorf  Gyldensten  Frøken  Tabitha  Plums  Kavaller. 

I   alle  Kvadrillerne  gik  Dansen  livligt  og  graciøst. 

Da  Kontredansen  var  til  Ende,  beredtes  der  Prinse- 
parret en  Overraskelse,  hvortil  Ideen  oprindelig  var 
udgaaet  fra  Prins  Ferdinand,  der  havde  sat  sig  i  For- 
bindelse med  Dansedirektøren  ved  det  kgl.  Theater, 
Antoine  Bournonville.  Denne  havde  komponeret  et 
lille  Balletdivertissement,  der  bestod  af  en  Dans  og  et 
Tableau  og  bar  Titlen:  »Hebe  hyldes  af  Genierne.« 

Solodanser  Dahlén  havde  indøvet  Dansen  med  ni 
unge,  smukke  Piger  i  Odense.  De  tre  Gratier,  der 
optraadte  i  Divertissementet,  var  tre  af  Theatrets  Figur- 
antinder.  Forestillingen  skulde  finde  Sted  paa  Odense 
Slot  i  Anledning  af  Hds.  Højheds  Fødselsdag.  Alt  var 
arrangeret  i  dybeste  Hemmelighed. 

Paa  det  ovenfor  angivne  Tidspunkt  opfordrede 
Hofmarskal  Clauson  Kaas  de  høje  Herskaber  og  Sel- 
skabet til  at  stille  sig  op  i  en  stor  Halvkreds  og  be- 
hage at  vende  Blikket  mod  det  østlige  Audiensgemak, 
der  stod  i  Forbindelse  med  Salen.  Der  vilde  blive 
givet  et  Divertissement 

Overraskelsen  stod  at  læse  paa  Alles  Ansigter, 
men  især  paa  Prinseparrets. 

Fløjdørene  til  Gemaket  gik  op.  Et  græsk  Land- 
skab viste  sig  i  meget  stærk  Belysning,  til  Venstre  var 
en  Lund,  i  Baggrunden  fri  Udsigt  til  de  i  det  Fjerne 
blaanende  Bjerge  og  til  Højre  saa  man  fra  Siden  Op- 
gangen til  et  Apollotempel,  med  Søjler  og  Gavltelt. 
Midt  paa  Skuepladsen  stod  paa  en  lav  Sokkel  en  hvid 
kvindelig  Figur  forestillende  Hebe,  Ungdommens  Gud- 
inde. Hun  bar  et  langt,  folderigt  Draperi,  men  Armene 
var  blottede  og  Haaret  krøllede  sig  om  det  ædelt 
formede  Hoved.  Hele  Skikkelsen  bar  Præg  af  Skøn- 
hed og  Ynde.    Billedet  var  som  Helhed  virkningsfuldt. 

Orkestret,  der  nu  lededes  af  den  bekendte  Danse- 
komponist Schall,  istemte  en  af  ham  selv  komponeret 

Melodi,  og  et  Kor  at  Genier,  ni  unge  Piger,  iførte 
Trikot  og  malerisl<e  korte  Kostumer,  kom  med  de  tre 
Gratier  i  Spidsen  dansende  ind  paa  Skuepladsen.  De 
vandt  sig  i  Slyngninger  om  Hebe,  de  indtog  smagfulde 
Gruppestillinger,  og  bevægede  sig  derefter  i  en  Rund- 
dans om  Gudinden.  Endelig  knælede  de  ned  foran 
Statuen,  mens  Gratierne  steg  op  ad  Soklens  Trin  og 
satte  en  Krans  paa  Hebes  Hoved. 

Det  var  ét  overordenligt  smukt  Tableau  Levende 
Bifald  hilste  det.  Pludselig  forsvandt  det,  idet  Dørene 
gik  i;  men  Orkestret  vedblev  at  spille.  Med  et  lød 
nogle  stærke  Akkorder.  Skuepladsen  aabnedes  atter, 
og  en  Jubel  lød  fra  Forsamlingen. 

Hebe  var  forsvundet  fra  Sokkelen;  men  i  Stedet 
for  hende  stod  Prinsesse  Karoline  Amalies  Marmor- 
buste paa  denne,  et  virkeligt  Kunstværk,  udført  af  en 
italiensk  Mester. 

Genierne  og  Gratierne  var  grupperede  paa  Siderne 
af  Sokkelen.  Efter  en  meget  iørefaldende  Melodi  fulgte 
en  Runddans  om  den,  saa  let  og  yndefuldt,  at  For- 
samlingen blev  reven  hen  til  Bifald.  Dette  kulminerede, 
da  Gratierne  i  Forening  med  Genierne,  tilsammen 
dannende  en  skøn  plastisk  Gruppe,  hyldede  Prinsessen 
ved  at  holde  Rosenkranse  op  mod  hende.  I  Tableauet 
som  Helhed  blev  altsaa  Karoline  Amalie  symbolsk 
forherliget  som  det  personlige  Udtryk  for  Ungdom, 
Skønhed  og  Ynde. 

Ballet  begyndte  igen.  Det  aabnedes  med  en  lang- 
som Vals.  Prinserne  Kristian  og  Ferdinand  dansede 
henholdsvis  med  Baronesse  Holck  og  Frøken  Plum. 
De  to  Prinsesser,  Juhane  og  Charlotte,  deltog  ikke  i 
Valsen.  De  havde  taget  Sæde  i  det  op  til  Salen 
stødende  vestlige  Audiensgemak.  Her  underholdt  de 
sig  med  Oberstløjtnant  Høgh  Guldberg,  der  siden  den 
tidlige  Ungdom  gennem  Faderen  havde  været  knyttet 
til  Arveprinsens  Familie. 

Da  Dansen  stansede,  meddelte  Hofmarskallen  Prins 
Kristian,    at   der    havde    indfundet    sig    en  Deputation, 


bestaaende  af  to  Oldermænd  og  en  Oldgesel.  De 
ønskede  underdanigst  at  forebringe  Hs.  Højhed  en 
Anmodning.  Clauson  Kaas  tilføjede,  at  han  havde  ført 
Deputationen  ind  i  det  røde  Gemak. 

Prinsen  begav  sig  ind  i  dette.  Deputationen  kom 
paa  Laugenes  Vegne  og  udbad  sig  Hs.  Højheds  Til- 
ladelse til,  at  der  blev  bragt  Hds.  Højhed,  hans  Gemal- 
inde, et  Fakkeltog  og  afsunget  en  Sang  til  hende. 
Prinsen  forsikrede,  at  dette  Tegn  paa  Borgernes  loyale 
og  hengivne  Sindelag  rørte  ham  dybt. 

Kl.  10V2  marscherede  et  mægtigt  Haandværkertog 
med  brændende  Fakler  Nord  fra  ind  i  Slotshaven.  Det 
var  et  imponerende  Syn  i  den  stille,  klare  Sommernat. 
Toget  bevægede  sig  gennem  den  østlige  Allé  og  tog 
Opstilling  foran  den  nordlige  Fløj. 

De  store  Fløjdøre  fra  >  Rosen  c  ud  mod  Haven 
var  bleven  aabnede.  I  Salens  Baggrund  havde  hele 
Balselskabet  samlet  sig.  Lysekronernes  Skin  og  Fak- 
lernes Skær  flød  sammen  og  frembragte  en  ejendom- 
melig Lysvirkning.  Prins  Kristian  og  hans  Gemalinde 
stod  i  Døraabningen. 

Et  Øjebliks  Taushed  indtraadte,  da  istemte  et  Kor 
af  et  hundrede  Sangere  en  af  Redaktør  Søren  Hempel 
skreven  Lykønskningssang  til  Karoline  Amalie.  Den 
var  simpel  og  hjertelig,  og  gjorde  et  dybt  Indtryk  paa 
Hds.  Højhed.  Hempel  berørte  let  i  Sangen  Folkets 
Haab  om,  at  Skjoldungstammen  ved  det  høje  Par 
vilde  skyde  friske  Skud. 

Hs.  Højhed  takkede  paa  sin  Gemalindes  Vegne 
for  den  bragte  Hyldest. 

»Jeg  ved,«  sagde  han  med  høj,  malmfuld  Stemme, 
»at  jeg  taler  ud  af  hendes  Hjerte,  naar  jeg  udbringer 
et  Leve  for  Odense  Befolkning,  der  er  en  Pryd  for 
Nationen!« 

Disse  Ord  gjorde  en  elektriserende  Virkning,  som 
yttrede  sig  i  stærke  Hurraraab,  der  lød  ud  over  hele 
Byen. 

Fakkeltoget   dannede  Slutningstableauet  i  Rækken 

af  Festlighederne  paa  Prinsesse  Karoline  Amalies  tyve- 
aarige  Fødselsdag. 

Prinseparret  havde  givet  Løfte  om,  at  det  den 
10.  August  vilde  deltage  i  en  Fest  paa  Fredensborg, 
som  Prinsesse  Juliane  agtede  at  holde  i  Anledning  af 
sin  Gemals,  Prins  Vilhelm  af  Hessen-Filipsthals  Fødsels- 
dag. Hs.  Durchlauchtighed  var  for  Tiden  fraværende, 
idet  Kongen  havde  tilladt  ham  at  tage  Tjeneste  i  den 
østerrigske  Hær.  Men  desuagtet  skulde  Fødselsdagen 
fejres  med  Højtidelighed;  thi  for  det  første  følte  Prin- 
sessen sig  meget  lykkelig  i  sit  Ægteskab,  og  for  det 
andet  var  hendes  Ægtefælle  en  Rytterofficer,  hvis  ud- 
mærkede militære  Egenskaber  almindelig  anerkendtes 
i  Hæren. 

Prins  Kristian  og  Gemalinde  var  bleven  indbudt 
af  henved  en  halv  Snes  af  de  fyenske  Godsejere  og 
Herregaardsmænd  til  at  besøge  deres  respektive  Herre- 
sæder i  Sommerens  Løb;  men  de  havde  kun  med  det 
eventuelle  Ophold  paa  Sjælland  for  Øje,  kunnet  mod- 
tage fire  af  Indbydelserne.  Med  Hensyn  til  Valget  af 
disse  havde  Prins  Kristian,  der  havde  historisk  Inter- 
esse, ladet  sig  bestemme  af  de  Minder,  som  knyttede 
sig  til  Stederne. 

Først  gik  Turen  en  Uge  ind  i  Juli  til  Baron  Holck 
paa  Holckenhaven. 

>Naar  man  træder  ind  her,«  sagde  Hs.  Højhed  i 
Besvarelsen  af  Baronens  Velkomsthilsen,  »føler  man 
sig  ligesom  hensat  i  Kristian  den  Fjerdes  Tidsalder.« 

Prinseparret  besaa  Kapellet  med  Minderne  om 
Ellen  Marsvin,  Kirstine  Munks  Moder.  Derefter  fore- 
viste Baronesse  Holck  Prinsessen  en  Række  Portræter, 
hun  havde  udført  i  Pastel.  De  vidnede  om  kunstnerisk 
Begavelse,  men  hendes  Lærer,  den  berømte  Portræt- 
maler Jens  Juel,  havde  ogsaa  udtalt  sig  om  hende  med 
Anerkendelse. 

Blandt  disse  Billeder  var  der  især  to,  som  ved  de 
markerede    Fysiognomier  vakte  Hs,  Højheds  Interesse, 

det  var  Portræteme  af  Rigsraad  Jakob  Ulfeld  og  hans 
Søn  af  samme  Navn,  Rigskansleren. 

Baron  Holck  fortalte  Prinsessen  om  den  først- 
nævntes forargelige  Optræden  ved  Frederik  den  Andens 
Bisættelse,  da  han  i  haarde  Ord  fordømte  den  Afdødes 
Adfærd  mod  ham. 

>Hans  Søn  er  mig  vel  bekendt,«  yttrede  Prinsen; 
»det  var  ham,  der  paa  sin  Rejse  i  Orienten  besøgte 
Batavia.  I  mit  Bibliothek  har  jeg  hans  latinske  Dan- 
markshistorie.« 

Prinseparret  mødtes  under  sit  Ophold  paa  Holcken- 
havn  med  Pastor  Laub  fra  Frørup,  i  hvis  Konversation 
det  fandt  megen  Behag.  Det  interesserede  Hs.  Højhed 
at  høre  Prinsen  fortælle  om  Marskal  Bernadottes  Op- 
hold i  Odense  og  om  Chefen  for  det  franske  Hjælpe- 
korps, Marquis  Romana. 

Deres  Højheder  aflagde  derefter  Besøg  paa  Baro- 
niet Schelenborg,  hvor  den  smukke  og  livlige  Baro- 
nesse forstod  at  gjøre  dem  Opholdet  behageligt,  heri 
støttet  af  sin  gjæstfri  Ægtefælle,  der  overfor  Konge- 
huset var  besjælet  af  sand  Loyalitet 

I  klart  og  varmt  Julivejr  kørte  Herskaberne  til 
Fyns  Hoved,  hvor  de  nød  den  storartede  Udsigt  over 
Havet  til  Sjælland  og  Jylland 

Om  Aftenen  var  der  i  Anledning  af  Prinseparrets 
Tilstedeværelse  et  hlle  udvalgt  Selskab  paa  Schelen- 
borg. Her  blev  Kammerherre  Rosenørn  til  Ulriksholm 
forestillet  for  Deres  Højheder.  Han  kom  i  Samtalens 
Løb  til  at  tale  om  sit  Ophold  i  Paris  og  skildrede, 
hvad  han  der  havde  set,  paa  en  saa  pikant  Maade,  at 
Prinsen  udbrød:  »Jeg  føler  ligefrem  Længsel  efter  at 
besøge  Seinestaden.« 

Baron  Juel  Brockdorfs  Lystjagt  førte  Prinseparret 
gennem  Midsund  og  over  Odense  til  Hofmansgave. 
Her  tilbragte  det  et  Par  Dage,  i  hvilke  Prinsen  dels 
genopfriskede  Erindringer  fra  sin  tidligste  Ungdom  dels 
hengav  sig  til  Naturbetragtninger.  Godsejeren,  Hofman 
Bang,  var  nemlig  en    ivrig  Botaniker,  der    dyrkede  sin 

Videnskab  baade  theoretisk  og  praktisk.  Hs.  Højhed 
havde  i  sin  Skoletid  levende  interesseret  sig  for  dette 
Fag  og  under  sin  Lærer,  H.  S.  Holtens  Vejledning 
samlet  sig  et  Herbarium. 

Bangs  Speciahtet  var  Algerne.  Han  indbød  Prinsen 
til  en  Sejltur  i  en  Baad  paa  Fjorden,  under  hvilken 
han  i  Forening  med  sin  høje  Gæst  fiskede  Blæretang. 

Imens  underholdt  Prinsessen  sig  i  den  smukke 
Park  med  den  elskværdige  Værtinde,  en  Datter  af  Gehei 
mekonferensraad  Ove  Malling.  Hun  havde  i  sit  Hjem 
flere  Gange  set  den  afdøde  Hertug  af  Augustenborg, 
der  sammen  med  hendes  Fader  sad  i  Universitetsdirek- 
tionen.  Fru  Hofman  Bang  fortalte  flere  Træk  af  Dur- 
chlauchtigheden,  og  intet  Æmne  kunde  være  mere 
velkomment  for  Datteren. 

Efter  Tilbagekomsten  til  Odense  traf  Prinseparret 
strax  Forberedelsar  til  Afrejse.  En  Morgen  tidlig  kørte 
Deres  Højheder  og  Hofpersonalet  i  Landauere  til  Ny- 
borg. Da  Vind  og  Strøm  var  gunstige  førte  Smakken 
dem  i  Løbet  af  et  Par  Timer  over  til  Korsør. 

Gouvernementssekretæren,  Etatsraad  Holten,  for- 
blev i  Odense. 


XI 

Ti  Aar  er  henrunden,  inden  vi  betræder  Slottet  i 
Odense  igen.  Det  er  en  Maidag  1826,  en  dejlig 
Vaardag,  da  Naturen  staar  i  sin  foraarsfriske  Skønhed 
og  Fylde.  Men  hvor  smilende,  tiltalende  og  oplivende 
Omgivelserne  end  er,  stemmes  vi  dog  vemodig  i  Sin- 
det, idet  vi  vandrer  gennem  Salene.  Vi  tænker  paa 
dem,  der  for  bestandig  er  forsvundne  fra  den  Kreds, 
med  hvilken  vi  her  færdedes  for  et  Decennium  siden, 
og  som  ved  deres  Lune  og  personlige  Elskværdig- 
hed kastede  Glans  over  vort  Liv.  Med  Greverne 
Frederik  Wedell- Wedellsborg  og  Ulrik  Røpstorf,  med 
Baron  Ditlev  Holsten  til  Holstenshus  og  den  lærde 
Rektor  Heiberg  skal  vi  ikke  samles  mere;  thi  de  har 
omskiftet  Timeligheden  med  Evigheden.  Nu  er  kun 
Mindet  om  dem  tilbage,  og  dette  vækkes  netop  hos  os 
og  stiger  frem  med  Styrke,  mens  vi  bevæger  os  i  de 
Gemakker,  hvor  vi  i  de  svundne  Dage  sammen  med 
dem  hengav  os  til  Skæmt  og  Glæde. 

I  det  Decennium,  der  er  hengaaet  siden  vi  fejrede 
Prinsesse  Karoline  Amalies  tyveaarige  Fødselsdag  paa 
Odense  Slot,  har  Prinseparrets  Liv  været  rigt  paa  in- 
teressante Begivenheder. 

I  første  Række  blandt  disse  staar  naturligvis  den 
store  Udenlandsrejse,  som  Prins  Kristian  og  Prinsesse 
Karoline  Amalie  foretog  fra  Foraaret  181 9  til  Efteraaret 
1822.    Det  var  et  i  politisk  Henseende  stærkt  bevæget 

Tidsrum:  der  kæmpedes  mellem  de  Liberale  og  de 
Konservative,  paa  den  pyrenæiske  og  den  italienske 
Halvø  udbrød  revolutionære  Bevægelser,  som  den  hel- 
lige Alliances  Hovedmagter  undertrykte  med  Vaaben- 
magt.  I  Altrets  og  Thronens  Navn  slyngedes  Ban- 
straalen  mod  konstitutionelle  eller  demokratiske  Ideer, 
og  den  monarkiske  Absolutisme  forherligedes  som  en 
guddommelig  Institution.  Men  Prinseparret  holdt  sig 
udenfor  enhver  pohtisk  Strømning  og  levede  kun  for 
en  let  Syslen  med  kunstneriske  og  videnskabelige 
Spørgsmaal,  for  Deltagelse  i  Hoifester  og  det  højere 
sociale  Selskabsliv,  for  Stiftelsen  af  Bekendtskab  med 
Datidens  notable  Personligheder  og  for  Besøget  af 
Egne,  der  udmærkede  sig  særegen  Naturskønhed.  Prinse- 
parret aandede  saa  at  sige  i  en  Ideernes  Verden,  hvor 
det  virkelige  Livs  Brydninger  og  Rystelser  ikke  mær- 
kedes. Det  hengav  sig  til  Skønhedsindtrykkene  i  Dres- 
dens, Venedigs,  Florens's,  Roms  og  Neapels  Kunst- 
samlinger og  færdedes  i  den  evige  Stad  sammen  med 
bildende  Kunstnere  af  forskellig  Nationalitet.  Under  et 
Sommerophold  i  Sveits  foretog  Parret  hyppigt  Ud- 
flugter i  Alpeegnene,  for  hvis  storartede  Skønheder 
det  medbragte  et  modtageligt  Sind.  Derefter  fulgte  en 
Vintersæson  ved  det  fine  bourbonske  Hof  i  Paris,  Sam- 
kvemmet med  de  franske  Legitimister  og  Besøgene  i 
Louvre's  Kunstsamlinger.  Da  Foraaret  indtraadte,  begav 
Prinseparret  sig  til  London,  hvor  Kong  Georg  den 
Fjerde  ved  de  pragtfulde  Hoffester  for  det  hævdede  sit 
Ry  som  the  first  gentleman  of  the  realm,  og  hvor  det 
engelske  Aristokrati  kappedes  om  at  bringe  det  sin 
Hyldest  i  de  mest  smigrende  Udtryk.  Forfinet  og  af- 
slebet i  sit  Væsen,  beriget  med  Erfaringer  og  Indtryk 
og  udrustet  med  en  videre  aandelig  Horizont  vendte 
Prinseparret  tilbage  til  Fædrelandet. 

Vel  var  Prins  Kristian  og  Prinsesse  Karoline  Amalie 
fraværende,  men  derfor  stod  Slottet  i  Odense  ikke  for- 
ladt. Efter  det  høje  Pars  Befaling  holdt  Hofmarskallen 
og  den  ældste  Hofdame    hver  Nytaarsdag  og   paa  dets 

Fødselsdag  et  Slags  Reception  henholdsvis  af  Herrer 
og  Damer.  De  modtog  ved  disse  Lejligheder  Lykønsk- 
ninger til  Deres  Højheder  og  anmodede  hver  af  de 
Gratulerende  cm  at  skrive  sit  Navn  i  en  fremlagt  Pro- 
tokol. Saaledes  vedblev  Odense  Befolkning  at  staa  i 
en  vis  aandelig  Rapport  til  Prinseparret  under  dettes 
Fraværelse. 

I  Kjøbenhavn  havde  Kongefamiliens  Medlemmer  i 
Løbet  af  Vinteren  1826  holdt  flere  Soireer  end  de 
plejede.  Grunden  hertil  var  den,  at  Frederik  den  Sjette 
havde  tildelt  Prins  Kristian  og  dennes  Søskende  en 
stor  Gunstbevisning,  idet  han  havde  udnævnt  dem  til 
»Kongelige  Højheder«.  Hver  af  dem  indbød  for  at  vise 
sin  Taknemmelighed  Kongeparret  til  Fest  og  derefter 
arrangerede  de  indbyrdes  tor  hverandre  Soireer,  hvortil 
talrige  Indbydelser  var  udstedte. 

En  Aften,  da  Lindenfels  kom  hjem  fra  en  sel- 
skabelig Sammenkomst  hos  Prins  Kristian,  fandt  han 
paa  sit  Bord  et  Brev  fra  Pastor  Laub  i  Frørup.  Præsten 
bad  deri  Majoren  —  hertil  var  Lindenfels  avanceret  — 
om  at  aflægge  et  Besøg  i  Præstegaarden,  naar  han  i 
Maj  kom  til  Fyn.  Hs.  Velærværdighed  havde  en  meget 
vigtig  Sag,  hvorom  han  vilde  tale  med  Lindentels. 
Han  skulde  paa  Forhaand  blot  bemærke,  at  den  drejede 
sig  om  Enkemajorinde  de  la  Quadra,  den  tidligere 
Demoiselle  Amelie  Lessart,  hans  Datters  Gouvernante. 

Lindenfels  var  spændt  paa,  hvad  det  kunde  være 
for  en  Sag.  Han  lod  sin  Hustru  læse  Brevet,  og  han 
blev  med  hende  enig  om,  at  de  vilde  fremskynde  Af- 
rejsen til  Fyn  saaledes,  at  de  kunde  være  hos  Kammer- 
junker Benzons  i  Hunderup  i  Begyndelsen  afALii.  Fra 
dem  havde  de  nemlig  modtaget  en  Indbydelse. 

Første  Søndag  i  Maj  gik  Ægteparret  Lindenfels 
først  i  Frue  Kirke,  hvor  de  hørte  Dr.  J.  P.  Mynster 
prædike  over  Kristi  Bortgang  til  Faderen.  Med  Vel- 
talenhed, Varme  og  psykologisk  Blik  udviklede  Mynster 
Forskellen  mellem  det  jordiske  og  det  kristelige  Haab, 
hvilket   sidste    ikke    saaledes    som    hint  var    udsat    tor 

Skuffelse.  Lindenfels  og  Hustru  forlod  Kirken  i  op- 
bygget Stemning  og  tiltraadte  en  Time  senere  med 
Dagvognen  Rejsen  gennem  Sjælland.  Vejret  var  stille 
og  mildt,  og  Naturen,  der  stod  i  sit  Vaarfrembrud, 
fængslede  i  sin  lysegrønne,  blomsterindvirkede  Skøn- 
hed Blikket,  hvor  hen  Øjet  end  saa.  Fra  de  lige  ud- 
sprungne Bøge-  og  Lindetræer  slog  en  forfriskende 
Duft  de  Rejsende  imøde.  Lærkens  og  Droslens  Sang 
tonede  under  den  rene  blaa  Himmelbue. 

Det  var  ikke  Lindenfels's  Hensigt  at  rejse  lige  til 
Korsør  uden  Afbrydelse  af  Postrouten.  Han  vilde 
tvertimod  gøre  et  Ophold  i  Sorø  dels  for  at  se  Kirken 
og  den  nye  Akademibygning,  der  nu  var  Fuldførelsen 
nær,  dels  for  at  aflægge  et  Besøg  hos  Lektoren  i 
Fransk,  Løjtnant  Rothe,  med  hvem  han  for  et  Aar  til- 
bage havde  stiftet  Bekendtskab  i  Kjøbenhavn.  Hen 
imod  Aften  naaede  Lindenfels  og  Hustru  Sorø,  hvor 
de  tog  ind  paa  Gæstgivergaarden.  Den  følgende  Dag 
tilbragte  de  paa  den  behageligste  Maade  sammen  med 
Lektoren  og  hans  Frue.  Han  var  dem  en  fortræffelig 
Cicerone  paa  de  nævnte  Steder.  Til  Middagen  havde 
Rothe  indbudt  Lektoren  i  Tysk,  Peder  Hjort  og  Kone. 
Det  interesserede  Lindenfels  meget  at  tale  med  Hjort 
om  Miinchen,  hvor  denne  havde  opholdt  sig  i  længere 
Tid.  Om  Eftermiddagen  foretoges  en  Sejltur  paa  Søen. 
Hjort  roede,  Rothe  sad  ved  Roret  og  sang  til  stor 
Morskab  for  Gæsterne  Barcaroler. 

I  Korsør  fik  Lindenfels's  Lejlighed  til  inden  Post- 
jagtens Afgang  at  aflægge  en  Visit  hos  Sognepræsten, 
Pastor  Thestrup,  hvis  Hustru,  en  født  Kofoed,  var  en 
Veninde  af  Majorinden. 

Farten  over  Store  Bælt  var  særdeles  behagelig. 
Havfladen  var  som  et  Spejl,  Jagten  gled  langsomt  hen 
over  den  og  først  efter  fem  Timers  Forløb  naaedes 
Nyborg.  Men  et  omrejsende  Musikkorps,  der  bestod  af 
hannoveranske  Hornister,  havde  forkortet  Tiden  for 
Passagererne. 

Fra  Nyborg  kørte  Lindenfels  og  Hustru  med  Deli- 

gencen  til  Marslev,  hvor  Kammerjunker  Benzon  ven- 
tede dem  med  en  tosædet  Ekvipage.  Gensynet  var 
som  sædvanlig  glædeligt.  Kammerjunkerinden  var  spa- 
seret dem  et  Stykke  i  Møde. 

Kort  efter  Ankomsten  til  Villaen  i  Hunderup  ind- 
fandt Kammerherre  Rosenørn  fra  Ulriksholm  sig  som 
Gæst. 

»Men  der  har  vi  jo  Majoren U  udbrød  Rosenørn 
ved  Synet  af  Lindenfels.  »Det  er  en  Overraskelse  at 
træife  Dem  heri* 

»Hvor  det  var  morsomt,  at  De  netop  kom,  Kam- 
merherre,« sagde  Benzon. 

»Tiden  gaar  jo  sporløst  hen  over  Deres  Hoved,« 
yttrede  Lindenfels,  idet  han  betragtede  Rosenørn.  »Hvem 
skulde  tro,  at  De  var  ved  de  halvfjerds.  Livlige  Be- 
vægelser og  kun  nogle  faa  graa  Haar!« 

»Jeg  kunde  maaske  gjøre  et  nyt  Parti,«  sagde 
Kammerherren  leende.  »Nej,  nu  har  jeg  været  Enke- 
mand i  over  fyrretyve  Aar  og  er  bleven  vant  til  det.« 
»Jeg  kan  iøvrigt  hilse  Dem  fra  Paris,  Major.« 

»Har  Kammerherren  været  der  for  nylig.^«  spurgte 
Fru  Lindenfels. 

»Jeg  opholdt  mig  i  forrige  Maaneds  Begyndelse  i 
Rouen  i  et  Forretningsanliggende  og  gjorde  derfra  en 
Udflugt  til  den  vidunderlige  By.« 

»Saa  glæder  vi  os  til  at  høre  noget  om  Théåtre 
francais  og  Operaen,«  sagde  Kammerjunkerinde  Benzon. 

»Og  om  Hoffet!«  udbrød  hendes  Ægtefælle  med 
et  ironisk  Smil.  »Kammerherren  søgte  naturligvis  Au- 
diens hos  Hs.  allerkristeligste  Majestæt.« 

»Det  ærede  Selskab  ved,«  bemærkede  Rosenørn, 
»at  jeg  aldeles  ikke  er  nogen  Hofmandsnatur.  Min 
Kammerherrenøgle  fik  jeg  ti  Aar  før  Revolutionens 
Udbrud  Min  Sympati  for  de  revolutionære  Friheds- 
ideer gjorde  mig  ikke  til  persona  grata  paa  højere 
Steder«  .  .  .  Rosenørn  standsede  her. 

»Nej,«  yttrede  Lindenfels,  »man  beskyldte  Dem 
for  Jakobinismelc 


97 

Rosenørn  lagde  Fingeren  paa  Munden  som  Tegn 
paa,  at  et  andet  Æmne  helst  burde  vælges.  Han  gav 
selv  Anvisningen,  idet  han  yttrede:  »Jeg  saa  iøvrigt 
Kong  Karl  den  Tiende.  Han  kørte  fra  Tuilerierne  ud 
til  St.  Cloud.  Hertuginden  af  Augouléme,  hans  Sviger- 
datter, sad  ved  hans  Side  i  Vognen.« 

»Jeg  var  i  Wien,«  sagde  Lindenfels,  »da  hun  ud- 
vexlet  mod  franske  Krigsfanger  kom  til  Hoffet  der.  Jeg 
ser  endnu  den  syttenaarige  Pige,  som  Kejserfamihen 
sørgeklædt  modtog.« 

»Det  er  saamænd  længe  siden,  at  jeg  har  truffet 
paa  Karl  den  Tiende,«  bemærkede  Benzon.  >Vi  saas 
i  Kjøbenhavn,  da  han  i  1793  var  der  som  Greve  af 
Artois.« 

»I  Kjøbenhavn,«  udbrød  Selskabet. 

»Netop,  han  kom  sejlende  paa  et  russisk  Krigs- 
skib fra  St.  Petersborg.  Men  herom  skal  jeg  fortælle 
Dem  nærmere  i  vort  prægtige  Lysthus  i  Haven.« 

Hele  Selskabet  begav  sig  dertil.  Det  var  en  hvid 
Miniaturbygning  i  italiensk  Renaissancestil,  komfortabelt 
indrettet. 

Aftenen  hos  Kammerjunker  Benzon  forløb  paa 
den  livligste  og  interessanteste  Maade.  Rosenørn  og 
Lindenfels  ydede  hver  sit  værdifulde  Bidrag  dertil. 
Glansnummeret  var  en  Trio,  som  de  sang  i  Forening 
med  Kammerjunkerinden. 


Et  Par  Dage  efter  skrev  Lindenfels  til  Pastor  Laub, 
at  han  og  Hustru  vilde  aflægge  et  Besøg  i  Præste- 
gaarden.  Han  og  Velærværdigheden  kunde  da  drøfte 
den  berørte  Sag  angaaende  Amelie  Lessart. 

Skytten  paa  Holckenhavn,  der  skulde  ride  til 
Odense,  bragte  Laubs  Svar.  Præsten  erklærede,  at  han 
ventede  Majoren  med  Længsel.  Gæsteværelset  stod 
rede  til  at  modtage  ham  og  Fruen. 

I  Benzons  Ekvipage  kørte  Lindenfels  og  Hustru  til 

Alex.  Thorsøe:   Slottet  i  Odense.  7 

Frørup.  Under  Vejs  passerede  de  en  Deling  af  det 
fynske  Dragonregiment,  under  Major  Bardenfleth.  Lin- 
denfels  og  han  vexlede  i  Forbifarten  en  venskabelig 
Hilsen. 

Efter  Frokosten  i  Præstegaarden  samledes  de  to 
Fruer,  Lindenfels  og  Laub  i  sidstnævntes  Arbejdsværelse. 
Med  Spænding  afventede  de  to  Gæster,  hvad  Præsten 
nu  vilde  meddele. 

»Jeg  skal  fatte  mig  i  al  mulig  Korthed,--  beg3"ndte 
Hs.  Velærværdighed,  »og  forbigaa,  hvad  der  er  mine 
to  Gæster  bekendt.  I  Aaret  1809  ægtede  Amelie  Les- 
sart  i  Madrid  sin  Forlovede,  Major  Ambrosio  de  la 
Quadra.  Hans  fine  og  adelsstolte  Familie  betragtede 
denne  Forbindelse  som  en  Mesalliance  og  trak  sig 
fuldstændig  tilbage  fra  Ægteparret.  Den  havde  onsket, 
at  han  skulde  have  giftet  sig  med  en  meget  formuende 
Kusine,  hvis  Forældre  stod  i  høj  Gunst  ved  det  spanske 
Hof  Aaret  efter  nedkom  Sennora  de  la  Quadra  med 
en  Datter,  der  fik  Navnet  Catalina.  Som  en  Følge  af 
de  forvirrede  Forhold  i  Spanien,  hvor  Nationen  rejste 
sig  mod  det  napoleonske  Herredømme,  fik  Major  de 
la  Quadra  ingen  Sold,  men  hans  Hustru«   .... 

»Jeg  kender  hendes  prisværdige  Handlemaade,« 
faldt  her  Lindenfels  ind,  »for  ti  Aar  siden  fortalte 
Deres  Velærværdighed  mig,  at  hun  i  Madrid  havde 
oprettet  et  Institut  for  unge  Piger,  og  at  det  gik  godt.« 

»Rigtigt,«  vedblev  Laub,  »med  Flid  og  Dygtighed 
sørgede  hun  for  Familien.  Saa  gik  der  en  Række  Aar, 
i  hvilke  vi  ikke  hørte  fra  hende.  Vi  var  forundrede  og 
troede,  at  hun  var  død.  Men  itjor  besøgte  min  Hustru 
en  Veninde  i  Altona,  Agentinde  Wasmer«  .... 

»Det  var  hende,«  sagde  Pastorinden  afbrydende, 
»der  kendte  Amelie  Lessart  og  anbefalede  hende  til  os 
som  Gouvernante.  Amelies  Moder  var  den  Gang  ny- 
lig død  « 

»Den  unge  Piges  Fader  var  jo  en  fransk  Emigrant,« 
bemærkede  Lindenfels. 

»Han    havde  tjent  som  Kaptajn  i  Condés  Hær  og 

endte  sine  Dage  i  Altona  ligesom  Konen,«  vedblev 
Laub.  »Men  da  min  Hustru  ifjor  var  i  nævnte  By, 
ankom  just  Majorinde  de  la  Quadra  dertil«   .  .  . 

»Her  vil  Du  tillade  mig  at  fortælle,«  sagde  Pastor- 
inden  og  fortsatte  saaledes:  »Sennoraen  var  imidlertid 
bleven  Enke.  Major  Ambrosio  de  la  Quadra  var  nem- 
lig falden  ved  Caracas  i  Sydamerika  under  de  franske 
Troppers  Kamp  med  Simon  Bolivar.  Han  havde  efter- 
ladt hende  en  Sum  paa  et  Par  tusind  Piastre,  der  nu 
kunde  hæves  hos  et  hamborgsk  Bankierhus,  og  i  det 
Øjemed  var  hun  kommen  til  Altona,  hvor  hun  endnu 
havde  gamle  Venner  fra  hendes  Faders  Emiigrationstid. 
Enkemajorinden  medbragte  sin  Datter,  Catalina,  en  Pige, 
der  gik  i  sit  sextende  Aar  og  var  en  sydlandsk  Skøn- 
hed. Med  et  fyrigt  Temperament  forbandt  hun  et  elsk- 
værdigt, vindende  Væsen.  Jeg  traf  Moder  og  Datter 
flere  Gange  hos  Agentinde  Wasmer.  Hun  meddelte 
mig  sin  Skæbne  og  talte  om  sine  mange  venlige  Erin- 
dringer fra  Opholdet  i  Danmark,  fra  Frørup  Præste- 
gaard.  Men  blandt  Gæsterne  og  Vennerne  i  vort  Hus 
var  der  ingen,  hun  satte  højere  end  Dem,  Major  Lin- 
denfels.  Hun  saa  i  Dem  en  Mand,  til  hvem  man 
kunde  nære  fuldstændig  Tillid,  og  hun  nævnte  Dem 
med  virkelig  Sympathi«   .  .  . 

»Undskyld  min  Aibrydelse,  Pastorinde,«  bemærkede 
Lindenfels,  »for  Amelie  Léssart  havde  jeg  Højagtelse, 
og  jeg  fandt  hende  meget  begavet.« 

Paa  Majorindens  Ansigt  tegnede  sig  i  dette  Øjeblik 
den  stærke  Spænding,  hvori  hun  sad. 

»Medens  Sennora  de  la  Quadra,«  vedblev  Pastor- 
inden,  »var  i  Altona,  blev  hun  angreben  af  en  Nerve- 
feber. De  sjælelige  Kampe,  hun  havde  havt  som  Følge 
af  den  Tilsidesættelse,  Familien  Quadra  havde  vist 
hende;  de  materielle  Bekymringer,  hun  flere  Aar  havde 
været  underkastet,  og  endelig  det  rystende  Indtryk, 
Mandens  Død  havde  gjort  paa  hende,  alt  dette  i  For- 
ening havde  undergravet  hendes  fysiske  Kraft.  Overfor 
Nervefeberen   havde    hun  ikke  den  tilstrækkelige  Mod- 

standsevne.     Sennora   Amelie  de  la  Quadra    døde    paa 
Hospitalet  i  Altona«   .  .  . 

»Hvilken  tragisk  Skæbne !<' udbrød  Lindenfels.  >Og 
Datteren,  Catalina?« 

»Her  maa  jeg  tage  Ordet,*  sagde  Pastor  Laub. 

»Da  Sennoraen  havde  ligget  nogle  Dage  paa  Ho- 
spitalet, sendte  hun  Bud  til  min  Kone  og  bad  hende 
om  en  Samtale. 

»Pastorinde  Laub,*  udbrød  hun,  da  Louise  traadte 
ind  i  Officiantværelset  til  hende,  »jeg  har  her  et  stort 
Brev,  som  jeg  beder  Dem  om  at  overlevere  til  Deres 
Ægtefælle,  Hs.  Velærværdighed.  Det  indeholder  en 
Skrivelse  til  ham  og  et  Dokument.  De  og  han  har 
været  mine  sande  Venner  og  mine  Fortrolige.  De  har 
med  rørende  Omsorg  taget  Dem  af  mig,  da  jeg  som 
ganske  ung  Pige  stod  ene.  Til  ham  og  Dem  vender 
jeg  mig  nu,  da  jeg  føler,  at  jeg  ikke  har  langt  tilbage. 
Min  Datters  Fremtid  ligger  mig  naturligvis  tungt  paa 
Sinde,  og  jeg  kan  foreløbig  ikke  betro  hende  i  bedre 
Hænder  end  i  Deres  og  Præstens.« 

Hun  rakte  min  Hustru  Brevet,  greb  hendes  Haand 
og  trvkkede  den  svagt,  mens  Taarerne  stod  i  hendes 
Ø]ne. 

»Amelie  de  la  Quadra,«  sagde  min  Louise  stærkt 
bevæget,  > Deres  Helbredelse  er  vel  da  ikke  umulig.« 

»Sennoraen,«  fortsatte  Laub,  »tilkendegav  ved  en 
Haandbevægelse,  at  Haabet  derom  var  opgivet.  >Agent 
Wasmers,«  yttrede  hun  med  mat  Stemme  ordner  alt 
det  øvrige,  hvad  mig  angaar,  og  beholder  midlertidig 
Catalina  hos  dem.« 

»Min  Hustru,«  vedblev  Pastoren,  »kom  ikke  mere 
til  at  tale  med  Sennoraen.  Efter  Begravelsen  vendte 
hun  tilbage  her  til  Frørup.« 

»Nu  er  maaske  De,  Hr.  Pastor,  den  unge  Piges 
Værge?«  spurgte  Lindenfels. 

»Nej,  Hr.  Major,«  var  Svaret,  »hendes  afdøde 
Moder  beder  her  i  Brevet  —  Præsten  tog  en  Skrivelse 
op   fra   Bordet  —  Dem  om   at  overtage  dette  Hverv. 

De  ved,  at  hun  havde  Tilhd  til  Dem,  og  af  Brevet  vil 
De  se,  at  hun  ogsaa  satte  overordentlig  Pris  paa  Deres 
Hustru.  Med  Brevet  følger  et  Dokument  —  her  ser 
De  det.  Ifølge  det  kan  De  hæve  femten  hundrede 
Plastre  hos  Bankierhuset  Hirzel  &  Co.  i  Hamborg.  Det 
er  hvad  Sennora  de  la  Quadra  har  efterladt  sin  Datter 
i  Penge,  og  Summen,  tre  tusinde  Rigsbankdalere  i 
dansk  Mønt,  stilles  til  Deres  Raadighed,  hvis  De  paa- 
tager Dem  Curatelet  for  den  unge  Pige.  Jeg  er  bemyn- 
diget til  at  slutte  Overenskomsten  med  Dem,  Hr.  Major. 
Hvad  svarer  De  mig?« 

»Med  Sennora  de  la  Quadra  i  dyrebar  Erindring 
paatager  jeg  mig  Opgaven,  og  jeg  skal  bestræbe  mig 
af  bedste  Evne  for  at  fremme  den  unge  Piges  Vel- 
færd.«   »Det  er  mit  Svar,  Hr.  Pastor.« 

»Og  De  Majorinde — Laub  vendte  sig  mod  hende 
—  vil  gjøre  hende  Savnet  af  Moderen  mindre  tungt.^« 

»Den  Sympathi,  jeg  nærede  for  den  Afdøde,  vil 
jeg  overføre  paa  Datteren.«  En  Taare  tindrede  i  Fru 
Lindenfels's  Øjne. 

>Saa  betragter  jeg  Sagen  som  ordnet,«  sagde 
Præsten,  »og  giv  mig  nu  Eders  Haand  derpaa.  »Herren 
lægger  sin  Velsignelse  deri!« 

Laub  vexlede  Haandtryk  med  Majoren  og  dennes 
Hustru.  Han  rakte  hin  Dokumentet  og  lod  Brevet 
ligge  til  deres  Gennemlæsning. 

Forinden  Middagen  gik  Herrerne  og  de  to  Fruer 
en  Tur  i  den  smukke  Have.  Frugttræerne  stod  i  Blomst, 
og  i  Bedene  prangede  Hyacinter  og  Tulipaner,  Violer 
og  Aurikler. 

Laub  og  Lindenfels  tog  Plads  paa  en  Bænk.  »De 
talte  ifjorom,  at  de  mulig  vilde  tage  Ophold  i  Altona,« 
sagde  Præsten.  »De  er  jo  fra  gamle  Dage  bekendt 
med  Forholdene  der,  og  af  Deres  Venner  lever  vel 
flere?« 

>I  henved  tre  Aar  har  jeg  levet  i  Hamborg  og 
Altona,  Pastor  Laub.«  »Der  er  nu  hengaaet  en  Snes 
Aar    siden    den  Tid.«     »Jeg    rejser    nu    derover  for  at 

tale  med  min  Myndling,  og  jeg  tager  da  nærmere 
Bestemmelse.« 

De  to  Fruer  nærmede  sig  med  hurtige  Skridt. 
Pastorinden  holdt  en  lille  Medaillon  i  Haanden. 

»Her  ser  De,  Major  Lindenfels,  et  lille  Portræt  af 
Sennorita  de  la  Quadra.  Jeg  fik  det  i  Altona  af  hendes 
Moder.« 

Majoren  betragtede  Billedet  opmærksomt.  Derpaa 
sagde  han  med  et  Smil:  »Jeg  tror,  at  jeg  forstaar  mig 
paa  kvindelig  Skønhed,  og  jeg  siger  her  uden  Betænke- 
lighed, at  hun  er  overordenlig  smuk.« 

»Da  De  valgte  Deres  Hustru,  Major  Lindenfels, 
viste  De  i  ethvert  Tilfælde,  at  De  havde  æstetisk  Sans!« 
Laub  lo  paa  sin  hjertelige  Maade,  da  han  sagde  disse 
Ord. 

Derpaa  begav  Laubs  sig  med  de  to  Gæster  til 
Middagsbordet  Her  blev  en  Skaal  drukket  for  et  lyk- 
keligt Udfald  af  Lindenfels's  Formyndervirksomhed. 

Et  Par  Dage  efter  forlod  Lindenfels  og  hans 
Hustru  Præstegaarden  og  vendte  tilbage  til  Benzon. 
Naar  den  fastsatte  Ferietid  her  var  udløben,  var  det 
Meningen,  at  Majoren  skulde  begive  sig  til  Altona, 
mens  hans  Frue  rejste  til  Kjøbenhavn,  hvor  hun  da 
snarest  muligt  skulde  høre  nærmere  fra  ham. 

Forinden  Afrejsen  fra  Hunderup  fik  Lindenfels 
Lejlighed  til  at  stifte  et  Par  Bekendtskaber,  hvoraf 
navnlig  det  ene  interesserede  ham  meget. 

I  Odense  Klub  kom  Kammerjunker  Benzon  ofte 
sammen  med  en  Adjunkt  Kreidal  fra  Latinskolen  og 
en  Partikulier  Robert  Selden.  Disse  to  stod  i  det  ydre 
Venskabsforhold  til  hinanden,  som  Klublivet  ofte  med- 
fører. Kreidal  var  et  glimrende  mathematisk  Hoved, 
der  havde  faaet  Tilbud  om  et  Professorat  ved  Univer- 
sitetet i  Kristiania.  Men  han  vilde  ikke  forlade  Dan- 
mark, og  Odense  var  her  bleven  ham  den  kæreste 
Plet.  Professor  Heiberg  havde  dimitteret  ham.  Kreidal 
gik  saaledes  op  i  sin  Videnskab,  at  han  ingen  Affinitet 
havde  til  Kvinderne,  hvorfor  han  var  Pebersvend.    Han 

havde  to  Egenskaber,  hvorved  han  vandt  Borgernes 
Beundring:  for  det  første  var  han  Skakspiller  af  første 
Rang,  og  for  det  andet  kunde  han  regne  med  et  fir- 
zifferet  Tal  i  Hovedet. 

Men  havde  Adjunkten  ikke  Sans  for  kvindelig 
Skønhed  og  betragtede  han  ikke  Kvinden  som  det  af 
Naturen  bestemte  Komplement  til  sit  Navn,  saa  var 
det  modsatte  Tilfældet  med  vor  Partikulier,  Robert 
Selden.  Han  var  nu  en  trediveaarig  Mand  med  et 
smukt  og  intelligent  Ydre.  Han  havde  et  fyldigt  sort 
Haar,  store  mørkeblaa  udtryksfulde  Øjne  og  en  mørk- 
laden Ansigtsfarve.  Han  var  smukt  bygget  og  rank  og 
var  af  Væxt  over  Middelhøjde.  Robert  Selden  var  vel 
begavet,  havde  et  følsomt  Hjerte,  som  kunde  flamme 
op  i  heftig  Lidenskab.  Han  følte  sig  med  uimodstaae- 
lig  Magt  hendragen  til  Kvinden  og  blev  hurtigt  for- 
elsket, men  hidtil  havde  hans  Følelser  dog  ikke  været 
af  varigere  Natur.  I  Kvinders  Selskab  følte  Robert 
Selden  sig  bedst  til  Mode.  Et  yndefuldt  Smil  eller  et 
let  Haandtryk  af  en  pikant  Dame  kunde  henrykke  ham 
og  bringe  ham  i  den  mest  lyriske  Stemning.  Men  op- 
traadte  nogen  som  hans  Medbejler  og  vakte  hans  Skin- 
syge, kom  hans  vulkanske  Natur  i  Glød  og  gjorde  Vold 
paa  hans  Reflexionsevne 

Hvem  var  Robert  Selden?  Man  vidste,  at  han 
havde  været  Elev  i  det  Schouboe'ske  Institut  i  Kjø- 
benhavn  og  var  bleven  Student  1814.  Derpaa  havde 
han  opholdt  sig  nogle  Aar  i  Udlandet.  Han  havde  be- 
søgt Tyskland,  Frankrig,  Spanien  og  Italien.  Kunst  og 
æstetisk  Litteratur  var  hans  Hovedinteresse,  og  paa 
disse  to  Felter  havde  han  erhvervet  sig  Kundskabsfylde 
og  kritisk  Indsigt.  Det  var  en  bekendt  Sag,  at  den 
gamle  Grev  Røpstorf  paa  Einsiedelsborg  havde  afholdt 
Udgifterne  ved  hans  Opdragelse  og  Undervisning,  lige- 
som han  havde  givet  ham  Midlerne  til  Udenlandsrejsen. 
Greven  var  stadig  optraadt  som  hans  Plejefader,  og 
der  var  dem,  som  ymtede  om,  at  Excellencen  nok  var 
hans  virkelige  Fader.    Som  Moder  nævntes  en  Kreoler- 

inde  fra  Vestindien,  der  for  en  Række  Aar  tilbage 
havde  boet  hos  en  pensioneret  Toldembedsmand  i 
Kjerteminde,  og  hos  hvem  Røpstorf  hyppig  havde 
været  i  Visit.  Men  det  var  kun  en  Formodning.  Sik- 
kert var  det,  at  Greven  havde  været  Robert  Selden  i 
Faders  Sted  og  taget  sig  af  ham  med  levende  Interesse. 
Efter  den  gamle  Excellences  Død  havde  Selden  taget 
Ophold  som  Pensionær  i  Huset  hos  Adjunkt  Guldberg 
i  Nyborg.  Men  han  kom  tidt  til  Odense,  hvor  han 
var  Medlem  af  Klubben,  og  hvor  han  stiftede  Bekendt- 
skab med  Kreidal,  hvis  Skarpsindighed  og  mathematiske 
Begavelse  han  beundrede.  Robert  Selden  var  i  Besid- 
delse af  en  Kapital,  hvis  Renter  sikkrede  ham  en  kom- 
fortabel Existens. 

Kreidal  og  Selden  blev  en  Dag  i  Klubben  enige 
om,  at  de  skulde  tage  ud  til  Benzons  i  Hunderup.  Da 
de  ved  Klubbens  sidste  Stiftelsesfest  var  sammen  med 
Kammerjunkeren  havde  han  indbudt  dem. 

Benzon  blev  glad  over  at  se  dem  hos  sig.  »Maa 
jeg  præsentere  Fyens  Euklid  for  Dem,«  sagde  han  til 
Lindenfels,  idet  han  forestillede  Adjunkt  Kreidal  for 
ham.  Og  her  har  jeg  den  Ære  at  kunne  føre  Dem 
sammen  med  Nyborgs  Mæcen,  Hr.  Partikulier  Robert 
Selden!« 

»De  notable  Herrers  Navne  er  mig  vel  bekendte,« 
sagde  Lindenfels.  »Jeg  ved,  at  De  har  opholdt  Dem  i 
længere  Tid  baade  i  Paris  og  Madrid,  Hr.  Selden.« 

»Jeg  har  saa,  Hr.  Major.  Heldige  Omstændigheder 
har  ogsaa  tilladt  mig  at  leve  nogen  Tid  i  Italien  og 
Tyskland,  i  Rom  og  i  Wien.« 

»Vous  ctes  né  coiffé,  Monsieur  Robert  Selden!« 
udbrød  Major  Lindenfels. 

Robert  Selden  undertrykte  et  Smil  og  yttrede  med 
en  alvorlig  Mine:  »Les  destinées  sont  écrites  dans  le 
ciel.« 

Imidlertid  havde  Kreidal  sammen  med  Kammer- 
junkerinden    betragtet    Urtepotterne    i    Verandaen ;    thi 

skønt  han  var  en  tør  Mathematiker,  interesserede  han 
sig  dog  levende  for  Blomster. 

»Adjunkten  har  selvfølgelig  besøgt  Sanderumgaards 
Have  adskillige  Gange  og  set  de  sjeldne  Væxter  der?« 
spurgte  hun. 

»Jeg  maa  tilstaa,  at  jeg  kun  flygtigt  har  set  dette 
Valfartssted  for  Hortologer,  og  det  var  kun  tilfældigt, 
at  jeg  kom  der,«   svarede  Kreidal  lidt  forlegen. 

»Forsømmelsen  maa  redresseres!«  sagde  Fruen. 
»Herfra  til  Sanderumgaard  er  der  ikke  langt.  Vi  kører 
derhen  i  Eftermiddag.   Jeg  ved,  at  Gartneren  er  hjemme.« 

»Det  gør  vi,«  yttrede  Benzon,  der  havde  hørt  sin 
Hustrus  Udtalelse.  »Vi  har  vel  vore  Gæsters  Sam- 
tykke?« 

Spørgsmaalet  besvaredes  med  Smil  og  Tak.  Major- 
inde  Lindenfels  var  henrykt. 

Ved  Ankomsten  til  Haven  blev  en  Henvendelse 
til  Gartneren  overflødig,  thi  foran  Indgangen  traf  vort 
Selskab  selve  det  høje  Herskab,  Gehejmekonferensraad 
Johan  Biilow  og  Frue,  og  disse  erklærede  med  stor 
Elskværdighed,  at  de  vilde  være  Førere.  Den  alder- 
stegne Excellence,  Frederik  den  Sjettes  Hofmarskal  i 
forrige  Aarhundrede,  var  let  og  livlig  i  sine  Bevægel- 
ser, skønt  han  nu  befandt  sig  i  Midten  af  Halvfjerserne. 
Han  var  stolt  af  den  berømte  Have,  der  vel  var  en 
Skabning  af  Naturen,  men  hans  Smag  og  Kunst  havde 
dog  bidraget  til  at  forskønne  dennes  Værk.  Traf  Ge- 
hejmekonferensraaden  Besøgende  i  Haven  og  rettede 
de  en  Forespørgeise  til  ham  personlig,  besvarede  han 
den  stedse  med  Courtoisie.  Det  samme  gjaldt  om  hans 
Frue,  der  nu  var  en  tredsindstyveaarig  Dame  og  ud- 
mærkede sig  ved  et  blidt  Væsen. 

Btilow  og  Frue  havde  kendt  Benzons  Forældre 
særdeles  godt,  og  Kammerjunkeren  plejede  hvert  Aar 
personlig  at  lykønske  Gehejmekonferensraaden  paa 
dennes  Fødselsdag  den  29.  Juli.  Dette  Bekendtskab 
gjorde  Hs.  Excellence  og  Gemalinde  endnu  mere  cou- 

lånt.  Efter  at  Præsentationen  var  besørget  af  Benzon, 
gik  det  lille  Selskab  under  Biilows  Ledelse  omkring  i 
Parken.  Han  valgte  kun  nogle  enkelte  Punkter,  hvor 
der  gjordes  Holdt,  men  fra  disse  havde  man  ogsaa  et 
3'pperligt  Rundskue  over  hele  Anlæget,  hvis  Form  og 
Farverigdom  steg  frem  i  hele  sin  Fylde. 

Gehejmekonferensraaden  førte  Selskabet  til  Hytten, 
der  var  viet  Kontemplationen  eller  stille  Betragtninger. 
Her  laa  »Erindringsbogen*,  i  hvilken  de  Besøgende 
plejede  at  skrive  deres  Navn. 

Da  Selskabet  her  havde  taget  Plads  paa  Stolene 
omkring  det  runde  Stenbord  og  var  i  løftet  Stemning 
som  en  Følge  af  alt  det  Skønne  og  Herlige,  det  havde 
set,  rejste  Adjunkt  Kreidal  sig.  Han  udbad  sig  Sel- 
skabets Tilladelse  til  i  dets  Navn  at  bringe  Hs.  Excel- 
lence og  Hds.  Naade  en  Tak  for  den  Elskværdighed, 
hvormed  de  havde  været  guides  des  voyageurs.  »De 
er,  Hr.  Gehejmekonferensraad.«  sagde  Kreidal,  »i  dob- 
belt Forstand  Danmarks  Mæcenas?  thi  ikke  blot  har 
De  som  Deres  romerske  Forbillede  en  pragtfuld  Have, 
men  De  har  ligesom  han  støttet  Kunst  og  Videnskab 
med  en  Rundhaandethed,  der  vil  lade  Deres  Navn  lyse 
i  Efterslægtens  Erindring.  Deres  Excellence  har  vist, 
at  for  Dem  gælder  Sentensen  > Noblesse  oblige«  ogsaa 
paa  Aandens  Felt,  i  Ideernes  Verden.« 

Selskabet  sluttede  sig  til  denne  Udtalelse  ved  at 
rejse  sig  og  stiltiende  bukke  for  Biilow  og  Frue. 

Derefter  skrev  enhver  af  de  Tilstedeværende  deres 
Navn  ind  i  »Erindringsbogen«.  Biilow,  der  interesserede 
sig  for  Autografer,  tog  Bogen  og  betragtede  Haand 
skriften.  Da  han  kom  til  Robert  Seldens  Navn,  spurgte 
han: 

»Er  De  ikke  af  engelsk  Familie,  Hr.  Selden?  Jeg 
har  i  mit  Bibliothek  en  Bog  af  den  engelske  Forfatter 
John  Selden.« 

»Mulig  kan  der  paa  mødrene  Side  være  et  Stænk 
engelsk  Blod  i  mig.«  svarede  Selden.    *]eg  har  iøvrigt. 

Deres   Excellence,    ingen    anden    Daabsattest    end    mit 
akademiske  Borgerbrev.c 

Paa  Tilbagevejen  gennem  Parken  fandt  Biilow 
megen  Behag  i  Seldens  Konversation.  Ved  Afskeden 
yttrede  han,  at  det  skulde  være  ham  kært  at  se  Selden 
som  Gæst  paa  Sanderumgaard. 


XII. 

Fra  Hunderup  begav  Majorinden  sig  tilbage  til  Kjø- 
benhavn,  hvor  hun  snarest  muHgt  skulde  faa  Brev 
fra  sin  Ægtefælle. 

Lindenfels  rejste  over  Middelfart  gennem  Slesvig 
og  Holsten  til  Altona.  Han  opholdt  sig  under  Vejs 
en  Dags  Tid  i  hver  af  Byerne  Flensborg,  Slesvig  og 
Kiel,  da  han  fra  gammel  Tid  havde  Bekendte  der. 
Da  det  stadig  var  mildt  Foraarsvejr  og  Føret  var  godt, 
var  Rejsen  særdeles  behagelig.  Den  dejlige  Natur,  især 
paa  Slesvigs  Østkyst,  gjorde  et  forfriskende  og  op- 
livende Indtryk  paa  Majoren,  der  jo  nu  var  saa  temme- 
lig til  Aars. 

Lindenfels  tog  ind  i  et  i  Palmaillen  beliggende 
Hotel.  Efter  at  han  den  følgende  Morgen  havde  taget 
nogle  af  de  Steder,  hvor  han  forhen  havde  færdedes 
i  Øjesyn,  begav  han  sig  til  Agent  Wasmers. 

Da  han  havde  navngivet  sig  og  fremstillet  sig 
som  Catalina  de  la  Quadras  Værge,  idet  han  forklarede 
de  nærmere  Omstændigheder,  kom  Ægteparret  ham 
strax  i  Møde  paa  en  venskabelig  og  hjertelig  Maade. 

»De  er  jo  en  bekendt  Mand,  Hr.  Major,«  sagde 
Agenten.  Fra  min  Ungdom  mindes  jeg  Dem  som 
Medudgiver  af  Adresseavisen  i  Odense  og  senere  som 
Lærer  ved  Kadetakademiet  i  Kjøbenhavn. 

>Den  afdøde  Sennora  de  la  Quadra,«  yttrede 
Agentinden,  »omtalte  Dem  altid  med  Højagtelse  og  er- 

kiærede,  at  hun  havde  ubetinget  Tilhd  til  Deres  Ret- 
sindighed. Et  Par  Dage,  før  hun  døde,  sagde  hun 
med  et  ligesom  forklaret  Smil  til  mig,  at  det  nu  var 
hendes  Haab,  at  De  og  Deres  Frue  vilde  tage  Dem 
af  Catalina.« 

»Og  dette  Haab  er  nu  gaaet  i  Opfyldelse,«  sagde 
Wasmer.  »Vil  Du  kalde  paa  Sennoritaen,  Konstance.« 

Agentinden  forlod  Værelset  og  kom  nogle  Øje- 
blikke efter  tilbage  med  Catalina  ved  Haanden. 

Lindenfels  kendte  hendes  Udseende  fra  Billedet, 
der  var  vist  ham  i  Laubs  Have  i  Frørup.  Han  vidste 
altsaa,  at  hun  var  smuk,  men  han  erkendte  strax,  at 
Originalen  stod  over  Portrætet. 

CataHna,  der  gik  i  sit  syttende  Aar,  var  en  meget 
smuk  Spanierinde.  Hendes  sorte  Haar  faldt  i  tætte 
Fletninger  ned  paa  hendes  hvide,  velformede  Hals. 
Hendes  brune  Øjne  var  livlige,  om  hendes  fine  Læber 
spillede  et  yndefuldt  Smil;  Figuren  var  slank  og  fyldig; 
Gangen  let  og  rhythmisk.  Profilen  var  nærmest  græsk; 
Ansigtsfarven  var  frisk,  men  bleg;  en  let  Rødme  var 
ligesom  henaandet  paa  Kinderne.  Catalinas  Væsen  og 
Optræden  var  prægede  af  Natur  og  Sandhed.  Med  et 
klangfuldt  Organ  forbandt  hun  en  smuk  Sangstemme, 
og  disse  Egenskaber  gjorde  hende  sammen  med  de 
anførte  til  en  indtagende  Pige.  Fra  Karakterens  Side 
var  hun  retsindig  og  human,  men  hun  kunde  ikke 
frikendes  for  kvindelig  Forfængelighed  og  en  brændende 
Ærgærrighed. 

Lindentels  havde  af  Naturen  noget  i  sit  Væsen, 
der  indgød  unge  Mennesker  Tillid  til  ham,  og  Catalina 
sluttede  sig  desuden  saa  meget  hurtigere  til  ham,  som 
hun  jo  paa  Forhaand  havde  kendt  ham  gennem  Mo- 
derens Karakteristik.  Hun  havde  ligefra  det  første 
Øjeblik,  han  saa  hende,  været  ham  en  interessant  og 
sympatetisk  ung  Pige,  men  efterhaanden  kom  han  til 
at  nære  en  faderlig  Kærhghed  til  hende.  Paa  tilsvarende 
Maade  gik  det  senere  med  Forholdet  mellem  Majorinde 

Lindenfels  og  hende:  det  varede  ikke  længe,  inden 
Catalina  betragtede  sig  som  hendes  Datter. 

Majoren  hævede  det  tidligere  nævnte  Beløb  hos 
Bankierhuset  Hirzel  i  Hamborg  og  betalte  af  Summen 
Agent  Wasmer  de  Udgifter,  denne  havde  havt  til  Be- 
gravelsen og  Catalines  Ophold  og  Ekvipering. 

Hver  Formiddag  og  Eftermiddag  spaserede  Linden- 
fels en  lang  Tur  med  Catalina,  dels  omkring  i  Byen, 
dels  i  Parkanlægene  ved  Elbens  Bred.  Han  plejede 
paa  disse  Vandringer  at  tale  Fransk  med  hende,  hvilket 
Sprog  hun  havde  lært  af  sin  Moder.  Ofte  dvælede 
hun  med  Vemod  ved  Minderne  om  Moderen  og  Fa- 
deren. Hun  var  kun  tretten  Aar  gammel,  da  denne 
bevæget  løftede  hende  op,  kyssede  hende  til  Afsked 
og  drog  med  Regimentet  til  Sydamerika,  hvor  han 
fandt  sin  Død  paa  Valpladsen. 

»Jeg  har  mistet  mine  Forældre,  Major  Lindenfels,« 
sagde  hun  med  Taarer  i  Øjnene,  >men  hvor  jeg  er 
lykkelig  over  at  have  faaet  Dem  til  Formynder.«  Hun 
rakte  ham  Haanden. 

»Catalina,«  yttrede  han  et  Par  Dage  efter.  »Jeg 
befinder  mig  saa  vel  i  Altona,  at  jeg  har  besluttet  at 
tage  fast  Ophold  her.«  »Jeg  har  skrevet  det  til  min 
Hustru,  og  hun  vil  nu  besørge  Flytningen  af  vore 
Ejendele.« 

»Det  var  jo  herligt,  at  De  har  taget  den  Bestem- 
melse!« udbrød  Catalina.  »Hvor  jeg  længes  efter  at 
se  Majorinden ;  jeg  har  en  Forudfølelse  af,  at  jeg  vil 
komme  til  at  holde  meget  af  hende. * 

Lindenfels,  der  i  en  Aarrække  havde  anvendt  sin 
Kraft  paa  Ungdommens  Undervisning  og  Opdragelse, 
iagttog  med  Interesse  Catalinas  Optræden  og  Væsen. 
Betegnende  for  hendes  Karakter  var  bratte  Overgange 
i  Følelse  og  Stemning.  Jublende  Glæde  og  spillende 
Skæmt  slog  hos  hende  pludselig  om  til  Tungsind  og 
Taushed;  det  ene  Øjeblik  kunde  hun  vise  et  blidt 
og  deltagende  Sind,  det  næste  kunde  hun  være  kold 
og    ligegyldig.     Men    det    var    paa  Overfladen   hendes 

Karakter  yttrede  sig  saaledes;  thi  i  Dybet  af  sin  Sjæl 
var  hun  ædel  og  god.  Hun  kunde  med  virkelig  Hen- 
givenhed slutte  sig  til  dem,  der  kom  hende  venlig  i 
Møde. 

Catalina  havde  en  levende  Sans  for  det  Skønne  i 
Naturen  og  Kunsten.  Hun  kunde  blive  enthusiastisk 
henrykt,  naar  og  hvor  hun  saa  det.  Da  hun  paa  en 
af  de  daglige  Spasereture  med  Lindenfels  gik  forbi 
»Stadttheater«  i  Hamborg,  kom  hun  til  at  tænke  paa 
en  pragtfuld  Ballet,  hun  havde  set  der.  Blandt  Danser- 
inderne havde  den  fine  og  yndefulde  Marie  Taglioni 
især  vakt  hendes  Beundring.  Hun  havde  i  Stykket 
danset  den  spanske  Dans  »El  Ole«  og  henrevet  Til- 
skuerne til  en  Bifaldsstorm.  Catalina  skildrede  hendes 
Udtryk  og  Bevægelser  og  Dansens  hele  Karakter  i  saa 
begejstrede  Udtryk  og  med  en  saa  livlig  Plastik,  at 
Lindenfels  blev  ligesom  elektriseret.  Det  forekom  ham, 
at  der  var  noget  Magisk  i  hendes  Væsen.  Samme 
Fornemmelse  havde  han,  naar  hun  til  Citharspil  sang 
Serenader  eller  Barcaroler. 

Lindenfels  lejede  sig  nu  paa  Rathhausplatz  en  smuk 
og  rummelig  Lejlighed,  i  hvilken  der  var  et  hyggeligt 
Værelse  med  Alkove  til  Catalina  I  Begyndelsen  af 
Juni  ankom  hans  Hustru  med  Møblementet  fra  Hoved- 
staden, og  ved  flink  Betjening  lykkedes  det  hurtigt  at 
faa  Boligen  indrettet  og  det  hele  ordnet.  Det  nye 
Hjem  tog  sig  venligt  og  indbydende  ud.  Catalina  be- 
fandt sig  vel  ved  at  være  der,  og  det  er  alt  tidligere 
berørt,  at  Forholdet  mellem  hende  og  Fru  Lindenfels 
snart  prægedes  af  gensidig  Sympathi. 

Majoren  følte  sig  jo  fra  gammel  Tid  hjemme  i 
Altona,  og  næppe  havde  han  taget  fast  Ophold  der, 
før  der  aabnede  sig  Udsigt  for  ham  til  aandelig  Be- 
skæftigelse og  forøget  Indtægt.  Han  var  bekendt  som 
tidligere  Lærer  ved  Kadetakademiet.  Nu  meldte  der 
sig  baade  mandlige  og  kvindelige  Elever  hos  ham,  som 
ønskede  Undervisning  i  Fransk.  Da  han  ønskede  at 
træde    i  Forbindelse    med    et  Par    af  Stadens    fine    og 

ansete  Familier  nærmest  for  at  kunne  føre  Catalina 
ind  i  disse,  saa  aflagde  han  nogle  Visiter  hos  Sogne- 
præsten og  Provsten  Kønigsmann  og  hos  Borgermesteren, 
Etatsraad  Lange  Som  Officer  fremstillede  han  sig  for 
Overpræsidenten,  Hs.  Excellence  Bliicher  Altona,  der 
var  Oberst  og  Chef  for  Borgervæbningen.  Han  fandt 
hos  dem  alle  en  imødekommende  Modtagelse. 

Lindenfels  meldte  sig  ind  i  »Biirgerverein«,  hvor 
han  daglig  læste  Aviserne.  Fra  Bibhotheket  laante  han 
Bøger  til  sin  Hustru  og  Catalina.  Her  i  Foreningen 
stiftede  han  Bekendtskab  med  en  af  Lærerne  ved  Gym- 
nasiet ved  Navn  Jess  Buntzen,  der  levende  interes- 
serede sig  for  romanske  Sprog.  Et  andet  Forenings- 
medlem, der  fandt  Behag  i  Lindenfels  og  sluttede  sig 
til  ham,  var  en  Voxdugsfabrikant  Heinrich  Mohr.  Han 
og  Majoren  spillede  ofte  Ecarté,  eller  ogsaa  fik  de 
sig  en  fortrolig  Passiar  om  Forholdene  i  Kjøbenhavn 
og  Odense,  thi  begge  Steder  havde  Fabrikanten  op- 
holdt sis  i  længere  Tid. 


Paa  den  Tid  Lindenfels  omskiftede  Kjøbenhavn 
med  Altona  som  Opholdssted,  forefaldt  ved  Hoffet  en 
Begivenhed,  der  hilstes  med  Glæde  af  Kongeparret  og 
Befolkningen.  Den  attenaarige  Prins  Frederik  blev  for- 
lovet med  Frederik  den  Sjettes  yngste  Datter,  Prinsesse 
Vilhelmine,  der  omtrent  var  jævnaldrende  med  ham. 
Til  det  eventuelle  Ægteskab  knyttede  den  offenlige 
Mening  Forhaabningen  om,  at  Skjoldungstammen  skulde 
skyde  nye  Skud.  En  Del  af  Hovedstaden  gav  sin 
Feststemning  Udtryk  i  en  Illumination. 

Befolkningen  i  Odense  flagede  i  Anledning  af 
Begivenheden,  der  berørte  den  saa  meget  nærmere 
som  Prins  Frederik  jo  var  Søn  af  Fyens  Gouvernør. 
Regimentsmusiken  spillede  i  Slotshaven.  En  Kanon- 
salut affyredes. 

Hs.  kgl.  Højheds  Hofmarskal,  Grev  Christian  Rant- 

zau,  var  indtruffen.  Han  gav  i  »Rosen*  en  déjeuner 
å  la  fourchette,  hvortil  de  civile  og  militære  Autoriteter 
med  Damer  var  indbudte.  Det  var  en  glimrende  For- 
samling, og  hvad  der  her  især  fængslede  Blikket,  var 
et  Flor  af  unge,  skønne  Frøkner.  Stiftamtmanden, 
Kammerherre,  Cederfeld  de  Simonsen,  udbragte  i  zir- 
lige  Vendinger  Skaalen  for  Kongeparret.  I  jævne  Ord, 
der  fandt  Genklang  hos  Selskabet,  talte  Regiments- 
chefen, Generalløjtnant  Ahlefeldt  Laurvigen,  for  Prins 
Frederiks  Forældre. 

Den  højærværdige  Biskop  Plum  udtrykte  til  Slut- 
ning Haabet  om,  at  Forbindelsen  mellem  den  unge 
Prins  og  Prinsesse  maatte  blive  til  Lykke  for  dem  selv 
og  for  Folket.  Ingen,  sagde  han,  formaaede  at  drage 
Sløret  fra  Skæbnens  Tavle  eller  at  se  ind  i  Fremtiden, 
men  i  Troen  paa  et  kærligt  Forsyns  Styrelse  maatte 
vi  føle  os  forvissede  om,  at  ogsaa  denne  fyrstelige 
Forlovelse  havde  ligget  i  den  guddommelige  Plan  og 
i  ethvert  Tilfælde  sikkert  vilde  fremme  Rigets  Velfærd. 
—  Den  gamle  Prælats  korte  Tale,  i  hvilken  der  ikke 
var  Spor  af  underdanig  Smiger  eller  hul  Svulst,  gjorde 
et  dybt  Indtryk  paa  Forsamlingen. 

Ved  Konversationen  efter  Frokosten  meddelte  Hof- 
marskallen, at  Prins  Frederik  forinden  Formælingen 
skulde  foretage  en  Rejse  i  Frankrig  og  Italien  og  op- 
holde sig  længere  Tid  i  Genf  for  der  at  gennemgaa 
et  Kursus  i  Sprog  og  Statsvidenskab.  Hs.  Majestæts 
Svoger,  Hertug  Vilhelm  af  Gkicksborg,  skulde  fore- 
løbig ledsage  Prinsen,  til  hvis  Gouvernør  og  Vejleder 
henholdsvis  Grev  Rantzau  Breitenburg  og  Major  Ewald 
var  udsete. 


I  første  Halvdel  af  Juni  Maaned  tiltraadte  Prins 
Frederik  sin  store  Udenlandsrejse.  Ved  Kjøbenhavns 
Toldbod  gik  han  sammen  med  sin  Fader  om  Bord  i 
Dampskibet  »Caledonia«,    der  førte  Prinserne  til  Kiel. 

Alex.  Thor.soe :    Slottet   i   Odense.  !> 

Herfra  drog  de  til  Altona,  hvis  Befolkning  beredte  dem 
en  glimrende  Modtagelse. 

Da  de  kom  til  Stadens  Omraade,  holdt  Altonas 
saakaldte,  grønne  Kavallerikorps  her  og  sluttede  sig 
som  Eskorte  til  dem.  Under  den  tætte  Folkemængdes 
Jubelraab  og  Kanontorden  holdt  de  deres  Indtog  i 
Staden,  hvor  de  steg  af  hos  Hs.  Excellence  Over- 
præsidenten. 

Den  følgende  Formiddag  var  der  stor  Kur  i  Over- 
præsidiet. I  Konsistorialsalen  modtog  Prins  Kristian 
Lykønskning  af  de  civile  og  militære  Autoriteter.  I 
Spidsen  for  de  første  gik  Generalsuperintendent  Adler. 
Ordfører  for  de  sidste  var  Kongens  Svoger,  Prins 
Frederik  af  Hessen,  der  ledsagedes  af  Kommandørerne 
for  det  holstenske  Infanteriregiment,  det  lauenborgske 
Jægerkorps,  Dronningens  Regiment  og  Altonas  Korps. 
Derefter  kom  Repræsentanter  for  Magistrat,  Overret, 
Konsistorium,  det  anatomiske  Kollegium  og  Gymnasiet. 
Naar  de  havde  gratuleret  Hs.  kgl.  Højhed,  der  i  sit 
Svar  med  Virtuositet  varierede  samme  Thema,  begav 
de  sig  ind  i  Sideværelset,  hvor  den  unge  Prins  Frederik 
stod.  Han  gjorde  ved  sit  smukke  Ydre  og  sine  klare 
blaa  Øjne,  et  vindende  Indtrvk.  Med  et  straalende 
Blik,  et  glad  Smil  og  et  Haandtryk  besvarede  han  de 
Ordførendes  Lykønskninger. 

I  Middagstafflet,  der  havde  et  storartet,  festligt 
Præg  med  Orkestermusik,  deltog  en  Deputation  fra 
Hamborg  og  Medlemmer  af  Hansestadens  diplomatiske 
Korps.  Om  Aftenen  overværede  Fader  og  Søn  Fore 
stillingen  i  det  hamborgske  Stadttheater.  Under  Be- 
folkningens Jubel  og  eskorterede  af  hamhorgske  Uh- 
laner,  kørte  de  til  Skuespilhuset. 

Holstenernes  loyale  Følelser  overfor  Kongehuset 
havde  gjort  et  dj'bt  og  glædeligt  Indtrak  paa  Prins 
Kristian;  thi  han  vidste,  at  der  blandt  Ridderskabets 
Medlemmer  fandtes  adskillige,  der  søgte  at  vække 
Uvillie  mod  Kongen,  fordi  denne  ikke  vilde  bringe 
Holsten    og  Slesvig   i    nærmere  Forbindelse    med  hin- 

anden.  Efter  at  have  taget  en  hjertelig  Afsked  med 
Sønnen,  der  skulde  Syd  paa,  forlængede  han  derfor  sit 
Ophold  paa  holstensk  Grund  Han  begav  sig  til 
Uetersen,  hvor  han  aflagde  et  Besøg  hos  det  adelige 
Frøkenklosters  Provst,  Grev  Ahlefeldt  til  Ascheberg. 
Derfra  gik  hans  Tur  til  Gliickstadt.  Hs  kgl.  Højhed 
nærede  megen  Interesse  for  Chefen  for  det  der  garni- 
sonerende Regiment,  Oberst  Leschly,  hvem  Prins  Fre- 
derik af  Hessen  paa  Grund  af  hans  Fortjenester  i  Slaget 
ved  Sehested  kaldte  Ridderen  uden  Frygt  og  Dadel. 

Forinden  Prins  Kristian  forlod  Altona,  havde  Major 
Lindenfels  Audiens  hos  ham  for  at  lykønske  ham  og 
overhovedet  gjøre  ham  sin  Opvartning. 

»Det  er  mig  en  Overraskelse  at  se  Dem  her,  Major 
Lindeniels!«   udbrød  Prinsen. 

»Jeg  har  forlagt  min  Residens  til  Altona,  Deres 
kgl.  Højhed.  Her  boede  jeg,  før  jeg  for  tredive  Aar 
siden  kom  til  Odense,  hvor  jeg  var  Medudgiver  af 
Hempels  Avis  « 

»Som  Fyns  Gouvernør  har  jeg  flere  Gange  havt 
Lejlighed  til  at  tale  med  Kandidat  Hempel.  Det  er  en 
livlig  Mand  med  et  sundt  administrativt  Blik  « 

»Redaktionsvirksomheden  ombyttede  jeg  med  Lærer- 
gjerning  i  Kjøbenhavn.  Jeg  har  undervist  i  Fransk 
baade  ved  Artillerikadetinstitutet  og  ved  Landkadet- 
akademiet« 

»Deres  franske  Parleur  kender  jeg  godt,  Hr.  Major, 
det  er  en  Bog,  jeg  har  havt  megen  Nytte  af  Deres 
Læsebog  har  De  jo  foræret  mig.  Jeg  har  en  Gang 
overværet  Deres  Examination,  der  tilfredsstillede  mig 
særdeles.« 

»Her  i  Altona  lader  det  til,  at  jeg  vil  blive  en  søgt 
Lx'rer  i  Fransk,  Deres  kgl.  Højhed.* 

»Befolkningen  har  jo  en  international  Karakter,« 
yttrede  Prinsen,  »saa  her  er  Anvendelse  for  flere 
Sprog.« 

Prins  Kristian  standsede  nogle  Øjeblikke,  idet  han 
tog  sig  betænksomt  til  Panden.  Konversationen  mindede 

ham  om,  at  han  havde  stillet  et  Besøg  i  Gymnasiet  i 
Udsigt.  Derpaa  rakte  han  Lindenfels  Haanden  med 
de  Ord: 

»Det  har  glædet  mig  at  hilse  paa  Dem,  Major 
Lindenfels.  Kunde  jeg,  hvis  De  trænger  dertil,  kunne 
gjøre  noget  for  Dem,  skulde  det  være  mig  kært.« 

»Deres  kgl.  Højheds  Bevaagenhed,«  sagde  Majoren 
med  et  dybt  Buk,  »smigrer  mig  og  er  en  Betryggelse, 
naar  jeg  ser  ud  i  den  uvisse  Fremtid  « 

Lindenfels  anede  i  dette  Øjeblik  ikke,  at  han  i  en 
nærmere  Fremtid  skulde  komme  til  at  paakalde  Prinsens 
Interesse. 

Hs.  kgl.  Højhed  forlod  imidlertid  Altona  og  rejste, 
som  berørt,  til  Gliickstadt.  Livet  i  den  travle  Handels- 
og  Fabriksby  antog  igen  den  sædvanlige  Karakter. 

Major  Lindenfels  læste  daglig  sine  Sprogtimer, 
spaserede  en  Tur  med  sin  Hustru  og  Catalina,  og  naar 
han  om  Aftenen  ikke  sammen  med  disse  overværede 
enten  en  Koncert  eller  besøgte  Theatret  i  Hamborg, 
var  han  Gæst  i  Biirgerverein.« 

I  Foreningens  Konversationssal  drøftedes  den  Gang 
ikke  indenrigspolitiske  Spørgsmaal ;  thi  sligt  taaltes  ikke 
af  Autoriteterne,  hvis  Bestræbelser  gik  ud  paa  at  holde 
offenlig  Kritik  af  Regeringsforanstaltninger  nede.  Der- 
imod kunde  man  frit  udtale  sig  om  Græ^kernes  Fri- 
hedskamp mod  Tyrkerne.  Helte  som  Mauromikalis, 
Bozzaris,  Kanaris  og  Kolokotroni  og  Amazonen  Bube- 
lina  var  i  Alles  Munde.  Man  sang  Mullers  Griechenlider 
og  samlede  Penge  ind  til  de  gamle  Helleners  Efter- 
kommere. Fra  Tyskland  og  Frankrig  strømmede  Skarer 
af  Frivillige,  Filhellener,  til  Krigsskuepladsen.  Disse 
Begivenheder  var  Samtaleæmnct  i  Klubben. 

Mellem  Lindenfels  og  Heinrich  Mohr  antog  Be- 
kendtskabet efterhaanden  en  intimere  Karakter  og  gik 
over  til  at  blive  et  virkeligt  \'enskab.  Majoren  indbod 
Fabrikanten  til  sig,  og  denne  gjorde  Gengæld.  Mohr 
var  en  halv  Snes  Aar  yngre  end  Lindenfels  og  mellem 
deres    Hustruer  var    der    en    tilsvarende  Aldersforskel, 

men  dette  sporedes  ikke  i  deres  venskabelige  og  elsk- 
værdige Forhold  til  hinanden.  Det  var  stadig  præget  af 
Livlighed  og  Munterhed.  Catalina  befandt  sig  rigtig  vel 
i  Omgangen  med  Mohrs,  men  disse  forstod  ogsaa  at 
sige  hende  Behageligheder,  hvoraf  hun  følte  sig  smigret. 

Den  unge  Spanierinde  blev  gennem  Borgmester 
Langes  og  Provst  K6nigsm?.nns  Huse,  i  hvilke  Linden- 
fels  havde  indført  hende,  snart  en  yndet  Gæst  i  et  Par 
ansete  bureaukratiske  Familier.  Gennem  Mohr  intro- 
duceredes hun  i  de  kommercielle  og  de  industrielle 
Samfundskredse.  Catalina  opnaaede  snart  megen  savoir 
vivre,  og  hun  kom  en  vogue,  efter  at  hun  paa  et  Bal 
hos  Overpræsidenten  havde  gjort  Lykke.  Hs.  Excellence, 
Grev  Bliicher  Altona,  havde  komplimenteret  hende  i 
Anledning  af  en  Fandango,  hun  havde  danset  med 
Oberst  Destinon.  Men  hvor  stærkt  Herrerne  i  de  for- 
skellige Selskaber  end  gjorde  Kur  til  Catalina,  saa 
syntes  hun  at  være  ufølsom  overfor  dem  alle.  Hun 
besvarede  vel  deres  smigrende  Udtalelser  med  Skælmeri 
og  Ynde,  men  hendes  Hjerte  var  ikke  med.  Forelsket 
var  hun  ikke. 

Et  Aar  var  gaaet,  siden  Major  Lindenfels  og  Hustru 
havde  taget  Ophold  i  Altona,  og  de  følte  sig  nu  fuld- 
stændig hjemme  der.  Omgangen  med  Mohrs  havde  en 
meget  intim  Karakter.  De  saas  et  Par  Gange  om  Ugen. 
Catalina  flagrede  om  fra  det  ene  Selskab  til  det  andet 
og  brugte  i  Forhold  til  sin  Kapitals  Størrelse  en  tem- 
melig betydelig  Sum  til  sit  Toilette. 

En  Aften  mødtes  Lindenfels  og  Mohr  i  »Biirger- 
verein«,  hvor  de  som  sædvanlig  spillede  et  Parti  Kort 
med  hinanden.  Mohr  var  ikke  saa  livlig,  som  han 
plejede.  Lindenfels  kunde  mærke,  at  der  var  noget, 
som  trykkede  ham. 

Efter  Kortspillet  indbød  Fabrikanten  sin  Ven  til  at 
tage  Plads  i  en  lille  Sofa,  bød  ham  en  Cigar  og  lod 
Opvarteren  bringe  en  halv  Flaske  Portvin. 

»Naar  jeg  i  Aften,«  begyndte  Mohr,  »ikke  har 
været  i  rigtig  godt  Humør,    hvad  De  maaske  har  kun- 

net  mærke,  saa  er  Grunden  den,  at  jeg  nylig  har  havt 
et  ret  betydeligt  Tab.« 

»Hvori  bestaar  der?«  spurgte  Lindenfels  med  en 
deltagende  Mine. 

»Firmaet  Cramer  &  Co.  i  Eppendorf,  der  i  en 
Aarrække  har  hørt  til  mine  bedste  Forbindelser,  er 
gaaet  Fallit.« 

»Det  ansete  Hus!«  udbrød  Lindenfels.  »Er  Deres 
Tab  stort,  bedste  Ven?« 

»Dets  Saldo  hos  mig  er  med  et  rundt  Tal  en 
halv  Snes  tusinde  Mark  Hamborger  Banco.« 

»Ja,  men  deraf  kan  vel  en  Del  reddes?* 

»Det  vil  vise  sig,  hvor  mange  Procent  der  bliver 
til  Kreditorerne.  Men  Firmaets  Stansning  af  sine  Be- 
talinger har  været  mig  meget  ubehagelig,  eftersom  jeg 
derved  hos  det  er  gaaet  Glip  af  tusinde  Mark,  hvor- 
med jeg  skulde  betale  en  indløben  Vexel.« 

»Er  De  kommen  i  Forlegenhed,  Mohr?«  sagde 
Lindenfels. 

»En  øjeblikkelig  Pine,«  svarede  Mohr.  > Nu  spørger 
jeg  Dem  ligefrem:  »Vil  De  vise  mig  den  Venskabs- 
tjeneste  at  laane  mig  Beløbet?«  »Jeg  tilbyder  Garanti 
i  min  Fabrik.« 

Lindenfels  saa  nogle  Øjeblikke  hen  for  sig  Der- 
paa  vendte  han  sig  mod  Mohr,  rakte  ham  Haanden  og 
sagde:  »Som  Deres  Ven  vil  jeg  laane  Dem  Beløbet 
for  et  Tidsrum  af  sex  Maaneder.  Jeg  kan  netop  dis- 
ponere over  det.  Jeg  forlanger  ingen  Garanti.  Deres 
Løfte  om  Tilbagebetaling  til  den  fastsatte  Tid  er  mig 
tilstrækkeligt.« 

»Jeg  kan  ikke  noksom  takke  Dem,  kære  Major,« 
yttrede  Mohr.  »De  kan  tr3'gt  stole  paa,  at  De  skal  faa 
Pengene  igen  tre  Maaneder  fra  Udbetalingsdagen.« 

1-abrikanten  skænkede  i  Glassene.  De  støtte  dem 
mod  hinanden,  tog  Afsked  og  skiltes. 

Dagen  efter  hævede  Lindenfels  de  tusinde  Mark 
hos  Bankierhuset  Hirzel  i  Hamborg,  hvor  han  havde 
sat  Catalinas  og  sine  egne  Penge  ind.    Fabrikant  Mohr 

udstedte  et  Modtagelsesbevis,  hvori  han  erklærede,  at 
han  om  sex  Maaneder  vilde  betale  Beløbet  paa  An- 
fordring. 

Fabrikant  Mohr,  hvis  Hovedfabrikat  var  Voxdug, 
havde  endnu  en  ret  god  Forretning,  men  for  hvert 
Aar,  der  i  det  sidste  Decennium  var  gaaet,  havde  han 
mere  og  mere  mærket  Virkningerne  af  den  stigende 
Konkurrence.  Dertil  kom  at  Handelskonjunkturerne 
overhovedet  ikke  var  heldige  i  Midten  af  Tyverne,  og 
endelig  var  han  bleven  ramt  af  nogle  Fallitter  og  Ak- 
korder, der  havde  tilføjet  ham  følelige  Tab.  Hans 
Navn  havde  vel  endnu  Anseelse  i  Forretningsverdenen, 
men  hans  Kredit  var  dog  ikke  saa  grundfæstet  som 
forhen.  Mohr  hørte  imidlertid  til  de  Mennesker,  der 
stadig  holdt  Modet  oppe.  Uheld  i  en  Spekulation  eller 
Skuffelser  i  Henseende  til  Betalingen  af  en  indgaaet 
Ordre  kunde  forstemme  ham  et  Øjeblik,  men  han  saa 
hurtigt  igen  lyst  paa  Livet,  og  hertil  bidrog  væsentlig 
hans  lykkelige  Samliv  med  Hustruen. 

Mohr  viste  sig  paa  flere  Maader  erkendtlig  for  den 
Tjeneste,  Lindenfels  havde  gjort  ham.  I  Anledning  af 
Catalinas  Fødselsdag,  der  faldt  midt  i  Juni  Maaned,  ind- 
bød han  Familien  Lindenfels  til  en  Udflugt  i  Altonas 
Omegn.  Hos  Mohrs  samledes  et  lille  Selskab  Paa 
holstenske  Vogne  kørte  man  langs  Elben  til  Blankenese, 
hvor  man  tilbragte  Dagen  i  de  skønne  Naturomgivelser, 
der  karakteriseres  ved  smukke  Haver,  venlige  Villaer 
og  interessante  Udsigtspunkter. 

I  Gæstgivergaarden  »Schwarzer  Adler«  spiste  man 
til  Middag.  Man'  priste  Retterne,  der  i  Virkelighen  ogsaa 
fortjente  Lovtalerne,  men  Mohr  havde  heller  intet  sparet. 
Han  havde  villet,  at  Menuen  skulde  være  excellent. 
Vinene  var  udsøgte,  og  Stemningen  blev  snart  animeret. 
Med  sikkert  Instinkt  kunde  Mohr  føle,  naar  en  Taftel- 
stemning  havde  naaet  det  rette  Højdepunkt.  Han  greb 
Øjeblikket  og  udbragte  i  begejstrede  Udtryk  en  Skaal 
for  »Andalusiens  Perle.« 

Lindenfels    fejrede  sin  Bryllupsdag    med  et  Aften- 

selskab  i  sit  Hjem  Til  det  havde  han  foruden  Mohrs, 
Langes  og  Konigsmann's  indbudt  flere  af  sine  Elever 
samt  Adjunkt  Buntzen.  De  materielle  Nydelser  var  ved 
denne  Sammenkomst  tarvelige,  og  dog  havde  Udgifterne 
dertil  været  større,  end  Majorens  Indkomster  egenlig 
tillod  det.  Men  Lindenfels  vilde  klinge  med  i  Melodien, 
som  man  siger,  og  han  betragtede  desuden  slige  Sel- 
skaber som  en  Reklame  for  sin  lingvistiske  Virksomhed. 

Konversationen  var  livlig  og  særdeles  interessant. 
Adjunkt  Buntzen  havde  for  nylig  været  i  Besøg  paa 
Breitenburg.  Han  havde  af  Godsinspektøren  der  faaet 
Efterretninger  om  Grev  Rantzaus  Ophold  i  Genf  og 
om  hans  kongelige  Myndling,  Prins  Frederik.  Sidst- 
nævnte var  paa  dette  Tidspunkt  Genstand  for  Opmærk- 
somhed og  Omtale  baade  hos  Monarkiets  tyske  og 
danske  Befolkning;  thi  til  Efteraaret  skulde  han  have 
Bryllup  med  Kongens  yngste  Datter,  og  Forberedelserne 
til  denne  Begivenhed  var  allerede  under  Diskussion. 

Prinsen  var  netop  paa  det  Tidspunkt  paa  en  Rejse 
i  Italien  og  havde  under  denne  havt  Audiens  hos  Pave 
Leo  den  tolvte  i  Vatikanet.  Adjunkten  fortalte,  hvad 
han  havde  hørt  om  Hs.  Helligheds  Elskværdighed  mod 
Prins  Frederik. 

sjeg  haaber,«  hviskede  Provst  Konigsmann  til  sin 
Sidemand,  Etatsraad  Lange,  »at  Paven  har  givet  Prinsen 
Absolution  i  Anledning  af  hans  intime  Forhold  til  Eng- 
lænderinden  i  Genf« 

Buntzen  hørte  denne  Yttring  og  sagde  med  dæm- 
pet Stemme  til  Mohr:  »Hs.  kgl.  Højhed  forbereder  sig 
til  Brylluppet.« 

Catalina  havde  opfanget  alle  disse  Yttringer.  Hun 
kendte  fra  Selskabskredsene,  hvori  hun  kom,  Historien 
om  Englænderinden.  Ironien  i  Adjunktens  Udtalelse 
var  hende  klar.  Hun  havde  vanskeligt  ved  at  tilbage- 
holde et  Latterudbrud. 

Finansoperationen  mellem  Mohr  og  Lindenfels  var 
imidlertid  bleven  fortsat.  Hin  havde  betalt  denne  de 
tusinde   Mark    paa  Anfordring,  da  Fristen  var  udløben, 

men  derefter  havde  nye  Transaktioner  fundet  Sted.  To 
Gange  havde  Lindenfels  endosseret  en  tre  Maaneders 
Vexel  for  Mohr,  der  havde  faaet  Beløbet  udbetalt  hos 
en  Finansmand  i  Altona. 

Men  i  Efteraaret  182S  tilstødte  der  Mohr,  hvad 
man  i  Forretningskredse  kalder  en  Kalamitet.  En  af 
hans  bedste  Kunder,  der  skyldte  ham  et  betydeligt 
Beløb,  døde  pludselig,  og  ved  Undersøgelsen  af  hans 
financielle  Status  viste  det  sig,  at  han  befandt  sig  i 
Underskud.  Der  kunde  kun  blive  nogle  faa  Procent  til. 
hver  af  Kreditorerne.  Men  netop  paa  dette  Tidspunkt 
indløb  der  en  Række  Fordringer  paa  Mohr.  Denne 
kom  i  en  pinlig  Situation.  Han  skulde  just  betale 
Ihændehaveren  den  af  Lindenfels  endosserede  Vexel; 
men  havde  i  Øjeblikket  ikke  Beløbet  disponibelt. 

Mohr  gik  til  Majoren  og  skildrede  overfor  denne, 
hvorledes  han  var  bleven  hjemsøgt  af  Skæbnen.  Han 
bad  Lindenfels  om  at  betale  Beløbet  paa  Forfaldsdagen, 
der  var  lige  forestaaende,  og  han  tilbød  ham  som  Ga- 
ranti for  eventuel  Tilbagebetaling  en  Prioritet  i  sin 
Fabrik. 

Majoren  beklagede  Fabrikanten,  der  saaledes  var 
bleven  overfaldet  af  en  Ulykke.  Prioriteten,  der  var  af 
tredie  Klasse,  tog  han  imod,  men  skjulte  ikke,  at  han 
havde  meget  ondt  ved  at  undvære  Vexelbeløbet  for  Øje- 
blikket. 

»Foreløbig,«  sagde  Lindenfels  venligt  til  Mohr, 
»kan  jeg  ikke  indlade  mig  paa  nye  Transaktioner.«  Han 
vilde  med  andre  Ord  ikke  endossere^  paa  ny,  hvis  det 
skulde  ønskes. 

Majoren  forstrakte  Fabrikanten  med  Pengene.  Men 
han  maatte  tage  dem  af  Catalinas  Arv,  der  allerede 
var  svundet  betænkeligt  ind.  Dels  havde  han  nemlig 
gjort  et  Par  tidligere  Laan  hos  hende,  dels  brugte  hun 
selv  mange  Penge  til  sin  Dragt 

Lindenfels  trængte  til  Kontanter,  og  han  maatte 
altsaa  gjøre  Udvej  til  disse.  Han  henvendte  sig  til  Kre- 
ditforeningen, og    tik    af   denne  en  Sum  mod   at  sætte 

Prioriteten  i  Pant.  At  han  fik  Laanet  her  skyldtes 
væsenHg  den  Omstændighed,  at  han  ahnindeUg  ansaas 
for  en  solid  Mand.  Man  krævede  ikke  en  Gang,  at  han 
foruden  Prioriteten  skulde  stille  en  Kautionist  for  Be- 
løbet. 

Majoren  havde  saaledes  hjulpet  sin  Ven,  Fabrikant 
Mohr,  ud  af  en  Knibe,  og  gennem  Kreditforeningen 
var  det  lykkedes  ham  at  dække  den  Lakune,  som  der- 
ved var  opstaaet  i  hans  egen  Kasse.  Men  han  var 
bleven  betænkelig  med  Hensyn  til  sin  Myndling  Cata- 
linas  Midler.  Han  holdt  altfor  meget  af  hende  til,  at 
han  vilde  hæve  af  hendes  Kapital,  hvad  der  ikke  med 
Rette  tilkom  ham. 

Da  aabnede  sig  uventet  en  ny  Udsigt  for  Senno- 
ritaen. 


XIII. 

I  Slutningen  af  Oktober  1828  kom  den  tyveaarige 
Prins  Frederik  tilbage  til  Fædrelandet,  efter  at  han 
i  Genf  havde  gennemgaaet  et  sprogligt  og  statsviden- 
skabeligt Kursus,  der  havde  varet  i  henved  halvfjerde 
Aar. 

Ligesom  Altona,  der  laa  ved  Rigsgrænsen,  havde 
bragt  ham  den  sidste  loyale  Afskedshilsen,  da  han 
drog  ud,  saaledes  var  det  ogsaa  her,  han  paa  Hjem- 
færden   mødte   den   første   begejstrede  Velkomsthilsen. 

Den  glimrende  og  loyale  Modtagelse  yttrede  sig 
væsenlig  under  de  samme  Former  som  i  Forsommeren 
1826,  men  i  større  Stil,  og  vi  skal  derfor  gaa  let  hen 
over  det  hele  Festarrangement.  Det  var  det  samme 
Apparat,  der  igen  traadte  i  Virksomhed,  og  de  officielle 
Taler  havde  omtrent  det  samme  Indhold  som  ved  hin 
Lejlighed. 

To  Episoder  af  Modtagelsesfestlighederne  skal  her 
berøres.  I  Rainvilles  Hotel  gav  Altonas  Magistrat  en 
storartet  Banket  til  Ære  for  Prinsen  Blandt  Deltagerne 
var  en  Deputation  fra  Hamborg.  Ordføreren  for  denne, 
en  alderstegen  Mand,  udbragte  paa  sine  Medborgeres 
Vegne  en  Skaal  for  Hs.  kgl.  Højhed,  hvem  han  karak- 
teriserede som  en  begavet  Yndling  til  hvem  det  danske 
Rige  knyttede  lyse  Forhaabninger.  Prinsen  betonede  i 
sit  Svar,  at  denne  Hyldest  var  ham  særlig  dyrebar, 
efterdi  den  bragtes  ham  af  Repræsentanten  for  den  frie 

Hansestad  Hamborg,  for  en  Republik.  Vel  var  han 
kongelig  Prins,  men  han  var  ogsaa  Republikaner;  thi 
han  var  Æresborger  af  Republiken  Genf  Han  bad 
Deputationen  om  at  bringe  Republiken  Hamborg  en 
republikansk  Hilsen  fra  Prins  Frederik  af  Danmark! 

Hele  denne  Passus  af  Talen  vakte  stormende  Bi- 
fald og  var  Dagen  efter  det  almindelige  Samtaleæmne 
paa  de  offenlige  Steder  i  Hamborg. 

»Jeg  troer,  at  Opholdet  i  Udlandet  har  udviklet 
Hs.  kgl.  Højhed  aandeligt,«  sagde  Overpræsident  Bliicher 
Altona,  ved  Banketten  til  Grev  Rantzau-Breitenburg. 

»Prinsen  har  pikante  Tankeglimt,  Deres  Excellence,« 
svarede  Greven. 

Glanspunktet  i  Festlighederne  dannede  det  store 
Bal  i  Altonas  Museum,  hvor  Stadens  og  Hamborgs 
Damer  glimrede  ved  deres  Skønhed  og  elegante  hvide 
Toiletter.  Prinsen  var  iført  Oberstuniform,  med  Ele- 
fantordenens Stjerne  og  blaa  Baand.  Han  førte  sig 
med  Værdighed  og  var  graciøs  i  sine  Bevægelser. 
Han  aabnede  Ballet  med  Grevinde  Blucher  Altona. 

Blandt  Damerne  ved  Ballet  vakte  Catalina  almin- 
delig Opmærksomhed  ved  sin  sydlandske  Kolorit,  sin 
smukke  Skikkelse  og  sit  ildfulde  Blik.  Da  Prinsen  fik 
Øje  paa  hende,  fulgte  han  hende  længe  med  Blikket. 
Det  vakte  Sensation  blandt  Damerne,  da  han  i  en 
Cotillon  rakte  hende  Buketten. 

Før  sin  Afrejse  modtog  Hs.  kgl.  Højhed  i  Over- 
præsidiet nogle  enkelte  i  Audiens,  og  blandt  disse  var 
Major  Lindenfels. 

Da  han  havde  navngivet  sig  og  berørt  den  Be- 
vaagenhed.  Prinsens  Fader  en  lang  Aarrække  havde 
vist  ham,  udbrød  Hs.  kgl.  Højhed: 

»Jeg  kender  Dem  fra  Landkadetakademiet,  Hr. 
Major  Lindenfels.  Min  Ven,  Kammerjunker  du  Plat, 
har  otte  omtalt  Dem  for  mig.    De  ønsker,  Hr.  Major?« 

»»Altonaer  Merkur«  meddeler,  at  Deres  kgl.  Høj- 
heds Fader  kommer  til  Hertugdømmerne    i    den    nær- 

meste  Fremtid.  Jeg  er  saa  dristig  at  spørge,  om  Bladets 
Efterretning  er  rigtig?« 

»Min  Fader  vil  modtage  mig  paa  Gottorp  Slot, 
hos  Landgrev  Karl.    Det  sker  om  et  Par  Dage.« 

Majoren  takkede  for  Oplysningen.  Efter  at  Prinsen 
med  levende  Erkendlighed  havde  udtalt  sig  om  den 
Udmærkelse,  hvorfor  han  havde  været  Genstand  i 
Altona,  hævedes  Audiensen. 

Lindenfels  begyndte  strax  efter  sin  Hjemkomst  at 
træffe  Forberedelser  til  en  Rejse,  der  mulig  vilde 
strække  sig  over  en  fem  eller  sex  Dage.  Han  erklærede 
overfor  sin  Hustru,  at  han  vilde  søge  Audiens  hos 
Prins  Kristian  paa  Gottorp  og  tilføjede,  at  dette  Skridt 
fra  hans  Side  var  en  Nødvendighed.  Han  skulde  nær- 
mere forklare  det,  naar  han  vendte  tilbage.  Han  bad 
Hustruen  om  ikke  at  sige,  hvor  han  var  rejst  hen. 
Hun  kunde  jo  blot  fortælle,  at  han  var  taget  til  Kiel 
for  at  konferere  med  Professoren  i  Fransk. 

Da  Lindenfels  ankom  til  Slesvig,  fik  han  i  Hotellet 
Efterretning  om,  at  Prins  Kristian  var  indtruffen  og 
residerede  hos  Landgreven  paa  Slottet.  Majoren  iførte 
sig  øjeblikkelig  sin  Uniform  og  begav  sig  til  Gottorp. 
Her  meldte  han  sig  til  Prinsens  jourhavende  Adjudant 
og  modtoges  strax  i  Audiens. 

Hs.  kgl.  Højhed  kom  ham  venligt  i  Møde  og  ind- 
bød ham  til  at  tage  Sæde  i  en  Fauteuil.  »Sidst  hilste 
jeg  paa  Dem  i  Altona,  Major  Lindenfels,«  sagde  Prinsen. 
»Boer  De  endnu  der?« 

»Ja,  Deres  kgl.  Højhed,  og  Opholdet  behager  mig 
meget.  Vi  havde  egenlig  glædet  os  til,  at  De  igen  vilde 
have  beæret  Staden  med  et  Besøg,  men  da  det  ikke 
blev  Tilfældet,  har  jeg  begivet  mig  hertil.« 

»Landgreven  ønskede  at  have  mig  og  mm  Søn 
samlede  hos  sig,  og  derfor  bestemtes  det,  at  vi  skulde 
mødes  her.    Har  De  ellers  noget  Andragende,  Major?« 

»Deres  kgl.  Højhed  har  været  saa  naadig  at  give 
mig  Tilsagn  om  Støtte  og  Raad,  hvis  jeg  skulde  trænge 

dertil.«  >Jeg  er  nu  kommen  i  en  kritisk  Situation,  der 
bevæger  mig  til  at  paakalde  Deres  Interesse.« 

»Det  skulde  glæde  mig,  om  jeg  kunde  række  Dem 
en  hjælpende  Haand.*      »Hvorom  drejer  det  sig?« 

»Om  en  ung  Spaniermde,  Catalina  de  la  Qvadra, 
der  er  min  Myndling  .  .  .< 

>En  ung  Spanierinde!«  udbrød  Prinsen.  >Det  er 
jo  pikant  !<  Han  smilte,  lænede  sig  tilbage  i  Stolen 
og  saa  paa  Lindenfels  med  et  n^'sgærrigt  Blik. 

>Hun  er  Datter  af  en  spansk  Officer,  der  var 
med  Marki  de  Romanas  Korps  paa  Fyen  1808  Han 
faldt  i  Sydamerika  i  Kampen  mod  Bolivar.  Hendes 
Moder  er  ogsaa  død.  Hun  var  fransk  af  Fødsel.  Jeg 
lærte  hende  at  kende  nævnte  Aar,  da  hun  var  Gouver- 
nante  i  Frørup  Præstegaard.« 

»Ægtede  Officeren  hende.''«   spurgte  Prinsen. 

»Bryllupet  stod  i  Tarragona,  Deres  kgl.  Højhed. 
Jeg  blev  efter  Moderens  Død  i  Altona  for  et  Par  Aar 
siden  den  sextenaarige  Datters  Formynder  og  modtog 
hendes  lille  Arv  til  Forvaltning.  Men  Pengene  er  om- 
trent brugte,  og  derfor  ønsker  jeg  at  skaffe  hende  en 
Stilling  hos  en  anset  Familie.  Jeg  selv  er  gammel,  og 
mine  Midler  er  som  en  Følge  af  Tab,  jeg  har  lidt  i 
det  sidste  Aar,  kun  meget  smaa.  Derfor  kan  jeg  ikke 
være  hende  den  Støtte,  hun  burde  have.  Men  jeg 
beder  nu  Deres  kgl.  Højhed  om  Tilladelse  for  hende 
til  at  fremstille  sig  for  Deres  Gemalinde,  hvis  Protek- 
tion hun  da  kunde  paakalde.  Catalina  de  la  Qvadra 
er  af  spansk  Adel.« 

»Sennorita'en  er  altsaa  atten  Aar  gammel,«  sagde 
Prinsen.     »Er  hun  smuk?« 

»Hun  er  i  mine  Øjne  en  sydlandsk  Skønhed, 
Deres  kgl.  Højhed,  og  hun  er  udmærket  begavet.« 

»Det  vilde  utvivlsomt  glæde  min  Gemalinde,  Major 
Lindenfels,  hvis  hun  kunde  være  Catalina  de  la  Qvadra 
til  Nytte;  men  Prinsessen  er  for  Tiden  stærkt  optagen 
af  Asylsager.     Man  bør  derfor  skaane  hende  tor  yder- 

ligere  Anstrengelse.  Men  jeg  skal  personlig  være  til- 
bøjelig til  at  tage  mig  af  den  unge  Pige.« 

»Hvad  mener  Deres  kgl.  Højhed?«  Lindentels 
saa  med  et  spørgende  Blik  paa  Prinsen. 

»Jeg  ved  gennem  min  Gemalinde,  at  Etatsraadinde 
K}'berg  paa  Frederiksgave  ønsker  sig  en  Selskabsdame. « 
yjeg  skal  anbefale  Sennoritaen  til  hende.« 

»Jeg  har  et  Par  Gange  været  sammen  med  Etats- 
raad  Rybergs  i  Assens,«  udbrød  Lindenfels.  »Det  var 
jo  herligt  om  Catalina  kunde  komme  i  et  saadant 
Hus!« 

»Min  Anbefaling  skal  jeg  tilstille  Dem  gennem 
Kabinetssekretær  Adler.«  »De  kan  lade  mig  vide,  naar 
Sennorita'en  har  tiltraadt  Stillingen.« 

Major  Lindenfels  takkede  Prinsen  for  dette  Bevis 
paa  Interesse  for  hans  Hus  og  udbad  sig  hans  frem- 
tidige Bevaagenhed. 

»Man  bør  være  det  hulde  Køn  taknemmelig;  thi 
det  forskønner  Mandens  Liv  og  strør  Blomster  paa 
hans  Vej.« 

Med  denne  Sentens  trak  Hs.  kgl.  Højhed  sig  til- 
bage. 

Efter  Hjemkomsten  gjorde  Lindenfels  sin  Hustru 
Rede  for  Rejsen  og  Øjemedet  med  denne.  Men  først 
da  Prinsens  Anbefaling  indløb,  et  Par  Uger  senere, 
meddelte  han  Catalina  Sagen.  Hun  blev  meget  be- 
drøvet ved  Tanken  om,  at  hun  skulde  skilles  fra  Ægte- 
parret Lindenfels,  som  hun  havde  faaet  kært  og  var 
meget  hengiven.  Men  hun  maatte  selvlølgelig  ind- 
rømme Majoren,  at  hun  ikke  kunde  vedblive  at  leve 
af  sin  lille  Kapital,  der  allerede  var  svundet  betydeligt 
ind,  og  at  hun  derfor  inden  ret  længe  vilde  komme 
til  at  søge  sig  en  Stilling.  Lindenfels  var  ikke  saaledes 
situeret,  at  han  kunde  tilbyde  hende  et  blivende  Op- 
hold i  sit  Hjem,  hvortil  kom,  at  han  var  til  Aars,  og 
desuden  maatte  hun  have  en  Indtægt.  Endelig  var 
det  et  stort  Held  for  Catalina,  at  hun  var  anbefalet  af 


128 

Prins  Kristian  tii  en  saa  anset  Familie,  som  Etatsraad 
Rybergs. 

Efter  at  have  overvejet  alt  dette  gav  Catalina  sit 
Samtykke  til  Forslaget,  men  hun  kunde  dog  ikke  til- 
bageholde sine  Taarer,  da  hun  sagde  Ja,  thi  det  faldt 
hende  tungt  at  forlade  Lindenfels's,  hvem  hun  næsten 
betragtede  som  sine  Forældre.  Majoren  skrev  øjeblik- 
kelig til  Ryberg  paa  Frederiksgave  og  lagde  Prinsens 
Anbefaling  inden  i  Brevet. 

Etatsraaden  svarede,  at  han  satte  overordenlig  Pris 
paa  at  modtage  en  af  Hs.  kgl.  Højhed  anbefalet  Dame 
i  sit  Hus.  Hun  skulde  kun  være  hans  Frue  til  Selskab, 
og  materielt  vilde  hun  blive  saaledes  stillet,  at  hun 
kunde  fyldestgøre  alle  sociale  Krav. 

Hen  imod  Aarets  Slutning  forlod  Catalina  Altona 
og  begav  sig  til  sit  nye  Hjem. 


XIV. 

Ved  Hovedlandevejen  mellem  Assens  og  Faaborg 
ligger  Herresædet  Frederiksgave,  der  i  sin  nuvæ- 
rende italienske  Bygningsstil  peger  tilbage  til  Slutningen 
af  det  attende  Aarhundrede,  men  ellers  vækker  mørke 
middelalderlige  Minder.  Thi  i  Bygningens  umiddelbare 
Nærhed  laa  Hagenskov  Slot,  hvor  Erkebiskoppen  at 
Lund,  Jakob  Erlandsen,  sad  lænket  som  Fange  under 
sin  Kamp  med  Kong  Kristoffer  den  Første.  Frederiks- 
gave hører  altsaa  til  de  historisk  interessante  Punkter 
i  Danmark.  I  Aaret  1829  stod  Gaarden  væsenlig  som 
et  Mindesmærke  om  Niels  Ryberg,  der  til  Slutning 
fandtes  i  Statskalenderen  blandt  Konferensraaderne,  men 
som  ellers  har  indskrevet  sit  Navn  med  uforgængelige 
Træk  i  vort  Fædrelands  Handels-  og  Landbrugshistorie. 
Ved  Flid  og  Dygtighed,  Opfindsomhed  og  Handlekraft, 
Retsind  og  Menneskelighed  brød  Bondedrengen  fra 
Salling  i  Jylland  sig  en  Livsbane,  der  førte  ham  fra 
tarvelige  Kaar  op  til  Rigdom,  Ære  og  en  Samfunds- 
kreds, i  hvilken  han  mødtes  med  Mænd  som  Høgh 
Guldberg,  Schimmelmann,  Schack,  Rathlou  og  Stemann. 
Frederiksgaves  Hovedbygning  og  Have  bar  Vidnesbyrd 
om,  at  han  var  Medlem  for  Direktionen  for  asiatisk 
Kompagni,  thi  Landsædet  var  rigt  paa  orientalske  Kunst- 
genstande og  Kuriositeter,  ligefra  den  tyrkiske  Grotte 
til  det  kinesiske  Kabinet.  Spaserede  man  i  den  mæg- 
tige Have   med   dens  mangfoldige  Blomster  og  Træer, 

Alex.  Thorsoe:    Slottet  i  Odense.  9 

med  dens  tilklippede  Hække  og  dens  snorlige  Alleer, 
kunde  man  i  et  drømmende  Øjeblik  tro  sig  hensat  til 
Parken  ved  Versailles,  thi  den  havde  afgivet  Forbilledet. 

Catalina  de  la  Qvadra  følte  sig  snart  hjemme  paa 
Frederiksgave.  Ægteparret  Ryberg,  der  begge  var  om- 
trent treds  Aar  gamle,  udmærkede  sig  ved  et  imøde- 
kommende, elskværdigt  Væsen.  De  optraadte  overfor 
hende,  som  om  hun  kunde  have  været  deres  Datter. 
Den  unge  Pige  blev  dem  med  sit  fyrige  Temperament 
hengiven. 

Hvad  der  gjorde  hende  Opholdet  her  dobbelt  be- 
hageligt var  den  skønne  Natur.  Hun  havde  to  V^æ- 
relser  i  anden  Etage,  hvis  Vindu  henholdsvis  vendte 
mod  Vest  og  Øst.  Gennem  det  første  havde  hun 
over  et  Skovparti  ved  Stranden  Udsigt  til  Lille  Belt 
med  Kysten  af  Als  i  det  Fjerne.  Traadte  hun  hen  til 
det  andet  laa  Haven  og  Parken  som  et  mægtigt  far^^e- 
rigt  Panorama  for  hende.  Nu  da  det  var  bleven  For- 
aar  stod  der  en  forfriskende  Duft  fra  Blomster,  Buske 
og  Træer.  Ofte  sad  Catalina  her  ved  det  aabne  \'indu 
o'm  Aftenen  og  lyttede  til  Klokkeklangen  fra  Dreslette 
Kirke 

Den  smukke  spanske  Dame  blev  hurtigt  bekendt  i 
hele  Omegnen.  Etatsraad  Rybergs  førte  hende  ind  i 
hele  deres'Selskabskreds,  og  overalt  gjorde  hun  Lykke 
Det  var  dog  særlig  Herrerne,  der  følte  sig  tiltalt  at 
hende.  Damerne  fandt,  at  hun  var  en  vulkansk  Natur, 
til  hvem  man  ikke  aabenhjertig  kunde  slutte  sig.  I 
slige  Udtalelser  var  Skinsyge  med  i  Spillet. 

De  af  den  nærmere  Omegns  Familier,  med  hvilke 
Etatsraadens  hyppigst  kom  sammen,  var  Lehnsgrev 
Preben  Brahes  paa  Hvedholm  og  Kammerjunker  Vinds  til 
Sanderumgaard.  Greven  havde  i  sit  andet  Ægteskab 
været  gift  med  Fru  Rybergs  Kusine.  Hans  tredie 
Hustru  var  en  Komtesse  Schaffalitzky  de  Muckadell. 

Gamle  Geheimekonferensraad  Bulow  paa  Sanderum- 
gaard, med  hvem  vi  i  det  Foregaaaende  har  været 
samlet,    var    ikke    mere.     For    omtrent    halvandet  Aar 

siden  havde  han  omskiftet  det  Timeh'ge  med  det  Evige. 
Arvingen  til  Godset,  Kammerjunker  Kristian  Vind,  der 
nu  var  en  Mand  midt  i  Trediverne,  var  en  tiltalende 
Personlighed,  der  havde  udmærket  sig  som  Officer 
ved  de  fyenske  Dragoner  i  Slaget  ved  Sehested.  Han 
var  en  aaben  og  humoristisk  Natur.  Det  samme  gjaldt, 
men  med  kvindelig  Finhed  og  Afdæmpning,  om  hans 
Frue,  der  var  født  Anna  Sofie  Hoppe.  Hun  havde 
en  smukt  Teint,  en  rank  Figur  og  et  meget  ungdom 
meligt  Ydre,  skønt  hun  nu  gik  i  anden  Halvdel  af 
Tyverne. 

Hver  St.  Hansdag  holdt  Kammerjunker  Vind  en 
folkelig  Fest  paa  Sanderumgaard,  hvortil  han  foruden 
Godsets  Bønder  med  deres  Koner  og  Døttre  indbød 
de  Familier,  med  hvilke  han  havde  Omgang.  En  Del 
ai  Haven  var  da  pragtfuld  illumineret  med  orientalske 
Lamper.  Der  blev  danset  paa  en  Estrade  i  den  store 
Lindeallés  Runddel,  til  Musik  af  et  Orkester  fra  Odense. 
I  Aar  deltog  Oificererne  ved  det  fyenske  Dragonregi- 
ment i  Festen,  som  derved  fik  en  mere  animeret  Ka- 
rakter end  ellers;  thi  disse  Mars'es  Sønner  var  ikke 
blot  fortræffelige  Balkavallerer,  men  de  forstod  ogsaa 
paa  en  fin  og  elskværdig  Maade  at  gøre  Kur  til  Da- 
merne. 

Det  var  en  Selvfølge,  at  Spanierinden,  den  smukke 
Catalina,  der  var  indbudt  sammen  med  Rybergs,  gjorde 
Lykke  i  et  saadant  Selskab.  Hun  bedaarede  Herrerne 
ved  sin  Ynde  og  sit  skelmske  Smil.  Hun  maatte 
danse  med  de  fleste,  der  alle  ydede  hende  en  Tribut 
i  en   eller  anden  smigrende  Bemærkning. 

Etatsraadinde  Ryberg  havde  i  Odense  en  Broder, 
Justitsraad  Falbe,  der  var  Herredsfoged.  Han  var  nu 
til  Aars,  men  det  glemte  man  under  Konversationen 
med  ham,  thi  da  fik  hans  Fysiognomi  et  livligt  Udtryk, 
og  der  kom  noget  ungdommeligt  over  hans  Væsen. 
Han  havde  i  sine  Studenteraar  i  Hovedstaden  sværmet 
for  Theatret,  ja  endog  tænkt  paa  at  ^aa  til  Scenen 
Men  Forstandsmomentet  fik   pludselig  Overhaand  hos 

ham,  og  han  blev  Kopist  i  Kancelhet.  Blandt  Theatrets 
Skuespillerinder  var  der  en,  han  var  meget  indtaget  i. 
nemlig:  den  yndige  Eline  Bech.  Han  mødtes  med 
hende  udenfor  Scenen  i  Selskabslivet,  og  da  han  var 
bleven  Justitssekretær  i  Hof-  og  Stadsretten,  og  der- 
efter Herredsfoged,  dristede  han  sig  til  at  fri  til  hende. 
Ehne  gav  ham  sin  Haand  og  forlod  Musernes  Tempel, 
men  sin  Kunst  glemte  hun  ikke  Hun  udøvede  den 
kun  under  andre  Former  i  Familiehjemmets  Fred  og 
Hygge.  Sit  dramatiske  Talent  udfoldede  hun  frem- 
deles i  Sangen.  Naar  hun  satte  sig  til  Klaveret  og 
foredrog  Lises  Arier  i  »de  tre  Forpagtere«,  kunde  hun 
endnu  rive  alle  med  sig. 

Efter  at  Kammerjunker  Benzon  i  Hunderup  havde 
ægtet  Operasangerinden  Sofie  Holm,  var  det  naturligt, 
at  han  præsenterede  hende  for  Falbes,  hvem  han  kendte 
fra  Klubbens  selskabelige  Sammenkomster.  Justitsraad- 
inden  var  en  01te  Aar  ældre  end  Kammerjunkcrinden. 
men  de  havde  tildels  samvirket  med  de  samme  Kunst- 
fæller. Personlige  Minder  knyttede  de  to  Fruer  til 
hinanden,  de  sang  Duetter  og  blev  intime  Veninder. 

Gennem  Falbes  lærte  Ryberg  og  Frue  Benzons  at 
kende.  Naar  Etatsraadens  fra  Frederiksgave  kom  til 
Odense  i  nogle  Dages  Besøg,  hvad  der  skete  et  Par 
Gange  om  Aaret,  plejede  de  at  aflægge  en  Visit  i 
Hunderup. 

Odense  interesserede  i  høj  Grad  Catalina.  Rvberg 
var  hendes  Fører  og  foreviste  hende  St.  Knuds  Kirke. 
Da  hun  bag  Altret  saa  det  Sted  i  Væggen,  hvor  Helgen- 
skrinet var  indmuret,  knælede  hun  som  Katholikinde 
og  bad.  I  Slottet  beundrede  hun  den  Smag  og  Ele- 
gance, hvormed  Salene  og  Gemakkerne  var  udstyrede. 
Hun  stansede  foran  to  legemsstore  Portræter  af  Prins 
Kristian  og  Prinsesse  Karolihe  Amalie,  malede  af  Eckers- 
berg. 

»Disse  Billeder  udmærker  sig  ved  slaaende  Lig- 
hed,« sagde  R3^berg.  »Farven  er  kraftig  og  Udtrykket 
i  Fysiognomierne  opfattet  med  sikkert  Blik.« 

^Er  det  længe  siden  disse  Portræter  blev  malede?« 
spurgte  Catalina. 

»En  fem  til  sex  Aar  siden,  men  Deres  kgl.  Høj- 
heder har  i  dette  Tidsrum  ikke  forandret  sig.« 

>Prinsessen  er  smuk,«  yttrede  Catalina,  men  der 
er  noget  koldt  over  hende.  »Derimod  er  der  i  Prin- 
sens Blik  en  Fyrighed  og  Varme,  som  virker  vel- 
gørende.« 

»Han  er  Damernes  Ridder,«  bemærkede  Ryberg 
smilende.  »Han  gjorde  overordenlig  Lykke  ved  Hoffet 
i  Neapel;  man  kaldte  ham  den  nordiske  Apollo.« 

»Inderst  inde  i  hans  Natur  gløder  maaske  en  syd- 
landsk Lidenskab  !<-  udbrød  Catalina.  Hun  betragtede 
nøje  Billedet.  »Hvilken  ædelt  formet  Pande!«  »Se, 
hvor  det  mørke  Haar  krøller  sig  fyldigt!« 

Justitsraad  Falbe  foretog  med  de  to  Fruer  og 
Catalina  Roture  paa  Odense  Aa,  hvis  Bredder  er  saa 
skønne.  Han  fortalte  paa  disse  Udflugter  Smaahistorier 
om  Spaniernes  Ophold  i  Fyen,  hvorom  flere  af  de 
Punkter,  der  passeredes,  netop  mindede.  Catalina  hørte 
med  spændt  Opmærksomhed  Fortællingen. 

»Her  er  saa  smukt  og  interessant,«  sagde  hun  til 
Etatsraadinden,  »men  saa  længe  jeg  ikke  har  set  Frørup, 
hvor  min  Moder  levede,  føler  jeg  et  dybt  Savn  « 

»Selvfølgelig  aflægger  vi  et  Besøg  i  Præstegaarden,'< 
svarede  Fru  Ryberg,  »men  paa  Vejen  dertil  gør  vi 
Kammerjunker  Benzons  i  Hunderup  en  Visit.  De  har 
indbudt  os,  og  vi  har  lovet  at  komme.« 

Etatsraadinden  opfordrede  sin  Mand  til  snarest 
muligt  at  opfylde  Catalinas  Ønske.  Han  skrev  til 
Pastor  Laub  og  fik  omgaaende  et  særdeles  imødekom- 
mende Svar. 

En  varm  og  stille  Junidag  kørte  Etatsraad  Ryberg 
i  en  bekvem  tresædet  Vogn,  med  sin  Frue  og  Catalina 
til  Hunderup,  men  Endemaalet  for  Turen  var  Frørup. 
De  to  Damer  var  iført  Sommertoiletter.  Spanierinden 
bar  en  rund  Straahat. 

Ved  Ankomsten  til  Villaen  i  Hunderup  modtoges 

de  udenfor  denne  af  Kammerjunkeren  og  hans  Frue. 
Noget  til  Siden  for  disse  stod  en  yngre  Herre,  der 
strax  tildrog  sig  Catalinas  Opmærksomhed;  det  var 
Robert  Selden. 

Efter  at  den  første  Hilsen  var  udvexlet,  sagde 
Benzon :  »Maa  jeg  tillade  mig  at  præsentere  for  Selskabet 
Hr.  Rentier  Selden.  Han  er  en  Ven  af  Huset  og  vor 
Gæst  i  disse  Dage.  Det  vil  glæde  ham  at  være  be- 
hjælpelig med  Nedstigningen.« 

Selden  traadte  et  Par  Skridt  nærmere,  hilste  ær- 
bødigt paa  Selskabet  og  tog  en  lille  Stige,  som  han 
satte  til  Vognen.  Kammerjunkeren  hjalp  Etatsraaden 
og  Fruen  ned.  men  overlod  det  til  Selden  at  række 
Catalina  Haanden. 

Den  nittenaarige  Spanierinde  gjorde  ved  sin  sylfide- 
agtige Skikkelse,  sin  fyldige,  sorte  Haar,  sine  brune, 
livlige  Øjne  og  sine  smukke  Ansigtstræk  strax  et  over- 
vældende Indtryk  paa  Robert  Selden.  Han  var  øje- 
blikkelig indtagen  i  hende.  CataHna  følte  sig  ogsaa 
tiltalt  af  hans  Personlighed  og  det  elegante  Wæsen, 
han  udviste,  men  Indtrykket  var  langt  fra  saa  stærkt 
hos  hende  som  hos  ham. 

Man  samledes  i  Verandaen  ud  til  Haven.  Her 
gav  Rybergs  Tilsagn  om  at  blive  til  næste  Formiddag. 

Efter  at  Kaffen  var  drukket  spredtes  Selskabet. 
Kammerjunkeren  førte  Ryberg  hen  til  Meuten,  der  var 
bleven  forøget  med  et  prægtigt  Exemplar  af  en  tyrkisk 
Hund.  De  to  Fruer  begav  sig  til  det  saakaldte  Billed- 
galleri ovenpaa,  der  indeholdt  en  interessant  Samling 
af  benzonske  Familieportræter.  Selden  og  Catalina  gik 
ud  i  Haven,  som  han  ønskede  at  forevise  hende. 

De  satte  sig  efter  en  Vandring  omkring  i  Terræ^iet 
paa  en  Havebænk,  der  stod  under  et  skyggefuldt  Ahorn- 
træ, og  hvorfra  der  gennem  en  Aabning  i  en  Tujahæk 
var  Udsigt  til  en  Græsplæne,  midt  i  hvilken  der  stod 
en  Solskive. 

Konversationen  var  let  og  utvungen,  thi  der  var 
et    rigt    Stof,    som    de    begge    kendte.      Selden    havde 

saaledes  været  i  Altona,  og  der  havde  han  i  »Biirger- 
verein«  stiftet  Bekendtskab  med  Lindenfels,  hvad  der 
naturUgvis  levende  interesserede  Catalina.  Paa  sine 
Udenlandsrejser  havde  han  besøgt  Tarragona  og  Madrid, 
og  ved  sin  sympatetiske  Omtale  af  disse  Steder  be- 
rørte han  en  Streng  i  hendes  Hjerte,  som  gav  stærk 
Genklang.  Hun  supplerede  flere  Gange  ved  sine  tid- 
lige Ungdomserindringer  hans  Skildringer  og  gjorde 
det  snart  med  Vemod,  snart  med  Skelmeri.  Da  hun 
og  Selden  havde  talt  en  Time  sammen,  var  de  alle- 
rede paa  Grundlag  af  fælles  Minder  komne  hinanden 
nær.  De  betragtede  gensidig  hinanden  som  Venner. 
Han  fandt,  at  hun  var  en  Skønhed,  og  at  hendes  Kon- 
versation vidnede  om  virkelig  Begavelse.  Han  stod 
for  hende  som  en  »caballero*  med  smukt  Ydre,  fin 
Verdenstone  og  et  Væsen,  der  maaske  kunde  udøve 
en  betagende  Virkning  paa  et  følsomt  kvindeligt  Gemyt. 
Da  de  rejste  sig  for  at  gaa  tilbage  til  Villaen,  løftede 
han  sin  Hat  og  bød  hende  Armen,  som  hun  smilende 
tog  imod. 

Om  Eftermiddagen  spaserede  det  lille  Selskab  til 
Fruens  Bøge.  Selden  og  Catalina  fulgtes  med  hin- 
anden. Da  hun  hørte,  at  han  boede  i  Nyborg,  udbrød 
hun,  at  der  havde  hendes  Fader,  Major  Ambrosio  de 
la  Qvadra,  ligget  i  Garnison.  Det  havde  hendes  Moder 
fortalt  hende.  Selden  fortalte  hende  nu  om  Fæst- 
ningens Overrumpling  af  Spanierne  under  General 
Romana.  Han  vakte  ved  denne  Fortælling  end  mere 
hendes  Interesse. 

Aftenen  tilbragtes  paa  den  fornøjeligste  og  behage- 
ligste Maade.  Mens  Etatsraaden  og  Benzon  spillede 
nogle  Partier  Piquet  med  hinanden,  morede  Kammer- 
junkerinden  Fru  Ryberg  og  de  to  andre  Gæster  med 
Anekdoter  fra  sin  Theatertid.  Paa  sin  Virksomhed 
som  Skuespillerinde  saa  hun  altid  tilbage  med  en  vis 
Glæde  og  Stolthed. 

Catalina  sang  med  Følelse,  til  Citharspil,  to  spanske 

Romancer.  1  den  ene  forekom  et  Vemodssuk  og  i 
den  anden  et  Vredesudbrud. 

Hun  gav  den  Smerte,  der  zittrede  i  det  første,  og 
den  Ild,  der  luede  i  det  sidste,  et  saa  naturtro  Udtryk, 
at  Robert  Selden  henreves  til  Beundring. 

Kort  forinden  Ægteparrets  og  Catalinas  Afrejse  til 
Frørup  Formiddagen  efter  sagde  Kammerjunker  Benzon 
til  Selden,  at  denne  nu  burde  benytte  Lejligheden  til 
at  hilse  paa  Pastor  Laub  i  Præstegaarden.  Præsten 
havde  flere  Gange  været  sammen  med  Selden  hos 
Adjunkt  Guldberg  i  Nyborg.  Velærværdigheden  havde 
fundet  Behag  i  Selden,  der  jo  var  en  berejst  og  inter- 
essant ung  Mand,  og  havde  udtalt  Ønsket  om  at  se 
ham  hos  sig. 

Robert  Selden  vilde  gerne  besøge  Laubs,  og  det 
saa  meget  heller  som  han  derved  kunde  blive  længere 
sammen  med  Catalina.  Han  svarede  derfor,  at  han 
sikkert  nu  burde  gribe  Øjeblikket.  Han  fulgte  altsaa 
med,  idet  han  iøvrigt  var  overtydet  om,  at  han  vilde 
være  en  velset  Gæst. 

Det  gamle  Præstepar  modtog  de  ventede  Gæster: 
Etatsraadens  og  Catalina  med  den  største  Hjertelighed. 
Den  uventede  Gæst,  Robert  Selden,  fandt  ligeledes  en 
elskværdig  Modtagelse. 

Med  ganske  særlig  Interesse  kom  naturligvis  Laub 
og  Hustru  Catalina  i  Møde.  Gennem  Brevvexlingen 
med  Lindenfels  havde  de  havt  Lejlighed  til  at  følge 
hende  og  de  kendte  altsaa  Begivenhederne  i  hendes 
Liv  lige  siden  Moderens  Død;  men  nu  saa  de  hende 
personlig.  De  fandt  hende  overordenlig  smuk  og  var 
strax  indtagne  i  hendes  Væsen,  der  forekom  dem  ægte 
kvindeligt.  Den  gamle  Præst  tog  hende  i  sin  Favn  og 
kyssede  hende  paa  Panden,  og  hans  Hustru  sluttede 
hende  ligeledes  i  sine  Arme. 

»Hvor  vi  er  lykkelige  over  at  se  Dig,  min  kære 
Catalina,  vor  fortræfielige  Amelie  Lessarts  Datter!« 
Saaledes  lød  Præsteparrets  enstemmige  Udbrud. 


137 

Konversationen  kom  deretter  i  Gang  mellem  Laubs, 
Etatsraadens  og  Selden.  Derpaa  var  Catalina  Samtale- 
æmnet  mellem  sidstnævnte  og  Pastorinden,  der  gav 
ham  en  Karakteristik  af  Amelie  Lessart. 

>  Hvilken  mærkelig  og  interessant  Livsskæbne!« 
udbrød  Robert  Selden. 

Pastor  Laub,  der  talte  Spansk  med  Færdighed,  gik 
derpaa  omkring  med  Catalina  i  Præstegaarden  og  i 
Haven  og  viste  hende  Genstande  og  Punkter,  hvormed 
Erindringer  om  hendes  Moder  var  forbundne.  Den 
sympatetiske  Skildring,  som  Modersmaalet  gav  en  ejen- 
dommelig Klangfarve,  rørte  dvbt  den  unge  Pige,  hvis 
Taarer  tindrede  som  Perler  i  hendes  Øjne.  Hun  greb 
Præstens  Haand  og  kyssede  den. 

Endelig  førte  Præsten  hende  ind  i  et  Kammer, 
der  vendte  ud  mod  Haven.  Der  hang  paa  Væggen  i 
forgyldt  Ramme  et  stort  Portræt  af  Amelie  Lessart, 
tegnet  med  Sortkridt. 

»Her  staar  vi  i  din  Moders  Værelse,  Catalina,  der 
hænger  hendes  Billede!«  sagde  Præsten  med  et  hjerte- 
ligt Udtryk  i  Stemmen. 

Næppe  havde  Pastor  Laub  udtalt  disse  Ord,  før 
den  unge  Spanierinde  kastede  sig  paa  Knæ  foran  Bil- 
ledet, strakte  Armene  op  imod  det  og  udbrød  hjerte- 
greben : 

»Elskede  Moder!«     »Bed  for  mig  i  din  Himmel!« 

Om  Eftermiddagen,  mens  Præstefamilien  og  Etats- 
raadens holdt  Siesta,  havde  Catalina  trukket  sig  tilbage 
til  et  lille  Jasmin-Lysthus  i  Haven,  hvor  hendes  Moder 
efter  Laubs  Udsagn  havde  plejet  at  tilbringe  et  Par 
Timer  daglig  i  Sommertiden. 

Hun  sad  nogen  Tid  fordybet  i  Minder  om  sine 
Forældre.  Derefter  aabnede  hun  et  lille  Helte,  der 
laa  foran  hende,  og  begyndte  i  Udkast  at  aftegne  en 
rank  Lind  med  fyldig  Krone,  der  stod  lige  overfor 
Lysthuset.  Hun  var  optagen  af  dette  Croquis,  da  hun 
pludselig    hørte    Skridt    i   Nærheden.     Hun  saa  op;  et 

Øjeblik  efter  traadte  Robert  Selden  frem  i  Lysthusets 
Aabning. 

Rødmen  steg  ved  Synet  af  ham  til  hendes  Kinder, 
men  hun  fattede  sig  strax.  »Gjør  De  botaniske  Stu- 
dier her  i  Haven,  Hr.  Selden?«  spurgte  hun. 

»Vi  befinder  os  her  paa  et  Sted,  der  for  Dem  er 
helligt  ved  Mindet  om  Deres  Moder,«  sagde  han. 
»Sennorita,  lad  os  tale  Spansk;  det  er  Deres  Moders- 
raaal,  og  i  Formiddags  underholdt  De  Dem  med  Præ- 
sten i  dette  Sprog.« 

»Som  De  ønsker  det,  Hr.  Selden.  De  kan  tro, 
at  det  er  mig  kært  at  kunne  tale  med  Dem  i  det  .Sprog, 
en  Kejser  har  betegnet  som  Gudernes.  Hvor  lærte 
De  det?« 

»I  Madrid,  hvor  jeg  jo  opholdt  mig  et  halvt  Aar. 
Jeg  har  vedligeholdt  det  gennem  Læsningen  af  spansk 
Poesi.« 

»Hvor  interessant!  Saa  kender  De  sikkert  Quin- 
tanas  Oder?     Han  er  min  Yndlingsdigter.« 

Selden  citerede  en  Strofe  af  Oden  til  Havet. 
Catalina  betragtede  ham  med  et  Blik,  der  vidnede  om 
glad  Overraskelse. 

Henreven  af  hendes  Smil,  tog  han  en  blegrød 
Rose,  han  havde  medbragt,  og  rakte  hende  den. 

»Sennorita!«  sagde  han  med  Varme,  »denne  Blomst 
er  Symbolet  paa  Skønhed  og  Ynde,  derfor  beder  jeg 
Dem  om  at  modtage  den.  De  er  blandt  Kvinderne, 
hvad  Rosen  er  blandt  Blomsterne  1« 

Catalina  tog  rødmende  Rosen.  Hun  yttrede  med 
nedslaat  Blik:  »De  har  tilegnet  Dem  Qiiintanas  Lyrik, 
Hr.  Selden.« 

Forelskelsen  fik  nu  Magt  over  ham;  det  lidenska- 
belige Element,  han  havde  arvet  efter  sin  kreolske 
Moder,  betog  ham. 

»Sennorita  Catalina!«  udbrød  han  med  blussende 
Kinder,  »jeg  maa  tale  frit  og  aabent  til  Dem  og  af- 
sløre for  Dem  de  Følelser,  der  bor  i  mit  Hjertes  Dyb. 

Gennem  Pastorinde  Laub  kender  jeg  Deres  Skæbne. 
Der  er  noget  Romantisk  og  Skønt  ved  den,  som  der 
er  ved  Dem  selv.  Men  om  min  egen  Skæbne  gæl- 
der det  samme;  dog  er  den  deri  forskellig  fra  De- 
res, at  dens  Begyndelse  tilhylles  af  et  forunderligt 
Mørke«  .... 

Catalina  havde  rejst  sig  og  var  traadt  ud  fra  Bor- 
det. Hun  var  bleven  bleg;  hun  betragtede  Selden  med 
et  Blik,  i  hvilket  der  laa  Deltagelse  og  Sympathi. 

> Catalina!«  sagde  han,  idet  han  blev  dristigere, 
»jeg  har  kun  været  sammen  med  Dem  et  Par  Gange, 
men  jeg  har  lært  Dem  tilstrækkelig  at  kende  til  at 
føle,  at  vi  er  beslægtede  Naturer.  Mit  Hjertes  Stemme 
siger  mig,  at  vi  er  bestemte  for  hinanden.  Skønne 
Catalina!  vinder  den  Genklang  hos  Dem,  saa  ræk  mig 
Deres  Haand,  og  vi  er  knyttede  til  hinanden  for  hele 
Livet ! « 

Robert  Selden  udstrakte  Armene ;  med  Bevægelse 
og  i  Spænding  ventede  han  Svaret. 

Catalina  var  traadt  ham  et  Skridt  nærmere.  Rød- 
men farvede  hendes  Kinder,  hendes  Hjerte  bankede 
heftigt.  Hun  var  bleven  indtagen  af  Selden,  hvis  man- 
dige Ynde  havde  gjort  Indtryk  paa  hendes  kvindelige 
Gemyt.  Hun  følte  sig  sympatetisk  tiltalt  af  ham;  hun 
beundrede  hans  Intelligens,  hans  Kunstsans  og  Viden, 
men  —  elske  ham  gjorde  hun  ikke.  Hvor  vindende 
hans  Skikkelse  end  stod  for  hende  —  Forelskelsens 
Glød  formaaede  han  dog  ikke  at  tænde  hos  hende. 

Catalina  greb  begge  hans  Hænder,  holdt  dem  med 
lidenskabelig  Kraft  ind  mod  sit  Bryst,  saa  ham  ind  i 
Øjet  og  udbrød : 

»Robert  Selden!  I  mig  vil  De  altid  finde  en  tro- 
fast, hengiven  Veninde.  Ogsaa  jeg  føler,  at  Naturen 
har  bestemt  os  for  hinanden,  men  det  er  kun  det 
skønne  Venskabsbaand,  der  sammenknytter  os!« 

Hun  slap  hans  Hænder.  Hans  blussende  Kinder 
blev    pludselig    blege ;    han    sænkede    skuffet    sit    Blik 

mod  Jorden.     Hun    ligesom    lyttede    efter,    hvad    han 
vilde  sige. 

Robert  Selden  gik  et  Par  Skridt  tilbage.  Med 
behersket  Sindsbevægelse  yttrede  han:  »Senno- 
rita  Catalina!  De  er  en  Kvinde  med  skiftende 
Stemninger.  Min  Kærlighed  til  Dem  er  stærk ;  jeg 
føler,  at  jeg  har  gjort  Indtryk  paa  Deres  Hjerte,  og 
jeg  har  ikke  opgivet  Haabet  om  at  vinde  Dem  fuld- 
stændig ! « 

Han  bøjede  sig  derpaa  ned  mod  et  Blomsterbed, 
plukkede  en  Forglemmigej,  som  han  overrakte  hende 
med  Ordene:  »Lad  den  da  være  Symbolet  paa  vore 
gensidige  Følelser!« 

Catalina  tog  Blomsten  med  et  tvungent  Smil. 
Selden  rakte  hende  Haanden  til  Afsked  og  trak  sig 
tilbage. 

Da  Familierne  samledes  om  Aftenen  omkring  The- 
bordet  i  Præstegaarden,  var  Selden  ikke  til  Stede.  Han 
havde,  sagde  Pastor  Laub,  klaget  over  en  Indisposition 
og  var  redet  ned  til  Stranden  for  at  indaande  den  fri- 
ske Søluft. 

Efter  Theen  blev  der  konverseret  i  Verandaen. 
Laub  og  Ryberg  talte  med  hinanden  om  Indvielsen  af 
det  nye  Raadhus  i  Svendborg.  Præsten  havde  over- 
været Højtideligheden  og  yttrede  sig  med  varm  Aner- 
kendelse om  den  Tale,  som  Prins  Kristian  ved  denne 
Lejlighed  havde  holdt 

»Det  kan  ikke  nægtes,  at  Hs.  kgl.  Højhed  med  In- 
teresse og  Dygtighed  røgter  sin  Gjerning  som  Stiftets 
Guvernør,«  sagde  Etatsraad  Ryberg.  »Det  var  kun  øn- 
skeligt, om  vi  altid  havde  ham  i  vor  Midte;  jnen  der 
hengaar  jo  lang  Tid  til  Opholdene  paa  AmaHenborg 
og  Sorgenfri.« 

»Vi  kan  snart  vente  Prinsen  og  Prinsessen  herover 
igen,«  bemærkede  Laub.  »Han  har  lovet  at  føre  For- 
sædet ved  næste  Møde  baade  i  det  patriotiske  og  det 
litterære  Selskab.« 


Damernes  Opmærksomhed  blev  ved  disse  Yttrin 
ger  henledet  paa  Hoffet. 

»Majestæterne,«  sagde  Fru  Laub,  »er  som  sæd- 
vanlig rejst  over  til  den  gamle  Landgrev  Karl  paa 
Louisenlund.  Egnen  ved  Slien  er  jo  ogsaa  dejlig,  og 
Dronningen  længes  naturligvis  efter  at  se  sine  For- 
ældre. « 

'Det  nygifte  Par,  Prins  Frederik  og  Prinsesse 
Vilhelm  «  yttrede  Etatsraadinde  Ryberg,  »er  med  paa 
Turen.  Efter  hvad  der  fortælles,  vil  de  Kongelige  paa 
Tilbagerejsen  besøge  Møen.  Prins  Frederik  vil  for- 
modenlig gjøre  sin  Lærer,  Pastor  Freuchen  i  Magleby, 
en  Visit.« 

»Vi  var  i  Altona,«  sagde  Catalina,  »meget  op- 
tagne af  Prins  Frederiks  Bryllup  i  Efteraaret.  Jeg 
havde  den  Ære  at  danse  med  Hs.  kgl.  Højhed  ved 
Ballet  i  Museum.« 

Denne  Udtalelse  var  henvendt  til  Pastorinde  Laub. 
Catalina  tilføjede:  »Nu  læser  jeg  det  romantiske  Skue- 
spil »Elverhøj«,  der  blev  skrevet  i  Anledning  af  Bryl- 
lupet.     Hvor  »Agnete«  interesserer  mig!« 

»Det  er  en  Perle,  Heiberg  der  har  skrevet!*  ud- 
brød Etatsraadinden.  »Jeg  finder  Sangene  og  Kuhlau's 
Musik  overordenlig  smukke.« 

Natten  faldt  paa.  Man  skiltes  fra  hinanden,  og 
hver  gik  til  sit. 

Catalina  havde  faaet  sin  Moders  Værelse  anvist. 
Hun  satte  Lyset  paa  et  lille  Bord  ved  Væggen  modsat 
den,  paa  hvilken  Moderens  Portræt  hang.  Hun  satte 
sig,  betragtede  dette  og  fordvbede  sig  i  Mindet  om  den 
Afdøde. 

Luften  forekom  hende  trykkende  varm.  Hun  aab- 
nede  Vinduet  ud  til  Haven.  Den  friske  Luft,  krydret 
med  Duft  af  Hyld,  Levkøjer  og  Reseda  strøm- 
mede ind. 

Catalina  satte  sig  ved  Vinduet  og  betragtede  den 
mørkeblaa  Himmelhvælving,  paa  hvilken  Stjernerne 
tindrede  med  stærk  Glans. 

Hun  tænkte  paa  Mødet  i  Haven  med  Robert  Sel- 
den.  Det  hele  Optrin  stod  levende  for  hende  i  Fan- 
tasien. Hun  hgesom  følte  hans  elskovsfulde  Haand- 
tryk  og  den  Varme,  der  fra  hans  Bryst  strømmede 
mod  hende.  Catalinas  Hjerte  bankede  stærkt  »Kan 
jeg  virkelig  elske  ham,«  hviskede  det  spørgende  i  Dy- 
bet af  hendes  Sjæl. 

Hun  overvældedes  ved  Tanken  om  Seldens 
ridderlige  Skikkelse  og  hans  lidenskabelige  El- 
skovserklæring  af  heftige  Følelser,  der  gennemzitrede 
hende,  men  øjebhkkelig  indfandt  sig  Tvivlen  om,  at  hun 
med  virkelig  Kærlighed  kunde  hengive  sig  helt  til 
ham. 

Som  Catalina  sad  der  i  den  stille  Sommernat,  un- 
der den  tindrende  Stjernehimmel,  kæmpende  med  slige 
Følelser  i  sit  Indre,  hørte  hun  pludselig  en  smuk, 
mandlig  Tenorstemme  til  Lyden  af  Guitarspil  synge  i 
det  aabne  Kvistvlndu  oven  over.  Det  var  Robert  Sel- 
den.  Han  var  kommen  sent  tilbage  fra  Rideturen  og 
havde  strax  begivet  sig  til  sit  Kammer,  efter  at  han 
gennem  Husjomfruen  havde  sendt  Præstefamilien  en 
Hilsen. 

Vinduet  stod  aabent.  Han  greb  en  Guitar,  der 
hang  paa  Væggen,  tog  Plads  ved  det  og  sang  med 
dæmpet  Stemme  en  spansk  Serenade : 


»Jeg  Ivtted'  til  din  Stemmes  Klang, 
Den  har  en  sælsom,  mvstisk  Magt, 
Der  er  i  den  en  Trolddom  lagt, 
Som  minder  om  Sirenens  Sang. 


Mig  syntes.  Du  mig  mægtig  drog 

Til  Toners  Væld,  —  med  snehvid  Arm, 

Ja  Maalet  for  mit  Elskovstog 

Det  var  din  blomstersmvkte  Barm!« 

Catalina  lyttede.  Hun  forstod  Stroferne.  Hun 
følte,  at  de  var  rettede  til  hende.  Det  var  hendes 
Spil  og  Sang  hos  Benzons,  der  sigtedes  til. 

Det  Tungsind,  der  aandede  gennem  Seldens 
Stemme,  gjorde  et  dybt  Indtr3'k  paa  hende. 

Træt  og  alvorsstemt  begav  hun  sig  til   Hvile. 


XV. 

G  Guvernøren  med  Gemalinde  havde  nylig  forladt 
Odense  og  begivet  sig  til  Sjælland ;  men  i  Midten 
af  Juli  vendte  det  høje  Par  tilbage,  dog  kun  til  et  kor- 
tere Ophold. 

Overfarten  paa  Store  Belt  havde  ikke  blot  været 
begunstiget  af  et  smukt  Vejr,  men  Deres  kgl.  Høj- 
heder havde  ogsaa  om  Bord  i  Jagten  forefundet  Rejse- 
fæller, som  havde  interesseret  dem. 

Først  blandt  disse  maa  den  gamle  Statsminister 
Ove  Malling  og  hans  Frue  nævnes.  Hs.  Excellence 
var  nu  en  lirsindstyveaarig  Mand,  og  han  var  legem- 
lig svag,  men  i  aandelig  Henseende  var  han  saa  livlig, 
at  man  under  Samtalen  med  ham  glemte  hans  Alder. 
Han  og  Hustru  var  i  den  skønne  Sommertid  paa  Vejen 
til  Grevskabet  Røpstorf,  hvortil  de  var  indbudt  ai' 
Lehnsbesidderen,  Grev  Gregers  Petersdorf.  Gehejme- 
konferensraadinde  Malling  havde  i  sin  Tid  kendt  den 
gamle  Røpstorf  godt,  og  Bekendtskabet  var  bleven 
nedarvet  i  Familien.  Prinsen  satte  megen  Pris  paa 
Malling  baade  som  Personlighed  og  Forfatter.  Naar 
han  traf  sammen  med  ham,  plejede  han  gerne  at  be- 
rømme hans  fortræffelige  Læsebog  »Store  og  gode 
Handlinger«. 

Efter  at  Prinseparret  havde  underholdt  sig  med 
Malling,  vendte  det  sig  mod  Professor  Thiele,  der  stod 
i  Nærheden  og  ved  sin  Hilsen  tilkendegav,  at  han  øn- 

skede  at  gjøre  Deres  kgl.  Højheder  sin  Opvartning.  Som 
Sekretær  ved  Kunstakademiet  maatte  desuden  Tiiiele 
fremstille  sig  for  dettes  Præses. 

Professoren  stod  i  Gunst  hos  Prinsesse  Karoline 
Amahe  siden  den  Tid,  han  havde  dediceret  hende  sin 
poetiske  Nyaarsgave  »Rosenblade«.  Det  interesserede 
hende  at  tale  med  ham  om  gamle  Folkesagn,  af  hvilke 
hun  var  en  ivrig  Samler. 

Prins  Kristian  genopfriskede,  naar  han  sad  sammen 
med  Thiele,  de  skønne  Kunstnerminder  fra  sit  Ophold 
i  Rom.  Det  var  ham  en  aandelig  Vederkvægelse  at 
høre  Thiele  fortælle  om  Landsmændene  dernede,  om 
Thorvaldsen,  Ernst  Meyer  og  Holbech.  Da  hans  kgl. 
Højhed  her  paa  Skibet  hørte,  at  Professoren  under  sit 
Ophold  i  Nyborg,  der  var  hans  Bestemmelsessted, 
vilde  gøre  en  Udflugt  til  Odense,  yttrede  han  For- 
ventningen om  at  se  ham  som  sin  Gæst  paa  Slottet. 
Thiele  følte  sig  overordenlig  smigret  af  hans  Ind 
bydelse. 

Ved  Prinseparrets  Ankomst  til  Odense  plejede  det 
officielle  Modtagelses  Apparat  altid  at  sætte  sig  i  Be- 
vægelse. Men  denne  Gang  holdt  Deres  kgl.  Højheder 
i  Stilhed  Indtog  paa  Slottet;  thi  de  indfandt  sig  al- 
deles uanmeldt. 


I  Klubben  skulde  der  holdes  et  storartet  Sommer- 
bal, hvortil  Forberedelserne  var  begyndte  en  Uges  Tid 
forinden.  Den  store  Sal  var  bleven  smagfuldt  deko- 
reret med  Grønt  og  Guirlander.  Lysekronernes  Tal 
var  forøget  til  tre.  Orkestret  var  udvidet  og  Gulvet 
bonet  paa  ny.  I  Restauratørens  Køkken  havde  der 
hersket  Travlhed.  Der  havde  tegnet  sig  et  halvandet 
hundrede  Deltagere  i  Ballet,  og  for  dem  skulde  der 
serveres  en  kold  Souper,  bestaaende  af  skaaret  Smørre- 
brød med  Vine  og  Brulot. 

Man    vidste,    at   Musiken    vilde    blive   fortræffelig. 

Alex.  Thorsøe:   Slottet  i  Odense.  10 

Elilen  af  Odenses  smukkeste  Damer  var  blandt  de  Ind- 
tegnede, og  ingen  af  de  Herrer,  der  havde  vundet 
Ry  som  Balkavallerer,  vilde  udeblive.  Med  For- 
ventningen om  noget  Overordenligt  imødesaa  den 
offenlig'e  Mening  i  Byen  Assembléen. 

Etatsraad  Ryberg  og  Justitsraad  Falbe  var  enige 
om,  at  Catalina  burde  deltage  i  Ballet,  hvis  hun  havde 
Lyst  dertil.  Hun  svarede,  at  det  vilde  glæde  hende 
meget,  da  hun  fandt  Befolkningens  Omgangstone  sær- 
deles behagelig. 

At  Skæbnen  vilde  berede  hende  en  Overraskelse 
paa  Ballet,  kunde  hun  ikke  ane.  Robert  Selden  havde 
nemlig  tegnet  sig  som  Deltager. 

Aftenen  opVandt.  Det  talrige  Selskab  samledes  i 
Klubbens  Lokaler.  Herrerne  iførte  elegante  blaa  eller 
sorte  Kjoler  med  hvid  Vest  og  Pantalons  af  samme 
Farve.  Damerne  bar  lyse,  nedringede  og  kortarmede 
Toiletter  af  Tyll,  Mull  eller  Batist. 

Fruerne  Falbe  og  Ryberg  havde  taget  Plads  i  den 
lille  Sal.  Da  Signalet  til  Engageringen  blev  givet, 
viste  Selden  sig  i  Døren  og  fik  strax  Øje  paa  Cata- 
Hna.  Hun  rødmede  ved  Synet  af  ham;  men  han  gik 
smilende,  med  en  frejdig,  utvungen  Mine  frem  imod 
hende,  tog  hendes  Haand  og  yttrede  sin  Glæde  ved  at 
træffe  heiide.  Catalina  genvandt  sin  Fatning.  Han 
vilde  engagere  hende,  men  opnaaede  kun  tredie  Dans. 
da  hun  allerede  var  optagen  til  de  to  første 

De  to  foregaaende  Danse  var  en  Polonaise  og  en 
Vals,  i  hvilke  "Catalina  henholdsvis  havde  Kammer- 
junker Vind  til  Sanderumgaard  og  Grev  Petersdort  til 
Kavaller. 

Derpaa  fulgte  en  Galop,  som  Selden  dansede  med 
Catalina.  Parret  bevægede  sig  med  en  Lethed  og  Ele- 
gance, der  vakte  Opmærksomhed  og  Bifald  fra  alle 
de  ældre  Tilskuere.  Den  unge  Spanierinde,  der  saa 
yndig  og  indtagende  ud  med  sit  perlebesatte  sorte 
Haar,  sin  ranke"  hvide  Skikkelse,  sin  smukt  tormede 
Hals    og    sit   skælmske,  fyrige  Blik,    gjorde  almindelig 

Lykke.  Robert  Selden  ligeledes  ved  sin  kraftige,  rid- 
derlige Figur  og  ved  sine  smukke,  karakteristiske  An- 
sigtstræk, der  forraadte  en  stemningsfuld,  lyrisk  Natur. 
Fra  et  koreografisk  Synspunkt  var  Parret  Klubballets 
Pryd.  Baade  Catalina  og  Selden  var  senere  under  Co- 
tillonen  Genstand  for  smigrende  Udmærkelser  hen- 
holdsvis fra  mandlig  og  kvindelig  Side. 

Den  smukke  Musik,  den  straalende  Belysning,  de 
mange  kønne  Damer  og  tiltalende  Herrer  og  den  liv- 
lige Konversation  bragte  i  Forbindelse  med  Dansen 
Selden  og  Catalina  i  den  livligste  Stemning.  Han  blev 
med  hver  Dans,  under  hvilken  han  holdt  den  fine 
sydlandske  Kvinde  i  sine  Arme,  mere  forelsket  i  hende, 
og  hans  Glød  meddelte  sig  til  hende,  der  ligesom 
magnetisk  droges  hen  imod  ham  og  følte  sig  betagen 
af  hans  Blik  og  Stemme. 

Der  dansedes  netop  en  sagte  Vals.  Selden  havde 
med  Catalina  taget  Opstilling  langt  nede  i  Rækken, 
saa  der  vilde  hengaa  en  rum  Tid,  inden  Turen  kom 
til  dem.  Han  opfordrede  hende  til  at  træde  ind  med 
i  et  nær  liggende  Kabinet  for  at  nyde  en  let,  forfri- 
skende Drik,  da  Temperaturen  i  Salen  var  høj.  Ca- 
talina gav  sit  Samtykke,  og  de  fulgtes  derind.  Tjene- 
ren bragte  en  Hflig,  mousserende  Limonade.  Der  var 
Ingen  i  Kabinettet,  hvis  Indgang  for  største  Delen  til- 
lukkedes af  en  Portiere. 

Catalina  tog  Plads  i  en  hUe  Kanapé.  Selden  satte 
sig  foran  hende,  ved  Siden  af  Bordet.  Orkestermusiken 
lød  skønt  ind  til  dem. 

De  betragtede  hinanden  med  et  sympatetisk  Blik. 
De  talte  om  deres  Besøg  i  Sanderumgaards  Have,  hvor 
Naturen  udfoldede  sig  med  saa  stor  Rigdom  og 
Pragt. 

»Skønne  Catalina!«  udbrød  Selden,  »hvor  vilde 
det  være  fortryllende  at  vandre  der  ved  din  Side,  enten 
i  Kastanietræernes  eller  Lindenes  Skygger,  eller  i  den 
stille  Sommernat,  naar  Maanen  lyser,  og  Stjernehimlen 
hvælver  sig  over  Mark  og  Lund!« 

»Og  fra  Vinduet  over  den  store,  duftende  Blom- 
sterplæne vilde  jeg  som  en  andalusisk  Diva  lytte  til 
Deres  Serenader,  Selden,  og  beundre  Deres  klangfulde, 
bedaarende  Stemme!«  Disse  sidste  Ord  udtalte  Cata- 
lina  med  et  Skælmeri  og  en  Ynde,  der  tændte  Flam- 
men i  Seldens  Hjerte. 

»Sennorital«  yttrede  han,  »lad  os  tømme  Bægret 
med  Ønsket  om  at  mødes  i  hin  Hesperidernes 
Have!« 

De  rejste  dem  begge.  Hun  vilde  i  Forening  med 
ham  gaa  tilbage  til  Balsalen.  Men  i  dette  Øjeblik  hk 
Eros  fuldstændig  Magten  over  Selden. 

»Skønne  Catalina!«  udbrød  han  med  et  lysende 
Blik  og  en  dyb  Følelse,«  De  maa  tilhøre  mig.  De 
er  Solstraalen  og  Blomsten  i  min  Tilværelse.  Uden 
Dem  er  Livet  mig  Intet!« 

Robert  Selden  slyngede  sin  Arm  om  hendes  Liv, 
trykkede  hende  ind  til  sig  og  saa  hende  ind  i  Øjet. 
Den  stærke  Lidenskab  og  det  rige  Følelsens  Væld,  der 
strømmede  ud  fra  ham,  opildnede  Spanierindens  Blod. 
Eros  greb  ogsaa  hende;  hun  trykkede  et  brændende 
Kys  paa  hans  Læber,  idet  hun  lagde  sin  venstre  Haand 
paa  hans  Skulder. 

Men  næppe  havde  Catalina  gjort  det,  før  hun 
vaagnede  til  Besindelse  og  angrede,  at  hun  havde  ladet 
sig  rive  hen.  Thi  virkelig  Kærlighed  til  Selden  næ- 
rede hun  ikke.  Hun  traadte  tilbage  fra  ham  med  ned- 
slagne Øjne. 

I  dette  Øjeblik  kom  Fru  Falbe  saa  at  sige  som 
en  Befrielsens  Engel. 

»Det  var  heldigt,  at  jeg  fandt  Dem,  Catalina,« 
sagde  hun.  »Etatsraadinde  Ryberg  har  faaet  et  Ilde- 
befindende og  beder  Dem  om  at  assistere  sig.« 

»Det  er  min  Pligt  at  være  om  hende,  Justitsraad- 
inde,«  yttrede  Catalina.  »Under  slige  Forhold  renon- 
cerer Hr.  Robert  Selden,  sikkert  ridderligt  paa  sin 
Baldame?« 

Han  bukkede  taus  med  en  samtykkende  Be- 
vægelse. 

Catalina  og  Fruen  fjernede  sig.  Etatsraadindens 
Ildebefindende  var  saaledes,  at  hun,  fulgt  af  Spanier- 
inden,  maatte  begive  sig  til  sin  Bolig  hos  Falbes.  — 

Den  første  Mandag  efter  sin  Ankomst  til  Odense 
gav  Prins  Kristian  i  sin  Egenskab  af  Stiftets  Gouver- 
nør  Audiens.  Først  modtog  lian  en  Række  admini- 
strative Embedsmænd,  derefter  en  Skare  Supplikanter, 
hvis  Ansøgninger  maatte  overgives  Gouvernements- 
sekretæren,  Etatsraad  Holten.  Hs.  kgl.  Højhed  havde 
den  prisværdige  Egenskab,  at  han  tilsyneladende  aldrig 
trættedes,  hvor  mange  de  Audienssøgende  end  var  i 
Tallet.  Han  forstod  paa  en  elskværdig  Maade  at  be- 
grænse Ordskiftet  med  hver  Enkelt  til  det  strengt 
Saglige.  Han  var  i  sin  Holdning  og  Optræden  over- 
for alle  imødekommende  og  venlig,  men  undgik  om- 
hyggelig at  vække  falske  Forhaabninger  hos  nogen. 
Enhver,  der  havde  havt  Audiens  hos  Prins  Kristian 
paa  Odense  Slot,  bevarede  altid  et  tiltalende  Indtryk 
af  hans  noble  Personlighed  og  urbane  Væsen. 

Om  Aftenen  var  et  lille  Selskab  samlet  hos  Prinse- 
parret. Det  bestod  af  Baron  Holck  og  Kammerherre 
Jueljuelsberg  med  deres  Fruer,  af  Biskop  Plum  og  af 
Kathedralskolens  Rektor,  Professor  Saxtorph.  Hds.  kgl. 
Højheds  Hofdamer,  Frøknerne  Bentzon  og  Waltersdorf, 
deltog  i  Konversationen. 

Mens  Damerne  morede  sig  over  et  Par  loyal- 
sentimentale Digte,  Garbrecht  havde  skrevet  til  Frederik 
den  Sjettes  ældste  Datter,  Prinsesse  Karoline,  i  Anled- 
ning af  hendes  Forlovelse   med  Prins  Ferdinand,  talte 


Herrerne  efter  Prinsens  Initiativ  om  videnskabelige  og 
kunstneriske  Spørgsmaal. 

Hs.  kgl.  Højhed  skildrede  overfor  Plum  Indvielsen 
af  Frue  Kirke  i  Kjøbenhavn  og  berømmede  Mynster 
som  Prædikant.  Biskoppen  samstemte  heri  med  Prinsen. 
Han  yttrede,  da  Saxtorph  berørte  Kirkens  Udsmykning, 
sin  Beundring  af  Thorvaldsens  Kristusfigur.  Prins 
Kristian  dvælede  ved  Øhlenschlægers  Kroning  som 
Digter  i  Lunds  Domkirke,  en  skøn  Begivenhed,  der 
lige  nylig  havde  fundet  Sted. 

»Saaledes  opnaaede  Øhlenschlæger,  hvad  Skæbnen 
nægtede  Tasso,«   bemærkede  Baron  Holck. 

>Ja,«  udbrød  Prinsen,  »Tasso  døde  jo  lige  forinden 
han  paa  Kapitolium  skulde  krones  som  Digter.« 

Med  Kammerherre  Juel,  der  var  Gesandt  i  Paris, 
men  for  Øjeblikket  befandt  sig  i  Congé,  underholdt 
Hs.  kgl.  Højhed  sig  om  Kong  Karl  den  Tiendes  Hof 
og  det  liberale  Ministerium  Martignac.  Gesandten  troede 
ikke,  at  dette  vilde  kunne  holde  sig  og  forudsaa,  hvis 
det  faldt,  et  reaktionært  Regimente,  der  vilde  hidføre 
en  Krise  i  Frankrig. 

Damerne  drøftede  den  sidste  Parisermode  med 
silkeforet,  blomsterbesat  Kysehat,  lange  Pufærmer,  fod- 
fri Kjole  og  Mulls  Pelerine.  Ogsaa  Øhlenschlægers 
Kroning  berørtes  i  deres  Konversation.  Efter  Prin- 
sessens Opfordring  spillede  Frøken  Bentzon  paa  Klaver 
Crusells  Melodi  til  et  Par  af  Sangene  i  Tegners  »Frithiofs 
Saga.« 

»Hvor  er  dog  disse  Sange  vidunderlige  skønne,« 
sagde  Karoline  Amalie  med  et  lysende  Blik.  »Kun 
en  genial  Digter  som  Tegner  kunde  faa  Ideen  til 
Øhlenschlægers  Laurbærkroning  i  Nordens  ærværdige 
Domkirke!« 

Forinden  Sennorita  Catalina  rejste  med  Etatsraad 
Rybergs  tilbage  til  Frederiksgave,  ønskede  hun  en 
Audiens  hos  Prinseparret  for  at  bringe  det  sin  Tak 
for  den  Interesse,  det  havde  vist  hende.  Det  var  jo 
paa  Deres  kgl.  Højheders  Anbefaling,  at  hun  havde 
faaet  Stillingen  hos  Etatsraadinden. 

Den  unge  Spanierinde  henvendte  sig  til  Hofmar- 
f-kallen,  Grev  Rantzau,  og  meddelte  ham  sit  Fore- 
havende. Den  fine  Hofmand  havde  ligesom  den  Herre, 
han  tjente,  megen  Affinitet  til  Kvinder,  og  da  Skøn- 
heden her  traadte  ham  i  Møde,  var  han  øjeblikkelig 
forekommende  og  elskværdig 

»Deres  Navn  er?*   spurgte  han  med  et  Smil. 

»Catalina  de  la  Qvadra,  Hr.  Hofmarskal.  Spanier- 
inde af  Fødsel.« 

»Tilmed  af  spansk  Adel,«  bemærkede  Rantzau. 
»Højst  interessant.«  »Kender  Frøkenen  Prinsen  eller 
Prinsessen  personlig?« 

>Jeg  har  ikke  den  Ære,  men  jeg  skylder  Prinse- 
parret at  bringe  det  personlig  en  Tak  for  en  Naades- 
bevisning,  jeg  har  været  Genstand  tor.* 

Jo  mere  Hofmarskallen  saa  paa  Catalina,  desto 
stærkere  paatrængte  sig  ham  Overbevisningen  om,  at 
den  indtagende  Spanierinde  just  vilde  falde  i  Hs.  kgl. 
Højheds  Smag.  Som  Hofmand  vilde  han  sæ'tte  en 
Ære  i  at  bringe  Prinsen  i  Forbindelse  med  en  Senno- 
rita af  saa  udsøgt  og  sjælden  Kvalitet.  Men,  tænkte 
Grev  Rantzau,  skal  Hs.  kgl.  Højhed  kunne  nyde  hendes 
Selskab  ugenert,  da  maa  det  ske  i  Prinsessens  Fra- 
værelse. Hds.  kgl.  Højhed  begiver  sig  i  Overmorgen 
til  sin  Svigerinde  paa  Als,  Hertuginde  Louise,  hvor 
hun  mindst  forbliver  et  Par  Uger.  Naar  hun  er  rejst, 
er  Tidspunktet  kommet. 

»Deres  kgl.  Højheders  Tid,«  sagde  Hofmarskallen 
til  Catalina,  >er  ganske  beslaglagt  det  første  Par  Dage ; 
men  derefter  vil  Frøkenen  kunne  faa  Audiens  I  Dag 
er  det  Tirsdag.  Frøkenen  vil  sikkert  kunne  blive  mod- 
tagen paa  Fredag.« 

Grev  Rantzau  vexlede  derefter  nogle  Ord  med 
Catalina.  Han  lik  at  vide,  at  hun  for  Tiden  opholdt 
sig  sammen  med  Rybergs  hos  Justitsraad  Falbe.  »Paa 
Fredag  Kl.  1 1  præcis.  Prinsens  Audiensgemak  paa 
første  Sal,«  sagde  han  med  Eftertryk,  idet  han  rakte 
hende  Haanden  til  Afsked. 

Ved  sin  Hjemkomst  forefandt  hun  et  Brev,  som 
en  Pige  nylig  havde  bragt.  Husjomfruen  fortalte  hende, 
at  Rybergs  i  Forening  med  Falbes  var  gaaede  hen  for 
at  aflægge  en  Visit  hos  Stiftsprovst  Paludan  Muller. 
Catalina  følte,  at  der  laa  noget  inden  i  Brevet  og  ønskede 
at  aabne  det  i  Ensomhed.  Hun  gik  ud  i  Haven  og 
satte  sig  i  Lysthuset. 

Brevet  var  fra  Robert  Selden.  Han  skrev,  at  han 
som  Følge  af  et  Nervetilfælde  var  rejst  tilbage  til  Ny- 
borg, hvor  han  nogen  Tid  vilde  holde  sig  i  Ro.  I 
Stedet  for  en  personlig  Afskedsvisit  tillod  han  sig  at 
sende  hende  disse  Linier.  Det  vilde  glæde  ham  over- 
ordentlig, om  han  kunde  mødes  med  hende  paa  Frede- 
riksgave. Tidspunktet  vilde  hun  maaske  selv  venligst 
fastsætte.  Han  undertegnede  sig  hendes  hengivne 
Robert 

I  Brevet  laa,  indsvøbt  i  Papir,  en  rød  N'ellike. 
Catalina  kendte  dens  Betydning  i  Blomstersproget :  den 
var  S3^mbolet  paa  Længsel.  Paa  Papiret  havde  han 
skrevet: 

»Min  Livssol  var  mig  dine  Øjnes  Straaler, 
De  tændte  Elskovsgløden  i  mit  Sind. 
Jeg  Nektar  drak  af  dine  Læbers  Skaaler 
Og  kyssed'  blussende  dir  Purpurkind It 

Det  var  Optrinet  paa  Ballet,  Selden  sigtede  til. 
Catalina  forstod  det  I  nendes  Fantasi  steg  hans  Skik- 
kelse frem  for  hende.  Hun  ligesom  følte  hans  Favn- 
tags Varme.     Hjertet  bankede,  og  hun  rødmede. 

I  samme  Øjeblik  traadte  Falbes  og  Rybergs  ud  i 
Haven.     Catalina    gemte    hurtigt  Brevet    paa  sit  Bryst. 

Etatsraadinden  meddelte,  at  Stiftsprovsten  havde  ind- 
budt hende  sammen  med  dem  selv  og  Falbes  til  en 
Køretur  til  Langesø  Skov. 

Saaledes  spredtes  i  Øjeblikket  Catalinas  Tanker. 
Blev  hun  ene,  samledes  de  strax  om  Selden.  Men 
Erotikens  mystiske  Glød  var  alligevel  ikke  i  hendes 
Hjerte. 

Da  indtraadte  en  Episode,  der  smigrede  hendes 
kvindelige  Forfængelighed  og  virkede  bedaarende  paa 
hendes  Følelsesliv. 


XVII. 

Prinsesse  Karoline  Amalie  var  sammen  med  sine 
to  Hofdamer,  Komtesse  Bentzon  og  Frøken  Walters- 
dorf,  rejst  til  Augustenborg.  Hertuginde  Louise,  der 
ventede  sin  Nedkomst,  havde  bedt  Svigerinden,  hvem 
hun  var  hengiven,  om  at  besøge  sig. 

Gouvernøren  var  nu  paa  Slottet  med  Kabinets- 
sekretæren og  Adjudanten,  hvilken  sidste  Hofmarskal- 
len havde  instrueret  med  Hensyn  til  Frøken  de  la 
Quadras  Audiens. 

Prinsen  var  i  sit  Audiensgemak.  Paa  Slaget  1 1 
indfandt  Catalina  sig  i  Forværelset. 

Hun  bar  en  blegrød,  kniplingsbesat  Kjole,  der  lod 
hendes  smukke,  ranke  Figur  komme  til  sin  Ret  Det 
fyldige  sorte  Haar  var  smagfuldt  opsat  og  prA^det  med 
et  Par  hvide  Blomster.  Hendes  Teint  var  klar  og 
bleg,  hvad  der  fremhævede  de  mørke  Øjnes  Glans.  I 
Haanden  holdt  hun  en  lille  Elfenbens  Vifte,  hvormed 
hun  forstod  at  gestikulere  paa  en  elegant  og  koket 
Maade.  Hun  var,  som  Hofmarskallen  havde  sagt,  en 
indtagende  sydlandsk  Apparition. 

Hun  navngav  sig  for  Adjudanten,  Major  Schwartz, 
og  udtalte  Ønsket  om  at  blive  stedet  til  Audiens  hos 
Deres  kgl.  Højheder. 

Adjudanten  svarede,  at  Prinsessen  var  bortrejst  i 
et  Familieanliggende,  men  Hs  kgl.  Højhed  var  til 
Stede  02  vilde  muligt  modtage  hende. 


156 

Catalina  blev  synlig  skuffet.  Hun  beklagede  Prin- 
sessens Fraværelse  og  vttrede,  at  hun  i  høj  Grad  havde 
glædet  sig  til  at  kunne  bringe  Hds.  kgl.  Højhed  sin 
personlige  Hyldest. 

Adjudanten  svarede,  at  det  jo  kunde  ske  ved  en 
anden  Lejlighed.  Han  gik  derpaa  ind  til  Prinsen  for 
at  melde  Frøkenen. 

Catalina  lod  Blikket  svæve  rundt  i  Gemakket,  som 
hun  kunde  huske  fra  sit  Besøg  i  Slottet  sammen  med 
Justitsraad  Falbe.  Paa  Væggene  hang  Portræter  af  den 
kongelige  Families  Medlemmer,  hvilke  hun  betragtede  med 
Ærefrygt.  Hendes  afdøde  Fader  havde  været  en  ud- 
præget Royalist,  og  hans  Følelser  i  den  Retning  var 
bleven  nedarvet  paa  Datteren. 

Adjudanten  kom  tilbage  og  meldte,  at  Prinsen 
vilde  modtage  hende.  Han  aabnede  Døren,  og  hun 
traadte  ind  i  Gemakket. 

Prins  Kristian  stod  ved  Siden  af  sit  Skrivebord, 
med  den  venstre  Haand  støttet  til  dette,  den  højre 
holdt  han  indenfor  Kjolen.  En  Ordensstjerne  tindrede 
paa  hans  Br3-st.  Den  tre  og  fyrre  tyve  aarige  Mand, 
hvis  Ansigtstræk  var  smukke,  og  hvis  hele  Personlig- 
hed var  fin  og  nobel,  havde  næsten  et  ungdommeligt 
Udseende.  Han  gjorde,  endnu  førend  hun  havde  talt, 
et  vindende  Indtryk  paa  Catalina,  der  nejede  dybt  for 
ham. 

»Sennorita  de  la  Quadra,«  sagde  Prinsen,  »jeg 
kan  tænke  mig,  i  hvad  Øjemed  De  kommer;  men  i 
Virkeligheden  er  De  mig  ingen  Tak  skyldig.  Det  er 
tvertimod  min  Opgave  at  takke  Dem,  fordi  De  paa  en 
saa  glimrende  Maade  har  fyldestgjort  min  Anbefaling 
overtor  Etatsraadinde  Ryberg.« 

Catalina,  der  følte  sig  smigret,  spurgte  med  en 
vis  Forundring:  > Hvorledes  har  Deres  kgl.  Højhed 
kunnet  følge  mig?« 

»Jeg  har  modtaget  to  Breve  fra  Deres  Formynder, 
Major  Lindenfels,    a^   hvilke    jeg   har  set,    at  Familien 


paa  Frederiksgave   er  henrykt  over  at  have  faaet  Dem 
til  Selskabsdame.« 

Prinsen  betragtede  den  unge  Spanierinde  med 
et  sympatetisk  Blik  og  Smil.  Catalina  svarede  rød- 
mende, at  denne  anerkendende  Dom  vandt  i  Værdi 
ved,  at  han  tiltraadte  den  Det  Pikante  i  denne  Yttring 
slog  Hs.  kgl.  Højhed,  der  begyndte  at  blive  indtagen 
i  den  sydlandske  Skønhed. 

»Vil  De  behage  at  tage  Plads  i  denne  Fauteuil, 
Sennorita,  saa  sætter  jeg  mig  lige  overfor  Dem.  Deres 
Nærværelse  vækker  gamle  Minder  hos  mig.« 

Catalina  satte  sig  efter  hans  Indbydelse.  Prinsen 
tog  Sæde  i  sin  Skrivebordsstol  og  vendte  sig  mod 
hende. 

»Deres  Forældre  kender  jeg  gennem  Lindenfels's 
Meddelelser,«  sagde  han,  »men  jeg  har  ogsaa  en  Gang 
talt  med  Deres  Fader,  Major  de  la  Quadra,  her  paa 
Slottet.  Det  var  den  Gang  Marqui  Romana  laa  paa 
Fyen  med  de  spanske  Hjælpetropper.  Den  komman- 
derende General,  Grev  Rantzau,  arrangerede  en  De- 
jeuner  for  mig,  hvortil  nogle  spanske  Officerer  var 
indbudte.  Blandt  dem  var  Major  Quadra,  der  blev 
præsenteret  for  mig  af  Generalen.« 

»Min  Moder  fortalte  mig  om  Deres  kgl.  Højheds 
Besøg  den  Gang  i  Odense.  Mindet  derom  hørte  til 
hendes  skønneste  Erindringer  fra  Danmark.« 

»Major  de  la  Quadra,«  yttrede  Prinsen  smilende, 
»var  en  smuk  Mand  med  et  vindende  Væsen;  disse 
Egenskaber  har  hans  Datter  arvet  « 

Catalina  slog  undseelig  Øjnene  ned,  men  fattede 
sig  hurtig  og  udbrød  med  et  skælmsk  Blik:  »Deres 
kgl.  Højhed  vil  nok  give  mig  Ridderslaget!« 

»Naturen  har  baade  sat  Adels-  og  Skønhedspræget 
paa  Dem !     Hvad  er  Deres  Fornavn  ?« 

Da  hun  havde  sagt  det,  rakte  han  hende  Haan- 
den  og  yttrede  med  en  Stemme,  der  prægedes  af  varm 
Følelse:  »Sennorita  Catalina,  staar  De  ene  i  Tilværel- 
sen; jeg  mener,  er  De  forlovet?« 

»Nej,  Deres  kgl.  Højhed.  Jeg  er  henvist  til  mig 
selv  og  min  Dygtighed,  hvis  jeg  har  nogen.* 

»Virksomheden  som  Selskabsdame  paa  Frederiks- 
gave  er  ikke  fyldestgørende  for  en  Dame  som  Dem. 
Har  De  kunstnerisk  Interesse?« 

»Jeg  tegner  og  maler  Blomster,  Deres  kgl.  Høj- 
hed. Professor  Eckersberg  saa  paa  Frederiksgave  en 
Buket,  jeg  har  malet.  Han  sagde,  at  Billedet  vidnede 
om  Talent.* 

»Deres  Talent  bør  udvikles,  Sennorita  Catalina. 
Som  Kunstven  og  som  Præses  for  Kunstakademiet  til- 
byder jeg  at  støtte  Dem.  Modtager  De  mit  Tilbud, 
da  rejser  De  til  Kjøbenhavn,  hvor  jeg  lader  Dem  ud- 
danne hos  Blomstermaler  Fritzsch.« 

»Jeg  modtager  med  Tak  Deres  kgl.  Højheds  Til- 
bud og  stiller  mig  under  Deres  Ægide  i  Deres  Egen- 
skab af  Kunstakademiets  Præses!« 

Catalina  udtalte  disse  Ord,  der  var  prægede  af  den 
officielle  Hofmandsstil,  med  et  Smil,  men  hun  var  in- 
derlig glad  og  bevæget. 

Prinsen  bemærkede  det.  Han  rejste  sig,  tog  Ca- 
talina ved  Haanden  og  gik  nogle  Skridt  med  hende 
hen  imod  Døren.  Da  blev  han  staaende,  lagde  sin 
venstre  Haand  paa  hendes  Skulder,  trykkede  hendes 
højre  Haand  og  sagde  følelsesfuldt  til  hende: 

»Min  Beskyttelse  og  Interesse  er  Dem  herefter 
vis.  Underret  Etatsraadinden  om  mit  Tilbud.  De  vil 
endnu  i  Dag  faa  Brev  fra  Sekretær  Adler.« 

Catalina,  der  var  overvældet  af  Situationen,  nejede 
dvbt  og  forsvandt  hurtigt  gennem  Døren. 

Paa  Hjemvejen  traf  hun  Justitsraad  Falbe,  som 
meddelte,  at  der  til  om  Eftermiddagen  var  berammet 
en  Sejltur  paa  Aaen  og  Fjorden.  Han  betragtede  det 
som  en  Selvfølge,  at  hun  deltog  i  den  sammen  med 
Etatsraadens  og  hans  Hustru. 

Kabinetssekretæren,  Etatsraad  Adler,  var  omtrent 
jævnaldrende  med  sin  Herre  og  havde  ligesom  denne 
kunstneriske  og  videnskabelige  Interesser.  Han  havde 
fungeret  som  Prinsens  Privatsekretær  i  Norge  og  havde 
efter  Haanden  vundet  hans  Yndest  og  Tillid  i  en  saa- 
dan  Grad,  at  han  var  bleven  hans  intime  Konfident 
selv  i  galante  Elskovseventyr.  I  den  saakaldte  roman- 
tiske Periode  var  slige  en  nødvendig  Ingrediens  i  en 
fornem  Herres  Tilværelse,  og  da  Prins  Kristian  des- 
uden af  Naturen  havde  ypperlige  Anlæg  i  den  Retning, 
havde  han  hengivet  sig  til  sin  Tilbøjelighed  med  Ardeur 
og  Sukces.  Han  var  jo  for  det  første  af  kongelig  Byrd, 
for  det  andet  var  han  smuk,  og  for  det  tredie  forstod 
han  at  virke  bedaarende  paa  Kvinder.  Hs.  kgl.  Højhed 
kunde  pege  tilbage  paa  en  Række  Trofæer,  han  havde 
vundet  paa  det  erotiske  Felt.  Adler  kendte  ham  nu 
fuldstændig  fra  den  galante  Side,  og  han  havde  den  for 
en  Hofmand  uvurderlige  Egenskab,  at  han  i  Affærer 
som  de  her  antydede,  stiltiende  kun  brugte  Øjne  og 
Øren  i  Overensstemmelse  med  sin  Herres  Ønske, 
hvilket  han  instinktivt  havde  paa  Fornemmelsen.  Adler 
var  som  intermédiaire  i  Hs.  kgl.  Højheds  galante  Even- 
tyr snedig  og  snild,  men  han  kunde  ogsaa  med  et 
mærkeligt  dramatisk  Talent  spille  den  Enfoldige. 

Prinsen  meddelte  i  en  fortrolig  Samtale  Adler,  at 
han  interesserede  sig  for  en  ung  spansk  Donna,  Senno- 
rita  de  la  Qyadra,  der  var  demoiselle  de  compagnie 
hos  Etatsraadinde  Ryberg  paa  Frederiksgave.  Han  vilde 
lade  hende  uddanne  som  Blomstermalerinde  hos  Fritzsch 
i  København  og  ønskede  hende  anbragt  som  Pensionær 
i  Huset  hos  en  anset  Familie.  Han  gav  nu  Adler,  der 
netop  skulde  rejse  til  Hovedstaden,  det  Hverv  at  skaffe 
hende  et  saadant  Hjem. 

Kabinetssekretæren  paatog  sig  med  tilsyneladende 
Glæde  Opgaven. 

»De  har  paa  Væggen  i  Deres  lille  Konversations- 
salon,  Etatsraad,«  sagde  Prinsen,  »nogle  Blomstermale- 
rier.   Det  er  Kopier  efter  Huysum  og  Breughel,  malede 

af  Magdalene  Bærens.  Under  Deres  Fraværelse  kunde 
maaske  Sennoraen  faa  Adgang  til  Salonen  for  at  tegne 
og  male  efter  dem.  Det  vilde  interessere  mig  at  se, 
hvorledes  hun  fører  Penslen.« 

»Hvad  ofrer  Deres  kgl.  Højhed  ikke  paa  Kunsten!* 
udbrød  Adler  »De  fortjener  den  varmeste  Anerkendelse. 
Salonen  og  Billederne  staar  i  de  fjorten  Dage,  jeg 
naadigst  har  faaet  congé,  selvfølgelig  til  Sennoraens 
Raadighed,  Jeg  vil  tillade  mig  at  give  Oldfruen,  Ma- 
dam Taagerup,  nærmere  Ordre  « 

»Sennorita  de  la  Qvadra  kunde  maaske  ogsaa 
trænge  til  nogle  Forfriskninger  i  de  Timer,  hun  er  her,« 
ytrede  Prinsen  med  et  tilfreds  Smil.  »Hun  bor  hos 
Justitsraad  Falbe.  Vil  De  lade  hende  kalde  og  under- 
rette hende  om  det  Hverv,  jeg  har  overdraget  Dem. 
De  meddeler  hende  dernæst  mit  Ønske  med  Hensyn  til 
Kopieringen  og  fører  hende  ind  i  Salonen  til  Malerierne.« 

»Deres  kgl.  Højheds  Befaling  skal  blive  efterkom- 
met,* sagde  Adler.  Han  tilføjede  med  et  vist  Skælmeri: 
»Det  skal  ske  med  vanlig  Akkuratesse  og  Forstaaelse!« 

Da  Prinsen  var  gaaet,  skrev  Adler  øjebhkkelig  til 
Catalina.  Den  følgende  Formiddag  havde  hun  en 
Samtale  med  Kabinetssekretæren,  der  gjorde  hende 
bekendt  med  sin  Mission  og  Hs.  kgl.  Højheds  Ønske. 

Hun  tog  Salonen  med  Billederne  i  Øjesyn.    »Min 

kongelige  Beskytters  Ønske,«  sagde  hun,  »er  min  Lov.« 

'  »Jeg  tillader  mig   at  komme  tidlig  i  Eftermiddag,« 

ytrede    hun    til  Madam  Taagerup.     »Det    er    mig  den 

belejligste  Tid  og  Belysningen  er  god.« 

»Til  Lykke  "paa  Kunstens  Bane,  Sennorita  de  la 
Qvadra  1«  udbrød  Adler  med  et  Hofmands-Smil.  Han 
fulgte  hende  til  Døren  og  aabnede  denne  for  hende 
med  et  Buk. 

»De  veed,  hvorledes  De  har  at  forholde  Dem, 
Madam  Taagerup,«  ytrede  han  med  et  strengt  Blik  til 
Oldfruen. 

Hun  svarede  med  en  bekræftende  Hovedbevægelse. 

Catalina  havde  meddelt  Etatsraaden,  at  Prins  Kri- 
stian iiavde  interesseret  sig  for  hende  som  begyndende 
Blomstermalerinde  og  tilbudt  at  lade  hende  uddanne 
hos  den  ansete  Maler  Fritzsch.  Hs  kgl.  Højhed  havde 
endvidere  ønsket,  at  hun  skulde  kopiere  et  Par  Billeder, 
der  hang  i  Kabinetssekretærens  Værelse;  thi  paa  den 
Maade  kunde  han  personlig  danne  sig  et  Skøn  om 
hendes  Talent.  Etatsraadens  fandt,  at  der  var  vist 
hende  en  stor  Naade  fra  Prinsens  Side,  og  de  op- 
muntrede hende  til  at  gøre  sig  al  mulig  Umage  med 
Kopierne. 

Catalina  begav  sig  da  daglig  til  Adlers  lille  Salon, 
der  laa  i  første  Etage  i  Slottets  østlige  Fløj.  Vinduerne 
vendte  ud  mod  St.  Hans  Kirke.  Lokalet  var  lyst  og 
hyggeligt.  Oldfruen  var  Opmærksomheden  selv  mod 
hende.     Arbejdet  gik  let  fra  Haanden. 

Imidlertid  fik  Etatsraad  Rybergs  en  Indbydelse  fra 
Kammerjunker  Vind  paa  Sanderumgaard,  og  Catalina 
blev  som  sædvanlig  medindbudt. 

Ved  et  mærkeligt  Sammentræf  meldte  Prins  Kri- 
stian sig  som  Gæst  netop  samme  Dag  som  Rybergs 
skulde  komme;  men  han  frabad  sig  enhver  højtidelig 
Modtagelse.  Vind  vilde  dog  gøre  Hans  kgl.  Højhed 
Opholdet  saa  behageligt  og  fornøjeligt  som  muligt,  og 
de  sendte  da  Indbydelser  til  GrevMuckadells  og  Kammer- 
junker Benzons.  De  var  heldigvis  begge  i  Stand  til 
at  kunne  modtage  Invitationen. 

Paa  den  fastsatte  Dag  var  hele  Selskabet  samlet, 
alle  i  lyse  og  lette  Sommertoiletter;  thi  det  var  meget 
varmt  Blandt  Damerne  var  Værtinden  og  Catalina 
de  yngste  og  de  smukkeste,  men  Skønhedsprisen  til- 
kom utvivlsomt  den  sidstnævnte. 

Prins  Kristian  kom  kørende  i  en  lille  Charabanc. 
Han  var  ledsaget  af  sin  Adjudant,  Husarløjtnant  Bli'icher 
Altona. 

Kammerjunker  Vind  forestillede  Selskabets  enkelte 
Medlemmer  for  Prinsen,  og  Præsentationen  gik  saa 
meget  hurtigere  og  lettere,    som  han   kendte  dem  alle 

personlig.  Hs.  kgl.  Højhed  havde  et  elskværdigt  Ord 
til  hver  enkelt. 

Derpaa  begav  man  sig  med  Prinsen  og  Kammer- 
junkerinden  i  Spidsen  ud  i  Haven,  hvor  man  efter  en 
kort  Vandring  gennem  det  nærmest  Hovedbygningen 
liggende  Parti,  tog  Plads  omkring  den  berømte  Kæmpe- 
elm. Her  fortalte  Prinsen  om  sit  Besøg  i  Kew  ved 
London. 

Middagen  holdtes  i  den  saakaldte  Sommerhytte,  i 
hvis  lille  Sal  der  var  dækket  et  med  Blomster  smag- 
fuldt prydet  Taffel.  Hs.  kgl.  Højhed  havde  Værtinden 
til  Bords.  Han  dvælede  i  sin  Konversation  ved  Ung- 
domsminder fra  Gehejmekonferensraad  Biilows  Tid. 

Efter  Taflet  opløste  Selskabet  sig.  Parvis  spaserede 
man  omkring  i  Parken. 

Adjudanten,  Grev  Bliicher  Altona,  underholdt  sig 
med  Catalina  om  Altona  og  om  hans  Onkel,  Over- 
præsidenten, hos  hvem  hun  flere  Gange  havde  været 
til  Bal. 

Prinsen,  der  havde  vexlet  nogle  Ord  med  Grev 
Muckadell  angaaende  Fyens  patriotiske  Selskab,  kom 
nu  hen  til  Bliicher  og  Catalina.  »Jeg  ser,«  sagde  han, 
»vor  ærede  Vært  og  Kammerjunker  Benzon  der  henne 
fortsætter  deres  Disput  om  Kavalleriheste.  De  burde 
dog  som  Husarofficer  optræde  som  Voldgiftsmand  i 
Striden.« 

»Naar  Deres  kgl.  Højhed  mener  og  ønsker  det, 
er  det  en  Selvfølge.«  Grev  Bliicher  fjærnede  sig. 
Prinsen  var  ene  med  Catalina.  Det  var  netop  det, 
han  vilde. 

»Sennorita.«  sagde  han  til  hende,  >det  har  været 
mig  en  kær  Overraskelse  at  træffe  Dem  her.  Jeg 
hører  af  Kammerjunkerinde  Vind,  at  De  ofte  i  Forening 
med  Rybergs  har  besøgt  Sanderumgaard.  De  kender 
da  Parken  og  kan  maaske  vise  mig  Paris's  Tempel.« 

»Det  skal  være  mig  en  Ære,  Deres  kgl.  Højhed. 
Det  er  i  Stil  med  Apis  Templet  i  Frederiksberg  Have, 

som   jeg  saa,    da    jeg  var  i  København.     Vi  kan  følge 
Stien  der  mellem  Hyldebuskene.« 

Prinsen  underholdt  sig  med  hende  om  Parken,  der 
efter  hans  Opfattelse  var  en  Triumf  for  Hortikulturen. 
Med  kunstnerisk  Haand  var  en  Ellemose  her  omskabt 
til  et  Paradis. 

Catalina  blev  reven  med  af  hans  poetiske  Ud- 
talelser. »Deres  kgl.  Højhed,«  udbrød  hun,  >De  er 
født  til  en  Kongekrone,  men  Deres  Genius  gør  Dem 
fortjent  til  en  Digterkrone!« 

De  gik  netop  forbi  en  stor  Rosenbusk.  De  var 
i  dette  Nu  skjulte  for  Alles  Blikke.  Prinsen  plukkede 
en  Rose  og  rakte  den  til  Catalina.  »Hvad  Rosen  er 
blandt  Blomsterne,  er  De,  skønne  Catalina.  blandt 
Kvinderne.« 

Han  var  blussende  varm,  idet  han  udtalte  disse 
Ord.  Hans  Blik  og  Smiger  tændte  Spanierindens  hef- 
tige Temperament  i  Glød.  Hun  greb  hans  Haand  og 
trykkede  et  lidenskabeligt  Kys  paa  den. 

Pludselig  hørtes  Stemmer  i  Nærheden.  Det  var 
Kammerjunker  Vind  og  Grev  Bliicher  Altona,  som 
kom.  De  diskuterede  Fordelene  ved  den  af  Kavalleri- 
generalerne  Zeithen  og  Seydlitz  anvendte  Taktik. 

Ad  en  Sidesti,  der  slyngede  sig  mellem  Hassel  og 
Tjørn,  førte  Catalina  Prinsen  til  Paris's  Tempel. 

Reflexionen  var  vaagnet  hos  hende.  Hun  var  tavs 
og  gik  med  nedslagne  Blikke.  Men  Prinsen  forstod 
med  ridderlig  Finfølelse  at  bringe  hende  i  en  Stemning, 
der  kunde  bortlede  hendes  Tanke  fra  Optrinet  bag 
Rosenbusken. 

»Sennorita,«  sagde  han,  >De,  der  har  saa  megen 
Kærlighed  til  Naturen  og  dens  Farvepragt,  kender 
naturligvis  Guden  Pan.« 

»Jeg  ved,  at  han  er  Symbolet  paa  den  højtidsfulde 
Stilhed,  der  hersker  under  Skovens  Løvtag,  mellem 
de  høje  Træstammer.  Den  Ængstelse,  Sindet  kan  over- 
faldes af  i  den  mystiske  Dunkelhed,  kaldes  jo  panisk 
Skræk.« 

»Det  er  den  ene  Side  af  den  arkadiske  Guddoms 
Væsen,  Sennorita  Catalina;  men  Pan  har  ogsaa  andre 
Egenskaber.  Han  vaager  som  Hyrde  over  Hjordene 
og  har  da  stundom  i  en  løvrig  Grotte  Stævnemøde 
med  en  Nymfe.  Eller  ogsaa  jager  han  som  en  ufor- 
lignelig Jæger  hen  over  Bjerg  og  Dal  ....  da  kunde 
han  have  Anvendelse  for  et  Par  af  Kammerjunker 
Benzons  Hunde,«  tilføjede  Prinsen  spøgende. 

Catalina  brød  ud  i  Latter.  »Vil  Deres  kgl.  Højhed 
betragte  de  Balsaminer  der  henne.  Man  ser  dem 
sjeldent  saa  smukke  og  fint  formede.« 

»Nu  maa  jeg  snart  besøge  Dem  i  Deres  Atelier,« 
sagde  Prinsen  til  hende  paa  Tilbagevejen  fra  Templet. 


XVIII. 

Da  Catalina  sammen  med  Rybergs  kom  tilbage 
til  Justitsraad  Falbe  i  Odense,  erfarede  hun,  at  Robert 
Selden  havde  været  der  for  at  hilse  paa  hende.  Denne 
Efterretning  var  hende  under  de  nuværende  Forhold 
ikke  behagelig.  Hun  ønskede  at  undgaa  et  Møde  med 
ham. 

»I  Overmorgen  rejser  jo  Etatsraad  Rybergs  tilbage 
til  Frederiksgave,  Justitsraadinde  Falbe,«  sagde  Catalina, 
»men  De  har  tilladt  mig  at  forblive  her,  indtil  jeg  har 
tilendebragt  Kopieringen  paa  Slottet.« 

»Bliv  saa  længe  De  vil,  kære  Frøken  de  la  Qvadra, 
og  saa  længe  Rybergs  kan  undvære  Dem.« 

»Men  da  jeg  har  travlt  med  mine  Billeder,«  yttrede 
Catalina,  »ønsker  jeg  ikke  at  modtage  Visiter.  Hs. 
kgl.  Højhed  Gouvernøren  støtter  mig  i  min  kunst- 
neriske Virksomhed  ;  jeg  maa  ved  Flid  vise  mig  vær- 
dig dertil.« 

»Vi  skal  nok  forstaa  at  forebygge  enhver  Hæm- 
meise eller  Forstyrrelse  af  Deres  Arbejde,«  sagde  Ju- 
stitsraadinden. 

Samme  Dag  som  Rybergs  var  rejst  tilbage  til 
Frederiksgave,  indfandt  Selden  sig  igen  og  anmodede 
om  at  faa  Frøken  de  la  Qvadra  i  Tale.  Fru  Falbe 
modtog  ham  forekommende,  men  beklagede,  at  den 
unge  Dame  ikke  var  til  Stede.  Hun  var  med  Etats- 
raad Rybergs  vendt  tilbage  til  Hjemmet. 

Denne  Meddelelse  gjorde  øjensynlig  et  nedslaaende 
Indtryk  paa  Selden,  der  havde  et  blegt  og  nervøst  Ud- 
seende. Han  rejste  sig,  beklagede  at  han  anden  Gang 
var  gaaet  forgæves  og  forlod  med  et  ærbødigt  Buk 
Stuen. 

Robert  Selden  elskede  Catalina,  og  han  havde  saa 
at  sige  lullet  sin  ind  i  den  Overbevisning,  at  han  vilde 
finde  fuld  Genkærlighed  hos  hende,  naar  et  nyt  Møde 
og  en  aaben,  gensidig  Udtalelse  fandt  Sted.  Men  hvor 
sikker  han  var  paa  hendes  Følelser  for  ham,  saa  over- 
faldtes han  dog  stundom  af  Tvivl,  og  da  grebes  hans 
Hjerte  af  en  usigelig  Smerte,  der  nogle  Sekunder  kunde 
formørke  og  forstyrre  hans  Aandsliv. 

Selden  boede  paa  Postgaarden,  hvor  han  som  sæd- 
vanlig havde  et  smukt  monteret  Værelse  med  Alkove 
paa  første  Sal.  Fra  Vinduet  var  der  fri  Udsigt  til  Ha- 
ven og  St.  Knuds  Kirke. 

Han  havde  faaet  Adgang  til  Stiftsbibliotheket,  hvor- 
fra han  forsynede  sig  med  fransk  og  t)'sk  Litteratur. 
I  den  Sindsstemning,  hvori  han  var,  følte  han  sig  mest 
tiltalt  af  den  romantiske  Poesi,  med  dens  tungsindige, 
drømmende,  sværmeriske,  mystiske  Præg.  Novalis  og 
Lamartine  var  de  Forfattere,  han  for  Tiden  særlig  for- 
dybede sig  i. 

Paa  sine  ensomme  Spasereture  i  Odense  Omegn 
var  han  i  Tanken  idelig  sysselsat  med  Catalina.  Naar 
hendes  Billed  i  sin  Skønhed  traadte  levende  frem  for 
hans  Fantasi,  brændte  hans  Hjerte. 

En  Dag,  da  Vejret  var  smukt  og  Vejen  som  Følge 
af  en  nylig  falden  Regn  støvfri,  vandrede  Selden  ud 
til  Hunderup  for  at  aflægge  Benzons  en  Visit.  Han 
traf  kun  Kammerjunkerinden  hjemme.  Som  sædvanlig 
fik  han  en  elskværdig  Modtagelse.  Fruen  var  livlig  og 
interessant  i  sin  Konversation.  Hendes  udtryksfulde 
Mimik  og  Plastik  mindede  om  den  Tid,  da  hun  var 
den  fejrede  Skuespillerinde. 

I   Samtalens  Løb    berørte    hun    Seldens  Sammen- 

træf  her  i  Villaen  med  Rybergs  og  Catalina  og  hans 
Udflugt  sammen  med  dem  til  Frørup  Præstegaard. 

Selden  blev  tankefuld.  Han  stirrede  hen  for  sig. 
»Det  er  skønne  Minder!«   udbrød  han  med  et  let  Suk. 

»Frøken  de  la  Qvadra  har  nok  siden  den  Tid 
gjort  sin  Lykke,«  vedblev  Kammerjunkerinden.  »Hs. 
kgl.  Højhed  Gouvernøren  beærede  Sanderumgaard,  da 
vi  var  der  sidst  i  Forening  med  Muckadells,  Rybergs 
og  la  Diva,  som  jeg  vil  kalde  hende.  .  .  .« 

Selden  saa  stift  paa  Fruen  og  lyttede  med  spændt 
Opmærksomhed. 

»Næppe  saa  han  den  unge  Spanierinde,  før  han 
sikkert  blev  indtagen  i  hende.  Han  var  lutter  Opmærk- 
somhed mod  Sennorita  Catalina,  konverserede  hende 
med  det  elskværdigste  Smil  og  promenerede  med  hende. 
Nu  hører  jeg  gennem  Etatsraadinde  Ryberg,  at  Frø- 
kenen er  under  Hs.  kgl.  Højheds  Beskyttelse  og  paa 
hans  Bekostning  skal  uddanne  sig  som  Blomstermaler- 
inde i  Kjøbenhavn.« 

> Prinsen  ynder  jo  Kunsten  og  har  stærk  Affinitet 
til  smukke  Damer,«  bemærkede  Selden  med  et  bittert 
Smil. 

Han  førte  derefter  Konversationen  hen  paa  et  an- 
det Æmne,  men  afbrød  den,  saa  snart  det  med  An- 
stand kunde  gjøres.  Med  en  Hilsen  til  Kammerjunker 
Benzon  tiltraadte  han  Turen  tilbage  til  Odense. 

Om  Aftenen  gik  Robert  Selden  hen  i  Klubben. 
Her  traf  han  Palæforvalter  Sandberg,  hvem  han  gen- 
nem Adjunkt  Kreidal  havde  stiftet  Bekendtskab  med. 
Forvalteren  var  en  midaldrende  Mand  med  et  tiltalende 
Væsen.  Han  var  godhjertet  og  snaksom  og  satte  stor 
Pris  paa  et  veldækket  Bord  og  et  fint  Glas  Vin.  Han 
var  med  Hensyn  til  Prinsen  reserveret  og  forsigtig  i 
sine  Udtalelser,  men  kom  hans  Tunge  først  paa  Gled, 
fortalte  han  med  et  vist  Humor  mer  eller  mindre  pi- 
kante Anekdoter  om  Hs.  kgl.  Højheds  Amours. 

»Det  er  en  smuk,  stjerneklar  Aften,  Hr.  Forvalter,« 
sagde  Selden.     »Maa  jeg  have  den  Fornøjelse  at  byde 

Dem    et  Glas  Madeira.     Vi    kan    jo    drikke    det  ude  i 
Haven,  i  et  af  Lysthusene.« 

»Jeg  takker,  Hr.  Partikulier,«  svarede  Sandberg 
»Det  interesserer  mig  altid  at  tale  med  Dem  og  høre 
Dem  fortælle  om  Deres  Rejser  i  Italien.« 

Da  Selden  og  Sandberg  havde  taget  Plads  i  Lyst 
huset,  tændt  en  Cigar  og  drukket  et  Par  Glas,  be- 
gyndte sidstnævnte  at  blive  meddelsom.  Selden  nip- 
pede nu  kun  til  Vinen,  hvorimod  Palæforvalteren  nød 
den  med  stigende  Velbehag. 

»Faar  Prinsen  ikke  af  og  til  Besøg  af  en  ung  Kunst- 
malerinde ved  Navn  Frøken  de  la  Qvadra?«  spurgte 
Selden. 

»I  Etatsraad  Adlers  Fraværelse  bor  i  denne  Tid 
en  ung  Dame  af  det  Navn  i  hans  Lejlighed.  Hun 
tager  Kopi  af  nogle  Billeder  der.  Hs.  kgl.  Højhed  in- 
teresserer sig  meget  for  Frøkenen,  men  hun  er  ogsaa 
overordenlig  smuk  og  elskværdig.« 

»Besøger  Prinsen  hende?« 

»Daglig.  Hs.  kgl.  Højhed  er  Opmærksomheden 
selv  mod  Frøkenen.  Paa  sin  Morgentur  i  Haven  pluk- 
ker han  Blomster,  Roser,  Violer  eller  Nelliker  og  bin- 
der selv  en  lille  Krans,  som  han  rækker  hende  ved 
Indtrædelsen  i  Salonen,  hvor  hun  sidder  og  maler. 
Hs.  kgl.  Højhed  tager  Plads  ved  Siden  af  hende,  foran 
Staffeliet  .  .  .  .« 

Selden  støttede  den  venstre  Arm  paa  Bordpladen 
og  lagde  Haanden  paa  Panden ;  Skinsygen  vaagnede 
hos  ham. 

»Paa  Deres  Velgaaende,  Hr.  Partikulier!«  sagde 
Sandberg,  idet  han  tømte  et  nyt  Glas.  »Ja,  hvad  jeg 
her  har  sagt,  er  naturligvis  ganske  konfidentielt.  Det 
er  fra  Madam  Taagerup,  jeg  har  min  Viden. *; 

»Er  det  kun  om  Formiddagen,  Prinsen  kommer 
til  Frøkenen  ?«  spurgte  Selden. 

»Hs.  kgl.  Højhed  beærer  hende  ogsaa  med  Visiter 
om  Aftenen,  det   vil  sige  i  den  senere  Tid.     Saa  svn- 

ger  hun  og  spiller  paa  Cithar,  Hvor  det  lyder  dej- 
ligt.    De  skulde  høre  det,  Hr.  Partikuher  « 

»Hvorledes  skulde  jeg  kunne  det,«  sagde  Selden 
med  zittrende  Stemme,  hvad  Palæforvalteren  i  sin  halvt 
omtaagede  Tilstand  ikke  lagde  Vægt  paa. 

»Jeg  bor  lige  over  Adlers  Lejlighed.  Besøg  mig 
i  Morgen  Aften ;  saa  skal  De  høre  en  Koncert,  der  vil 
elektrisere  Dem.  Ja,  man  kan  nu  dømme  om  Prinsen, 
hvad  man  vil,  men  forstaar  han  ikke  at  haandtere  et 
Gevær,  saa  manøvrerer  han  mesterligt  med  Amors 
Pile.« 

Selden  rejste  sig  hurtigt.  »I  Morgen  Aften  kom- 
mer jegl«  udbrød  han.  »Tak  for  Nærværelsen,  Hr. 
Forvalter!«  sagde  han,  idet  han  stødte  til  dennes  Glas. 
Derpaa  gik  han. 


Da  Robert  Selden  kom  tilbage  til  Hotellet,  kunde 
han  aldeles  ikke  faa  Ro  i  sit  Sind.  Bestandig  stod 
Billedet  af  Catalina  og  Prinsen  for  hans  indre  Øje. 
Hver  Gang  han  tænkte  paa,  at  hun  mulig  hengav  sig 
til  ham,  overfaldtes  han  af  Skinsygens  Kval. 

Han  søgte  et  Middel  til  Adspredelse.  I  Billard- 
stuen hørte  han  to  Spillere,  der  under  Spøg  og  Latter 
kæmpede  om  en  udsat  Pris.  Han  gik  derind,  men  det 
var  nam  ikke  muligt  at  følge  Spillet  med  Opmærk- 
somhed: idelig  var  han  i  Tanken  hos  Catalina,  paa 
Slottet. 

Ved  Midnat  gik  Selden  endelig  op  paa  sit  Væ- 
relse. Her  satte  han  sig  ved  det  aabne  Vindu  og  be- 
tragtede Stjernehimlen,  der  var  sjelden  pragtfuld.  Alt 
omkring  ham  laa  i  dyb  Stilhed.  Den  indre  sjælelige 
Kamp  havde  virket  afkræftende  paa  ham.  Han  støttede 
Hovedet  paa  Armen  og  faldt  i  Slummer. 

I  Drømme  saa  han  Prinsen  og  Catalina  sejle  sam- 
men i  en  lille  Baad,  der  gled  hen  ad  en  Aa,  som 
slyngede  sig  gennem  en  blomsterbesat  Eng.  Hun  var 
i  sin  hvide  Dragt,  fin  og  ætherisk  som  en  Sylfe.  Han 
var  ungdommelig  og  smuk  og  iført  en  guldbroderet 
Uniformsdragt,  der  glimrede  i  Sollyset.  Baaden  stan- 
sede ved  en  sivbevoxet  0,  i  hvis  Midte  der  stod  et 
højt  Elletræ.  Prinsen  rejste  sig,  tog  en  Blomsterkrans, 
som  hang  paa  Sivet,  satte  den  paa  Catalinas  Hoved, 
løftede  hende  op  til  sig  og  kyssede  hende  .... 

En  smertelig  Følelse  rørte  sig  i  Seldens  Hjertedyb  : 
han  vaagnede  op.  Han  stirrede  ud  i  Mørket.  En 
rødlig  Stribe  stod  endnu  paa  den  vestlige  Himmel  lige- 
som et  Afskedsblik  fra  den  nedgaaende  Sol.  Drømme- 
synet havde  bragt  ham  i  en  ekstatisk  Tilstand,  og  han 
gav  sin  Stemning  Udtryk  i  følgende  Strofer : 


•  Nu  tindrer  Stjerner;  paa  sit  Leje  hviler 
Min  Catalina,  blidt  hun  slumrer  ind. 
Se  Kinden  blusser,  Læben  yndigt  smiler, 
En  sælsom  Drøm  betager  hendes  Sind. 


Hun  drømmer  om  en  Fyrstesøn  som  Ridder, 
Om  Arvingen  til  Kongekronens  Glans, 
Hans  Ord  var  lokkende  som  Sangfugls  Kvidder, 
Hans  Favntag  koglende  for  Kvindesans! 


Vor  Elskov  tændtes,   —  men  Du  troløs  svigted' 
Da  han  med  Smiger  Kranse  til  Dig  bandt ; 
Og  Stroferne,  jeg  havde  til  Dig  digtet, 
Som  flygtig  Dug  fra  din  Erindring  svandt. 

Jeg  sidder  ene  og  forladt  til 
Betragter  sorgtung  Solnedgangens  Glød, 
De  stille  Stjerner  lytter  til  min  Klage  — 
Og  ... . 

med    et    dybt  Hjertesuk    og  bevæget  Stemme  tilføjede 
han: 

Morgensolen  skinner  paa  min  Død!< 

Robert  Selden  var  fortvivlet.  I  denne  Tilstand 
saa  han  en  Befrielse  i  en  brat  Afslutning  af  sin  Til- 
værelse. 

Det  dagedes.  Han  nedskrev  de  anførte  Strofer  og 
lagde  dem  i  et  Brev  med  Catalinas  Adresse. 


Det  var  hen  imod  Aften,  at  Selden  traadte  ind 
hos  Sandberg.  Han  modtoges  ikke  at  denne,  men  af 
en  Lakaj,  der  fra  Palæforvalteren  gjorde  en  Undskyld- 
ning for,  at  han  ikke  var  til  Stede  i  Øjeblikket.  Han 
var  nemlig  i  et  Embedsanliggende  bleven  kaldt  til  Hof- 
marskallen, men  saa  snart  han  var  færdig  der,  kom 
han  selvfølgelig.  Hr.  Selden  anmodedes  imidlertid 
om  at  tage  hans  Konkyliesamling  og  forskellige  Jagt- 
vaaben  i  Øjesyn 

Da  Lakajen  havde  bortfjernet  sig,  gik  Selden  hen 
og  lukkede  Vinduet  op.  Det  var  i  anden  Etage,  Væ- 
relset laa.  Lige  overfor  var  den  gamle  St.  Hanskirke, 
dette  Minde  om  Middelalderens  Johanniterkloster.  Til 
Venstre  var  der  Udsigt  til  en  Del  af  Slotshaven. 
Nedenfor  ved  Kirkegaardsmuren  stod  nogle  Syren- 
buske.    I  Værelset  nedenunder  stod  Vinduet  aabent. 

Det  er  maaske  Catalinas  Atelier,  tænkte  Selden 
ved  sig  selv.  Han  lod  sit  Blik  hvile  paa  Vinduet  og 
lyttede^  om  han  kunde  høre  Noget.  Men  alt  var  stille 
og  taust  dernede. 

Selden  aabnede  et  Skab  med  KonkyUer  og  betrag- 
tede nogle  enkelte,  som  han  mindedes  at  have  set  paa 
sin  Rejse  i  Middelhavslandene 

Han  gik  hen  til  Vaabensamlingen,  der  i  en  smag- 
fuld Dekoration  var  anbragt  paa  Væggen  over  et  Ma- 
hognibord. Men  paa  dette  laa  der  nogle  smaa  Pistoler 
af  "engelsk  og  fransk  Fabrikat.  Han  undersøgte  et  Par 
af  dem  nøjere  og  fandt,  at  den  ene  var  ladet.  Det  var 
et  sjeldent  smukt  forarbejdet  lille  Vaaben.  Han  vilde 
just  til  at  læse  Fabriksstemplets  Indhold,  da  han  hørte 
Catalinas  Stemme  i  Værelset  neden  under  og  nogle 
Greb  i  en  Cithar. 

Han  foer  sammen  ved  Lyden,  lagde  hurtigt  Pi- 
stolen fra  sig  og  satte  sig  ved  Vinduet,  lyttende  spændt. 
Kort  efter  hørte  han  en  Herrestemme.  Det  forekom 
ham  at  være  Prinsens.  Han  havde  flere  Gange  været 
lige  i  hans  Nærhed,  naar  han  talte. 

Seldens  Kærlighed  til  Catalina  blussede  i  dette 
Øjeblik  op;  han  grebes  af  Skinsyge  og  Harme. 

Nu  begyndte  Catalina  at  spille  paa  Citharen. 
Med  klangfuld  Stemme  og  et  smeltende  Foredrag  sang 
hun  den  Romance  og  Serenade,  hun  havde  sunget  for 
ham  i  Benzons  Villa. 

En  Pause  indtraadte.  Da  hørte  han  Prinsen  ud- 
bryde: »Ræk  mig  Citharen,  Sennorita  Catalina.  Jeg 
kan  ikke  synge;  men  jeg  kan  recitere,  og  i  Italien 
Lærte  jeg  at  akkompagnere  Recitation  med  Citharspil. 
Jeg  har  digtet  en  Strofe  til  Dem.« 

»Deres  Kgl.  Højhed,  der  har  en  saa  levende  Sans 
for  det  Skønne,  er  sikkert  ogsaa  i  Besiddelse  af  Poe- 
siens Gave.« 

»Hør  da.«  Prinsen  anslog  et  Par  Akkorder  paa 
Citharens  Strenge.  Derefter  reciterede  han  til  et  me- 
lodiøst, dæmpet  Spil: 

>Du  som  en  Psyche  mig  omsvæver 
Paa  Livets  skæbnesvangre  Strøm. 
Er  jeg  forstemt,  da  venligt  væver 
Du  Haabets  Islæt  i  min  Drøm!« 


>Er  jeg  Deres  Psyche,«  udbrød  Catalina  med 
Henrykkelse  og  Varme,  da  skylder  jeg  Dem  mine 
Vinger!« 

Selden  hørte  tydeligt  det  hele  Optrin.  Blodet 
steg  ham  til  Kinderne.  Fortumlet  af  Skinsyge  greb 
han  Pistolen  og  ilede  ned  i  Haven.  Han  stillede  sig 
mellem  Syrenbuskene,  hvor  han  selv  uset  havde  uhin- 
dret Udsigt  til  Catalinas  Værelse. 

Catalina  sang  med  indsmigrende  Stemme  en  ero- 
tisk Kanzonette.  Da  hun  sluttede  den  med  en  skøn, 
harmonisk  Akkord  paa  Citharen,  rejste  Prinsen  sig  be- 
gejstret. 

Han  førte  hende  hen  til  Vinduet.  Med  den  højre 
Arm  om  hendes  Liv,  pegede  han  med  den  venstre 
Haand  op  mod  Aftenstjernen,  der  funklede  paa  den 
mørkeblaa  Himmel. 

»Det  er  Skønhedsgudinden,  der  tilvinker  sin  jor- 
diske Søster,«  sagde  han  elskovsvarm.  »Yndige,  fine 
Catalina!  Min  Elskede!«  Han  kyssede  hende  og  holdt 
hende  fast  omfavnet 

Selden  blev  ved  Synet  heraf  ude  af  sig  selv. 
Hans  Hoved  brændte,  hans  Hjerte  bankede  heftigt, 
hans  Tanker  formørkedes. 

Han  traadte  med  hurtige  Skridt  frem  fra  Buskene. 
Med  zittrende  Stemme  raabte  han  til  Sennorita'en: 

>Troløse  Catalina!     Du  har  knust  mit  Haab!< 

Derpaa  vendte  han  sig  mod  Prinsen  og  udbrød 
med  et  vildt,  flammende  Blik:  >Perlen  i  min  Tilvæ- 
relse har  Du  tillistet  Dig!«    »Nu  slukkes  min  Livssol!« 

Selden  rev  Pistolen  frem  fra  sit  Bryst,  satte  den 
mod  sit  Hjerte  og  trykkede  til.  Der  lød  et  stærkt 
Knald,  og  han  segnede  død  til  Jorden ! 

Catalina  udstødte   et  Skrig  og  faldt  besvimet  om. 

Prinsen  bar  hende  hen  paa  Kanapeen,  ringede 
paa  Oldfruen,  befalede  hende  at  hjælpe  Frøkenen  og 
begav  sig  i  en  Skynding  til  sit  Arbejdskabinet. 


Catalina  kom  vel  snart  til  sig  selv,  men  var  dog 
under  Indvirkningen  af  Katastrofen  saa  medtagen,  at 
hun  først  om  Formiddagen  kunde  overfor  Prinsen  give 
Oplysninger  om,  hvem  Robert  Selden  var,  hvorledes 
hun  havde  lært  ham  at  kende,  og  af  hvad  Art  For- 
holdet mellem  ham  og  hende  havde  været.  En  her- 
med stemmende  Forklaring  afgav  hun  senere  til  By- 
fogden. 

Hs.  kgl.  Højhed  havde  Konference  med  Stiftamt- 
manden, de  øvrige  juridiske  Autoriteter  og  med 
Landf\'sikus. 

Seldens  Lig  blev  i  Stilhed  ført  til  Nyborg.  Her  be- 
sørgede Guldberg  Begravelsen. 

Efter  Hs.  kgl.  Højheds  Ønske  begav  Catalina 
sig  strax  tilbage  til  Frederiksgave.  Her  modtog 
hun  en  Skrivelse  fra  Prinsen,  hvori  denne  tilsagde 
hende  Tilsagn  om  sin  fremtidige  Interesse  og  Pro- 
tektion. Men  han  fordrede  Hemmelighedsholdelse  af 
Alt,  hvad  der  paa  Slottet  var  sket  i  Intimitet  mel- 
lem ham  og  hende.  Det  var  hans  Villie,  at  hun  igen 
tog  Ophold  i  Altona.  Mulig  vilde  han  der  en  Gang 
i  Fremtiden  se  hende.  Hun  burde  efter  hans  Raad 
fortsætte  sin  Uddannelse  som  bildende  Kunstner- 
inde. 

Sennorita  Catalina  de  la  Qvadra  samledes  da  igen 
med  Major  Lindenfels  og  hans  Frue.  Sin  Hemme- 
lighed bevarede  hun  strengt  og  kastede  sig  med  Iver 
over  Blomstermaleriet. 

Med  Hensyn  til  Prinsen,  Arvingen  til  den  ene- 
vældige Trone,  iagttog  baade  hans  Hofstats  Medlemmer 
og  Autoriteterne  Taushed.  Om  Robert  Selden  hed 
det  kun  officielt,  at  han  i  et  Anfald  af  Afsind  havde 
skudt  sig  selv  i  Slotshaven. 

Da  Prinsesse  Karoline  Amahe  kom  tilbage,  rejste 
Prinsen  strax  med  hende  til  Sjælland  og  opslog  sin 
Residens  paa  Sorgenfri. 

Naar  Hs.  kgl.  Højhed  Gouvernøren  senere  besøgte 
Slottet  i  Odense,  var  Adlers  Værelser  herefter  de 
eneste,  hvor  han  ikke  vilde  sætte  sin  Fod. 

Det  var  som  en  bUd,  usynlig  Haand  holdt  ham 
tilbage  derfra! 


RETTELSE. 
Side  40,   Lin.   9   f.   o.   staar  Baiern,  læs:   Bewern. 
—  148,     —    10   f.   o.      —      dem,  læs:   sig. 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


BRIEF 

PTB 
0041230 


«..=^ 


o    CN 

i=S 

LU    CO 

^ — 

!z  o 

LU  — ^-i 

^^co 

>  = 

=o  ,- 

(/) 

■—CL.   o 

z  — 

^^U- 

^— 

o^ 

c/?  o 

Q 

^ 

5- 

— S5  « 

=  CD  o 

_J=^ 

^^O 

1- 

-^ 

Z)^ 

^<    O) 

zz 

=  CE   O 

_         CT) 

k^ 

Q  CO 

å  \ 


'  C^  /. 


V  r-  > 


